
Materialul prezentat în acest volum este rezultatul experienţei îndelungate a 
autorilor, autori care sunt continuatorii ideilor şi concepţiilor şcolii de anatomie din 
România, printre ai cărei precursori se numără profesori de reputaţie internaţională 
ca: Toma lonescu, Ernest Juvara, Th. Riga, Gr. T. Popa, Fr. Rainer, Emil Repciuc, 
etc. 

Volumul tratează în mod amănunţit articulaţiile trunchiului, membrelor şi craniului, 
prezentând în acelaşi timp şi noţiuni legate de structura cartilajului articular. 

Datorită stilului concis şi dinamic, volumul poate fi utilizat nu numai de studenţii 
facultăţilor de medicină, ci şi de rezidenţii şi medicii specialişti în ortopedie, ORL şi 
fiziokinetoterapie. 

Lucrarea beneficiază de o bogată iconografie, clară şi foarte sugestivă, care face 
facilă înţelegerea noţiunilor prezentate. 

Pentru toate aceste motive, recomand călduros folosirea acestei lucrări, pe care 
autorii s-au străduit şi au reuşit să o aducă la standarde moderne, şi prin folosirea 
nomenclaturii anatomice internaţionale. în plus adaug şi faptul că stilul de expunere 
în acest volum păstrează principiul anatomiei funcţionale, respectând din plin dictonul 
marelui anatomist Francisc Rainer: “Anatomia este ştiinţa formei vii”. 


Referent ştiinţific 
Prof. univ. dr. Dan Leonard Niculescu 

Spitalul de Urgenţă - Bucureşti 







Cuvânt înainte, 


Volumul de artrologie şi biomecanică este urmarea ideii iniţiate odată cu 
Osteologia: aceea de a oferi celor interesaţi o actualizare a cunoştinţelor din acest 
domeniu într-o formă sintetică. Am folosit în acest scop un bogat material iconografic, 
de cele mai multe ori schematic pentru a ilustra într-o formă cât mai accesibilă un 
domeniu arid al anatomiei. S-a ţinut cont de acest considerent în economia volumului 
care nu şi-a propus să fie exhaustiv, ci să reprezinte doar un ghid de cunoştinţe la zi 
necesare înţelegerii patologiei osteoarticulare. Din acest motiv în secţiunea de 
artrologie au fost prezentate datele clasice despre structura articulaţiilor şi s-a insistat 
mai mult asupra noutăţilor privind biomecanica principalelor articulaţii ale 
organismului. Se poate considera acest volum util studenţilor de la facultăţile de 
medicină şi ANEFS, specialiştilor în ortopedie-traumatologie, reumatologilor şi 
kinetoterapeuţilor care vin în contact cu afecţiunile aparatului locomotor. 

Mulţumim tuturor celor care au ales pentru studiu acest volum. 

Generalităţi 


Fiinţa umană se deplasează şi acţionează asupra 
mediului cu ajutorul unui “aparat de mişcare”. 
Acesta este alcătuit dintr-un sistem de pârghii 
rigide - oasele - legate între ele prin articulaţii 
formând scheletul osos, sau componenta pasivă 
a aparatului de mişcare. Componenta activă este 
reprezentată de musculatura striată, aflată sub 
comanda sistemului nervos, astfel că întregul 
aparat este subordonat direct sistemului nervos. 

Cele peste 200 de piese osoase ale scheletului 
se leagă între ele printr-un ansamblu de părţi moi. 
în funcţie de natura acestei legături, articulaţiile 
dintre două oase cu ajutorul unor ţesuturi de inter- 
poziţie se numesc SYNARTROZE (articulaţii prin 
continuitate). în opoziţie, articulaţiile la care 
legătura dintre cele două oase include prezenţa 
unei cavităţi articulare, cu contact osos limitat şi 
intermitent, se numesc DIARTROZE (articulaţii 
prin contiguitate). Toate tipurile de articulaţii se 
dezvoltă din mezenchimul interzonal numit şi 
blastem articular sau disc intercondral. 

Synartrozele alcătuiesc marea categorie a 
articulaţiilor fixe şi semimobile, în timp ce 
diartrozele constituie articulaţiile mobile ale 
scheletului. 


I. Synartrozele 

în funcţie de tipul de ţesut care realizează 
legătura dintre cele două oase, synartrozele se 
împart în trei mari categorii: 


A. Syndesmoze - juncturae fîbrosae 

Pentru acest tip de articulaţii, ţesutul de 
legătură este format din fibre de colagen sau fibre 
elastice dispuse sub formă de: 

1. Membrana interosoasă (membrana inter- 
ossea) este formată din mănunchiuri de fibre 
de colagen, divers orientate, întinse între oasele 
antebraţului sau gambei. Prin poziţia ei, 



Fig. 1.1 Membrana interosoasă a antebraţului 


membrana separă compartimente la nivelul 
segmentelor respective şi este implicată în 
diferitele tipuri de mişcări dintre cele două 
oase, asupra cărora are o acţiune stabilizatoare. 

2. Ligamentele galbene (ligg. flava) sunt 
structuri dreptunghiulare formate din ţesut 
elastic, intercalate între lamele vertebrale. Ele 
închid peretele posterior al canalului vertebral 



Fig. 1.2 Ligamentele galbene 

conectând două lame adiacente şi formează un 
şir de sindesmoze cu rol important în statica 
coloanei vertebrale. 

3. Suturile (suturae) reprezintă o varietate 
specială a syndesmozelor. Ele constituie 
articulaţiile fixe dintre oasele craniului formate 
prin osificare desmală. Ţesutul fibros interpus 
între oasele craniene se numeşte ligament 
sutural. El are o structură complexă, cu 5 
regiuni diferenţiate. Realizează legătura 
interosoasă prin straturile periostice şi oferă 
spaţiu pentru funcţia de creştere prin apoziţie 
cambială. în jurul vârstei de 20 de ani, 
ligamentul sutural începe să fie înlocuit de ţesut 
osos, determinând transformarea suturilor în 
synostoze. Forma interliniei suturale joacă un 
rol important alături de ligament, în blocarea 
mişcărilor dintre oase. în funcţie de geometria 
acesteia se descriu următoarele varietăţi de 
sutură: 

a) sutura serrata în formă de zig-zag, cu 
“dinţi” care se întrepătrund, 
ca la sutura sagitalis; 

b) sutura denticulata este 
o varietate de sutură dinţată 
mai complexă, cu dinţi 
mici suprapuşi peste con¬ 
turul în zig-zag, ca sutura 
lambdoidea; 

c) sutura squamosa în 
formă de solz, ca sutura 
temporoparietală, în care 
scuama temporală acoperă 

marginea inferioară 
teşită a parietalului; 

d) sutura limbosa 
este o varietate de 
sutură scuamoasă în 
care una din supra¬ 
feţele osoase este pre¬ 
văzută cu şanţuri sau 
dinţi; 

e) sutura plana, de 

formă liniară, aşa cum este 
sutura formată pe linia me¬ 
diană de sutura intemazală, 

4. Schindylezis este o arti¬ 
culaţie specială, în care 
fixarea se obţine prin angre¬ 
narea unei creste osoase 


Syncondrozele sunt articulaţii temporare sau 
permanente, realizate între două piese osoase 
formate prin osificare endocondrală, unite prin 
ţesut cartilaginos hialin sau ţesut fibrocartilaginos. 
a) Cele mai numeroase syncondroze se întâlnesc 
spre extremităţile oaselor lungi în perioada de 
creştere, reprezentate de cartilajele de 
creştere. Cunoscute şi sub denumirea de fize 
(physis), ele realizează joncţiunea cartila- 
ginoasă dintre epifize şi metafize, asigurând 
în acelaşi timp dezvoltarea în lungime a 
oaselor. Prin poziţia lor transversală faţă de 
diafiză ele sunt solicitate de forţe de 
compresiune, dar există şi cartilaje de creştere 
asociate cu tuberozităţile sau procesele osoase 
solicitate prin forţe de tracţiune. Syncondrozele 
asociate cu procesele de creştere sunt structuri 
în continuă schimbare, cu existenţă temporară, 
care se transformă în' synostoze la sfârşitul 
perioadei de creştere. 

La nivelul condrocraniului se dezvoltă structuri 
echivalente, syncondrozele craniene (syn- 



Fig. 1.4 Sutura 
squamosa 



Fig. 1.5 Sutura 
plana 




într-un şanţ corespun¬ 
zător opus, ca articulaţia 
dintre aripile vomerului şi 
rostrul sfenoidal. 

5. Gomphosis reprezintă o 
varietate diferenţiată de 
syndesmoză, prin care este 


asigurată fixarea dinţilor în Fig. 1.6 
procesul alveolar. Rădăcina Schindylezis 
dintelui pătrunde în cavitatea alveolară 
corespunzătoare, ţesutul de legătură fiind 
reprezentat de ligamentul periodontal (alveo- 
lo-dentar). 
în practica medicală 
termenul de syndesmo¬ 
ză este utilizat într-un 
domeniu mult mai res¬ 
trâns. El se aplică pen¬ 
tru joncţiunile osoase 
prevăzute cu ligamente 
scurte, situate în veci¬ 
nătatea unei articulaţii 
sinoviale aşa cum este 
articulaţia tibio-fibu- 
lară distală. 

Gomphosis 

B. Syncondroze - juncturae cartilagineae 












chondroses cranii). Astfel, pe linia mediană 
există syncondroza sfenooccipitală care asigură 
legătura dintre corpul sfenoidului şi occipital, 
controlând prin creşterea ei 
diametrul anteroposterior 
al craniului. 

b) A doua categorie de 
syncondroze întâlnite în 
structura scheletului o 
constituie cele care au un 
rol exclusiv mecanic, fără 
să fie implicate în procesul 
de creştere osoasă. Prin 
aceasta ele au o funcţie şi 
o existenţă permanentă. 
Astfel, la nivelul toracelui 
syncondrozele dintre coas¬ 
tele 1-7 cu sternul sunt 
considerate joncţiuni car- 
tilaginoase implicate în 
realizarea mecanicii res¬ 
piratorii. 

Simfiza (symphysis) 
constituie o varietate de 
articulaţie cartilaginoasă, 
situată de obicei pe linia 
mediană a corpului, în care 
legătura dintre cele două 
piese osoase se realizează 
prin ţesut fibrocartilaginos. 
Ea este o articulaţie perma¬ 
nentă, cu mobilitate varia¬ 
bilă, rezultată din defor¬ 
marea ţesutului de legătură, 
fiind considerată, din punct 
de vedere funcţional, o 
articulaţie semimobilă. 
Simfiza pubiană este consi¬ 
derată un exemplu tipic, dar şi articulaţia dintre 
două corpuri vertebrale cu discul intervertebral 
fibrocartilaginos este tot o simfiză. 

C. Synostoze - juncturae osseae 

Synostozele pot fi considerate stadiul de 
evoluţie finală a syncondrozelor şi suturilor după 
terminarea perioadei de creştere. Prin înlocuirea 
ţesutului fibros sau cartilaginos cu ţesut osos se 
realizează cea mai fermă legătură între două piese 
osoase. Ţesutul osos care înlocuieşte syncondroza 


cartilajului în “Y” din acetabul asigură fuziunea 
ileonului, ischionului şi pubisului, având valoarea 
unei synostoze. Transformarea suturilor în 
synostoze începe după vârsta de 45 de ani, cu 
evoluţie lentă, dinspre interior spre exterior şi 
dinspre median spre lateral. 

II. DIARTROZELE - 
JUNCTURAE SYNOVIALES 

Diartrozele sunt cele mai numeroase articu¬ 
laţii, funcţionând în acelaşi timp ca organe 
perfecţionate de mişcare. Ele prezintă o structură 
tipică, astfel că, în varianta minimă, sunt formate 
din: suprafeţe articulare, capsulă articulară şi 
cavitate articulară. La acestea se adaugă anexele, 
legate de caracteristicile funcţionale ale fiecărei 
articulaţii: ligamente, meniscuri, corpuri adipoase 
etc. 

A. Structura diartrozelor 

1. Suprafeţele articulare (facies articularis) 
sunt reprezentate de cartilajul hialin care acoperă 
majoritatea epifizelor osoase solidarizate prin 
intermediul unei articulaţii sinoviale. Cartilajul 
are un aspect caracteristic alb-albăstrui sticlos, cu 
o grosime variabilă între l-7mm. Structura 
cartilajului hialin reflectă proprietăţile sale 
mecanice esenţiale, adică acelea ale unui material 
poros ca un burete impregnat cu lichid, com¬ 
presibil la forţe mici şi elastic sub acţiunea forţelor 
solicitante mari. 

Principalele caracteristici funcţionale ale 
cartilajului articular normal sunt: 

1) rezistenţa la compresiune 

2) elasticitatea 

3) distribuţia sarcinilor şi încărcarea 
uniformă a osului subcondral 

4) durabilitatea-care poate asigura funcţia 
normală a articulaţiei pentru 80 ani sau chiar mai 
mult, fiind în aceasta privinţă, net superior oricărui 
material de sinteză. 

Cartilajul articular normal are două funcţii 
mecanice esenţiale: transmiterea încărcăturii 
mecanice de la un os la celălalt şi asigurarea unei 
suprafeţe netede autolubrifiate pentru ca oasele 
să alunece în interiorul articulaţiei. 

Deşi macroscopic suprafaţa cartilajului 
articular pare a fi remarcabil de netedă, s-a dovedit 
că aceasta prezintă depresiuni de formă sferică 



Fig. 1.8 
Articulaţiile 
condrosternale 



Fig. 1.9 Simfiza 
pubiană 



Fig. 1.10 Osul 
coxal 

cu diametrul de 20 nm şi adâncimea de 1 nm (sau 
mai puţin), asemănătoare cu porii unei mingi de 
golf. Este posibil ca aceste depresiuni să fie totuşi 
un artefact determinat de retracţia celulelor în 
cursul prelucrării histologice. 

Grosimea cartilajului variază de la aproximativ 
3 mm. în articulaţiile mari (şold, genunchi) la mai 
puţin de 0,05mm. (în articulaţiile mici ale 
oscioarelor urechii medii). Grosimea cartilajului 
variază în aceeaşi articulaţie şi nu scade cu vârsta. 

Din punct de vedere histologic, cartilajul adult 
normal pare a fi un ţesut inert. El este alcătuit 
dintr-un singur tip de celule (condrocite) şi din 
matricea extracelulară. Este sărac în vase sangvine 
şi limfatice şi este slab inervat. Comparativ cu 
alte ţesuturi, are activitate metabolică mai scăzută 
şi este mai puţin afectat de traumatisme şi 
presiune. în ciuda acestor aparenţe, studii 
morfologice şi biologice detaliate arată că acest 
ţesut are o structură complexă, ordonată şi că 
există interacţiuni complexe între matricea 
extracelulară şi condrocite- 

El este supus unui proces lent, dar continuu, 
de remodelare internă, ca rezultat al activităţii 
condrocitelor (mai ales cele din zonele medii şi 
bazale) şi a celulelor sinoviale. Condrocitele 
normale au o rată de diviziune foarte redusă cu o 
sinteză scăzută de ADN. Ele au însă, o intensă 
activitate metabolică sintetizând: colagen, 
proteoglicani şi enzime catabolice (colagenaze, 
proteaze, catepsina D). 

I. Compoziţia cartilajului articular 

Cartilajul articular este alcătuit din: celule 
(condrocite) şi din matricea extracelulară. 

A. Condrocitele-reprezintă 1% din volumul 
cartilajul uman adult normal. Sunt celule înalt 
specializate, care diferă ca mărime, formă şi 
probabil, activitate metabolică, în diferitele zone 
ale cartilajului. Condrocitele (celule adulte) sau 
condroblastele (celule tinere cu activitate 
secretorie intensă), sunt aşezate în lacune existente 
în matrice, numite şi condroplaste. în aceste 
lacune condrocitele pot fi dispuse fie izolat, fie 
în grupuri izogene de 4-8 celule. Dispoziţia poate 
fi într-un singur ax, cu celule una peste alta 
(grupul izogen axial-în cartilajele ce se osifică), 
sau axe radiare (grupul izogen coronar-în 
cartilajele costale). 


Nucleul condrocitelor este rotund şi prezintă 
uneori un nucleol excentric. 

Citoplasmă conţine reticul endoplasmic rugos, 
complex Golgi bine dezvoltat, lizozomi, ribozomi 
liberi, frecvente mitocondrii şi numeroase 
microfilamente. Citoplasmă mai conţine inclu 1 
ziuni evidente de glicogen şi numeroase incluziuni 
mari lipidice, ca depozite de rezervă, care se pot 
mobiliza uşor în caz de activitate metabolică 
intensă. Cu cât celula este mai activă, cu atât 
organitele citoplasmatice sunt mai abundente. 
Afinitatea condrocitelor pentru coloranţi creşte pe 
măsura maturizării lor. 

Unele condrocite conţin cili scurţi orientaţi 
către matrice, având probabil rol în detectarea 
modificărilor mecanice din matrice. 

Condrocitele sunt înconjurate complet de 
matricea extracelulară şi nu vin în contact unele 
cu altele. 

Condrocitele sintetizează: colagen de tip II, 
agregate mari de proteoglicani şi proteine 
specifice necolagenice. Cu toată activitatea lor 
metabolică intensă (au glicoliză asemănătoare 
celulelor din alte ţesuturi vascularizate) activitatea 
metabolică pe ansamblul cartilajului este scăzută 
datorită densităţii mici a condrocitelor. 

La prima vedere, condrocitele sunt mai degrabă 
observatori decât participanţi la funcţionarea 
cartilajului articular matur ca o suprafaţă 
articulară. Ele par a rămâne nemodificate ca 
localizare şi activitate, timp de decenii. 

Proprietăţile mecanice ale cartilajului sunt 
dependente de compoziţia matricei, cu toate că 
simpla amestecare în proporţii adecvate de apă şi 
macromolecule cartilaginoase (proteoglicani, 
colagen şi proteine necolagenice) nu are propri¬ 
etăţile cartilajului articular. 

Menţinerea suprafeţei articulare necesită însă 
tum-overul macromoleculelor matricei, înlocuirea 
continuă a componentelor degradate ale matricei, 
ce apar ca răspuns la uzura articulaţiei. Pentru a 
efectua aceste activităţi, celulele trebuie să 
sesiseze modificările apărute în compoziţia 
matricei şi solicitările mecanice ale articulaţiei. 

Condrocitele se hrănesc cu substanţele nutritive 
din lichidul sinovial. înainte de a ajunge la 
condrocite, substanţele nutritive trebuie să 
traversese o barieră dublă: 1) lichidul şi membrana 
sinovială şi 2) matricea cartilaginoasă care 
selectează trecerea substanţelor nutritive în funcţie 






de greutatea moleculară, încărcarea electrică, şi 
configuraţia moleculei. Datorită acestui sistem, 
concentraţia de oxigen la nivelul condrocitelor 
este scăzută, activitatea lor depinzând în principal 
de metabolismul anaerob. 

în perioada de creştere a scheletului condroci- 
tele produc ţesut nou, care creşte şi remodelează 
suprafaţa articulară. La individul matur, condroci- 
tele nu modifică substanţial volumul ţesutului, dar 
înlocuiesc macromoleculele degradate ale 
matricei şi pot remodela suprafaţa articulară. 

La manliferele în perioda de creştere, condro- 
citele produc matrice nouă în două zone: 

1) la periferie-lărgind şi mărind suprafaţa 
articulară; 

2) central-servind drept centru pentru osi- 
ficarea encondrală a epifizei. 

Pe măsura creşterii osului, rata diviziunii 
celulare şi activitatea metabolică a condrocitelor 
scad. După terminarea creşterii scheletului, 
majoritatea condrocitelor nu se mai divid, dar 
continuă să sintetizeze proteoglicani, colagen şi 
proteine necolagenice. Condrocitele produc şi 
enzime litice, care degradează matricea dete¬ 
riorată în timpul activităţii articulare. 

în condrocite există un echilibru între funcţiile 
de sinteză şi de degradare, influenţat şi de alţi 
factori: 

-frecvenţa şi intensitatea solicitărilor 
articulare; 

-imobilizarea articulară sau scăderea 

încărcării articulare, care cresc activitatea de 
degradare (cel puţin în ceea ce priveşte pro- 
teoglicanii). 

Capacitatea condrocitelor de a sintetiza 
proteoglicani şi răspunsul lor la diferiţi stimuli 
(inclusiv factori de creştere), scade cu vârsta. 
Aceste modificări legate de vârstă pot contribui 
la degradarea cartilajului articular. 

Cartilajul articular este hipocelular, de aceea, 
caracteristicile biochimice, forma şi proprietăţile 
lui mecanice sunt determinate aproape în 
întregime de matricea extracelulară. 

B. Matricea extracelulară este alcătuită din 
lichid tisular şi o reţea de macromolecule care 
conferă forma şi stabilitatea ţesutului. 

Matricea cartilajului articular este hiperhidrată 
(66-78% apă). Apa este legată într-un gel de 
proteoglicani (sau gel de colagen), fără barieră 
de schimb cu lichidul sinovial. O mică parte este 


strâns legată de componentele matricei. Volumul, 
concentraţia şi comportamentul apei în interiorul 
ţesutului depinde de interacţiunea cu proteo- 
glicanii (ajută la menţinerea apei în interiorul 
matricei) şi de concentraţia electroliţilor din 
lichidul tisular. 

Compuşi solizi ai cartilajului 

1. Anorganici: Hidroxiapatita 5-6% 

2. Organici: 

• Colagen tip II - 48-62% 

• Proteoglicani - 22-38% 

• Matrice proteică necolagenică - 5-15% 

• Colageni de alte tipuri <5% 

• Lipide <1% 

• Acid hialuronic şi alte zaharide <1 % 

• Condronectina < 1 %. 

Dintre compuşii solizi ai matricei, colagenul 
tip II şi proteoglicanii au un rol esenţial. 

Colagenul 

Cartilajul articular conţine colagen de diferite 
tipuri, în special, colagen tip II, VI, IX, X şi XI. 

Tipurile II, IX şi XI formează fibrile încru¬ 
cişate, vizibile la microscopul electronic. 
Organizarea acestor fibrile într-o reţea densă, 
întinsă de-a lungul ţesutului, determină rezistenţa 
la intindere. 

Colagenul tip II-reprezintă 90%-95% din 
colagenul articular. Moleculele precursoare ale 
fibrilelor de colagen (protocolagen) sunt 
sintetizate şi secretate de către condrocite, dar 
fibrogeneza are loc extracelular. Fibrilele de 
colagen sunt agregate încrucişate de molecule de 
tropocolagen. Fiecare moleculă de tropocolagen 
conţine trei lanţuri peptidice de tip 1. Rezistenţa 
şi stabilitatea fibrelor de colagen este determinată 
de legături de hidrogen şi de legături covalente 
încrucişate care au loc între fibrile. La suprafaţa 
triplului helix al colagenului tip II se găsesc legate 
covalent cantităţi mici de colagen tip IX. în 
interiorul moleculei colagen tip II se află colagen 
tip XI. Colagenul de tip IX stabileşte legături 
transversale între fibrele de colagen de tip II, 
probabil printr-o moleculă intermediară (pro- 
teoglican). Proteoglicanii interacţionează, deci, cu 
fibrele de colagen. Aceasta poate fi un factor 
important în rezistenţa la forţele de forfecare, 
compresiune şi stabilizarea reţelei. 

Colagenul tip Vl-se găseşte în matricea care 

înconjoară condrocitele. El contribuie la ataşarea 
condrocitelor la nivelul matricei. 

Colagenul tip X-se găseşte lângă celulele din 
zonele de cartilaj calcificat şi în zonele hipertrofice 
ale cartilajelor de creştere. Intervine probabil în 
procesul de mineralizare a cartilajului. 

Studii recente au sugerat că zonele superficiale 
ale cartilajului pot conţine colagen de tip I. 

Fibrele de colagen nu sunt distribuite 
întâmplător. în zonele superficiale ale cartilajului 
ele sunt dispuse în fascicule groase situate paralel 
cu suprafaţa cartilajului, servind nu numai ca o 
membrană limitantă, ci şi la distribuirea forţelor 
de compresiune. în zonele mijlocii ale cartilajului 
fibrele de colagen sunt distribuite neregulat, cu 
fascicule oblice mai numeroase care sunt implicate 
în rezistenţa la tensiune. Fibrele din straturile 
bazale sunt dispuse perpendicular pe suprafaţa 
cartilajului şi servesc la limitarea zonelor de 
cartilaj calcificat de cel necalcificat şi probabil, 
la limitarea de osul subcondral. Fibrele de colagen 
sunt menţinute în această poziţie de proteoglicani, 
dar ele par a fi conectate şi la alte componente ale 
matricei (fibronectina, condronectina, ancorina) 
şi la celule. 

Proteoglicanii 

Sunt molecule hidrofile (G 1-2x10 6 ) alcătuite 
dintr-un centru proteic la care sunt ataşate 50-100 
lanţuri de glicozaminoglicani (GAG-lanţuri lungi 
de polizaharide neramificate constând din unităţi 
dizaharidice ce conţin un zaharid aminat). Fiecare 
unitate dizaharidică conţine cel puţin un grup 
carbonat sau sulfat, astfel încât, glicoza- 
minoglicanii formează şiruri lungi de sarcini 
electrice negative care resping anionii şi atrag 
cationii. Consecinţa este creşterea concentraţiei 
ionilor pozitivi (de ex. Na + şi Ca 2+ ) şi scăderea 
concentraţiei ionilor negativi (de ex. CI) la nivelul 
matricei. Creşterea concentraţiei totale a ionilor 
anorganici conduce la creşterea osmolarităţii 
ţesutului (efect Donnan) şi la creşterea retenţiei 
de apă în cartilaj. 

Relativa incompresibilitate a macromo- 
leculelor de proteoglicani asigură rezistenţa la 
compresiune şi elasticitatea ţesutului. 

Glicozaminoglicanii din cartilaj sunt repre¬ 
zentaţi de: acidul hialuronic, condroitin sulfat, 
keratan sulfat şi dermatan sulfat. Concentraţia 
acestor molecule variază atât între diferitele zone 


ale cartilajului, cât şi, în funcţie de vârstă, 
agresiunile asupra cartilajului şi diferite boli. 

a) Condroitin sulfatul reprezintă GAG predo¬ 
minant. El este alcătuit din unităţi dizaharidice 
repetate de N-acetil galactozamină şi acid 
glicuronic. Fiecare unitate dizaharidică se repetă 
în medie de 25-30 ori. Se cunosc doi izomeri ai 
condroitin sulfatului: condroitin 4 sulfatul şi 
condroitn 6 sulfatul. Acesta din urmă predomină 
în cartilajul adult. 

b) Keratan sulfatul este alcătuit din unităţi 
dizaharidice repetate de N-acetil glucozamină şi 
galactoză. Fiecare unitate dizaharidică se repetă 
de 13 ori. 

c) Acidul hialuronic (HA) este un GAG 
nesulfatat liniar compus din unităţi dizaharidice 
de acid glicuronic şi N-acetil glicozamină unite 
prin legături între poziţiile 1-3 şi 1-4. El este 
sintetizat de condrocite şi sinoviocitele tip B. 

HA cu greutate moleculară mare este prezent 
atât în matricea cartilaginoasă cât şi în lichidul 
sinovial, cu rol esenţial în lubrefiere. 

HA funcţionează ca proteină de legătură care 
stabilizează macromoleculele de proteoglicani 
(aggrecani). 

In lichidul sinovial normal se găseşte HA cu 
greutate moleculară de câteva milioane daltoni în 
concentraţie de 2-4 mg/ml. 

Prezenţa de HA cu greutate moleculară mare 
şi în concentraţie mare duce la creşterea 
vâscozităţii şi elasticităţii lichidului sinovial. 
Vâscozitatea lichidului sinovial este invers 
proporţională cu viteza de mişcare a suprafeţelor 
articulare. Produsul dintre viteză şi vâscozitate 
rămâne astfel constant, constituind proprietatea 
tixotropică cea mai valoaroasă a acidului 
hialuronic. Aceasta se manifestă ca o funcţie de 
lubrificare optimă la forfecări mici şi ca excelente 
proprietăţi de absorbţie a şocului la forfecări mari. 

Cartilajul articular normal conţine două clase 
majore de proteoglicani: 

-aggrecani (proteoglicani agregaţi cu acidul 
hialuronic) 

-proteoglicani mici: biglican, decorină, 
fibromodulină. 

Proteoglicanii mici, neagregaţi (asemănători 
ca structură şi compoziţie cu aggrecanii) au un 
centru proteic mai scurt decât aceştia. Decorină 
conţine un lanţ de dermatan sulfat, iar biglicanul 
conţine două asemenea lanţuri. Fibromodulină 

este alcătuită din câteva lanţuri de keratan sulfat. 
Spre deosebire de proteoglicani, ei nu ocupă un 
volum mare în interiorul ţesutului şi nu contribuie 
direct la comportamentul mecanic al ţesutului. Ei 
se leagă de alte macromolecule, influenţând 
funcţia celulară. Decorina şi fibromodulina se 
leagă de colagenul tip II, având probabil rol în 
organizarea şi stabilizarea reţelei de colagen. 
Biglicanul este concentrat în matricea pericelulară 
şi poate interacţiona cu tipul VI de colagen. 

Proteoglicanii mici pot lega TGF influenţând 
activitatea acestei citokine în cartilaj. 

Majoritatea proteoglicanilor formează agrega¬ 
te cu acidul hialuronic. Aproximativ 30-50 
proteoglicani se ataşează la intervale de 25-50 nm. 
de-a lungul moleculei de acid hialuronic. 
Aggrecanii sunt molecule foarte mari (G 50xl0 6 
dalton) şi pot avea un diametru de 1 micron când 
sunt complet hidrataţi. Subunităţile de pro¬ 
teoglicani ale aggrecanilor sunt molecule 
asimetrice. Majoritatea moleculelor de condroitin 
sulfat sunt distribuite distal, iar moleculele de 
keratan sulfat în special proximal. Există un 
segment al centrului proteic al proteoglicanilor 
care pare a fi lipsit de GAG dar care este esenţial 
pentru interacţiunea cu acidul hialuronic. 

Dimensiunea moleculei de acid hialuronic care 
participă la interacţiunea cu proteoglicanii este 
mică, de aproximativ 5 unităţi dizaharidice. 

In situ aggrecanii sunt comprimaţi la aproxi¬ 
mativ 1/5 din volumul lor normal şi au tendinţa 
de a se umfla. 

Cartilajul articular are două tipuri de aggrecani: 

-tipul 1 alcătuit din agregate de câţiva 
monomeri, cu sedimentare lentă şi raport 
condroitin sulfat/acid hialuronic scăzut; aceasta 
se află mai ales în regiunile superficiale ale 
cartilajului; 

-tipul 2 alcătuit din agregate de mai mulţi 
monomeri, cu sedimentare mai rapidă şi cu raport 
condroitin sulfat/acid hialuronic mai mare. 

Rol: 

• Aggrecanii contribuie la fixarea proteogli¬ 
canilor în matrice, prevenind deplasarea lor în 
timpul deformării ţesutului. 

• Ei contribuie şi la organizarea şi stabi¬ 
lizarea legăturii dintre proteoglicani şi reţeaua de 
colagen. 

• Hidratarea aggrecanilor conferă rezistenţa 
şi elasticitatea cartilajului, facilitând funcţia lui 


de purtător de greutate. 

• Integritatea agregatelor de proteoglicani 
este direct legată de integritatea moleculelor de 
HA. 

Proteinele necolagenice şi glicoproteinele 

a) Ancorina Cil este o proteină de suprafaţă 
a condrocitelor care leagă colagenul. Contribuie 
la fixarea condrocitelor de fibrele de colagen ale 
matricei. 

b) Proteina oligomerică cartilaginoasă şi 
proteina acidă se află în principal în matricea 
din jurul condrocitelor, având probabil capacitatea 
de a se lega de condrocite. Aceste proteine se 
găsesc doar în matricea cartilaginoasă şi pot fi 
folosite ca marker al tum-overului cartilaginos şi 
al degradării cartilajului la pacienţi cu artroză. 

c) Fibronectina şi tenascina deţin probabil 
rol în organizarea matricei, în interacţiunile dintre 
condrocite şi matrice, fiind implicate în răspunsul 
cartilajului la artroză şi inflamaţie. 

II. Structura cartilajului articular 
normal; regiunile matricei. 

Pentru a forma cartilajul articular condrocitele 
organizează colagenul, proteoglicanii şi proteinele 
necolagenice într-o structură unică, puternic 
ordonată. Atât morfologia şi funcţia celulelor, 
cât şi compoziţia, organizarea, proprietăţile 
mecanice ale matricei variază începând din 
straturile profunde până în zonele superficiale ale 
cartilajului. Deasemeni, compoziţia, organizarea 
şi funcţionarea matricei variază în funcţie de 
distanţa faţă de celule. 

Zonele cartilajului normal 

Morfologia condrocitelor şi matricei, începând 
de la suprafaţa cartilajului până la osul subcondral, 
a făcut posibilă identificarea a patru zone: 

1. zona superficială 

2. zona de tranziţie 

3. zona*de mijloc (radială sau profundă) 

4. zona de cartilaj calcificat 

Mărimea acestor zone variază de la specie la 
. specie, şi în cadrul aceleaşi specii. Deşi fiecare 
zonă are trăsături morfologice distincte, limitele 
dintre zone nu sunt bine definite. 

Această organizare zonală are importanţă 
funcţională. Matricea diferă în ceea ce priveşte 

Fig. 1.11 Structura cartilajului articular 
(schematic) 


Fig. 1.12 Dispoziţia celulelor în cartilajul 
articular 

concentraţia de apă, proteoglicani şi colagen, dar 
şi prin mărimea agregatelor. Celulele diferă nu 
numai prin formă, mărime, orientare faţă de 
suprafaţa articulară, dar şi prin activitate meta¬ 
bolică. Ele răspund diferit la solicitări mecanice, 
sugerând că dezvoltarea şi menţinerea cartilajului 
articular normal depinde, în parte, de fenotipurile 
condrocitelor. 

1. Zona superficială-este zona cea mai subţire 
formată, în mod obişnuit, din două straturi: 

• un strat acelular, alcătuit din fibrile fine 
de colagen şi polizaharide mici, care îmbracă 
suprafaţa articulară. Acest strat corespunde 
probabil filmului clar, deseori identificat ca 
lamina splendens, ce poate fi observat pe 
suprafaţa articulară în lumină polarizată. 

• un strat de condrocite aplatizate, de 
formă elipsoidală, dispuse astfel încât axul lor lung 
este paralel cu suprafaţa articulară. Aceste 
condrocite sintetizează o matrice bogată în 
colagen, dar cu concentraţii mai scăzute de 
proteoglicani faţă de alte zone ale cartilajului. Ele 
degradează proteoglicanii mai rapid şi sintetizează 
mai puţin colagen şi proteoglicani decât celulele 
din zonele mai profunde ale cartilajului. 

în această zonă se găsesc concentraţiile cele 
mai mari de apă şi fibronectină. 

Fibrele de colagen ale matricei, dispuse în 
paralel cu suprafaţa articulară, determină proprie¬ 
tăţile mecanice ale ţesutului şi afectează mişcarea 
moleculelor în interiorul şi în afara cartilajului. 
Ele conferă zonei superficiale o mai mare 
rezistenţă la întindere şi o durabilitate mai mare 
faţă de zonele profunde. Aceste fibre strâns unite 

crează o aşa numită membrană limitantă pentru 
cartilajul articular; ele restricţionează, atât 
pătrunderea moleculelor mari (anticorpi şi alte 
proteine) cât şi, pierderea proteinelor mari 
matriceale, izolând astfel cartilajul de sistemul 
imun. 

Studii in vitro au arătat că zona superficiala 
deţine un rol important în rezistenţa la com¬ 
presiune a cartilajului. îndepărtarea acestei zone 
creşte permeabilitatea ţesutului şi probabil, creşte 
solicitarea reţelei macromoleculare în timpul 
compresiunii. 

2. Zona de tranziţie-are un volum de câteva 
ori mai mare ca zona superficială şi o grosime de 
500 microni. 

Celulele sunt de formă sferică, mai bogate în 
reticul endoplasmic şi complex Golgi decât cele 
din zonele superficiale. 

Matricea este alcătuită din fibre de colagen mai 
groase, dispuse oblic şi conţine o concentraţie mai 
mare de proteoglicani. în schimb, concentraţia de 
apă şi colagen este mai scăzută decât în zona 
superficială. 

3. Zona de mijloc (radială) 

Celulele, de formă sferoidală, au tendinţa de a 
se aranja în coloane dispuse perpendicular pe 
suprafaţa articulară. 

Matricea conţine fibrele de colagen cu 
diametrul cel mai mare şi are cea mai scăzută 
concentraţie de proteoglicani şi apă. Fibrele de 
colagen trec într-o zonă limitantă, slab bazofilică, 
care corespunde limitei dintre cartilajul calcificat 
şi necalcificat (tidemark). Natura acestei zone 
limitante este neclară. Ea poate rezulta din 






















concentrarea materialului bazofilic calcificat la 
interfaţa dintre matricea calcificată şi necal- 
cificată. De aceea, această zonă poate fi consi¬ 
derată un indicator al procesului de calcifiere. 

4. Zona calcificată-reprezintă o zonă subţire, 
care separă zona radiala necalcificată de osul 
subcondral. 

Celulele, mai mici decât în zona radială, au 
reticul endoplasmic rugos şi un aparat Golgi 
reduse. Unele celule sunt înconjurate complet de 
cartilaj, având un nivel metabolic foarte scăzut. 

Regiunile matricei 

Schimbările matricei în funcţie de distanţa faţă 
de celule a permis distingerea a trei regiuni: 

1. regiunea pericelulară 

2. regiunea teritorială 

3. regiunea interteritorială 

Regiunile pericelulară şi teritorială servesc la 
legarea membranei celulare a condrocitelor de 
macromoleculele matricei şi la protejarea celulelor 
în timpul încărcării şi deformării tisulare. Ele 
contribuie şi la transmiterea de semnale mecanice 
la condrocite atunci când matricea se deformează 
datorită încărcării articulare. 

Matricea interteritorială asigură proprietăţile 
mecanice ale ţesutului. 

1 .Regiunea pericelulară 

Este reprezentată de o coroană subţire de 
matrice pericelulară care înconjoară suprafaţa 
celulară. Membrana celulară a condrocitelor pare 
a fi ataşată de această regiune. Condrocitele trimit 
prelungiri citoplasmatice către matricea perice¬ 
lulară. 

Această regiune este bogată în proteoglicani 
dar conţine şi proteine necolagenice (ancorina Cil) 
şi colagen nefibrilar în cantităţi mici ( de ex. 
tipVI). 

2. Regiunea teritorială 

înconjoară matricea pericelulară a unui 
condrocit, iar în anumite zone, grupuri de 
condrocite şi matricea lor pericelulară. în zona 
radială matricea teritorială înconjoară fiecare 
coloană de condrocite. Fibrilele fine de colagen 
ale matricei teritoriale din vecinătatea condro¬ 
citelor par să adere de matricea pericelulară. La 
distanţă de celule ele se întrepătrund şi se 
intersectează sub diferite unghiuri, formând un 


coş fibrilar în vecinătatea condrocitelor, care poate 
asigura protecţia mecanică a acestora în timpul 
solicitării şi deformării cartilajului. 

O creştere bruscă a diametrului fibrelor de 
colagen şi o tranziţie de la orientarea fibrelor în 
formă de coş la un aranjament mai mult paralel, 
marchează limita dintre matricea teritorială şi 
interteritorială. 

3. Regiunea interteritorială 

Reprezintă regiunea cea mai voluminoasă şi 
conţine fibrele de colagen cu diametrul cel mai 
mare. Fibrele de colagen îşi schimbă orientarea 
faţă de suprafaţa articulară începând de la zona 
superficială către zona radială. Astfel, în zona 
superficială ele sunt dispuse în general paralel cu 
suprafaţa articulară, în zona tranziţională sunt 
dispuse oblic, iar în zona radială perpendicular 
pe suprafaţa articulară. 

Interacţiuni între condrocite şi matrice 

Interdependenţa condrocitelor şi a matricei face 
posibilă menţinerea ţesutului de-a lungul vieţii. 
Relaţia dintre aceste două componente nu se 
termină atunci când condrocitele secreta ma¬ 
cromoleculele matricei. 

Matricea protejează condrocitele de agresiunile 
mecanice din timpul solicitării normale a 
articulaţiei, ajutându-le să-şi menţină forma şi 
fenotipul. Substanţele nutritive-substratul pentru 
sinteza macromoleculelor matricei, moleculele 
nou sintetizate, substanţele rezultate din de¬ 
gradarea cartilajului, ca şi substanţele care 
controlează funcţia celulară (citokine, factori de 
creştere) trec toate prin matrice, iar în anumite 
situaţii pot fi depozitate la nivelul matricei. Tipul 
de molecule care pot traversa matricea şi rata la 
care acest fenomen se produce depinde de 
compoziţia şi organizarea matricei, în special de 
concentraţia, compoziţia şi organizarea aggre- 
canilor. 

Condrocitele sintetizează şi degradează 
macromoleculele matricei. Mecanismul care 
controlează echilibrul dintre aceste activităţi este 
puţin cunoscut, dar citokinele, prin efectele lor 
anabolice şi catabolice deţin un rol important. De 
exemplu, IL1 determină expresia metaloproteaze- 
lor care vor degrada macromoleculele matricei. 
IL 1 interferă şi cu sinteza proteoglicanilor 
matricei la nivelul transcripţiei ADN. Alte 

citokine (IGF1; TGF) stimulează sinteza matricei 
şi proliferarea celulară, opunându-se acţiunii 
catabolice a IL 1. Condrocitele sintetizează şi 
eliberează aceste citokine în matrice ca răspuns 
la diferiţi stimuli. Aici, ele se leagă de receptori 
de pe supafaţa celulară (stimulând activitatea 
celulelor prin mecanism auto sau paracrin), sau 
pot fi sechestrate în interiorul matricei. 

Activităţile anabolice apar în mare măsură ca 
răspuns la nevoile structurale ale matricei sau la 
alţi stimuli (de ex. solicitarea mecanica a ţesutului 
detectată de către condrocite). 

Răspunsul degradativ pare a fi rezultatul unei 
cascade care include activarea/inhibarea: IL.l, 
stromlizinei, aggrecanazei, plasminei, colagenazei 
de către anumiţi factori: prostaglandine, TGF, 
TNF, TIMP, TPA (tissue plasminogen activator), 
inhibitor al activatorului plasminogenului, etc. 

Matricea transmite la condrocite semnale care 
rezultă din încărcarea mecanică a suprafeţei 
articulare. Condrocitele răspund la aceste semnale 
prin tranformarea matricei, posibil prin expresia 
citokinelor. Studii experimentale au arătat că o 
scădere persistentă şi anormală a încărcării 
articulare scade concentraţia şi gradul agregării 
proteoglicanilor, alterând proprietăţile mecanice 
ale cartilajului. De aceea, menţinerea unei 
compoziţii normale a cartilajului articular necesită 
un minim nivel de încărcare şi mişcare în 
articulaţie. 

încărcarea repetată şi mişcarea articulară la 
nivele mai mari decât cele normale poate creşte 
activitatea de sinteză a condrocitelor dar, până la 
un nivel limitat. 

Compresia suprafeţei articulare deformează 
matricea dar, poate deforma direct şi condrocitele. 
Deformarea matricei produce de asemenea şi 
semnale electrice sau fizicochimice care pot 
influenţa condrocitele. 

încărcarea suprafeţei articulare determină 
deplasarea apei şi a cationilor corespunzători 
grupărilor încărcate electric ale proteoglicanilor. 
Consecinţa este creşterea concentraţiei proteogli¬ 
canilor cu creşterea reţinerii (prin mecanism 
osmotic) a apei. 

Rata compresiunii sau deformării cartilajului 
(de ex. piederea de apă) depinde de permeabi¬ 
litatea matricei. Aceasta este invers proporţională 
cu concentraţia proteoglicanilor. Astfel, în condiţii 
fiziologice creşterea concentraţiei proteoglicanilor 


în timpul încărcării articulare, limitează pierderea 
apei din cartilaj şi deformarea excesivă a 
cartilajului. Totuşi, supraîncărcarea articulară 
poate determina modificări persistente în 
organizarea moleculară a matricei, alterând 
răspunsul condrocitelor la încărcări ulterioare. 


III. Metabolismul matricei cartilaginoase 
normale 

Colagenul din cartilajul adult normal este 
extrem de stabil metabolic (are timp deînjumătă- 
ţire foarte lung). Există, totuşi, o mică proporţie 
cu turn-over mult mai rapid (timp de înjumătaţire 
de doar câteva luni). 

Colagenul este sintetizat de condrocite şi 
degradat cu ajutorul unei enzime (colagenaza) 
secretată în formă inactivă (procolagenaza) tot 
de către condrocite. Colagenaza este activată de 
stromlizină sub influenţa interleukinei-1 (IL1) 
produsă de către celulele mononucleare din 
sinovie şi de condrocite. Tumor necrosis factor 
(TNF) exercită o acţiune similară cu IL-1, dar 
efectele sale asupra condrocitelor sunt mult mai 
mici. 

Cartilajul normal conţine un inhibitor tisular 
al metalo-proteazelor (TIMP) care inhibă 
activitatea colagenazei şi stromlizinei. 

Proteoglicanii au un turn-over mult mai rapid 
decât colagenul, dar şi o heterogenitate metabolică 
mai mare. O mică parte au timp de înjumătăţire 
de 8 zile, dar există şi glicozâminoglicani sulfataţi 
cu timp de înjumătăţire între 250 şi 600 de zile. 
Procesele asociate cu degradarea proteoglicanilor 
sunt larg mediate de enzime, predominant 
proteaze acide, glicozidaze, sulfataze a căror 
eliberare este de asemenea stimulată de IL1. 

Procesele necesare pentru sinteza de colagen 
sunt diferite de cele necesare pentru sinteza de 
proteoglicani, deoarece afectarea sintezei unuia 
nu îl afectează şi pe celalalt. 

Sinteza de aggrecan şi colagen este stimulată 
de mediatori polipeptidici: Insulin like growth 
factor 1 (IGF1) şi Transforming growth factor 
(TGF). 

în consecinţă, turnover-ul constituenţilor 
matricei reflectă un proces condus de condrocite 
şi mediat enzimatic pentru a satisface nevoile de 
remodelare internă. 

IV. Consecinţe biomecanice ale 
organizării macromoleculare a 
cartilajului normal 

Articulaţiile purtătoare de greutate sunt supuse 
repetat la sarcini locale crescute. Deşi muşchii şi 
osul subcondral joacă un rol major în distribuirea 
energiei exercitate asupra purtătorului de greutate, 
cartilajul suportă totuşi, forţe mecanice consi¬ 
derabile. 

Cartilajul normal repartizează aceste forţe, 
datorită proprietăţilor sale speciale (compre- 
sibilitate, elasticitate şi autolubrifiere). Dacă nu 
ar exista acest efect protector al cartilajului, osul 
ar fi distrus rapid de forţele de frecare din 
articulaţie. 

Datorită concentraţiei crescute de proteogli- 
cani, cartilajul normal are o permeabilitate hidrică 
scăzută. Aceasta limitează cantitatea de apă 
pierdută la compresie. Astfel, când se aplică o 
sarcină, deşi presiunea în cartilaj creşte imediat, 
cartilajul se deformează lent şi reversibil, pe 
măsură ce apa înconjoară suprafaţa articulară ca 
o peliculă. Când sarcina este îndepărtată, stratul 
de fluid exudat pe suprafaţa cartilajului este reatras 
de proteoglicani. 

Densitatea mare de sarcini negative le permite 
protoglicanilor să reţină cantităţi mari de apă. 
Puterea proteoglicanilor de a reţine apa şi de a se 
umfla este limitată de reţeaua de colagen care se 
tensionează prin expansiunea moleculelor 
hidratate. De aceea, cartilajul normal nu se umflă 
apreciabil când este pus într-o soluţie hipotonă. 
Proteoglicanii hidrataţi sunt comprimaţi în 
ochiurile reţelei de colagen creând presiuni 
considerabile în ţesut (mai mari de 3 atm) chiar 
în absenţa unei încărcări. 

Când asupra cartilajului se exercită o forţă de 
compresiune, gelul de proteoglicani tinde să se 
îndepărteze de această regiune, deşi permea¬ 
bilitatea hidrică scăzută şi presiunea interstiţială 
crescută împiedică pierderea apei. în sens 
ascendent, deplasarea este limitată de gradientul 
de presiune, iar în sens descendent, de către osul 
subcondral. De aceea, deplasarea apare mai mult 
lateral, unde este limitată de reţeaua de colagen. 

Reţeaua de colagen primeşte astfel forţe 
acţionând radial din centrul de aplicare al sarcinii, 
al căror vector principal este paralel cu suprafaţa 
articulară. A fost demonstrat că puterea de 


extensibilitate a cartilajului este mai mare în 
această direcţie decât într-un plan perpendicular 
pe suprafaţa articulară. 

Reţeaua de colagen este constituită nu numai 
din fibre de colagen tip II, dar şi din substanţe 
care unesc fibrele de colagen II, împiedicând 
alunecarea unora peste altele. Aceste substanţe ar 
putea fi vulnerabile la agresiuni mecanice sau 
degradare enzimatică şi aceasta ar putea fi un 
factor favorizant sau determinant în patogeneza 
artrozei. 

V. Lubrifîerea articulară 

Cartilajul articular are rol de protecţie a osului 
subcondral şi de facilitare a mişcării. Coeficientul 
de frecare în articulaţiile diartrodiale este foarte 
scăzut (0,005-0,01) mai mic decât cel măsurat în 
cazul unei patine care alunecă pe gheaţă. 
Explicaţia fenomenului trebuie să fie privită luând 
în considerare trei componente: cartilajul articular, 
lubrifiantul (lichidul sinovial) şi condiţiile 
mecanice ( sarcinile şi viteza de mişcare). 

Cartilajul articular fin polizat (neregularităţi 
de 200-2000A) este elastic, fiind deformabil atât 
în sens transversal cât şi vertical. Gradul de 
elasticitate diminuă dacă încărcarea durează peste 
o anumită limită, de unde şi importanţa unei 
funcţionări intermitente. Asocierea în timpul 
încărcării şi mersului a deformării verticale cu cea 
transversală, asigură etalarea suprafeţelor de 
contact. Datorită porozităţii sale, cartilajul este 
ca un burete. Prin porii săi de 60A se vehiculează 
înspre şi dinspre articulaţie, un filtrat de lichid 
sinovial, acest mecanism fiind indispensabil 
pentru nutriţia cartilajului şi lubrifierea arti¬ 
culaţiei. 

Lubrifiantul (lichidul sinovial)-un dializat de 
plasmă sangvină deţine prin conţinutul de 
complexe hialuronat-proteine un rol esenţial în 
lubrifiere. Prezenţa acidului hialuronic conferă 
lichidului sinovial o serie de proprietăţi esenţiale 
pentru lubrifiere: 

-vâscozitatea-este proporţională cu cantitatea 
de acid hialuronic; 

-elasticitatea şi dilatanţa instantanee la stresul 
de impact-împiedică expulzia lichidului sinovial 
dintre suprafeţele articulare amortizând şocurile 
de impact transmise articulaţiei; 

-afinitatea faţă de suprafaţa cartilajului; 







-tixotropia-persistenţa proprietăţilor fizico- 


chimice ale lubrifiantului după ce acţiunea forţei 
mecanice s-a terminat 

-conductibilitate termică bună- permite 
transferul rapid de căldură în afara suprafeţei de 
alunecare. 

Alături de acid hialuronic, lichidul sinovial 
conţine şi o glicoproteină (lubricating gli- 
coprotein; Radin şi Paul 1972) care se poate 
prezenta sub forma a trei fracţiuni: LGP1, LGP2 
şi o proteină mai mică asemănătoare globulinei. 
LGP-1 este sintetizată de membrana sinovială, iar 
LGP-2 este asemănătoare cu o glicoproteină a 
cartilajului articular. Se pare ca hialuronatul este 
important doar în lubrifierea ţesuturilor moi, 
printr-un mecanism de lubrifiere tip limită. 

Există două tipuri principale de lubrifiere: 

1. lubrifierea “limită” 

2. lubrifierea prin film de lichid, care se 
prezintă sub mai multe forme: lubrifierea prin 
comprimare, lubrifierea hidrostatică, lubrifierea 
elastohidrodinamică, lubrifierea amplificată. 

1. Lubrifierea “limită” (Charnley 1959)- 
funcţionează atunci când suprafeţele articulare 
sunt în contact iar complexele hialuronat-proteine 
sunt adsorbite pe suprafeţele în mişcare, căptuşind 
asperităţile acestora. Se formează un film “limită” 
de separaţie (mono sau multimolecular) care 
favorizează alunecarea cu abraziune minimă. 
Lubrifierea limită este considerată mecanismul 
care facilitează alunecarea membranei sinoviale 
pe ea însăşi la nivelul fundurilor de sac articulare 
sau pe alte structuri de părţi moi. Lubrifiantul de 
elecţie este hialuronatul. 

2.1 Lubrifierea prin comprimare (squeeze 
film lubrication Fein 1967)-este un tip de 
lubrifiere în care un film subţire de lichid sinovial 
se interpune între suprafeţele articulare, care-1 
presurizează. Prin aceasta vâscozitatea lichidului 
creşte până când el formează un gel a cărui curgere 
este blocată de vâscozitatea foarte mare. Presiunea 
osmotică a gelului poate să egaleze presiunea 
aplicată pe suprafeţele articulare, menţinându-le 
separate pentru o perioadă de timp. 

2.2 Lubrifierea hidrostatică (weeping 
lubrication Radin, McCutchen 1959)-se realizează 
atunci când cartilajul articular comprimat sub 
acţiunea greutăţii corpului, exprimă lichidul 
interstiţial care se infiltrează prin pori în cavitatea 
articulară, formând un sistem amortizor hidrosta¬ 


tic autopresurizat. Presiunea constantă este 
întreţinută de ciclul încărcare-descărcare 
articulară. 

2.3 Lubrifierea elastohidrodinamică (Mac 
Conaill 1932)-apare în timpul deformării elastice 
a suprafeţelor articulare, la mişcări obişnuite 
(mers). Acestea îşi pierd paralelismul şi captează 
în timpul mişcării de translaţie o peliculă de lichid 
sinovial “ca o pană”, ce menţine separarea 
suprafeţelor articulare. 

2.4 Lubrifierea amplificată (boosted lubri¬ 
cation, Walker 1968)-se realizează în timpul 
perioadelor de încărcare statică prelungită, când 
apare un fenomen de ultra filtrare a apei din 
lichidul sinovial în cartilajul adiacent, neîncărcat. 
In zona centrală unde presiunea este mare, lichidul 
curge din spaţiul articular spre cartilaj, ai cărui 
pori de 60A lasă să filtreze numai apa, determi¬ 
nând creşterea concentraţiei moleculelor de 
lubrifiant în zona de contact. Acest tip de lubrifiere 
este asemănător celui prin comprimare, exceptând 
faptul ca gelul format este acumulat în depresiu¬ 
nile de pe suprafaţa cartilajului, formând zone care 
conţin lihid sinovial de vâscozitate crescută. 

Lubrifierea articulară este un mecanism 
complex şi incomplet înţeles. Diferitele moduri 
de lubrifiere pare legat de tipul mişcării articulare 
şi cu tipul articulaţiei însăşi. Lubrifierea limită 
predomină la viteze scăzute. Pe măsură ce viteza 
de mişcare creşte, predomină lubrifierea prin film 
de lichid. 

2. Capsula articulară (capsula articularis) este 
reprezentată de un manşon fîbros rezistent, inserat 
pe circumferinţa suprafeţelor articulare pe care 
le uneşte. Elementele ei descriptive sunt re¬ 
prezentate de: o suprafaţă exterioară în raport 
cu muşchii şi tendoanele periarticulare, iar la 
membre cu un ax vasculo-nervos care tranzitează 
regiunea; o suprafaţă interioară tapetată de 
membrana sinovială; două circumferinţe care 
urmăresc conturul cartilajului articular. Există o 
relaţie de proporţionalitate inversă între inserţia 
capsulei şi amplitudinea de mişcare articulară: 
articulaţiile cu mobilitate mică au inserţia 
capsulară în imediata vecinătate a suprafeţelor 
articulare, iar cele cu mobilitate mare au capsula 
inserată la distanţă, pe un contur neregulat. 
Această lege se aplică şi pentru aceeaşi articulaţie, 
când există diferenţe mari între amplitudinile de 
mişcare în planuri diferite. Grosimea capsulei 

defineşte şi rezistenţa 
ei: în general articu¬ 
laţiile cu mare mo¬ 
bilitate prezintă o cap¬ 
sulă subţire, fapt care 
impune realizarea sta¬ 
bilităţii articulare prin 
alte mecanisme. In 
funcţie de poziţia su¬ 
prafeţelor articulare, 
sectoare din capsulă se 
pot tensiona sau relaxa, 
descriind cute sau rece- 
suri. Pentru evitarea aspiraţiei intraarticulare a 
faldurilor capsulare în timpul mişcărilor, unele 
articulaţii au un mecanism de asigurare re¬ 
prezentat de muşchii periarticulari, adevăraţi 
tensori ai capsulei, care ţin la distanţă de 
suprafeţele articulare în mişcare, zonele capsulare 
pe care se inseră. Capsula articulară nu reprezintă 
întotdeauna o structură continuă: în diverse zone 
ale manşonului este mai slab reprezentată sau 
lipseşte, acestea fiind adevărate puncte slabe prin 
care structurile intraarticulare pot hernia spre 
exterior (chistele sinoviale) sau pe unde pătrund 
vasele şi nervii necesari funcţiei articulare. 

Din punct de vedere structural capsula ar¬ 
ticulară este formată din două straturi. Stratul 
exterior conţine fibre de colagen orientate şi fibre 
elastice fiind denumit membrana fibroasă 
(membrana fibrosa). El corespunde noţiunii 
generale de capsulă descrisă mai sus. Stratul 
intern, aflat pe faţa internă a membranei fibroase 
de care aderă intim, este reprezentat de membra¬ 
na sinovială (membrana synovialis). Ea tapetează 
reliefurile şi fundurile de sac intraarticulare, liga¬ 
mentele intraarticulare, suprafeţele osoase epi- 
fizare dintre capsulă şi cartilajul articular. Aces¬ 
ta rămâne întotdeauna liber, ca şi discurile şi 
meniscurile articulare; la nivelul suprafeţelor 
osoase extracartilaginoase pe care le acoperă, 
membrana sinovială este ridicată de vase sangvine 
sau mănunchiuri de fibre conjunctive recurente 
din structura membranei fibroase dând naştere 
frâurilor capsulare sau retinaculelor. 

Membrana sinovială se dezvoltă în toate zonele 
în care există planuri tisulare în mişcare. Ea 
formează pe de o parte funduri de sac sau recesuri 
extracapsulare necesare alunecării tendoanelor şi 
muşchilor periarticulari care rămân legate de 



Articulaţia umărului Art. genunchiului 

cavitatea articulară printr-o zonă îngustă situată 
la nivelul unui orificiu capsular. în interiorul 
articulaţiei, membrana sinovială formează creste 
numite plici sinoviale (plică synovialis) unele 
destul de constante cum sunt plicile alare ale 
genunchiului. Alte prelungiri, se numesc vili 
sinoviali (vilii synoviales). Sunt digitiformi, uni¬ 
form răspândiţi în jurul suprafeţei articulare. în 
unele zone, în interiorul membranei se acumulează 
pachete de ţesut adipos care formează corpurile 
adipoase articulare. Toate aceste formaţiuni au 
rolul de a mări suprafaţa de acţiune a membranei 
sinoviale şi de a umple spaţiile moarte in¬ 
traarticulare, prin proprietatea lor de a fi plastice, 
acomodându-se la modificările de formă şi volum 
ale acestor spaţii. Din punct de vedere structural, 
membrana sinovială este formată din două straturi: 
stratul intimai sau de contur (intima) şi stratul 
subintimal sau subsinovial (subintima). 

a) intima are în grosimea ei în medie 3-4 
celule numit sinoviocite. Acest strat este 
discontinuu iar în spaţiul dintre celule este 
dispusă matricea intercelulară. Sinovio- 
citele de tip A au aspect de celule secretorii, 
dar şi proprietăţi fagocitare pentru parti¬ 
culele rezultate din uzura tisulară. Sino- 
viocitele de tip B mai puţin numeroase sunt 
considerate locul de sinteză a proteinelor 
din compoziţia lichidului sinovial, inclusiv 
al acidului hialuronic. Au fost puse în 
evidenţă şi celule cu caracter intermediar 
numite sinoviocite tip AB. 

b) subintima are o structură variabilă de la 
articulaţie la articulaţie, uneori chiar în 
aceeaşi articulaţie. Printre fibrele de colagen 
şi elastice sunt răspândite adipocite. 
Caracteristică este reţeaua vasculară bogat 

reprezentată. De la marginea suprafeţelor 
articulare unde se formează un cerc 
vascular subsinovial (circulus articuli 
vasculosus) pleacă o reţea abundentă de 
vase situată la joncţiunea dintre stratul 
intimai şi subintimal. Ea este dublată de o 
reţea de terminaţii nervoase senzitive de tip 
proprioceptiv, care transmit informaţii 
legate de deformarea mecanică a sistemului 
capsular. Funcţia primară a membranei 
sinoviale constă în producerea lichidului 
sinovial (synovia), considerată un dializat 
al plasmei sangvine îmbogăţit cu proteine 
în special cu hialuronan (acid hialuronic). 
Acesta este prezent în lichidul sinovial în 
concentraţie de 2-4 mg/ml. Prezenţa unei 
soluţii concentrate conţinând o substanţă cu 
greutate moleculară mare (câteva milioane 
de daltoni) dă naştere unui fluid vâsco- 
elastic cu potenţial optim de lubrifiere 
pentru mişcările lente şi posibilităţi mari de 
absorbţie a şocurilor. Hialuronanul care 
impregnează cartilajul articular (sintetizat 
în primul rând de condrocite) crează 
molecule de proteoglicani de a căror stare 
de hidratare depind proprietăţile supra¬ 
feţelor articulare. în acelaşi timp asigură 
mecanismele de alunecare ale membranei 
sinoviale şi ale celorlalte ţesuturi între ele 
în timpul mişcărilor articulare. Infra¬ 
structura înalt polimerizată a hialuronanului, 
îi permite să controleze echilibrul hidric, 
vâscozitatea, lubrefierea, interacţiunile 
sterice şi aranjamentul matriceal al ţesu¬ 
turilor articulare. O altă funcţie importantă 
a membranei sinoviale este aceea de a 
controla fluxul de electroliţi, apă şi proteine 
care trec spre şi dinspre articulaţie. în 
această funcţie de filtru, un rol important 
este jucat de matricea intercelulară a 
stratului intimai şi de capilarele fenestrate 
din stratul subintimal. Nu întâmplător, din 
compoziţia lichidului sinovial sunt excluşi 
fibrinogenul şi factorii de coagulare. în sens 
opus este asigurată îndepărtarea diverşilor 
produşi acumulaţi în articulaţie, inclusiv a 
particulelor de uzură. 

3. Cavitatea articulară (cavitas articularis) 
este reprezentată de un spaţiu capilar delimitat de 
membrana sinovială şi suprafeţele articulare. Ea 


conţine fluidul sinovial, un lichid clar, transparent, 
de culoare galben-pal, vâscos, conţinând a- 
proximativ 200 de leucocite pe mm 3 şi glucoză 
într-o concentraţie aproape egală cu cea din sânge. 
Particularitatea reologică ( rheologia este ramura 
mecanicii fluidelor care se ocupă cu studiul 
deformării si curgerii fluidelor) a lichidului 
sinovial este vâscozitatea direct proporţională cu 
conţinutul în hialuronan şi lubricină (o gli- 
coproteină). Aceste două proteine asigură 
proprietăţile de adeziune şi lubrifiere ale sinoviei, 
dependenţa ei de temperatură şi comportamentul 
tixotropic ( tixotropia este proprietatea unui fluid 
non-newtonian, cum este lichidul sinovial, de a-şi 
menţine modificată vâscozitatea, după ce agentul 
modificării îşi încetează acţiunea). Mecanismele 
prin care se realizează lubrifierea articulaţiilor 
sinoviale nu sunt complet clarificate. 

Poziţia relativă a suprafeţelor articulare ce 
definesc cavitatea este diferită în funcţie de 
momentele statice sau dinamice care compun 
activitatea articulară. 

a) prin contracţia musculaturii periarticulare 
agoniste şi antagoniste se realizează un 
contact ferm în timpul deplasării unei 
suprafeţe peste alta prin acţiunea compo¬ 
nentelor transarticulare ale acţiunii mus¬ 
culare. 

b) la membrul inferior, greutatea corpului 
compensează acţiunea dinamică a muscu¬ 
laturii. 

c) în articulaţiile cu suprafeţe articulare 
elipsoidale se poate obţine o congruenţă 
perfectă doar într-o anumită poziţie a 
acestora în care punctele de inserţie ale 
capsulei şi ligamentelor sunt distanţate la 
maximum producând în sistemul capsu- 
loligamentar o tensiune maximă. în această 
situaţie articulaţia prezintă stabilitatea cea 
mai mare (close-packing position), supra¬ 
feţele articulare sunt perfect paralele cu o 
arie de contact maximă între ele. 

d) articulaţiile cu suprafeţe articulare suficient 
de mari beneficiază de acţiunea sta¬ 
bilizatoare a presiunii atmosferice. Aceasta 
este capabilă să menţină contactul dintre 
suprafeţele articulare cu o forţă suficient de 
mare ca să contracareze efectul greutăţii 
segmentelor situate distal. Mărimea forţei 
rezultă din produsul dintre suprafaţa 

cartilajului articular şi valoarea presiunii 
atmosferice. Când în cavitatea articulară se 
acumulează lichide patologice (sânge în 
hemartroze, transudatîn hidartroze) aceasta 
se măreşte în volum, se destinde, devenind 
o cavitate reală. Capsula pusă sub tensiune 
devine dureroasă, obligând suprafeţele 
articulare să se aşeze astfel ca tensiunea 
capsulară să devină minimă într-o poziţie 
de capacitate articulară maximă. 

4. Anexele articulare 
Ca efect al adaptării diartrozelor la nivelul 
fiecărei articulaţii s-au dezvoltat formaţiuni 
specifice necesare îmbunătăţirii randamentului 
articular: 

A. ligamentele (ligamenta) sunt forme specia¬ 
lizate de ţesut conjunctiv cu rolul de a lega 
piese osoase sau cartilaginoase. Ele sunt deci 
structuri de suport pentru funcţia articulară, dar 
pot avea şi rol de barieră mecanică împotriva 
proteinelor străine, a bacteriilor sau pot fi un 
mediu de transport şi de stocaj. Structural sunt 
formate dintr-o matrice acelulară compusă din 
fibre şi substanţă fundamentală, ambele 
sintetizate de fibroblaşti. Fibrele sunt formate 
din colagen tip I la care se adaugă şi puţine 
fibre elastice şi de reticulină orientate în 
direcţia forţelor de tracţiune. Substanţa 
fundamentală conţine mucopolizaharide de tip 
acid condroitin sulfuric şi acid hialuronic 
formând un gel hidrofil cu rol în menţinerea 
fibrelor de colagen, a echilibrului hidro- 
electrolitic şi a rezistenţei mecanice a 
ligamentului. în lumină polarizată fibrele de 
colagen şi componenta celulară sunt aşezate 
într-un plan ondulat, probabil ca un mecanism 
de siguranţă şi rezervă contra tensiunilor 
exagerate la care pot fi supuse ligamentele. 
Acest tip de mecanostructură face ca liga¬ 
mentele să devină anexe articulare rezistente, 
flexibile şi plisabile, dar lipsite de elasticitate. 
Curba solicitare-deformare confirmă aceste 
proprietăţi evidenţiind un sector de deformare 
elastică reversibilă până la un anumit punct 
urmată de deformarea plastică ireversibilă şi 
rupere. De exemplu, pentru ligamentul 
încrucişat anterior al genunchiului ruperea 
apare la 1500N moment în care ligamentul s-a 
elongat cu 60% faţă de lungimea de repaos. 
Rezistenţa mecanică deosebită a ligamentelor 


este asigurată şi de existenţa unei structuri 
specializată de inserţie în os, numită în clinică 
“ENTEZĂ”. Această structură este comună 
pentru tendoane, capsulă şi ligamente. 
Elementul esenţial al unei enteze este repre¬ 
zentat de sistemul fibrelor Sharpey care 
perforează inelul circumferenţial de lamele 
osoase ale corticalei şi trece în osteoanele 
adiacente schimbând gradat aspectul de ţesut 
fibros cu cel fibrocartilaginos şi apoi cu cel 
osos. Sistemul de ancoraj al entezei permite 
ligamentului să reziste la forţe de tracţiune 
deosebite prin disiparea gradată a eforturilor 
în structura osoasă. 

Topografic, considerând ca punct de reper 
capsula articulară, ligamentele se împart în: 
a) ligamente capsulare (ligg. capsularia) 
dezvoltate în grosimea capsulei articulare, 
sunt practic zone mai îngroşate ale acesteia 



Fig. 1.16 


cu fibre de cola¬ 
gen ordonate şi 
aglomerate pe di¬ 
recţia solicitărilor 
maximale prefe» 
renţiale. în aceas¬ 
tă categorie, intră 
ligamentele gle- 
nohumerale ale 
articulaţiei umă¬ 
rului sau liga¬ 
mentul colateral 
medial al genun¬ 
chiului. Alte liga¬ 
mente capsulare 
provin din modificarea unui tendon care 
trece adiacent capsulei articulare ca în cazul 
ligamentului patelar la genunchi, 
b) ligamentele extrafcapsulare (ligg. extra- 
capsularia) sunt situate în afară şi la distanţe 
variabile de capsulă, ocupând o poziţie cheie 


Artic. genunchiului 


de unde influen¬ 
ţează kinetica ar¬ 
ticulară. Liga¬ 
mentele coraco- 
claviculare con¬ 
trolează, de 
exemplu, de la 
distanţă stabili¬ 
tatea articulaţiei 
acromio-clavicu- 



Artic. scapulo-humerală 

lare; ligamentul acromio-coracoidian este 
un ligament la distanţă pentru articulaţia 
glenohumerală, provenit din transformarea 
fibroasă a unui muşchi periarticular. 
c) ligamentele intracapsulare (ligg. intra- 
capsularia) sunt situate între suprafeţele 
articulare, intracapsular, dar extrasinoviale. 
Fig. 1.18 Aşadar, ele nu sunt si¬ 

tuate în interiorul cavi¬ 
tăţii articulare dar prin 
poziţia lor controlează 
eficient mişcările arti¬ 
culare. Din această cate¬ 
gorie fac parte liga¬ 
mentele încrucişate ale 
genunchiului şi liga- 
Artic. coxo-femurală mentul capului femural. 

Din punct de vedere 
funcţional se pot deosebi trei categorii mari de 
ligamente: 

a) ligamentele de întărire a capsulelor aşa 
cum sunt marea majoritate a ligamentelor 
capsulare. Ca exemplu putem cita liga¬ 
mentul iliofemoral din structura capsulei 
şoldului care rezistă 
până la 6000 N trac¬ 
ţiune. 

b) ligamente de 
conducere a mişcă¬ 
rilor în articulaţie 
aşa cum sunt liga¬ 
mentele colaterale 
care favorizează miş¬ 
cările într-un anumit 
plan. Exemplu: li¬ 
gamentele colatera¬ 
le ale genunchiului 
anihilează mişcările anormale în plan frontal 
permiţând realizarea mişcării de fle- 
xie-extensie. 

c) ligamente de limitare a mişcărilor într-o 
articulaţie controlează amplitudinea de 
mişcare articulată. Ligamentul încrucişat 
anterior al genunchiului limitează mişcarea 
de extensie la poziţia în care tibia se află pe 
aceeaşi linie cu femurul, prevenind hiper- 
extensia şi alunecarea anterioară a tibiei. 
Ligamentele şi capsula articulară sunt consi¬ 
derate elementele de stabilitate pasivă 
articulară. Fiecărei mişcări îi corespunde un 


ligament prefe¬ 
renţial care se ten¬ 
sionează la limita 
mişcării respec¬ 
tive. Pentru asigu¬ 
rarea protecţiei 
contra întinderii 
excesive şi ruptu¬ 
rii, fiecărui liga¬ 
ment îi corespun¬ 
de un muşchi sau 
un grup muscular 
care se contractă 1-20 Lig. laterale 
prompt prin reflex ale genunchiului 
proprioceptiv neutralizând tensiunea 
excesivă din ligament, reflex posibil datorită 
inervaţiei proprioceptive abundente din 
structurile ligamentare. Muşchii devin astfel 
elemente de stabilitate activă articulară. 

B. Meniscurile şi discurile articulare 
Meniscurile şi discurile articulare sunt 
formaţiuni anexe fibrocartilaginoase intra- 
articulare care îmbunătăţesc performanţele 
mecanice ale articulaţiei. 

Discul articular (discus articularis) este un 
sept fibrocartilaginos cu grosime variabilă 
interpus între suprafeţele articulare, care separă 
cavitatea articulară în două compartimente 
independente. Cele două compartimente sunt 
capitonate de două membrane sinoviale separate. 
De obicei, discul este mai gros spre periferia cu 
care se ataşează de capsulă şi mai subţire spre 
centru care este uneori chiar perforat. Compar¬ 
timentele rezultate prin septare sunt asimetrice 
datorită inserţiei discului mai aproape de una din 
suprafeţele articulare, ca urmare, mişcările 
realizate în cele două compartimente sunt 
diferenţiate: în timpul masticaţiei, de exemplu, 
discul articulaţiei temporomandibulare se mişcă 
împreună cu condilul mandibulei pe suprafaţa 
articulară a fosei mandibulare. 

Meniscul articular (meniscus articularis) este 
o formaţiune fibrocartilaginoasă triunghiulară în 
secţiune, interpusă între suprafeţele articulare. El 
realizează o compartimentare incompletă a 
cavităţii articulare astfel că în centrul articulaţiei 
suprafeţele cartilaginoase rămân în contact, baza 
triunghiului se inseră pe capsulă şi este singura 
lui porţiune vascularizată la adult; restul 
meniscului formează triunghiul de sprijin cu 



Fig. 1.19 



Lig. ischiofemural 

vârful aşezat spre centrul articulaţiei. Cele două 
suprafeţe ale meniscului vin în contact cu 
suprafeţele articulare şi se mulează mai mult sau 
ai puţin după forma acestora. Dispoziţia fibro- 
cartilajului este specifică meniscului: meniscurile 
genunchiului sunt formate din trei sisteme de fibre 
de colagen anastomozate între ele, dispuse 
circumferenţial: longitudinal, radial şi vertical. 
Substanţa fundamentală dintre fibre conţine 
condrocite şi fibrocite. Meniscurile sunt vas- 
cularizate dintr-o arcadă perimeniscală din care 
pleacă artere radiale care asigură nutriţia zonei 
bazale a meniscului, triunghiul de sprijin 
hrănindu-se numai prin imbibiţie din lichidul 
sinovial. Importanţa discurilor şi meniscurilor este 
legată de complexitatea mişcărilor în articulaţie. 
Ele sunt structuri de umplere a spaţiului articular 
cu rol în restabilirea congruenţei suprafeţelor 
articulare, absorbind totodată parte din şocurile 
mecanice ale articulaţiei. Meniscurile preiau 
parţial şi forţele de încărcare având o funcţie de 
protecţie a suprafeţelor articulare. Concomitent 
distribuie un film uniform de fluid sinovial în 
interiorul articulaţiei contribuind la nutriţia 
.cartilajului articular. Prin poziţia lor protejează 
vilii sinoviali de angrenare între suprafeţele 
articulare în timpul mişcărilor şi exercită o 
stabilizare articulară generală. Prin compar¬ 
timentarea intraarticulară descompun mişcările 
agresive pentru suprafeţele articulare în două 
componente separate mai bine tolerate de cartilajul 
hialin. 

C.Labrum-ul articular (din latinescul 
labrum=buză) 

Labrele articulare (labra articularia) sunt 
formate din ţesut fibros dens sau fibrocartilaginos 
cu puţine fibre elastice, inserate pe circumferinţa 
cavităţilor articulare. Au o formă triunghiulară pe 
secţiune cu baza ataşată de marginea cavităţii 
osoase şi vârful liber şi ascuţit. în partea centrală 
a articulaţiei se continuă cu structura hialină a 
cartilajului articular în timp ce periferia se 
continuă cu ţesutul fibros al capsulei articulare. 
Labrele,articulare sunt de fapt formaţiuni de 
mărire a suprafeţelor articulare concave de 
recepţie, cărora le accentuează adâncimea, le 
creşte suprafaţa, şi în consecinţă, le măreşte 
stabilitatea în timpul mişcărilor. Deşi formaţiune 
fixă, labrumul articular îmbunătăţeşte lubrifierea 
şi măreşte congruenţa articulară. 


D. Tecile sinoviale şi bursele 

Sunt considerate anexe articulare în măsura în 
care fiind situate în vecinătatea unei articulaţii 
comunică şi formează cu aceasta o unitate ana¬ 
tomică, funcţională şi patologică. în mod obişnuit, 
ele sunt considerate organe independente 


Fig. 1.21 



Articulaţia şoldului - labrumul articular 


funcţionând ca dispozitive de reducere a frecării 
interpuse între două planuri în mişcare. Caracte¬ 
ristica lor esenţială este aceea de a crea o discon¬ 
tinuitate între planurile tisulare în translaţie pentru 
a favoriza alunecarea acestora. 

Bursele (bursae) au forma unor saci aplatizaţi 
căptuşiţi cu o membrană asemănătoare cu cea 
sinovială situate în zo¬ 
nele unde muşchii, ten¬ 
doanele, ligamentele sau 
pielea se mişcă în jurul 
unor proeminenţe osoa¬ 
se. Majoritatea burselor 
sunt situate în jurul arti¬ 
culaţiilor, unde planurile 
tisulare sunt distorsio¬ 
nate cel mai mult în 
timpul mişcărilor. Dacă 
membrana lor sinovială 
este în continuitate cu 
cea a articulaţiei adia¬ 
cente, ele se numesc g enMnc /jj M / M j _ bursele 
burse comunicante, iar 

legătura dintre ele se realizează printr-o apertură 
a capsulei fibroase. Se presupune că aceste burse 
se dezvoltă separat şi că se conectează ulterior la 
sinoviala articulaţiei. Astfel, bursa subcva- 
dricipitală este o bursă sinovială submusculară 
care se dezvoltă embriologic separat şi fuzionează 
ulterior cu cavitatea articulară a genunchiului, 



Fig. 1.22 Articulaţia 

formând recesul superior prevăzut cu un muşchi 
de protecţie. 

Tecile sinoviale (vaginae synoviales) sunt 
reprezentate de saci sinoviali cu pereţi concen¬ 
trici, separaţi de un film de lichid sinovial, dispuşi 
în continuitate la extremităţile sacului. Au forma 
unui cilindru cu pereţi dubli, peretele intern, ataşat 
de tendon formând stratul visceral iar cel extern, 
stratul parietal. Prin dubla legătură a celor două 
straturi de-a lungul unei linii longitudinale 
(generatoarea cilindrului sinovial) se formează 
mezotendonul, formaţiune de ancoraj şi suport 
vascular pentru tendon. Pentru tendoanele cu 
origini în interiorul cavităţii articulare există o 
prelungire a membranei sinoviale care formează 
o teacă sinovială . Aceasta îl însoţeşte prin 
orificiul capsular de ieşire şi se continuă pe o 
distanţă variabilă în afara capsulei. în această 
situaţie, se află capătul lung al tendonului 
muşchiului biceps brahial în şanţul intertubercular 
sau tendonul muşchiului popliteu la ieşirea prin 
hiatusul compartimentului lateral al genunchiului. 

B. CLASIFICAREA DIARTROZELOR 

1. După complexitatea anatomică a organizării 

articulaţiile sinoviale pot fi împărţite în: 

a) articulaţia simplă (articulatio simplex) 
este considerată articulaţia formată din două 
suprafeţe articulare închise în aceeaşi 
capsulă. De obicei, suprafaţa convexă 
(masculină) posedă o arie mai mare cu un 
cartilaj articular mai voluminos şi mai gros 
în centrul suprafeţei în comparaţie cu 
suprafaţa concavă (feminină) care este mai 
groasă la periferie. Pentru că nici mişcările 
nu sunt simetrice, suprafaţa articulară în 
mişcare devine componentă de mişcare iar 
cea în repaos devine componentă de bază. 

b) articulaţia compusă (articulatio compo¬ 
zita) este formată din mai mult de două 
suprafeţe articulare cuprinse în aceeaşi 
capsulă. Perechile articulare îşi păstrează 
cuplajul indiferent de gradul de dificultate 
al mişcării articulare aşa cum se întâmplă 
de obicei în articulaţia cotului. 

c) articulaţia complexă este considerată 
articulaţia în care un disc sau menise 
compartimentează interiorul cavităţii 
articulare. 

2. După axele de mişcare şi gradele de libertate. 


diartrozele se împart în trei categorii: 

a) articulaţii uniaxiale permit realizarea unui 
singur tip de mişcare (de obicei rotaţie) faţă 
de un singur ax. Rotaţia are elemente de 
rostogolire şi/sau de alunecare, fiecare cu 
centrul de rotaţie instantaneu, centru care 
poate fi aproximat cu ajutorul unui ax de 
compromis. Articulaţiile uniaxiale au un 
singur grad de libertate şi pot realiza un 
singur tip de mişcare într-un plan per¬ 
pendicular pe ax. De exemplu, articulaţia 
tibio-talară realizează numai mişcarea de 
flexie-extensie într-un plan sagital per¬ 
pendicular pe axul de mişcare dispus 
transversal. 

b) articulaţii biaxiale pot realiza două mişcări 
de rotaţie complet independente faţă de 
două axe principale distincte. Aceste 
articulaţii au două grade de libertate ca în 
cazul articulaţiei radio-carpiană. 

c) articulaţiile triaxiale realizează trei 
mişcări de rotaţie complet independente în 
trei axe de mişcare diferite. în această 
categorie intră articulaţiile cu suprafeţe 
sferoidale unde mişcările se combină faţă 
de o multitudine de axe care pot fi reduse 
prin simplificare la cele trei axe funda¬ 
mentale de coordonate. Exemplu: articulaţia 
şoldului, cu trei grade de libertate. 

3. După modalitatea de conducere a mişcărilor 
articulaţiile sinoviale pot forma trei grupe 
imprecis delimitate, consecinţă a interferenţei 
unor factori multipli de conducere a mişcărilor 
în articulaţie. Chiar şi termenul de conducere 
articulară este imprecis pentru că se referă atât 
la direcţia şi sensul mişcării cât şi la factorii 
restrictivi ai mişcării executate. Factorii 
implicaţi în conducerea articulară se grupează 
în două categorii: 

A. factori pasivi: 

- forma suprafeţelor articulare 

- tensiunile din sistemul capsular liga- 
mentar 

- forţa gravitaţională 

- presiunea atmosferică 

- adeziunea dintre suprafeţele articulare 

- contactul părţilor moi adiacente 

B. factori activi: 

- contracţia tonică a grupelor musculare 

- contracţia fazică a grupelor musculare 

periarticulare agoniste şi antagoniste. 
Forţa realizată de contracţia musculară 
influenţează conducerea articulară prin 
acţiunea celor trei vectori în care se 
descompune. 

a. componenta (vectorul) de balans produce 
acceleraţia unghiulară a mişcării de rotaţie din 
articulaţie, fiind considerat elementul care 
determină momentul forţei articulare. 

p. componenta (vectorul) transarticulară se 
manifestă ca o forţă centripetă cu efect de 
comprimare asupra suprafeţelor articulare pro¬ 
ducând stabilizarea articulaţiilor în timpul 
mişcărilor rapide 

y componenta (vectorul) de rotaţie produce 
rotaţia unei suprafeţe articulare în jurul axului lung 
al osului respectiv, determinând o anumită postură 
a elementelor care realizează mişcarea 

a) grupa articulaţiilor cu conducere osoasă 
cuprinde articulaţii uniaxiale în care direcţia 
şi amplitudinea de mişcare sunt determinate 
în cea mai mare parte de forma suprafeţelor 
articulare. Aceasta presupune un angrenaj 
puternic al profilului articular (interliniei 
articulare) la care participă şi două liga¬ 
mente colaterale ca două “hăţuri” pentru 
controlul mişcărilor parazite în alte planuri, 
în cazul articulaţiei cotului, limitarea 
mişcării de extensie se realizează prin blo¬ 
carea olecranului; geometria interliniei 
articulare determină direcţia de mişcare dar 
limitarea mişcării de flexie se face prin con¬ 
tactul părţilor moi din loja 
anterioară a braţului şi 
antebraţului. 

b) grupa articulaţiilor 
cu conducere ligamen- 
tară cuprinde articulaţii 
multiaxiale în care direcţia 
şi limitarea mişcărilor se 
realizează prin acţiunea 
l restrictivă a tensiunilor din 
«ligamentele articulare. în 
F articulaţia şoldului, mişcă¬ 
rile de abducţie şi extensie 
sunt limitate de punerea în 
tensiune a ligamentelor 
ilio şi pubofemural în timp 
ce mişcarea de flexie este 
limitată prin contactul 

Art. humero-ulnară 


Fig. 1.23 



musculaturii anterioare a coapsei cu peretele 
abdominal anterior când genunchiul este 
flectat sau de tensiunea muşchilor ischi- 
ogambieri când genunchiul este în extensie, 
c) grupa articulaţiilor cu conducere muscu¬ 
lară cuprinde articulaţii multiaxiale 
dependente de acţiunea muşchilor peri- 
articulari în realizarea direcţiei şi ampli¬ 
tudinii mişcării. Articulaţia umărului este 
considerată exemplul clasic unde muşchii 
scapulohumerali determină direcţia şi 
controlează amplitudinea mişcărilor. Deşi 
controlul muscular este preponderent, 
restricţia mişcării de abducţie se face prin 
conflictul dintre tuberculul mare humeral 
şi acromion ceea ce înseamnă un mecanism 
de tip conducere osoasă. 

4. după modalitatea de funcţionare, articulaţiile 
pot lucra independent sau în combinaţii, prima 
formă de activitate este caracteristică func¬ 
ţionării în lanţuri kinematice deshise, iar a doua 
pentru lanţurile kinematice închise. La rândul 
lor, articulaţiile combinate se împart în: 

a) articulaţii combinate prin cuplaj osos 

care leagă două piese osoase la nivele 
diferite ca în cazul articulaţiilor radioulnare 
proximală şi distală. Cele două articulaţii 
cuplează în două puncte diferite situate la 
distanţă radiusul cu ulna transformând 
scheletul antebraţului într-un paralelogram 
osos A 

b) articulaţii combinate prin cuplaj muscu¬ 
lar în care acelaşi agent motor mobilizează 
prin contracţie două sau mai multe arti¬ 
culaţii concomitent. La nivelul piciorului, 
muşchii flexori lungi realizează flexia 
plantară în articulaţiile tibiotalară, medio- 
tarsiană şi metatarsofalangiană. 

5. clasificarea articulaţiilor sinoviale după forma 
geometrică a suprafeţelor articulare este mai 
practică şi mai des folosită. Ea cuprinde: 

a) articulaţia plană (articulatio plana) este 
formată din suprafeţe plane aflate în 
opoziţie cum ar fi articulaţiile intercarpiene, 
intermetatarsiene sau intervertebrale. în 
realitate suprafeţele nu sunt niciodată 
perfect plane, permiţând realizarea mişcări¬ 
lor de translaţie ca mişcări principale la care 
se adaugă şi mişcări de rotaţie. Acest tip de 
articulaţie are două grade de libertate. 

b) articulaţia în balama (ginglymus) este 
formată din suprafeţe articulare concave şi 
convexe care nu permit decât executarea 
unei singure mişcări asemănătoare cu 
închiderea/deschiderea unei uşi. Această 
mişcare se realizează într-un singur plan 
situat perpendicular pe unicul ax de mişcare 
oferind articulaţiei un singur grad de 
libertate. Suprafaţa convexă are de cele mai 
multe ori un profil spiralat cu posibilitatea 
de a se angrena într-o proeminenţă (creastă) 
a suprafeţei concave contribuind la creşterea 
gradului de stabilitate articulară. Forma 
spiralată permite apariţia unor mişcări 
auxiliare de rotaţie axială, dar ligamente 
colaterale puternice asigură controlul 
mişcărilor în alte planuri. Articulaţia 
humeroulnară este o articulaţie tipică în 
balama cu conducere osoasă. 

c) articulaţia în pivot (articulatio trochoidea) 
este reprezentată de un pivot osos central 
convex înconjurat de un inel osteofibros. 
Ea oferă un singur grad de libertate care 
permite realizarea în exclusivitate a 
mişcărilor de rotaţie faţă de un ax care trece 
prin centrul pivotului. Mişcările de rotaţie 
se pot efectua în două variante: 

a) pivotul se rotează în 
interiorul inelului care 
rămâne fix, ca în articu¬ 
laţia radioulnară pro- 
ximală, unde capul radiu¬ 
sului joacă rolul pivotului 
mobilizat de cuplurile 
musculare supinatorii şi 
pronatorii, iar inelul for¬ 
mat de incizura radiala a 
ulnei, completată de liga¬ 
mentul anular asigură conducerea 
mişcării 

P) pivotul rămâne fix iar inelul, (suprafaţa 
articulară concavă), se roteşte în jurul lui 
ca o roată faţă de ax 
aşa cum se întâmplă 
în articulaţia atlan- 
to-axoidiană media¬ 
nă, unde dintele joa¬ 
că rolul pivotului fix, 
iar arcul anterior al 
atlasului împreună cu 

Art. cu pivot fix 


ligamentul transvers formează inelul 
osteoligamentar care execută rotaţia. 

d) articulaţia elipsoidală (articulatio ellip- 
soidea) este formată din suprafeţe articulare 
ovoidale concave şi convexe. Dispune de 
două grade de libertate datorită celor două 
axe principale perpen¬ 
diculare de mişcare. în 
articulaţiile elipsoidale 
ca articulaţia radiocar- 
piană sau metacarpo- 
falangiană se pot realiza 
mişcări de flexie/exten- 
sie şi abducţie/adducţie 
în planuri perpendicu¬ 
lare, mişcarea sumativă 
succesivă a celor patru 
mişcări primare ducând 
la mişcarea complexă de circumducţie. 

e) articulaţia în şa (articulatio sellaris) este 
compusă din suprafeţe articulare concav- 
convexe aflate în opoziţie care aproximează 
forma de şa. Fiecare suprafaţă articulară 
prezintă un sector convex faţă de un ax 
principal, căruia îi corespunde un sector 
concav faţă de un ax perpendicular pe pri¬ 
mul. Articulaţia are două grade de libertate 
şi poate realiza două tipuri distincte de miş¬ 
cări flexie/extensie, abducţie/adducţie cu 
posibilităţi mai restrânse de circumducţie. 
Avantajul articulaţiei în şa faţă de articulaţia 
elipsoidală constă dintr-un angrenaj mai bun 
al interliniei articulare între curburile 
corespunzător opuse, ducând la creşterea 
gradului de stabilitate articulară. Cele mai 
cunoscute articulaţii de acest tip sunt 
articulaţia carpometacarpiană a policelui şi 
articulaţia calcaneocuboidiană. Din punct 
de vedere geometric, articulaţia ster- 
noclaviculară are formă de şa cu două axe 
principale de mişcare. Dacă adăugăm 
posibilitatea de rotaţie în axul lung al 
claviculei, articulaţia sternoclaviculară 
capătă trei gade de libertate, fiind echiva¬ 
lentă cu o articulaţie sferoidală. 

f) articulaţia condiliană (articulatio condy- 
laris) este formată dintr-o dublă proemi¬ 
nenţă osoasă convexă numită condil şi o 
dubla suprafaţă de recepţie corespunzătoare 
realizând aspectul a două articulaţii legate 



Art. în pivot 



Fig. 1.26 



Art. elipsoidale 

prin cuplaj osos. Condilii pot fi paraleli şi 
adiacenţi cuprinşi în aceeaşi capsulă (ca în 
articulaţia genunchiului) sau paraleli şi 
separaţi în articulaţii diferite (ca în 
articulaţia temporomandibulară). Din punct 
de vedere al libertăţii, o articulaţie uni- 
condiliană izolată poate realiza o varietate 
de mişcări în funcţie de forma condilului. 
Prin cuplarea a doi condili se pierd o parte 
din gradele de libertate rămânând doar 
posibilitatea unor mişcări principale de 
flexie sau extensie la care se asociază un 
grad de rotaţie faţă de un ax perpendicular 
pe cel principal. Prin geometria suprafe¬ 
ţelor, articulaţia condiliană poate fi 
considerată multiaxială în timp ce prin 
posibilităţile de realizare a mişcărilor în 
condiţiile cuplajului osos este asimilată unei 
articulaţii uniaxiale. Aceasta presupune ca 
din punct de vedere mecanic perechea de 
articulaţii temporomandibulare să fie 
considerată un singur sistem de mişcare, 
g) articulaţia sferică (articulatio sphaeroidea) 
este formată dintr-o suprafaţă concavă de 
recepţie în care intră un cap sferoidal. O 
articulaţie sferică permite mişcări după o 
multitudine de axe care se reduc la cele trei 
axe principale de coordonate spaţiale 
oferind articulaţiei trei grade de libertate. 
Articulaţiile sferoidale sunt situate la 
joncţiunea dintre centuri şi membrul liber 
ca în articulaţia umărului şi şoldului. O 
varietate a articulaţiei sferice este consi¬ 
derată enartroza (enarthrosis), aici supra- 



Fig. 1.27 Articulaţia sacro-iliacă 
-amfiartroză- 

faţa cavităţii sferice de recepţie depăşeşte 
ecuatorul capului convex. O astfel de 
articulaţie îşi păstrează nealterate posibi¬ 
lităţile de mişcare multiaxiale, dobândind 
o stabilitate suplimentară prin mărirea 
suprafeţei concave de recepţie de către 
labrumul articular. 

III. Amfiartroza 

Poate fi considerată o categorie aparte a 
articulaţiilor sinoviale. Acest tip de articulaţie 
realizează mişcăi de mică amplitudine datorită 
unor suprafeţe articulare neregulate din punct de 
vedere geometric dublate de un aparat cap- 
suloligamentar foarte puternic. în construcţia lor 
se îmbină hibrid elemente structurale ale 
articulaţiilor sinoviale (capsule, ligamente) cu 
elemente structurale ale articulaţiilor fibroase 
(fibrocartilaj de interpoziţie) realizând articulaţii 
foarte rezistente, dar semimobile. 

Articulaţiile craniului 


Oasele craniului sunt articulate între ele prin 
articulaţii fibroase, cartilaginoase sau sinoviale. 

I. Articulaţiile synoviale (articulationes 
synoviales) sunt articulaţii mobile. Sunt repre¬ 
zentate de articulaţiile dintre oasele auzului din 
urechea medie şi articulaţia temporomandibulară. 

II. Cele mai multe articulaţii ale craniului sunt 
suturi (sutura) făcând parte din articulaţii 
fibroase (junctura fibrosa). Suprafeţele articulare 
pot fi dinţate plane sau solzoase formând 
articulaţii dinţate (sutura serrata), plane (sutura 
plana) sau scuamoase (sutura squamosa). 

III. Articulaţiile cartilaginoase (juncturae 
cartilagineae) sau syncondrozele (syncondrosis) 
au interpuse între marginile articulare un strat de 
cartilagiu hialin. Situate la baza craniului, permit 
creşterea ei în lungime în primele etape de 
dezvoltare a neurocraniului, după care se 
transformă în sinostoze, ca şi suturile, printr-un 
proces de osificare a ţesutului fibros şi carti- 
laginos. în această categorie intră sincondrozele 
sfenooccipitală, sfenoparietală, pietrooccipitală şi 
interoccipitale. 

I. Articulaţii synoviale 

A. Articulaţia temporo-mandibulară 
(articulatio temporo-mandibularis) 

/ 

Generalităţi 

Articulaţia temporomandibulară este 
complexă, de tip condilian, formată între fosele 
mandibulare de pe faţa inferioară a osului 
temporal şi condilii mandibulei, despărţite de un 


disc articular. Structura ei este rezultatul unui 
lung proces de evoluţie filo- şi ontogenetică, 
ajungând la om cea mai solicitată, dar şi cea mai 
evoluată articulaţie. Poziţia verticală a omului a 
impus modificări structurale articulaţiei, dictate 
de necesitatea deschiderii gurii în plan cranio- 
caudal şi de protejare a zonelor craniene de 
vecinătate, de presiunile mari rezultate din 
masticaţie. Astfel, la naştere o creastă articulară 
posterioară protejează casa timpanului, dar ea 
dispare în primii patru ani de viaţă, iar în partea 
anterioară a fosei articulare apare tuberculul 
articular, ca element specific articulaţiei temporo- 
mandibulare a omului; astfel mandibula ca os 
nepereche, formează două articulaţii cu baza 
craniului, dar cu o mişcare complexă, mo- 
nokinetică. 

Suprafeţele şi anexele articulare 

A. Fosa mandibulară - este o depresiune 
ovalară cu axul mare aşezat transversal. Fosa este 
împărţită de fisura pietrotimpanică (scizura 
Glasser) în două jumătăţi - anterioară şi pos¬ 
terioară. Numai partea anterioară este articulară, 
având un ax oblic transversal care formează cu 
cel de partea opusă un unghi imaginar obtuz de 
aproximativ 120° la marginea anterioară a găurii 
occipitale. Deschiderea unghiului poate fi 
variabilă, axul articular fiind mai aproape de 
diametrul transvers în mişcările mandibulei 
predominant verticale (ridicare-coborâre). 
Această faţă articulară este prelungită pe versantul 
posterior al tuberculului articular. Tuberculul 
articular este prelungirea medială a procesului 
zigomatic de pe osul temporal cu un versant 

FIG. 2.1 ARTICULAŢIA TEMPOROMANDIBULARĂ 
-vedere laterală- 


FIG. 2.2 ARTICULAŢIA TEMPOROMANDIBULARA 
-vedere medială- 

FIG. 2.3 SECŢIUNE SAGITALĂ PRIN ARTICULAŢIA TEMPOROMANDIBULARĂ 

posterior, articular, convex, lung de aproximativ 
9 mm în plan sagital şi cu o oblicitate de 5-55° 
faţă de orizontală, care măreşte astfel suprafaţa 
articulară pentru condilul mandibulei. înclinaţia 
acestei feţe articulare este mai mică la cei cu 
mişcări de masticaţie predominant de lateralitate 
şi mai mare la cei cu mişcări predominant 
verticale. 

B. Condilul mandibulei - este o suprafaţă 
osoasă elipsoidală, cu un versant anterior articular 
convex şi altul posterior, nearticular. Axul lung 
al condilului este oblic şi formează cu cel de partea 
opusă un unghi obtuz de aproximativ 120°, paralel 
cu axul fosei mandibulare şi variabil ca şi acesta 
după tipul predominant de masticaţie. Suprafaţa 
lui articulară este mai mică decât suprafaţa 
articulară temporală. Toate suprafeţele articulare 
sunt acoperite de fibrocartilaj articular cu 
numeroase fibre de colagen în constituţie. 

C. Discul articular (discus articularis) - are 
forma unei lentile biconvexe, cu un centru mai 
subţire şi marginile anterioară şi posterioară mai 
înguste, în aşa fel încât faţa lui superioară este 
mare, convex concavă, iar cea inferioară mai mică 
şi concavă, compensând astfel incongruenţă dintre 
cele două faţete osoase articulare. Marginile 


discului aderă la capsula articulară şi împart 
cavitatea articulară în două compartimente 
complet separate: o cavitate articulară su- 
pradiscală, tapetată de membrana sinovială 
superioară (membrana synovialis superior) în 
care se realizează mişcările de translaţie dintre 
disc şi tuberculul articular şi o cavitate articulară 
infradiscală, tapetată de membrana sinovială 
inferioară (membrana synovialis inferior) în care 
au loc mişcările de rotaţie dintre condilul 
mandibular şi disc. Pe circumferinţa meniscului 
se inseră tendonul muşchiului pterigoidian lateral. 
Fibrocartilajul discului face congruenţa între feţele 
articulare în toate tipurile de mişcare a mandibulei 
şi contribuie la amortizarea presiunilor date de 
masticaţie asupra fosei mandibulare, acţionând 
sinergie cu arcadele alveolodentare. 

D. Capsula articulară (capsula articularis) - 
este o structură fibroconjunctivă, laxă care se 
inseră pe conturul suprafeţelor articulare: superior, 
pe tuberculul articular înaintea versantului 
posterior, iar posterior pe buza scizurii pietro- 
timpanice. Părţile laterală şi medială a capsulei 
sunt îngroşări conjunctive cu valoare de ligamente 
intracapsulare: 

a) ligamentul lateral (lig. laterale) ocupă faţa 

externă a capsulei, oblic de la rădăcina procesului 
zigomatic până la marginea posterioară a colului 
mandibulei; 

b) ligamentul medial (lig. mediale) este mai 
puţin dezvoltat decât precedentul fiind inclus în 
pereţii capsulei. 

Spaţiul pericapsular este ocupat de ţesut con¬ 
junctiv lax, mai dezvoltat posterior. Ligamentele 
inextensibile limitează deplasarea laterală a 
condilului. 

Ligamentele extracapsulare: 

c) ligamentul sfenomandibular (lig. spheno- 
mandibulare) este o bandă fibroasă bine deli¬ 
mitată, situată medial de capsula articulară. Are 
originea pe spina sfenoidală şi pe marginea 
laterală a găurii spinoase, de unde coboară oblic 
spre gaura mandibulară, terminându-se pe 
lingula. Nervul alveolar inferior trece între 
ligamentul sfenomandibular şi faţa medială a 
ramurei mandibulare, în drum spre intrarea în 
canalul mandibular; 

d) ligamentul stilomandibular (lig. stylo- 
mandibulare) poate fi considerat o anexă a fasciei 
cervicale profunde. El uneşte vârful procesului 
stiloid cu unghiul şi marginea posterioară a 
ramului mandibular; 

e) ligamentul pterigospinos (lig. pterygo- 
spinale) este o bandă fibroasă întinsă de la partea 
superioară a lamei laterale a procesului pterigoid 
până la spina sfenoidală. împreună cu baza 
craniului delimitează un orificiu prin care trec 
ramuri musculare ale nervului mandibular; 

f) rafeul pterigomandibular (rafe pteri- 
gomandibularis) este o condensare fibroasă întinsă 
între cârligul procesului pterigoid şi extremitatea 
posterioară a liniei milohioidiene şi desparte 
inserţiile muşchilor buccinatori şi constrictor 
mijlociu al faringelui; 

e) ligamentul stilohioidian (lig. stylo- 
hyoideum) se întinde între procesul stiloid şi 
cornul mic al osului hioid. Este o reminiscenţă a 
arcului hioidian, uneori poate fi înlocuit cu o bară 
osoasă. 

Ultimele două ligamente pot fi considerate mai 
curând ligamente ale craniului, deoarece nu au o 
legătură directă cu articulaţia temporoman- 
dibulară. 

E. Membrana sinovială (membrana syno- 
valis) este o membrană conjunctivă unistratificată 
care căptuşeşte etajele supra- şi infradiscal ale 


articulaţiei şi faţa profundă a capsulei articulare. 
Celulele membranei secretă sinovia (synovia), 
lichid cu rol: a) nutritiv pentru cartilajul articular 
şi b) de micşorare a frecării intraarticulare. 

Inervaţie: articulaţia primeşte ramuri senzi¬ 
tive (extero- şi proprioceptive) din n. mandibular, 
care ajung la componentle articulare prin nervii 
auriculotemporal şi temporomaseterin. 

Vascularizaţie: 

arterială - ramuri articulare din aa. temporală 
superficială şi maxilară 

venoasă - venele acompaniază arterele 
omonime 

limfatică - vasele drenează în nodulii limfatici 
parotidieni. 

B. Biomecanica articulaţiei 
temporo-mandibulare 

Această articulaţie este una dintre cele mei 
complexe articulaţii ale omului atât prin structură 
cât şi prin particularităţi funcţionale. 

Structural mandibula, os median, nepereche, 
se articulează prin cei doi condili simetrici cu două 
feţe articulare fixe de pe osul temporal realizând 
o articulaţie bicapsulară, dar monokinetică, în care 
orice mişcare într-o articulaţie antrenează direct 
articulaţia controlaterală. Prezenţa discului 
articular subîmparte fiecare dintre cele două 
articulaţii în câte un compartiment supradiscal şi 
altul infradiscal, fiecare etaj fiind practic o 
articulaţie separată. Se formează astfel patru 
articulaţii care conferă capului mandibulei mai 
multe grade de libertate, întreaga articulaţie 
temporomandibulară putând fi încadrată din acest 
punct de vedere în grupa articulaţiilor sferoidale. 
în plus, discul articular mobil, asigură nu numai 
congruenţa feţelor articulare, dar şi o cavitate 
mobilă şi deformabilă, în anumite limite, care 
permite deplasarea anterioară a mandibulei şi 
repartiţia adecvată a presiunilor în fiecare moment 
al mişcărilor complexe masticatorii. 

Funcţional mişcările mandibulei realizează atât 
actul masticaţiei, cât şi o bună parte din procesul 
complex al fonaţiei. 

în această articulaţie sunt posibile mişcări de 
ridicare-coborâre, anteducţie-retroducţie şi 
mişcări de lateralitate. 

Mişcarea de coborâre a mandibulei este o 

FIG. 2.4 RAPORTURILE DISCULUI ARTICULAR ÎN MIŞCAREA DE COBORÂRE Şl 
RIDICARE A MANDIBULEI (după Gray, modificat) 



mişcare complexă cu amplitudine de 50-60 mm 
cu două componente diferite: 

a) alunecarea înainte (anteducţia), dată de 
contracţia muşchilor pterigoidieni laterali, se 
produce în etajul supradiscal al ambelor articulaţii 
temporomandibulare. Contracţia are şi ea o 
acţiune dublă: 

- fasciculele superioare trag înainte discurile 
articulare, care alunecă de pe faţa posterioară a 
tuberculului articular, pe faţa lui inferioară; 

- fasciculele inferioare trag concomitent, în 
sens anterior, capul mandibulei. 

Această primă componentă a mişcării împinge 
mandibula înainte, fără deschiderea gurii şi poate 
fi o mişcare voluntară de sine stătătoare. 

b) Mişcarea de rotaţie a capului mandibulei 
- se produce în etajele infradiscale ale ambelor 
articulaţii. în mod obişnuit este concomitentă cu 
mişcarea precedentă. Axul mişcării este trans¬ 
versal şi trece aproximativ printre cele două găuri 
ale mandibulei. în această mişcare, axul ramului 


superior al mandibulei se deplasează cu extre¬ 
mitatea proximală anterior şi cu cea distală 
posterior, iar protuberanţa mentală se deplasează 
craniocaudal descriind un arc de cerc. Agenţii 
motori sunt muşchii suprahioidieni care acţio¬ 
nează sinergie cu muşchii infrahioidieni şi 
ligamentele de vecinătate pentru fixarea osului 
hioid, care trebuie să rămână un punct fix pe toată 
perioada contracţiilor muşchilor hioidieni 
coborâtori ai mandibulei. La această mişcare mai 
contribuie: 

- pasiv - acţiunea gravitaţiei cu o forţă 
proporţională cu masa mandibulei şi planşeului 
bucal; 

- activ - scăderea tonusului muscular în 
muşchii ridicătoria ai mandibulei. 

Mişcarea devine un act deosebit de complex, 
cu contracţii şi relaxări musculare din partea 
tuturor muşchilor care se inseră pe mandibulă, în 
fonaţie şi cântat, când poate apărea o contracţie a 
muşchilor cefei şi extensia gâtului care modifică 

raporturile dintre laringe, faringe şi cavitatea 
bucală şi deci tensiunile dintre muşchii cu inserţie 
pe osul hioid. 

Mişcarea de ridicare a mandibulei 

Când gura este goală ridicarea mandibulei este 
doar mişcarea în sens invers faţă de mişcarea de 
coborâre; când în gură se află bolul alimentar, 
mişcarea devine complexă, datorită rezistenţei 
bolului care se opune apropierii arcadelor 
alveolodentare. în esenţă ridicarea mandibulei este 
o mişcare bicondilară, care se efectuează după 
acelaşi ax transversal, în care arcada alve- 
olodentară mandibulară se deplasează ascendent 
presupunând cel puţin două mişcări diferite: 

a) ridicarea propriu-zisă a mandibulei până 
când suprafeţele ocluzale ale dinţilor vin în 
contact; 

b) deplasarea posterioară a mandibulei până 
când capul acesteia se reintegrează în partea 
posterioară a tuberculului articular. în acest fel 
mandibula se află în poziţie ‘normală’ în care 
câte un arc de cerc cu centrul în orbita ipsilaterală 
trece superior prin faţa articulară a tuberculului 
articular şi urmăreşte craniocaudal suprafaţa 
ocluzală a hemiarcadei dentare a mandibulei, ceea 
ce face ca articulaţia să fie considerată printre cele 
cu conducere osoasă. 

Mişcarea se realizează după o pârghie de 
gradul III în care axul pârghiei se află în planul 
oblic care uneşte suprafeţele articulare ale 
capetelor mandibulei cu marginea superioară a 
arcadei dentare a mandibulei. Punctul fix, aşezat 
posterior, este reprezentat de articulaţie, rezistenţa, 
situată anterior, dată de bolul alimentar şi punctul 
de aplicaţie, undeva între ele, reprezentat de 
inserţia muşchilor ridicători ai mandibulei: 
temporali, maseteri şi pterigoidieni mediali. Forţa 
dezvoltată de aceşti muşchi (până la 400 Kg) se 
descompune în trei rezultante care se concre¬ 
tizează în: 

1 . strivirea alimentelor între cele două arcade 
alveolodentare (componenta principală) 

2. împingerea capului mandibulei şi discului 


articular în poziţia normală 

3. creşterea presiunii capului mandibulei pe 
suprafaţa articulară a osului temporal. 

în repaus, poziţia mandibulei este menţinută 
de tonusul muşchilor temporali. 

Mişcările de lateralitate 
Sunt mişcări alternative de rotaţie în cele două 
articulaţii în jurul unui ax vertical care trece prin 
colul mandibulei când gura este deschisă. în 
această mişcare un condil rămâne fix (condil de 
masticaţie), iar celălalt mobil (condil de balans), 
poziţia lor schimbându-se alternativ. 

Condilul fix execută mişcări de rotaţie în etajul 
infradiscal, în jurul axului vertical. Condilul mobil 
se deplasează anterior pe tuberculul articular în 
etajul supradiscal al articulaţiei, după un ax al 
cărui centru este condilul fix, ceea ce impune 
dinţilor de pe mandibulă o mişcare circulară 
alternativă cu centru în condilul fix. 

Amplitudinea acestor deplasări este echivalentă 
cu lăţimea unui incisiv şi jumătate pentru dinţii 
frontali şi numai o jumătate din lăţimea molarilor 
pentru dinţii premolari şi molari (Fick). 

Agenţii motori pentru aceste mişcări sunt în 
principal muşchii pterigoidieni laterali. 
Mişcările de anteducţie-retroducţie 
Se desfăşoară într-un plan orizontal şi au loc 
prin contracţia simultană a muşchilor pterigoidieni 
laterali şi respectiv fibrelor posterioare ale 
muşchilor temporali pentru mişcarea de retro- 
ducţie. 

C. Aplicaţii clinice 

Mandibula poate fi luxată spre anterior când 
discul articular sare peste tuberculul articular şi 
ajunge în fosa infratemporală. Pacientul rămâne 
cu gura deschisă şi nu o mai poate închide, episod 
survenit după o contracţie spastică sau în 
traumatism. Reducerea se face prin introducerea 
degetelor mari în gura pacientului şi apăsarea în 
jos pe ultimii molari ai mandibulei concomitent 
cu ridicarea mentonului. 

II. Articulaţii fibroase 

FIG. 2.5 SUTURILE CRANIULUI 
-vedere frontală- 

FIG. 2.6 SUTURILE ORBITEI DREPTE 
-vedere frontală- 

FIGG. 2.7 Şl 2.8 SUTURILE CRANIULUI 
-vedere laterală- 

FIG. 2.9 SUTURILE CRANIULUI 
-vedere posterioară- 



III. Articulaţii cartilaginoase 


FIG. 2.10 SUTURILE CRANIULUI LA NOU-NĂSCUT 
-vedere laterală- 

FIGG. 2.11 Şl 2.12 SUTURILE CRANIULUI LA NOU-NĂSCUT 

-vedere frontală- 

Articulaţiile coloanei vertebrale şi ale 

peretelui toracic 


în această secţiune sunt grupate articulaţii 
extrem de diverse, cu funcţii variate, al căror 
numitor comun este reprezentat de conexiunea 
realizată între piesele scheletului axial. 

I. Articulaţiile coloanei vertebrale 

A. Articulaţiile corpurilor vertebrale 

Simfizele intervertebrale (symphysis inter- 
vertebralis) solidarizează între ele corpurile ver¬ 
tebrelor mobile, realizând tija rezistentă şi mobilă 
care este coloana vertebrală. în structura simfizei 
inter-vertebrale intră următoarele elemente: 

1 . Discul intervertebral (discus intervertebralis) 
este o structură fibrocartilaginoasă care se 
repetă de 23 de ori între vertebrele coloanei 


presacrate, pe care le leagă sincondrotic. în 
structura discului intră două elemente imprecis 
delimitate: 

a) Inelul fîbros (anulus fibrosus) format din 
lame concentrice de fibre de colagen aşezate 
spiral şi antispiral oblic la 60°, care se 
continuă superior şi inferior cu plăcile 
terminale ale corpilor vertebrali adiacenţi. 
Inelul este mai gros anterior unde este 
format din 15-20 de lame prenucleare, faţă 
de 7-10 lame situate posterior explicând 
vulnerabilitatea acestei zone în hernia de 
disc. 

b) Nucleul pulpos (nucleus pulposus) este 
constituit dintr-o masă de ţesut gelatinos 
situată într-o cavitate perinucleară mai 


FIG. 3.1 LIGAMENTELE COLOANEI VERTEBRALE CERVICALE 

-vedere medială- 

aproape de marginea posterioară a nucle¬ 
ului. Nucleul este format din celule de tip 
condrocitar şi notocordal prinse într-o reţea 
de proteoglicani care absorb prin hidratare 
o mare cantitate de apă ce reprezintă 69% 
din greutatea nucleului la adult. Presiunea 
de hidratare a nucleului comprimă ca un 
resort suprafeţele corpilor vertebrali şi 
tensionează lamele inelului, realizând un 
sistem precomprimat. 

2. Ligamentul longitudinal anterior (liga- 
mentum longitudinale anterius) este o structură 
fibroasă puternică care leagă feţele anterioare 
ale corpurilor şi discurilor vertebrale. Are 
originea pe partea bazilară a occipitalului, de 
unde coboară pe tuberculul anterior al atlasului 
şi pe faţa anterioară a coloanei vertebrale 
terminându-se pe faţa pelvină a sacrului. Este 
alcătuit din fibre superficiale lungi (care 
conectează 3-4 vertebre), fibre mijlocii şi fibre 
profunde scurte (conectează 2 vertebre 
adiacente). 

3. Ligamentul longitudinal posterior (ligamen- 
tum longitudinale posterius) leagă feţele 
posterioare ale corpurilor şi discurilor 
intervertebrale; este compus dintr-un strat 
superficial şi unul profund. Are originea pe faţa 
posterioară a corpului axisului (continuând 
membrana tectoria) de unde coboară pe 
peretele anterior al canalului vertebral până la 
nivelul sacrului. Spre deosebire de ligamentul 
anterior, conectează mai mult discurile 
intervertebrale (unde este mai lat) şi mai puţin 
corpurile vertebrale (unde este mai îngust), 
venind în raport cu plexul venos bazivertebral. 


B. Articulaţiile arcurilor vertebrale 

Articulaţiile dintre arcurile vertebrale sunt 
reprezentate de articulaţiile zygapofizare 
(articulationes zygapophysales). Acestea se 
formează între perechile de procese articulare 
superioare şi inferioare, fiind considerate diartroze 
planiforme. Sunt prevăzute cu o capsulă articulară 
care se îngroaşă progresiv spre inferior şi cu o 
serie de ligamente situate la distanţă. Geometria 
suprafeţelor articulare şi structura aparatului 
fibroelastic articular crează axe şi determină 
direcţia, sensul şi amplitudinea mişcărilor impuse 
de contracţia muşchilor paravertebrali sau de 
solicitările mecanice externe. Următoarele 
ligamente realizează conexiunea dintre arcurile 
vertebrale, funcţionând ca ligamente zygapofizare 
la distanţă: 

1. Ligamentele galbene (ligamenta flava) ocupă 
spaţiul dintre două lame adiacente. în plan 
orizontal se întind de la capsula articulară la 
procesul spinos, iar în plan vertical, de la 
marginea şi suprafaţa anterioară a lamei 
superioare, la marginea şi suprafaţa posterioară 
a lamei inferioare. Culoarea galbenă a 
ligamentelor marchează preponderenţa ţesu¬ 
tului conjunctiv elastic din structura lor. 
Dispoziţia metamerică şi proprietăţile elastice 
asigură un rol frenator asupra amplitudinii 
mişcării de flexie a coloanei şi realizează 
revenirea elastică la poziţia iniţială. 

2. Ligamentele interspinale (ligg. interspinalia) 
leagă între ele procesele spinoase alăturate, de 
la bază până la vârf. Anterior, se continuă cu 
ligamentele galbene, iar posterior cu liga- 


FIG. 3.2 ARTICULAŢIILE INTERVERTEBRALE 
-vedere posterioară- 

mental supraspinos. Grosimea şi rezistenţa lor 
creşte progresiv de sus în jos. 

3. Ligamentele supraspinoase (ligg. supra- 
spinalia) sunt reprezentate de benzi de ţesut 
fibros care conectează vârfurile proceselor 
spinoase de la C 7 la sacru. Cele mai lungi fibre 
sunt superficiale şi sar peste 3-4 vertebre, cele 
mai scurte sunt profunde, amestecate cu 
ligamentele interspinoase, conectând vertebre 
alăturate. 

4. Ligamentul nucal (ligamentum nuchae) este 
situat la nivelul coloanei cervicale, fiind 
considerat omologul ligamentelor inter- şi 
supraspinoase de la nivelele inferioare. Are 
aspectul unui sept mediosagital, întins de la 
protuberanţa şi creasta occipitală externă până 
la procesul spinos al vertebrei C 7 . Constituie 
un suport pentru inserţia muşchilor extensori 
ai coloanei cervicale. 

5. Ligamentele intertransverse (ligg. intertrans- 
versalia) leagă între ele procesele transverse. 
In regiunea cervicală sunt puţin reprezentate, 
fiind înlocuite de muşchii echivalenţi. în 
regiunea toracică apar ca perechi de cordoane 
bine delimitate, iar în regiunea lombară devin 
subţiri cu aspect membranos. 


C. Articulaţia sacrococcigiană 

Articulaţia sacrococcigiană (articulatio 
sacrococcygea) este articulaţia dintre cele două 
regiuni inferioare fixe (rigide) ale coloanei 
vertebrale: sacru şi coccis. Ea se poate prezenta 
fie sub forma unei articulaţii de tip simfiză 
(fibrocartilaginoasă), fie sub forma unei articulaţii 
sinoviale care permite mobilizarea coccisului. în 
ambele situaţii, articulaţia este asigurată de mai 
multe ligamente: 

1. Ligamentul sacrococcigian dorsal su¬ 
perficial (lig. sacrococcygeum dorsale 
superficiale) coboară de la marginea hiatului 
sacral pe suprafaţa dorsală a coccisului, 
completând inferior canalul sacrat. 

2. Ligamentul sacrococcigian dorsal profund 
(lig. sacrococcygeum dorsale profundum) se 
întinde între vertebra S 5 şi faţa dorsală a 
coccisului, echivalând ligamentul longitudinal 
posterior. 

3. Ligamentul sacrococcigian ventral (lig. 
sacrococcygeum ventrale) coboară de pe faţa 
pelvină a sacrului pe faţa pelvină a primei 
vertebre coccigiene, fiind considerat omologul 
ligamentului longitudinal anterior. 


FIG. 3.3 LIGAMENTELE COCCISULUI Şl SACRO-ILIACE 
-vedere posterioară- 

4. Ligamentul sacrococcigian lateral < lig. 
sacrococcygeum laterale) sub forma unei 
perechi ligamentare conectează procesul 
transvers al primei vertebre coccigiene cu 
unghiul inferolateral al sacrului, echivalând o 
pereche de ligamente intertransverse. Vine în 
contact cu perechea a cincea de nervi spinali 
sacraţi. 


FIG. 3.4 LIGAMENTELE COCCISULUI 
-vedere posterioară- 



D. Articulaţia atlantooccipitală 

Articulaţia atlantooccipitală (articulatio 
atlantooccipitalis) este o articulaţie pereche 
reprezentând etajul superior al grupului de 
articulaţii craniovertebrale, realizând legătura 
între cutia craniană şi coloana vertebrală cervicală. 
Suprafeţele articulare sunt situate pe condilii 
occipitali şi pe suprafaţa superioară a maselor 
laterale ale atlasului, formând o articulaţie 
combinată prin cuplaj osos de tip elipsoidal. 
Fiecare articulaţie atlantooccipitală este prevăzută 
cu o capsulă articulară şi ligamente la distanţă. 

Capsula articulară este uneori discontinuă în 
partea medială, pe unde cavitatea articulară 
comunică cu bursa sinovială dintre dinte şi 
ligamentul transvers al atlasului. Următoarele 
formaţiuni fibroase funcţionează ca ligamente la 
distanţă ale articulaţiei: 

1. Membrana atlantooccipitală anterioară 

(membrana atlantooccipitalis anterior) se 
întinde între circumferinţa anterioară a găurii 
occipitale mari şi marginea superioară a arcului 
anterior al atlasului. Anterior, pe linia mediană, 
vine în raport cu ligamentul longitudinal 
anterior, iar lateral se continuă cu capsula 
articulară. 

2. Ligamentul atlantooccipital anterior (lig. 
atlantooccipitale anterius) este considerat o 


întărire a membranei atlantooccipitale ante¬ 
rioare, situat în zona de fuziune mediană a 
membranei cu ligamentul longitudinal anterior, 
în dreptul tuberculului anterior al atlasului. 

3. Membrana atlanooccipitală posterioară 
(membrana atlantooccipitalis posterior) este o 
perdea fibroasă întinsă între circumferinţa 
posterioară a găurii occipitale mari şi marginea 
superioară a arcului posterior al atlasului. 
Traversează şanţul arterei vertebrale pe care îl 
transformă în orificiul pe unde artera intră spre 
gaura occipitală, iar nervul cervical spinal iese 
în musculatura paravertebrală. 

4. Ligamentul atlantooccipital lateral (lig. 
atlantooccipitale laterale) este reprezentat de 
fascicule oblice de fibre care unesc vârful 
procesului transvers al atlasului cu faţa 
inferioară a procesului jugular al occipitalului, 
dublând muşchiul drept lateral al capului. 

E. Articulaţiile atlantoaxoidiene 

1. Articulaţia atlantoaxoidiană mediană 

(articulatio atlantoaxialis mediana) reprezintă arti¬ 
culaţia centrală a grupului celor trei articulaţii 
atlantoaxoidiene, realizând pivotul care conduce 
mişcările de rotaţie ale blocului atlantocranian 
deasupra axisului. Suprafeţele articulare sunt 
reprezentate de dintele axisului , care prin 
suprafaţa lui anterioară vine în contact cu fovea 
dintelui de pe faţa posterioară a arcului anterior 
al atlasului. în partea posterioară, cavitatea de 
recepţie este completată de ligamentul transvers 
al atlasului care determină o amprentă la contactul 
cu dintele. Compartimentul anterior al articulaţiei 
este prevăzut cu o cavitate articulară separată de 
compartimentul posterior, osteoligamentar, 
deservit de o cavitate sinovială cu aspect de bursă. 

2. Articulaţia atlantoaxoidiană laterală 
(articulatio atlantoaxialis lateralis) este o 
articulaţie dublă, fiecare articulaţie fiind situată 
simetric de o parte şi de alta a dintelui. Suprafeţele 
articulare sunt reprezentate de faţa articulară 
inferioară a atlasului şi procesul articular superior 
al axisului, formând două diartroze planiforme a 
căror congruenţă precară este îmbunătăţită prin 
stratul de cartilaj hialin şi pliurile sinoviale în 
formă de menise situate spre periferia suprafeţelor 
articulare. O capsulă articulară laxă permite cu 
uşurinţă realizarea mişcărilor. 

FIG. 3.5 LIGAMENTELE AXISULUI 
-vedere posterioară- 



FIG. 3.6 ARTICULAŢIA ATLANTOOCCIPITALĂ 
-vedere posterioară- 

Cele două articulaţii atlantoaxoidiene laterale 
preiau greutatea craniului prin intermediul 
atlasului, pentru a o transmite spre segmentele 
inferioare ale coloanei cervicale. Datorită 
modalităţii de funcţionare combinată prin cuplaj 
osos şi unităţii funcţionale cu atlasul şi craniul, 
întregul complex articular este asigurat prin 
ligamente puternice: 

1 . Ligamentele alare (ligg. alaria) se întind ca o 
pereche de coarde puternice între feţele laterale 
ale dintelui şi marginea medială a condililor 
occipitali. Ele controlează mişcarea de flexie 
şi rotaţie a capului. 

2. Ligamentul apical al dintelui (lig. apicis 
dentis) uneşte vârful dintelui cu marginea 
anterioară a.găurii occipitale, situat simetric 
între ligamentele alare. Conţine uneori în 
structura lui resturi din notocord. 

3. Ligamentul cruciform al atlasului (lig. 
cruciforme atlantis) este o structură ligamen- 
tară mai complexă, situată între dinte şi 
membrana tectoria, format din două compo¬ 
nente principale: 

a) benzile longitudinale (fasciculi longi- 
tudinales) sunt situate pe faţa posterioară a 
corpului axisului, deasupra şi sub liga¬ 
mentul transvers. Banda superioară, mai 
constantă, se inseră pe partea basilară a 
occipitalului, între ligamentul apical şi 
membrana tectoria. Banda inferioară 
coboară pe faţa posterioară a corpului 
axisului. 

b) ligamentul transvers al atlasului (lig. 
transversum atlantis) este o bandă fibroasă 
puternică care traversează inelul atlasului, 
inserându-se pe faţa medială a maselor 
laterale.Delimitează un compartiment 
anterior articular de un compartiment 
posterior în care se află măduva prelungită 
cu meningele. La contactul cu faţa pos¬ 
terioară a dintelui prezintă o zonă de 
metaplazie cartilaginoasă. Ligamentul 
transvers joacă rolul unui resort care 
împinge dintele anterior, în contact cu fovea 
arcului anterior al atlasului, asigurând 
stabilitatea articulaţiei. 

4. Membrana tectoria (membrana tectoria) 
poate fi considerată o prelungire superioară a 
ligamentului longitudinal posterior. Acoperă 
ca o bandă dintele cu sistemul său ligamentar, 


ocupând spaţiul dintre clivus şi ligamentul 
longitudinal posterior. Reprezintă peretele 
anterior al canalului vertebral în regiunea 
articulaţiilor cranio-vertebrale. 

II. Articulaţiile toracelui 

Toracele osos este o colivie osteocartilaginoasă 
elastică în care se află inima şi plămânii. Cele 
peste 30 de elemente osoase care îl constituie sunt 
legate între ele prin articulaţiile toracelui 
(articulationes thoracis) care asigură rezistenţa şi 
elasticitatea necesară funcţiei de protecţie şi 
mecanicii respiratorii. 

A. Articulaţiile costovertebrale 
Articulaţiile costovertebrale (articulationes 
costovertebrales) sunt reprezentate de conexiunea 
dublă realizată între extremitatea posterioară a 
coastei şi vertebrele coloanei toracale, articulaţii 
care intră în structura peretelui posterior al 
toracelui. 

1. Articulaţia capului coastei (articulatio capitis 
costae) este articulaţia medială dintre capul 
coastei cu cele două suprafeţe articulare 
despărţite prin coastă, care vine în contact cu 
cavitatea de recepţie formată de discul 
intervertebral şi suprafeţele corespunzătoare 
ale corpilor vertebrali adiacenţi. Fac excepţie 
articulaţiile coastelor întâi, zece, unsprezece 
şi doisprezece care se articulează doar cu 
vertebra corespunzătoare. Articulaţiile capului 
coastei sunt prevăzute cu o capsulă şi 
ligamente intra şi extraarticulare, fiind 
considerate diartroze planiforme. 

a) Ligamentul radiat (lig. capitis costae 
radiatum) se întinde ca un evantai între 
partea anterioară a capului coastei şi 
elementele coloanei vertebrale: fibrele 
superioare ascendente fac legătura cu 
vertebra supradiscală; fibrele mijlocii 
orizontale se continuă cu inelul fibros al 
discului; fibrele inferioare descendente fac 
legătura cu vertebra infradiscală. 

b) Ligamentul intraarticular (lig. capitis 
costae intraarticulare) este o bandă fibroasă 
orizontală întinsă între creasta capului 
coastei şi discul intervertebral cores¬ 
punzător. El separă complet cavitatea 
articulară în două compartimente cu două 

FIG. 3.8 LIGAMENTELE COLOANEI VERTEBRALE Şl ALE COASTELOR 

-secţiune transversală- 



FIG. 3.9 LIGAMENTELE COLOANEI VERTEBRALE Şl ALE COASTELOR 

-vedere anterioară- 



FIG. 3.10 LIGAMENTELE COLOANEI VERTEBRALE Şl ALE COASTELOR 

-vedere laterală- 

membrane sinoviale distincte. în articu¬ 
laţiile care nu includ discul, ligamentul 
intraarticular nu există. 

2. Articulaţia costotransversă (articulatio costo- 
transversalia) este articulaţia laterală dintre 
partea articulară a tuberculului costal şi suprafaţa 
articulară de pe procesul transvers al vertebrei 
corespunzătoare numeric. Deşi suprafeţele 
articulare ale primelor şase perechi de articulaţii 
sunt calote sferice şi doar ultimele şase sunt 
plane, articulaţii costotransversale sunt con¬ 
siderate diartroze planiforme, prevăzute cu 
capsulă şi ligamente. 

a) Ligamentul costotransvers superior (lig. 
costotransversarium superius) leagă gâtul 
coastei de procesul transvers situat imediat 
deasupra. Are o structură bilaminară, stratul 
anterior se întinde între creasta gâtului coastei 
şi marginea inferioară a procesului transvers, 
continuându-se lateral cu membrana inter- 
costală internă; stratul posterior leagă faţa 
posterioară a gâtului coastei de procesul 
transvers superior. 

b) Ligamentul lombocostal (lig. lombocos- 
tale) se întinde, ca o excepţie, între gâtul 
coastei XII şi baza procesului transvers al 
primei vertebre lombare, deşi topografic 
este aşezat în serie cu ligamentele costo- 
transverse superioare. 

c) Ligamentul costotransvers lateral (lig. 
costotrensversarium laterale) leagă puternic 
partea neartfculară a tuberculului costal cu 
vârful procesului transvers de la acelaşi 
nivel. Ligamentele articulaţiilor superioare 
au o direcţie ascendentă, cele din articu- 

FIG. 3.11 ARTICULAŢIILE STERNULUI 

laţiile inferioare sunt descendente. 

d) Ligamentul costotransvers (lig. costo¬ 
transversarium) ocupă spaţiul dintre gâtul 
coastei şi suprafaţa anterioară a procesului 
transvers corespunzător. Este situat medial 
de articulaţia costotransversală, pe care o 
asigură pe toată lungimea gâtului coastei. 

e) Gaura costotransversă (foramen costo¬ 
transversarium) reprezintă deschiderea 
dintre gâtul coastei şi ligamentul costo¬ 
transvers superior prin care trece nervul 
intercostal corespunzător către şanţul costal. 
Articulaţiile costovertebrale reprezintă un 
exemplu de articulaţii combinate prin cuplaj 
osos care permit realizarea mişcării de 
rotaţie a coastei faţă de un ax care trece prin 
colul coastei. 

B. Articulaţiile sternocostale 

Articulaţiile sternocostale (articulationes 
stemocostales) reprezintă legăturile dintre stem 
şi cartilajul costal, formând mai curând nişte 
articulaţii condrosternale. Cu excepţia articulaţiei 
dintre cartilajul coastei întâi, şase şi şapte, care se 
unesc direct cu sternul printr-o syncondroză, restul 
cartilajelor costale formează, împreună cu 
incizurile de pe marginea laterală a sternului, 
articulaţii sinoviale (articulaţiile 2-5). Suprafeţele 
articulare sunt acoperite de ţesut fîbrocartilaginos, 
articulaţiile sunt prevăzute cu capsulă şi ligamente. 

a) Ligamentul sternocostal intraarticular 
(lig. sternocostale intraarticulare) este o 
bandă fibroasă care leagă cartilajul coastei 
a doua de discul fîbrocartilaginos al simfizei 
manubrio-stemale. întâmplător, poate exista 
şi în restul articulaţiilor sinoviale. 

b) Ligamentele sternocostale radiate (ligg. 
stemocostalia radiata) sunt reprezentate de 
fâşii fibroase care unesc faţa anterioară şi 
posterioară a extremităţii stemale a carti¬ 
lajului costal cu suprafeţele omoloage ale 
sternului, formând o adevărată reţea 
fibroasă care îmbracă osul. 

c) Membrana sternală (membrana sterni) 
este denumirea dată sistemului de fibre de 
pe faţa anterioară a sternului, cu originea în 
fibrele ligamentelor sternocostale radiate 
homolaterale şi contralaterale, intricate cu 
fibrele tendinoase de origine ale muşchiului 
pectoral mare. 

FIG. 3.12 ARTICULAŢIILE STERNOCOSTALE 

d) Ligamentele costoxifoide (ligg. costo- 
xyphoidea) leagă faţa anterioară şi poste¬ 
rioare a cartilajului costal şapte de feţele 
omoloage ale procesului xifoid, fiind mai 
bine reprezentate anterior. 

e) Membrana intercostală externă (mem¬ 
brana intercostalis externa) reprezintă 
continuarea aponevrotică a muşchilor 
intercostali externi la nivelul spaţiului 
intercondral, până la marginea laterală a 
sternului. Este perforată de ramuri per- 
forante ale arterei toracice interne, însoţite 
de ramurile anterioare cutanate ale nervilor 
intercostali corespunzători. 

f) Membrana intercostală internă (mem¬ 
brana intercostalis interna) reprezintă 
continuarea aponevrotică a muşchilor 
intercostali interni, întinsă de la nivelul 
unghiului coastei până la fibrele liga¬ 
mentului costotransvers superior. Este 
încrucişată de pachetul vasculonervos 
intercostal. 

C. Articulaţiile intercondrale 
Articulaţiile intercondrale (articulationes 
interchondrales) se formează între marginile 


adiacente ale cartilajelor costale al şaptelea până 
la al zecelea. Fiecare articulaţie în parte este 
prevăzută cu o capsulă articulară subţire şi 
ligamente intercondrale, realizând un lanţ vertical 
de trei articulaţii sinoviale primitive. 

D. Articulaţiile costocondrale 
Articulaţiile costocondrale (articulationes 
costochondrales) reprezintă legătura de conti¬ 
nuitate a extremităţii anterioare a coastei, scobită 
ca o cupă, cu extremitatea laterală a cartilajului 
costal corespunzător. La nivelul acestei joncţiuni, 
periostul costal se continuă cu pericondrul. 

E. Articulaţia manubriosternală 

Este o syncondroză care odată cu înaintarea în 
vârstă se osifică şi devine synostoză. 

FIG. 3.13 ARTICULAŢIA 
MANUBRIOSTERNALĂ 
-secţiune mediosagitală- 

Muşchii trunchiului 


1. M. trapez (M. trapezius) 

Origine: 

• linia nucală superioară 

• protuberanţa occipitală externă 

• ligamentul nucal 

• procesele spinoase C7-T2 

• ligg. supraspinoase corespunzătoare 
Inserţie: 

• 1/3 acromială a claviculei 

• acromion 

• marginea cranială şi o parte a marginii 
caudale a spinei scapulei 

Inervaţie: 

• N. accesor (XI)(motor) 

• Nn. cervicali III şi IV (proprioceptivi) 
Acţiune: 

• fibrele superioare ridică scapula şi ajută 
m. dinţat anterior la rotaţia scapulei (în 
ridicarea braţului deasupra orizontalei) 

• fibrele inferioare coboară scapula 

• fibrele mijlocii-adducţia scapulei 

• fibrele occipitale - rotaţia capului de 
partea opusă 

• fibrele inferioare-rotează medial unghiul 
inferior al scapulei 

• porţiunea claviculară -ridică clavicula 
(inspir) 

2. M. marele dorsal (M. latissimus dorsi) 
Origine: 

• procesele spinoase ale ultimilor 6 vertebre 
toracale prin intermediul fasciei toracolom- 
bare, vertebrele lombare, faţa dorsală a 
sacrului, buza externă a crestei iliace 

• prin intermediul fasciculului muscular-de 


pe buza externa a crestei iliace şi ultimile 3-4 
coaste (frecvent de pe unghiul inferior al 
scapulei) 

Inserţie: 

• printr-un tendon patrulater care formează 
o spirală în jurul m. rotund mare, în fundul 
şanţului intertubercular al humerusului 

Inervaţie: 

• N. toracodorsal 
Acţiune: 

• extensie 

• adducţie 

• rotaţia internă a humerusului 

3. M. romboid mare (M. romboideus major) 
Origine: 

• procesele spinoase T2-T5 
Inserţie: 

• marginea medială a scapulei, caudal de 
spina scapulei 

Inervaţie: 

• N. dorsal al scapulei 
Acţiune: 

• ridicător şi adductor al scapulei 

• împreună cu m. dinţat anterior menţine 
scapula la nivelul trunchiului 

4. M. romboid mic (M. romboideus minor) 
Origine: 

• procesele spinoase C7-T1 

• ligamentul nucal 
Inserţie: 

• marginea medială a scapulei, cranial de 
spina scapulei 

Inervaţie: N. dorsal al scapulei 

5. M. ridicător al scapulei (M. levator scapulae) 
Origine: 

• tuberculul posterior al proceselor transver- 
se C1-C4 

Inserţie: 

• unghiul superior al scapulei şi regiunea 
imediat adiacentă 

Inervaţie: 

• Plexul cervical şi n. dorsal al scapulei 
Acţiune: 

• împinge unghiul superior al scapulei 
superior şi medial (împreună cu m. trapez) 

• când ia punct fix pe scapulă înclină 
coloana cervicală de partea lui 

6. M. dinţat posterosuperior (M. serratus 

posterior superior) 

Origine: 

• de pe lig. nucal posterior printr-o apone- 
vroză largă şi procesele spinoase C6-C7, TI -T3 

Inserţie: 

• faţa externă a costelor II-V 
Inervaţie: 

• Rr. ventrale ale nn. cervicali C6-C8 şi rr. 
ventrale ale nn. intercostali T1-T2 

Acţiune: 

• ridică coastele II-V 

7. M. dinţat posteroinferior (M. serratus 

posterior inferior) 

Origine: 

• procesele spinoase ale ultimilor două 
vertebre toracale şi ale primelor 2-3 vertebre 
lombare prin intermediul fasciei toracolombare 

Inserţie: 

• prin patru digitaţii pe faţa externă a 
ultimilor patru coaste . 

Inervaţie: 

• Rr. ventrale ale nn. intercostali TI 1-T12 
şi rr ventrale ale nn. lombari LI, L2 

Acţiune: 

• coboară ultimile patru coaste 

• m. expirator 

8. M. iliocostal (M. iliocostalis) 
Origine: 

partea lombară 

• faţa dorsală a osului sacru şi buza externă 
a crestei iliace împreună cu m. longissimus 

partea dorsală 


• origini individuale pe coastele VII-XII 
partea cervicală 

• coastele I-VII 
Inserţie: 

partea lombară 

• unghiul coastelor V-XII 
partea dorsală 

• prin tendoane subţiri pe unghiurile 
primelor şase coaste şi pe procesul transvers 
al vertebrei C7 

porţiunea cervicală 

• procesele transverse ale vertebrelor C4-C6 
Inervaţie: 

• Rr. dorsale ale nn. cervicali, toracali şi 
lombari 

Acţiune: 

• mm. de ambele părţi ale coloanei ac¬ 
ţionând împreună fac extensia coloanei şi ajută 
la menţinerea poziţiei verticale 

• contracţia unilaterală înclină coloana de 
partea respectivă 

9. M. longissimus (M. longissimus) 
Origine: 

porţiunea toracală 

• pe faţa dorsală a osului sacru şi pe 
procesele spinoase ale vertebrelor lombare 

• procesele transverse ale ultimilor vertebre 
toracice 

porţiunea toracală 

• procesele transverse ale vertebrelor T4, T5 

porţiunea cervicală 

• procesul transvers al vertebrelor toracale 
superioare şi procesele transverse şi articulare 
ale vertebrelor cervicale mijlocii şi inferioare 

Inserţie: 

• medial pe procesele accesorii ale verte¬ 
brelor lombare superioare 

• procesele transverse ale vertebrelor 
toracale 

• lateral - procesul costal al vertebrei LI şi 
coastele I-X1I între unghiul şi tuberculul costal 

• porţiunea toracală - procesele transverse 
ale vertebrelor cervicale superioare şi mijlocii 

• porţiunea cervicală 

• marginea posterioară a procesului mastoid 
Inervaţie: 

• Rr. dorsale metamerice ale nn. cervicali, 
toracali şi lombari 

Acţiune: Idem m. iliocostal 

12. Mm. multifîzi (Mm. multifidi) 


Origine: 

porţiunea toracală 

• procesele spinoase ale ultimilor două 
vertebre toracice 

porţiunea cervicală 

• procesele spinoase ale ultimilor două 
vertebre cervicale şi primelor două vertebre 
toracice 

porţiunea cefalică 

• procesele spinoase ale vertebrelor cervi¬ 
cale inferioare şi toracale superioare 

Inserţie: 

porţiunea toracală 

• procesele spinoase T3-T9 
porţiunea cervicală 

• procesele spinoase C2-C4 
porţiunea cefalică 

• aria dintre liniile nucală superioară şi 


Origine: 

• faţa dorsala a sacrului 

• procesele transverse ale tuturor vertebrelor 
lombare, toracice şi cervicale inferioare 

Inserţie: 

• procesele spinoase ale vertebrelor lom¬ 
bare, toracice şi cervicale C2-C7 

Inervaţie: 

• Rr. dorsale ale nn. cervicodorsolombari 
Acţiune: 

• în contracţie unilaterală înclină şi rotează 
coloana vertebrală de aceeaşi parte 

• în contracţie bilaterală sunt extensori ai 
coloanei 

13. Mm. rotatori (Mm. rotatores) 


inferioară 

Inervaţie: 

• Rr. metamerice dorsale ale nn. cervi- 
codorsali 

Acţiune: 

• Idem m. iliocostal 

11. M. semispinal (M. semispinalis) 
Origine: 

M. semispinal toracic 

• procesele transverse T6-T10 şi procesele 
spinoase ale vertebrelor T1-T4 şi C6, C7 

M. semispinal cervical 

• procesele transverse ale T1 -T12, C7 
M. semispinal al capului 

• procesele transverse ale vertebrelor C3-T5 

• procesele spinoase ale vertebrelor cervi¬ 
cale inferioare şi toracale superioare 

Inserţie: 

M. semispinal toracic 

• procesele spinoase ale vertebrelor situate 
cu 4-6 metamere mai sus de originea lor până 
la C2 

M. semispinal al capului 

• aria dintre liniile nucală superioară şi 
inferioară 

Inervaţie: 

• Rr. dorsale ale nn. cervicodorsali 
Acţiune: 

• extensia coloanei vertebrale şi a capului 


Origine: 

Mm. rotatori cervicali 

• procesele transverse ale vertebrelor 
cervicale 

Mm. rotatori toracali 

• procesele transverse ale vertebrelor 
toracice 

Mm. rotatori lombari 

• procesele transverse ale vertebrelor 
lombare 

Inserţie: 

• rădăcina proceselor spinoase ale primelor 
două vertebre superioare 

Inervaţie: 

• Rr. dorsale ale nn. cervicodorsolombari 
Acţiune: 

• Idem mm. multifizi 


14. Mm. intertransversari laterali lombari 
(Mm. intertransversarii laterales lumborum) 

Origine: 

• procesele costale ale vertebrelor lombare 
Inserţie: 

• procesele costale ale vertebrelor lombare 
Inervaţie: 

• Rr. ventrale şi dorsale ale nn. spinali 
Acţiune: 

• contracţie unilaterală - înclinare laterală 

• contracţie bilaterală - extensia coloanei 

15. Mm. intertransversari mediali lombari 
(Mm. intertransversarii mediales lumborum) 
Origine: 

• procesele mamilare ale vertebrelor 
lombare 

Inserţie: 

• procesele mamilare şi accesorii ale 
vertebrelor lombare 

Inervaţie: 

• Rr. ventrale şi dorsale ale nn. spinali 
Acţiune: 

• Idem mm. intertransversari laterali 
lombari 

16. Mm. intertransversari toracici 
(Mm. intertransversarii thoracis) 
Origine: 

• ' procesele transverse ale vertebrelor 
toracice 

Inserţie: 

• procesele transverse ale vertebrelor 
toracice 

Inervaţie: 

• Rr. ventrale şi dorsale ale nn. spinali 
Acţiune: 

• Idem mm. intertransversari laterali 
lombari 

17. Mm. intertransversari cervicali posteriori 

(partea medială - origine dorsală) 

(Mm. intertransversarii posteriores cervicis) 
Origine: 

• tuberculii posteriori ai vertebrelor cervi¬ 
cale 

Inserţie: 

• tuberculii posteriori ai vertebrelor cer¬ 
vicale 

Inervaţie: 

• Rr. ventrale şi dorsale ale nn. spinali 
Acţiune: 

• Idem mm. intertransversari laterali 
lombari 

18. Mm. intertransversari cervicali anteriori 

(partea laterală - origine ventrală) 

(Mm. intertransversarii anteriores cervicis) 
Origine: 

• tuberculii anteriori ai vertebrelor cervicale 
Inserţie: 

• tuberculii anteriori ai vertebrelor cervicale 


Inervaţie: 

• Rr. ventrale şi dorsale ale nn. spinali 
Acţiune: 

• Idem mm. intertransversari laterali 
lombari 

19. M. scurt ridicător al coastelor 
(Mm. levatores costarum brevis) 

Origine: 

• procesele transverse C7, T1 -T11 
Inserţie: 

• prima coastă distală 
Inervaţie: 

• Rr. dorsale ale n. cervical VIII şi rr. 
dorsale ale nn. toracici 

Acţiune: 

• participă la extensia, înclinarea laterală şi 
rotaţia coloanei vertebrale 

20. M. lung ridicător al coastelor 
(Mm. levatores costarum longi) 

Origine: 

• procesele transverse ale vertebrelor 
toracice 

Inserţie: 

• a Il-a coastă distală 
Inervaţie: 

• Rr. dorsale ale n. cervical VIII şi rr. 
dorsale ale nn. toracici 

Acţiune: 

• acţionează puţin asupra coastelor 

21. M. marele drept posterior al capului 
(M. rectus capitis posterior major) 
Origine: 

• procesul spinos C2 
Inserţie: 

• linia nucală inferioară 
Inervaţie: 

• n. suboccipital 
Acţiune: 

• • extensia şi rotaţia capului de aceeaşi parte 

22. M. mic drept posterior al capului 
(M. rectus capitis posterior minor) 
Origine: 

• tuberculul posterior CI 
Inserţie: 

• sub linia nucală inferioară 

Inervaţie: 

• n. suboccipital 
Acţiune: 

• Idem m. mare drept posterior 

23. M. lateral drept al capului 
(M. rectus capitis lateralis) 

Origine: 

• masa laterală CI 
Inserţie: 

• procesul jugular al osului occipital 
Inervaţie: 

• n. suboccipital 
Acţiune: 

• înclină capul lateral 

24. M. oblic superior al capului 
(M. obliquus capitis superior) 

Origine: 

• masa laterală CI 
Inserţie: 

• linia nucală inferioară 
Inervaţie: 

• n. suboccipital 
Acţiune: 

• extensia şi rotaţia capului 

25. M. oblic inferior al capului 
(M. obliquus capitis inferior) 

Origine: 

• procesul spinos C2 
Inserţie: 

• masa laterală CI 
Inervaţie: 

• n. suboccipital 
Acţiune: 

• rotesc capul de aceeaşi parte 


26. M. pectoral mare (M. pectoralis major) 
Origine: 

Fasciculul clavicular 

• 1/2 sternală a claviculei 
Fasciculul sterocostal 

• suprafaţa ventrală a manubriului sternal, 
a corpului sternului şi a cartilajelor costale II- 
VI 

Fasciculul abdominal 

• teaca m. drept abdominal 


Inserţie: 

• creasta tuberculului mare al humerusului 
Inervaţie: 

• Nn. pectoral medial şi lateral 
Acţiune: 

• adductor 

• rotaţia internă a braţului 

• Fasciculul clavicular-flexia şi adducţia 
humerusului 

• Fasciculul sternocostal-extensia hume¬ 
rusului flectat 

27. M. pectoral mic (M. pectoralis minor) 
Origine: 

• coastele II-V lângă joncţiunea os-cartilaj 
Inserţie: 

• vârful procesului coracoid al scapulei 
Inervaţie: 

• Nn. pectorali medial şi lateral 
Acţiune: 

• coboară umărul 

• ridică coastele în inspir forţat 

28. M. subclavicular (M. subclavius) 
Origine: 

• prima coastă la joncţiunea os-cartilaj 
Inserţie: 

• extremitatea acromială a claviculei 
Inervaţie: 

• N. subclavicular 
Acţiune: 

• stabilizează oarecum clavicula în arti¬ 
culaţia sternoclaviculară 

29. M. dinţat anterior (M. serratus anterior) 
Origine: 

Porţiunea superioară 

• prin digitaţii de pe primele 9 coaste. 
Constă din trei părţi: cea mijlocie-cea mai 
slabă, cea caudală-cea mai puternică 

Porţiunea medie 

• coastele I-II, oarecum convergent 
Porţiunea inferioară 

• coastele II-IV, divergent 
Inserţie: 

Porţiunea superioară 

• unghiul superior al scapulei 
Porţiunea medie 

• marginea medială a scapulei 

Porţiunea inferioară 

• unghiul inferior al scapulei 
Inervaţie: 

• N. toracic lung 
Acţiune: 

• fixează scapula pe torace 

• trage de scapulă lateral şi spre înainte (în 
special partea superioară) 

• partea inferioară-prin rotaţia laterală a 
unghiului inferior asistă la rotaţia în sus a 
scapulei (în ridicarea braţului deasupra 
orizontalei) 

• muşchi inspirator prin fixarea scapulei 

30. M. drept abdominal 
(M. rectus abdominis) 

Origine: 

• faţa ventrală a cartilajelor coastelor V-VII, 
procesul xifoid, ligamentul costoxifoidian 

Inserţie: 

• marginea cranială a pubisului între 
tuberculul pubisului şi simfiza pubiană 

Inervaţie: 

• Rr. ventrale ale nn. intercostali VII-XII 
Acţiune: 

• flexia trunchiului 

• comprimă abdomenul 

31. M. piramidal (M. piramidalis) 
Origine: 

• faţa ventrală a pubisului, lig. superior al 
pubisului 

Inserţie: 

• linia albă, între ombilic şi simfiza pubiană 
Inervaţie: 

• n. subcostal 

32. M. oblic extern al abdomenului 
(M. obliquus externus abdominis) 

Origine: 

• prin 7-8 digitaţii pe feţele externe şi 
marginile inferioare ale ultimilor 8 coaste 

Inserţie: 

• buza externă a crestei iliace, ca apo- 
nevroză pe lig. inghinal şi stratul anterior al 
tecii drepţilor 

Inervaţie: 

• Rr. ventrale ale nn. toracali VII-XII, n. 
iliohipogastric şi n. ilioinghinal 


Acţiune: 

• comprimă conţinutul abdominal 

• în contracţie bilaterală produce flexia 
trunchiului 

• contracţia unilaterală produce contracţia 
trunchiului de partea opusă 

33. M. oblic intern al abdomenului 
(M. obliquus internus abdominis) 
Origine: 

• linia intermediară a crestei iliace, fascia 
toracolombară, 2/3 laterale ale lig. inghinal 

Inserţie: 

• prin digitaţii pe marginea inferioară a 
ultimilor 3-4 coaste, linia albă 

Inervaţie: 

• Rr. ventrale ale nn. toracali VII-XII, n. 
iliohipogastric şi n. ilioinghinal 

Acţiune: 

• Idem m. oblic extern al abdomenului 

• rotaţia trunchiului de aceeaşi parte 

• ajută m. oblic extern al abdomenului în 
flexia laterală a trunchiului 

34. M. cremaster (M. cremaster) 
Origine: 

• ca o continuare a m. oblic intern al 
abdomenului (de asemeni din m. transvers al 
abdomenului) în mijlocul ligamentului inghinal 

Inserţie: 

• fibre musculare care se extind împreună 
cu funiculul spermatic către testicul 

Inervaţie: 

• N. genitofemural 
Acţiune: 

• trage testiculul şi tunica sa în sus, către 
orificiul inghinal superficial 

* 

35. M. transvers abdominal 
(M. transversus abdominis) 

Origine: 

• suprafaţa internă medială a ultimilor 6 
cartilaje costale 

• prin fascia toracolombară de pe procesul 
transvers al vertebrelor lombare 

• buza internă a crestei iliace şi 1/3 laterală 
a lig. inghinal 

Inserţie: 

• linia albă 

Inervase: 

• Rr. ventrale ale nn. intercostali 7-12 

• N. ilioinghinal 

• N. genitofemural 
Acţiune: 

• contracţia şi tensionarea peretelui abdo¬ 
minal 

36. M. sternocleidomastoidian 
(M. sternocleidomastoideus) 

Origine: 

• porţiunea sternală-faţa ventrală a sternului 

• 1/3 medială a claviculei 
Inserţie: 

• faţa posterioară a procesului mastoid şi 1/ 

2 laterală a liniei nucale superioare 

Inervaţie: 

• N. accesor 
Acţiune: 

• fixează şi ridică capul 

• extensia vertebrelor cervicale superioare 

• contracţie unilaterală-înclină şi rotează 
capul de partea opusă 

• susţine inspiraţia când capul este fixat 

37. M. scalen anterior (M. scalenus anterior) 
Origine: 

• tuberculii anteriori ai proceselor transverse 
C3-C4 

Inserţie: 

•. tuberculul m. scalen anterior (coasta I) 
Inervaţie: 

• Rr. din plexul cervical şi brahial 
Acţiune: 

• ridică primele două coaste (inspir) 

• flexia laterală a coloanei cervicale 

38. M. scalen mijlociu (M. scalenus medius) 
Origine: 

• tuberculii anteriori ai tuturor proceselor 
transversale ale vertebrelor cervicale 

Inserţie: 

• pe coasta I, lateral de m. scalen anterior şi 
posterior de şanţul arterei subclavie 

Inervaţie: 

• Rr. din plexul cervical şi brahial 
Acţiune: 

• Idem m. scalen anterior 


39. M. scalen posterior 
(M. scalenus posterior) 

Origine: 

• tuberculii posteriori ai proceselor transver¬ 
se C5-C6 

Inserţie: 

• marginea superioară a coastelor II-III 
Inervaţie: 

• Rr. din plexul cervical şi brahial 
Acţiune: 

• Idem m. scalen anterior 

40. M. lung al gâtului (M. longus colii) 
Origine: 

• partea medială-corpurile vertebrale ale 
primelor vertebre toracice şi ale ultimilor 
vertebre cervicale 

• partea craniolaterală-tuberculii anteriori ai 
proceselor transverse ale vertebrelor cervicale 
superioare 

• partea caudolaterală-suprafeţele laterale 
ale corpurilor vertebrelor toracale superioare 

Inserţie: 

• partea medială-corpurile vertebrelor 
cervicale craniale 

• partea craniolaterală-tuberculul şi cor¬ 
purile următoarelor vertebre cervicale 

• partea caudolaterală-procesele transverse 
ale vertebrelor cervicale inferioare, în spe- 
cialC6 

Inervaţie: 

• Rr. din plexul cervical 
Acţiune: 

• flexia coloanei cervicale şi a capului 

• contracţie unilaterală-înclină şi rotează 
capul de aceeaşi parte 

Biomecanica coloanei vertebrale şi a 

peretelui toracic 


I. Biomecanica coloanei vertebrale 

A. Anatomie funcţională 

Coloana vertebrală formează organul 
axial al corpului uman, o structură heterogenă 
complexă rezultată din succesiunea alternantă a 
33-35 de unităţi rigide -vertebrele- cu 23 unităţi 
deformabile -discurile intervertebrale. Ia naştere 
o coloană care combină rezistenţa cu flexibilitatea 
permiţând o protecţie maximă a măduvei spinării 


în condiţiile unei restricţii minime a mobilităţii. 
Ca o adaptare la poziţia de ostostatism, coloana 
vertebrală prezintă curburi care îi cresc de zece 
ori rezistenţa în comparaţie cu o coloană rectilinie, 
permit absorbţia şocurilor în timpul locomoţiei şi 
îi facilitează mobilitatea în direcţii preferenţiale. 
Se poate considera că în structura coloanei 
vertebrale funcţionează două subansamble: 

A.coloana corpurilor vertebrale şi a 
discurilor intervertebrale, situată anterior cu rol 
de suport pasiv. 


Fig. 5.1 STRUCTURA FUNCŢIONALĂ A ŢESUTULUI OSOS TRABECULAR DIN 

VERTEBRĂ 




vertebră toracală 











B.coloana arcurilor vertebrale situată 
posterior cu rol de suport pentru musculatura 
activă paraspinală. 

La joncţiunea celor două coloane ia 
naştere canalul vertebral cu rol de protecţie a 
măduvei şi a învelişului ei. 

A.a.în coloana presacrată (rahis) există 
o geometrie individualizată a fiecărei vertebre 
dictată de poziţia pe care o ocupă în şir. Corpul 
vertebrei cumulează masa osoasă majoritară prin 
creşterea progresivă a dimensiunilor lui dinspre 
cranial spre caudal. Această masă osoasă e 
reprezentată prin 35% cortical şi 65% os spongios, 
ceea ce îi asigură rezistenţa mecanică necesară la 
compresiunea statică dată de greutatea segmen¬ 
telor corporale supraiacente (extremitatea cefalică 
3,7% din greutatea corpului, membre superiore 
17,7%, trunchi 37,6 %) şi la compresiunea 
dinamică a musculaturii de echilibrare. Conform 
legii lui Wolff, trabeculele ţesutului spongios din 
structura corpului se orientează pe traiectoriile 
liniilor de efort principale în patru sisteme: 
vertical, orizontal şi două oblice, ultimele 
realizând intersecţia din 1/3 poaterioară a corpului. 
Acest model arhitectonic determină o rezistenţă 
mecanică anzitropă, crescută în faţa canalului 
vertebral (zidul posterior de protecţie) şi 
vulnerabilă anterior unde apar fracturile prin 
compresiune (tasare)(Fig. 5.1). 

b.Corpurile vertebrale sunt legate 
syncondrotic între ele prin intermediul discului 
intervertebral şi a ligamentelor longitudinal 
anterior (ancorat pe corpurile vertebrale) şi 
longitudinal posterior (ancorat pe discuri) cu care 
formează o unitate funcţională de tip simfiză 
intervertebrală. Discurile intervertebrale 
reprezintă sistemul de amortizare elastică a 
coloanei vertebrale. Ele contribuie cu 25% la 
înălţimea rahisului fiind mai înalte în regiunea 
cervicală şi lombară unde au un profil sagital conic 
cu baza anterioară şi mai puţin înalte în regiunea 
toracală unde profilul se inversează. 

a.Discurile sunt structurate dintr-un inel 
fibros (anulus fibrosus) compus din lame de fibre 
de colagen concentrice groase de lmm, aşezate 
spiral şi antispiral, cu un unghi de oblicitate de 
60° între două lame succesive ancorate puternic 
de plăcile terminale ale discului intervertebral. 
Deşi fibrele de colagen I din lamele externe şi 
colagen II din lamele interne sunt inextensibile. 


modificarea oblicităţii lor sub acţiunea solicitărilor 
mecanice crează un comportament elastic al 
discului care pentru o variaţie de 1 0 a unghiului 
interlamelar îşi modifică diametrul cu 0,4mm 
(Horton). Inelul este mai gros anterior unde este 
format din 15-20 lame prenucleare faţă de 7-10 
lame situate posterior şi această structură inegală 
explică tendinţa nucleului de a hernia posterior 
spre canalul vertebral. 

b. A doua componentă a discului inter¬ 
vertebral este reprezentată de nucleul pulpos 
(nucleus pulposus) o masă sferoidală de ţesut 
gelatinos (care atinge 15-20mm diametru în 
regiunea lombară) situată într-o cavitate pe- 
rinucleară încarcerată mai aproape de marginea 
posterioară a inelului fibros. Nucleul este format 
din celule de tip condrocitar şi notocordal (celule 
physalliphorae) într-o reţea de proteoglicani care 
absorb o mare cantitate de apă (69% din greutatea 
nucleului la adult). Prin pompa metabolică 
celulară şi datorită bogăţiei de grupări polare-OH 
ale condroitin sulfatului, nucleul se îmbibă şi leagă 
apa, determinând o presiune de hidratare 
(brizanţa) de 150-250 mmHg (Chamley). Datorită 
forţei osmotice, nucleul nesolicitat comprimă ca 
un resort plăcile terminale ale discului in¬ 
tervertebral cu o forţă de 200N pentru discul L3 
în decubit dorsal (Nachemson) şi tensionează 
lamele inelului, realizând un sistem precomprimat 
(Kapandji). Acesta menţine în repaus o tensiune 
ligamentară constantă şi poziţionează articulaţiile 
posterioare în echilibru. în condiţii de încărcare 
axială, sistemul precomprimat acţionează iniţial 
ca un absorbant de energie, ulterior nucleul 
urmând să joace prin deformare rolul unui 
distribuitor al solicitărilor mai curând decât să 
transmită activ, ca o bilă, încărcarea de la o 
vertebră la alta (Markolf, Morris). 

B.Coloana arcurilor vertebrale are 
forma unei boite agivale realizată prin su¬ 
prapunerea metamerică a pediculilor şi lamelor 
vertebrale cu cele şapte procese vertebrale. 
Perechile de procese articulare superioare şi 
inferioare realizează articulaţiile zygapofizare 
solidarizând prin contiguitate elementele acestei 
coloane. Geometria suprafeţelor şi structura 
aparatului fibroelastic al acestor articulaţii 
(ligamente galbene, supraspinos, interspinos, 
intertransvers) crează axe şi determină direcţia, 
sensul şi amplitudinea mişcărilor impuse de 

contracţia muşchilor paravertebrali sau de 
solicitările mecanice externe. Ele sunt transmise 
prin intermediul pediculilor la coloana anterioară, 
realizând echilibrul intrinsec şi extrinsec al 
coloanei vertebralei, necesar în postura şi 
locomoţia corpului uman. 

Rahisul funcţionează ca o coloană 
flexibilă multisegmentată, fixată la bază de 
suportul pelvin. în plan sagital prezintă curburi 
tipic umane necesare păstrării ortostatismului, 
absorbţiei şocurilor şi creşterii rezistenţei la 
încovoiere. Modelul acestor curburi este derivat 
de la curbura primară fetală occipito-coccigiană. 
Cifoza toracală rezultă direct din modificarea 
curburii primare, fiind întinsă între T2-T12. în 
ultima parte a vieţii interuterine se conturează 
lordoza cervicală care evoluează odată cu 
ridicarea capului copilului şi se definitivează în 
ortostatism. Se întinde între C1-T2, cu apexul la 
C4-C5. Lordoza lombară apare când copilul stă 
în poziţie şezândă şi creşte după ce învaţă să 

Fig. 5.2 CURBURILE SAGITALE ALE 
COLOANEI VERTEBRALE 



meargă. Ea se întinde de la TI2 la joncţiunea 
lombosacrată. Cifoza sacrată aparţine coloanei 
fixe întinsă între joncţiune şi vârful coccisului, 
reprezentând partea caudală a curburii primare 
(Fig. 5.2). 

O multitudine de fac-tori influenţează forma şi 
amplitudinea curburilor sagitale ale coloanei 
vertebrale, fără ca aceste modificări să se 
proiecteze în sfera patologicului. Zaţepin compara 


Fig. 5.3 FORMELE POSTURALE ALE 
COLOANEI VERTEBRALE 



a b c d 


coloana vertebrală cu un catarg a cărui poziţie 
depinde de gradul de întindere al parâmelor. O 
serie de variante ale formei pot fi considerate mai 
curând adaptări ale echilibrului extrinsec, fiind 
cunoscute ca forme posturale ale coloanei 
vertebrale. După Wagenhăuser acestea se 
încadrează în patru categorii (Fig. 5.3): 

1. spatele normal prezintă din incidenţă 
laterală verticală coborâtă prin tragus care 
încrucişează coloana cervicală la C6, trece anterior 
de coloana toracală intersectând faţa anterioară a 
vertebrei Tll, ajunge pe faţa posterioară a 
corpului vertebrei L3, se proiectează în pelvisul 
minor înapoia axului articulaţiilor şoldurilor şi 
cade în aria poligonului de susţinere. Această 
verticală reprezintă linia de proiecţie a centrelor 
de greutate a segmentelor corpului. Fiind situată 
anterior de axul transvers de flexie-extensie, 
obligă coloana vertebrală normală la o flexie 
anterioară permanentă. 

2. spatele rotund este o variantă frecventă 
în care cifoza toracală se extinde inferior la 
primele vertebre lombare în detrimentul lordozei 
lombare. Este considerat o adaptare la realizarea 
muncilor fizice grele (farmers back), cu solicitări 
statice mari şi de durată. 

3. spatele scobit şi rotund reprezintă o 
variantă mai puţin frecventă în care există o cifoză 
mai mare combinată cu o lordoză lombară mai 
accentuată, probabil cu rol de compensare a 
cifozei toracale. 

4. spatele plat prezintă curburi reduse cu 
distanţa dintre verticală şi coloana toracală 
micşorată. Aceată formă posturală favorizează 
activităţile dinamice, iar după Staffel este 
implicată în apariţia şi evoluţia scoliozelor. 

Appleton a evidenţiat importanţa su¬ 
portului pelvin (pelvic carriage) ca element 
determinant al poziţiei „catargului vertebral" în 
care unghiul lombosacrat (normal 120°-140°), 
înclinarea suprafeţei superioare a vertebrei S1 faţă 
de orizontală (normal 30°) şi bascula bazinului 
influenţează diferitele tipuri de postură. El a arătat 
pă se poate vorbi de un suport pelvin neutru 
corespunzător spatelui normal, un suport pelvin 
anteproiectat care determină spatele rotund şi un 
suport pelvin retroproiectat care determină spatele 
scobit şi rotund. 

Coloana vertebrală normală este dreap¬ 
tă în plan frontal, înălţându-se perpendicular pe 
un suport pelvin orizontal. Curburile evidenţiate 
în plan frontal nu sunt atât de constante ca cele 
din plan sagital. Curbura toracală cu convexitatea 
dreaptă este cel mai frecvent întâlnită. Ea ar putea 
fi generată de pulsaţiile peretelui aortei proiectată 
asimetric pe jumătatea stângă a coloanei toracale 
sau de predominanţa folosirii membrului superior 
drept. 

Introducerea noţiunii de „segment de 
mişcare” în 1950 de către Junghans a permis o 
abordare mai funcţională a structurii complexe a 
coloanei vertebrale şi o mai bună înţelegere a 
patologiei acesteia. Un segment este format din 
discul intervertebral cu ligamentele longitudinale, 
articulaţiile zygapofizare cu ligamentele la 
distanţă aferente, metamerul medular cu perechea 
de nervi spinali ce trec prin orificiile in- 
tervertebrale, spaţiul dintre procesele spinoase şi 
transverse. Noţiunea de segment de mişcare este 
îmbunătăţită de Schmorl, Schenk, Roaf care 

Fig. 5.4 STRUCTURA ANATOMICĂ A 
SEGMENTULUI DE MIŞCARE 



INTERVERTEBRALE 


adaugă structurile vertebro-costale, musculare şi 
vasculo-nervoase care deservesc segmentul 
respectiv. Acesta devine „segment motor” 
independent din punct de vedere anatomic şi 
funcţional, cu particularităţi şi patologie proprii. 
Cu excepţia vertebrelor C2 şi S1 fiecare vertebră 
deserveşte două segmente motorii succesive 
reconstituind unitatea coloanei vertebrale ca organ 
axial prin suprapunere de 23 de ori (Fig. 5.4). 

în cadrul segmentului de mişcare, fiecare 
partener are funcţii bine precizate: 

1 .Corpul vertebrei asigură funcţia statică 
de transmitere a sarcinilor spre etajele inferioare. 
Teoretic, fiecare segment conţine câte două 
jumătăţi de vertebră separate prin discul in¬ 
tervertebral. Prin geometria şi dimensiunile lui 
influenţează direcţia şi amplitudinea de mişcare 
a segmentului. Determină configuraţia regională 
a diferitelor sectoare din strucura coloanei. 

2. DiscuI intervertebral este considerat 
elementul determinant al capacităţii de mişcare a 
segmentului. Constitue o legătură elastică, cu rol 
de amortizor prin deformare. Controlează spaţiul 
intervertebral cu implicaţii asupra mobilităţii 
segmentului, tensiunii ligamentare necesară 
stabilităţii segmentului, alinierii articulaţiilor 
zygapofizare şi diametrului orificiului in¬ 
tervertebral. Răspunde la solicitări axiale de 
compresiune, încovoiere sau torsiune pe care le 
neutralizează sau le transmite mai departe. 

3. Articulaţiile zygapofizare definesc axe 
de mişcare şi asigură conducerea mişcărilor în 
direcţii preferenţiale, diferite de la segment la 
segment. împart cu discul intervertebral trans¬ 
miterea forţelor de compresiune la nivelul 
segmentelor inferioare. 

4.Sistemul ligamentar reprezintă a- 
paratul pasiv de susţinere şi stabilizare a 
segmentului. Rezultă din suprapunerea unei 
componente lungi cu rol de fixare şi integrare a 
celor 23 de segmente (ligamentele longitudinale, 
ligamentul supraspinos) cu o componentă scurtă, 
metamerică ce deserveşte un singur segment 
(ligamente galbene, intertransverse, interspinos). 
La acestea se adaugă capsulele perechii de 
articulaţii posterioare. Sistemul ligamentar are rol 
frenator al amplitudinii de mişcare şi asigură 
revenirea elastică la poziţia iniţială. Realizează 
în contrapartidă cu discul intervertebral echilibrul 
intrinsec (EI) al segmentului (Steindler). 

E.I.=Rezistenţa elastică la tracţiune a 
ligamentelor/Rezistenţa elastică la compresiune 
a discului 

Valoarea E.I. este dată de sarcina critică 
la care apare dezechilibrarea unei coloane 
toracolombare disecată de muşchi, fiind de 
aproximativ 20N (Lucas şi Bresler). 

5. Spaţiul dintre procesele spinoase şi 
transverse determină şi limitează diferite tipuri 
de mişcare în funcţie de particularităţile regionale 
ale segmentelor. 

6. Nervii spinali împreună cu arterele 
segmentare trec prin orificiile intervertebrale, 
constitue suportul arcului reflex prin care centrii 

Fig. 5.5 STRUCTURA FUNCŢIONALĂ A 
SEGMENTULUI DE MIŞCARE 



medulari controlează gradul de contracţie al 
muşchilor în timpul menţinerii unei posturi sau 
executării unei mişcări. 

7.Muşchii care deservesc un segment sunt 
muşchi autohtoni scurţi ai schemei Braus inseraţi 
pe două vertebre adiacente: intertransversali, 
interspinoşi, rotatori, multifizi. Sunt inervaţi 
metameric de ramura posterioară a nervului spinal 
corespunzător segmentului. Sunt consideraţi 
muşchi de postură tonici, imprimând o anumită 
alură segmentată, utilă executării unei mişcări 
ample, produsă de un muşchi lung de forţă. Prin 
fibrele fuzale, muşchii asigură inervaţia pro- 
prioceptivă necesară reflexului miotatic (Fig. 5.5). 

Din punct de vedere mecanic, segmentul 
motor îndeplineşte două funcţii fundamentale: 

A. Funcţia statică antigravitaţională, de 
susţinere şi transmitere a greutăţii segmentelor 
corpului, permiţând coloanei vertebrale realizarea 
poziţiei de ortostatism. 

B. Funcţia dinamică, de mobilitate prin 


care coloana vertebrală modifică activ poziţia 
segmentelor corpului şi participă la realizarea 
locomoţiei. 

A.Pentru realizarea funcţiei statice, 
segmentul de mişcare lucrează ca un sistem de 
pârghie de gradul I cu braţe inegale: un braţ scurt 
al forţei acţionat de muşchii erectori spinali şi un 
braţ lung al proiecţiei centrului de greutate al 
segmentului corpului deasupra nivelului con¬ 
siderat. Punctul de sprijin (fulcrum) este 
reprezentat de complexul triarticular format de 
discul intervertebral anterior şi perechea de 
articulaţii zygapofizare posterior, astfel ca pentru 
fiecare segment articulaţiile posterioare sunt 
perpendicular aşezate pe planul discului in¬ 
tervertebral (Louis). Această formă de pârghie 
sugerează avantajul mecanic negativ al mus¬ 
culaturii extensoare, efortul susţinut necesar 
păstrării poziţiei ortostatice şi explică prezenţa 
fibrelor musculare de tip roşu, bogate în 

Fig. 5.6 SOLICITĂRILE COLOANEI 
VERTEBRALE CONFORM UNEI PÂRGHII 


DE GRADUL I 

mioglobină, capabile să realizeze contracţii tonice 
fără să obosească. Presiunea într-un disc încărcat 
în compresiune este de aproximativ 1,5 ori sarcina 
externă aplicată pe unitatea de suprafaţă, 
repartizată 75% pe nucleu şi 25% pe inel. Dacă 
proiecţia centrului de greutate se depărtează de 
fulcrum (ca în flexia coloanei), creşte momentul 
rezistenţei prin lungirea braţului de pârghie. Dacă 
poziţia segmentului se modifică faţă de orizontală, 
apare o componentă tangenţială care pentru o 
înclinare de 45° transformă 50% din eforturile de 
compresiune de la nivelul discului în eforturi de 
forfecare. Raportul braţelor de pârghie pentru 
joncţiunea lombo-sacrată este de 1/10 în favoarea 
momentului greutăţii corpului iar acţiunea 
combinată a greutăţii echilibrată de contracţia 
musculară determină la un individ cu o greutate 
medie o presiune de 174,6 kg în discul inferior 
lombar în poziţie şezândă (Nachemson)(Fig. 5.6). 

Realizarea funcţiei statice în condiţiile 
echilibrării coloanei unui subiect care ţine ridicat 
în braţe un obiect greu de 800N implică o 
contribuţie a musculaturii extensoare de 8000N 
ceea ce depăşeşte rezistenţa la fractură a unei 
vertebre. Evitarea pragului de fractură prin 
supraîncărcare (excluzând osteoporoza) se face 
prin intervenţia unei mecanism compensator care 
implică participarea trunchiului. în timpul necesar 
efortului ridicării obiectului, are loc rigidizarea 
toracelui umplut cu aer (prin contracţia conco¬ 
mitentă a muşchilor intercostali şi a diafragmului) 
şi rigidizarea abdomeniului plin cu fluid 
incompresibil (prin contracţia muşchilor laţi ai 
abdomenului). Se crează două camere rigide 
suprapuse capabile să transmită o parte din 
greutate direct la bazin. 

Prin aceasta coloana toraco-lombară este 
descărcată din sarcina iniţială, tot aşa cum o cârjă 
descarcă şoldul opus cu 1/3 din greutatea corpului 
(Fig. 5.7). 

B.Funcţia dinamică implică modificarea 
activă a poziţiei cu deformarea corespunzătoare 
a elementelor segmentului motor sub acţiunea 
musculaturii autohtone sau de la distanţă. Sistemul 
triarticular intervertebral permite cele două tipuri 
fundamentale de mişcare: translaţia şi rotaţia. 
Discul lucrează ca o articulaţie universală, iar 
fiecare vertebră prezintă 6 grade de libertate, 
impuse de cele 3 axe, transvers pentru flexie/ 
extensie, sagital pentru încovoiere laterală dreapta 


şi stânga şi vertical pentru rotaţii la dreapta şi la 
stânga. Deşi amplitudinea de mişcare între două 
vertebre este determinată direct de pătratul 
înălţimii discului şi indirect de pătratul dia¬ 
metrului orizontal al corpului vertebral, prezenţa 
perechii de articulaţii posterioare face ca unele 
mişcări să fie mai favorizate decât altele în funcţie 
de caracteristicile regionale ale segmentului 
respectiv. Amplitudinea de mişcare pentru un 
singur segment este restrânsă de condiţiile 
anatomice şi din motive de securitate a măduvei, 
dar prin sumaţie la nivelul întregii coloanei se 
obţin amplitudini suficient de mari pentru 
deservirea funcţiilor dinamice ale scheletului 
axial. 

B. Biomecanica coloanei cervicale 

Comparativ cu întreaga coloană ver¬ 
tebrală mobilă, coloana cervicală reprezintă 
segmentul cel mai vulnerabil la traumatisme. 
Mobilitatea deosebită a acestei zone este obţinută 
cu preţul scăderii siguranţei mecanice a sistemelor 
de stabilizare, care pot fi depăşite când trau¬ 
matismul transferă o cantitate de energie mai 


Fig. 5.7 IPOTEZA COLOANEI 
HIDROAERICE DE DESCĂRCARE 

mare decât sunt ele capabile să disipeze. 
Conexiunea cu cutia craniană transformă regiunea 
cervicală într-o coloană încărcată excentric, 
mobilă la extre-mitatea proximală, unde masa 
craniului adaugă o încărcătură de forţe inerţiale 
suplimentară. 

Particularităţile de mişcare ale coloanei 
cervicale sunt legate de mai mulţi parametri 
discdvertebrali (contur, dimensiuni, raporturi), 
aceştia fiind integraţi în structura anatomică a 
segmentului de mişcare. Geometria segmentului 
este considerată elementul determinant al direcţiei 
şi amplitudinii de mişcare pentru coloană. 

Coloana cervicală este organizată în două 
regiuni: cervicală superioară CI-C2 şi cervicală 
inferioară C3-C7 ale căror particularităţi se 
manifestă atât în funcţia normală diferită cât şi în 
patologia specifică fiecărei regiuni în parte. 

A.Primele două vertebre cervicale sunt 
considerate vertebre de tranziţie. Ele sunt mult 
modificate faţă de vertebra tip datorită funcţiei 
specifice realitate: asigurarea unei legături 
puternice şi stabile între cutia craniană şi coloana 
cervicală, permiţând în acelaşi timp o mobilitate 
remarcabilă a craniului faţă de platforma de 
susţinere. 

a. Atlas este prima vertebra cervicală pe 
care se sprijină craniul, o vertebră inelară formată 
din două mase laterale conectate printr-un arc osos 
anterior şi unul posterior. Ligamentul transvers 
al atlasului uneşte feţele mediale ale maselor 
laterale delimitând un compartiment al articulaţiei 
atlantoaxoidiene mediale anterior şi un com¬ 
partiment meningomedular posterior. între 
condilii occipitali şi faţa articulară superioară a 
maselor laterale se formează o articulaţie atlanto- 
occipitală bicondiliană stabilizată prin capsule 
articulare distincte, întărite de la distanţă de 
membranele atlanto-occipitală anterioară şi 
posterioară. în această articulaţie se realizează 
mişcări sagitale de flexie (10°) şi extensie (25°) 
prin combinarea unor mişcări de alunecare şi 
rotaţie faţă de un ax compromis transversal, care 
obligă articulaţia să lucreze ca o pârghie de gradul 
I cu braţul extensiei mai scurt, dezavantajând 
musculatura antigravitaţională. 

b. Axis, a doua vertebră cervicală, prezintă 
pe faţa superioară a corpului un dinte ca un pivot 
osos cranial echivalent cu corpul atlasului anexat. 
Relizează cu atlasul o legătură triplă, iar cu baza 


craniului o legătură fibroasă puternică. între dinte 
şi arcul anterior al atlasului şi ligamentul transvers 
posterior se formează articulaţia atlantoaxoidiană 
mediană, o trohoidă ce ghidează mişcările de 
rotaţie ale unităţii atlantocraniene fată de pivotul 
vertical. între suprafaţa inferioară a maselor 
laterale şi suprafaţa superioară articulară a axisului 
se formează o pereche de articulaţii atlan¬ 
toaxoidiene laterale care preiau greutatea craniului 
şi o transmit spre coloana cervicală inferioară. 
Mişcarea majoritară este de rotaţie axială de 45° 
spre dreapta sau spre stânga realizată în articulaţia 
centrală, în timp ce articulaţiile laterale permit 
un grad de flexie de 15° (corespunzător unei 
distanţe arc anterior-dinte de 2mm) şi de extensie 
de 15°. în plus, se pot realiza mişcările de 
înclinaţie laterală (30°) şi de aproximaţie verticală 
(ridicare şi coborâre a atlasului faţă de dinte). 
Toate mişcările se realizează concomitent, şi 
există un cuplaj oblogatoriu între rotaţie, flexie 
laterală şi aproximaţia verticală. Per total, coloana 
cervicală superioară relizează 30% din mişcările 
de flexie-extensie şi 50% din mişcările de rotaţie 
ale coloanei cervicale globale. 

B.în structura coloanei cervicale infe¬ 
rioare, cele 5 vertebre componente asigură 
transmiterea greutăţii capului şi mobilitatea 
necesară, formând împreună cu discurile aferente 
5 segmente de mişcare aşezate în serie. Structura 
tipică cuboidală a corpului vertebral are dimen¬ 
siunea transversală mai accentuată. Prezenţa 
proceselor uncinate face ca suprafaţa superioară 
a corpilor vertebrali să fie concavă în plan frontal 
şi convexă în plan sagital, ceea ce favorizează 
mişcarea de flexie-extensie şi restricţionează 
încovoierea laterală. Articulaţiile zygapofizare 
plane, situate perpendicular pe planul sagital şi 
înclinate la 45° faţă de orizontală favorizează 
rotaţia şi încovoierea laterală. Controlul flexiei- 
extensiei se face prin oblicitatea suprafeţelor 
zygapofizare în plan frontal, iar paralelismul lor 
reciproc exclude apariţia unui efect de blocaj al 
mişcărilor. Aceste caracteristici geometrice permit 
relizarea a trei tipuri de mişcări, cu centre 
instantanee de mişcare la nivelul corpurilor 
vertebrale: 

a.Mişcarea de alunecare este mişcarea 
de deplasare în plan sagital, după un model liniar, 
al corpului unei vertebre care alunecă pe nucleul 
pulpos subiacent spre anterior sau posterior. în 

Fig. 5.8 CELE TREI TIPURI DE MIŞCĂRI 
FUNDAMENTALE ÎN COLOANA 
CERVICALĂ 






Fig. 5.9 CUPLAJUL MIŞCĂRILOR 
INTERVERTEBRALE ÎN COLOANA 
CERVICALĂ 


seria de segmente de mişcare ia naştere un aspect 
de scară cu trepte, fiecare vertebră deplasându-se 
faţă de cea inferioară. Mişcarea de alunecare este 
tipică pentru segmentele prevăzute cu discuri 
dreptunghiulare, cum sunt cele din partea 
superioară a coloanei cervicale. 

b. Mişcarea de înclinare este mişcarea de 
deplasare obţinută prin deformarea discului, în 
care corpul vertebral alunecă pe suprafaţa 
nucleului care se conicizează şi se deplasează în 
partea opusă. Această mişcare contribuie atât la 
realizarea flexiei-extensiei cât şi a încovoierii 
laterale fiind caracteristică pentru segmentele cu 
discurile în formă de trapez, cu baza anterioară, 
aşa cum sunt cele din zona centrală a lordozei. 

c. Mişcarea de rotaţie se realizează în 
jurul unui ax vertical ce trece prin corpul vertebral, 
deformând prin torsiune discul vertebral. Se 
asociază cu încovoierea laterală (Fig. 5.8). 

Realizarea mişcărilor în coloana cervicală 
implică compunerea celor trei tipuri fundamentale 
de mişcări. Pentru efectuarea flexiei în regiunea 
mijlocie unde discurile sunt trapezoidale, iniţierea 
mişcării se face prin alunecare, dar se continuă 
prin înclinare, rezultând în final o rostogolire. în 
timpul flexiei participă toate segmentele de 
mişcare, funcţionând în serie. înălţimea anterioară 
a discurilor scade, iar cea posterioară creşte, iar 
nucleul pulpos se deplasează posterior, ascuţindu- 
se spre ventral. Suprafeţele articulare zygapofizare 
alunecă anterior, creşte distanţa dintre procesele 
spinoase, iar lordoza cervicală se reduce. Flexia 
este limitată în special de tensionarea complexului 
ligamentar posterior. în extensie se inversează 
succesiunea modificărilor. încovoierea laterală 
rezultă din sumaţia mişcărilor de înclinare din 
fiecare segment, limitată de prezenţa proceselor 
uncinate. Rotaţia axială este cuplată cu în¬ 
covoierea, având centrele instantanee de rotaţie 


la nivelul corpului vertebral. Coloana cervicală 
inferioară asigură o flexie-extensie de 75° cu 
maximum de mişcare la nivelul segmentului C4- 
C5, o încovoiere laterală de 50° şi rotaţie axială 
de 40° diminuând în segmentele inferioare (Fig. 5.9) 

C. Biomecanica coloanei toraco-lombare 

I.Condiţii mecanice 

Coloana toraco lombară funcţionează după 
principii diferite în comparaţie cu coloana 
cervicală şi acest lucru se reflectă asupra 
patologiei ei. Regiunea toracală a coloanei 
vertebrale formează o cifoză relativ rigidă de 15- 
49° în timp ce regiunea lombară are o conformaţie 
lordotică mobilă mai mică de 60°. Anatomic şi 
biomecanic se pot defini trei regiuni: toracică Tl- 
T10, j oncţiunea tranziţională toraco-lombară T10- 
L1 şi lombară Ll-Sl. 

Din punct de vedere al formei regiunea 
toracală formează o cifoză de 40° condiţionată 
de structura osoasă vertebrală, spre deosebire de 
lordoza cervicală şi lombară care sunt controlate 
prin variaţia dimensiunii discale. în regiunea 
toracală discurile intervertebrale au structură şi 
dimensiuni uniforme iar curbura sagitală rezultă 
din diferentele înălţimii anterioare şi posterioare 
ale corpilor vertebrali. în acest sens vertebra T7 
prezintă o cuneiformizare anterioară normală a 
corpului de 5°, iar raportul dintre înăţimea 
corpului şi a discului este de 5 la 1. Prin încărcare 
axială, acest model arhitectonic determină apariţia 
solicitărilor de compresiune în coloana vertebrală 
anterioară (coloana corpurilor şi discurilor 
intervertebrale). în conformitate cu legea pârghiei 
de gradul I, la nivelul coloanei posterioare 
(coloana arcurilor vertebrale şi a ligamentelor) iau 
naştere solicitări în tracţiune. în echilibrul static, 
mărimea acestor eforturi este egală cu suma 

greutăţii capului, membrelor superioare şi 
trunchiului (echivalente cu 32% din greutatea 
corpului pentru nivelul TI2), la care se adaugă 
solicitare musculaturii extensoare necesară 
echilibrării centrului de greutate care cade anterior 
de coloană. 

Regiunea lombară se prezintă sub forma 
unei lordoze mobile, cu mari posibilităţi de 
variaţie a profilului curburii în plan mediosagital. 
Această situaţie este susţinută de cuplajul inferior 
cu bazinul realizat prin joncţiunea lombo sacrată 
prin care variaţia poziţiei bazinului prin basculare 
în flexie sau extensie modifică configuraţia 
lordozei lombare. Din această cauză solicitările 
coloanei lombare prin încărcare axială sunt mult 
mai variate în comparaţie cu coloana toracală. 
Diferenţele apar şi prin proiecţia centrului de 
greutate al trunchiului care la nivelul L3 ajunge 
să se proiecteze posterior de corpul vertebral. 
Această dispoziţie transferă coloanei inferioare 
solicitări de compresiune, pe care le poate prelua 
până la 30% din sarcină prin intermediul 
articulaţiilor zygapofizare. 

Din punct de vedere al mobilităţii, 
segmentul toraco-lombar al coloanei vertebrale 
prezintă variaţii caracteristice în cele trei regiuni 
descrise. 

A. Coloana toracală este cea mai rigidă, 
principalul factor de micşorare a mobilităţii fiind 
reprezentat de cutia toracică. Articulaţiile dintre 
coaste şi vertebrele adiacente sunt prevăzute cu 
ligamente puternice (ligamentele costotransverse 
şi ligamentele radiate) având un efect restrictiv 
asupra mişcărilor de flexie laterală şi extensie. Pe 
de altă parte, orientarea suprafeţelor articulaţiilor 
zygapofizare este de 60°.faţă de planul orizontal 
şi 20° faţă de planul frontal. Prin aceasta este 
facilitată rotaţia şi flexia laterală cu blocarea 
puternică a translaţiei antero-posterioare. Nu în 
ultimul rând, ligamentele galbene şi interspinoase 
scurte contribuie la rigidizarea suplimentară a 
coloanei toracice. Aceste particularităţi structurale 
influenţează decisiv mobilitatea segmentală în 
această regiune (Fig. 5.10). 

Mişcarea de flexie-eXtensie se realizează 
cu o amplitudine de 35° dintre care doar o treime 
aparţin extensiei. Segmentele superioare T1-T6 
permit o mobilitate de 4°, segmentele mijlocii T6- 
T10 o mobilitate de 6°, iar segmentele inferioare 
T10-T12 o mobilitate de 12°. Centrele instantanee 


Fig. 5.10 BLOCAREA TRANSLAŢIEI 
ANTEROPOSTERIOARE LA NIVELUL 
COLOANEI TORACALE 



de mişcare sunt situate la nivelul discurilor, iar 
mişcarea combină balansul la nivelul corpilor 
vertebrali cu alunecarea la nivelul articulaţiilor 
zygapofizare. Creşterea mobilităţii în segmentele 
inferioare se explică prin scurtarea şi ori- 
zontalizarea proceselor spinoase ca şi prin 
orientarea suprafeţelor articulare într-un plan mai 
sagital. 

Mişcarea de flexie laterală totalizează o 
amplitudine de 50° la nivelul coloanei toracale, 
repartizată aproape uniform cu o valoare de 6° 
pentru flecare segment. Factorii restrictivi ţin mai 
mult de elasticitatea disco-ligamentară decât de 
elementul osos. Flexia laterală este cuplată cu un 
grad uşor de rotaţie a trunchiului de aceeaşi parte. 

Mişcarea de rotaţie este cel mai puţin 
restricţionată în coloana toracală. Factorii de 
facilitare sunt legaţi de suprafaţa plană a 
proceselor articulare aşezate pe un arc de cerc cu 
centrul în jumătatea anterioară a corpului 
vertebral. Rotaţia totală este de 70° pentru 
regiunea toracală, cu o medie de 9° pentru 
segmentele superioare. De la nivelul segmentului 
T9-T10 rotaţia se reduce prin orientarea tot mai 
'sagitală a suprafeţelor articulare corespunzând 
unui centru de rotaţie proiectat tot mai posterior. 
74% din posibilităţile de rotaţie ale Coloanei 
toraco-lombare se realizează în regiunea toracală. 

B.Coloana lombară este a doua regiune 
ca mobilitate după coloana cervicală prezentând 
un gradient de mişcare ce creşte spre distal. 
Mobilitatea defineşte şi aici mişcarea vertebrală 
dependentă de discuri şi articulaţiile zygapofizare. 

Fig. 5.11 RESTRICŢIA ROTAŢIEI ÎN 
COLOANA LOMBARĂ 


CENTRUL 



a. Discurile intervertebrale prezintă cele 
mai mari dimensiuni de la nivelul coloanei 
vertebrale mobile, dar această supradimensionare 
rămâne în limitele unui echilibru necesar, 
înălţimea discului favorizează mobilitatea, dar 
suprafaţa mare a discului impune rigiditatea. în 
regiunea lombară, proporţia creşterii înălţimii 
suprafeţei discului determină un raport fix ce se 
încadrează în marjele funcţionării cu coeficient 
de siguranţă. 

b. în regiunea lombară, procesele articulare 
sunt orientate la 90° faţă de planul orizontal şi la 
45° faţă de planul frontal. Această arhitectonică 
împreună cu suprafeţele articulare sferoidale 
impun restricţii majore mişcării de rotaţie. Doar 
în regiunea lombo-sacrată orientarea şi forma 
suprafeţelor articulare permit un grad de rotaţie. 

Mişcarea de flexie-extensie creşte gradat 
de la 12° în segmentul L1-L2 până la 20° în 
segmentul L5-S1. 

Mişcarea de flexie laterală păstrează o 
valoare constantă de 6° pentru fiecare segment 
ca şi coloana toracală. Numai segmentul L5-S1 
prezintă o restricţie de 3° în flexia laterală. Cele 
două tipuri de mişcare sunt facilitate de spaţiile 
interlaminare mari şi orientarea sagitală a 
suprafeţelor articulare (Fig. 5.11). 

Mişcarea de rotaţie este redusă la două 
grade pentru fiecare segment lombar cu excepţia 
segmentului L5-S1 care poate realiza o rotaţie de 


Fig. 5.12 AMPLITUDINEA SUMATIVĂ A 
MIŞCĂRILOR DE FLEXIE-EXTENSIE ALE 
COLOANEI VERTEBRALE 



5°. Centrul mişcării de rotaţie axială este situat 
posterior de disc în apropierea proceselor 
articulare. Aceasta sugerează că în timpul mişcării 
discul este supus acţiunii forţelor de forfecare spre 
deosebire de discul toracal al cărui centru de 
mişcare se proiectează la nivelul nucleului pulpos 
ceea ce presupune acţiunea forţelor de rotaţie. 
Privită ca sinteză, rotaţia axială a colanei toraco- 
lombare este oglinda unei rezistenţe neuniforme 
la torsiune. După Gregersen şi Lucas, am¬ 
plitudinea totală de rotaţie Tl-Sl este de 102°, 
repartizată diferenţiat ca amplitudine şi sens în 
timpul mersului. Coloana lombară este cuplată şi 
se roteşte în acelaşi sens cu pelvisul în timpul fazei 
de pendulare (4° spre anterior) în timp ce coloana 
toracală superioară rotează în direcţia opusă 
cuplată cu centura scapulară. Zona de tranziţie 
este considerată vertebra T7 (Fig. 5.12). 

II. Biomecanica peretelui toracic 

în timpul respiraţiei, volumul cutiei toracice 
variază ritmic. Această variaţie este obţinută prin 
modificarea activă şi simetrică a poziţiei pereţilor 
săi, care produce în consecinţă variaţia diametrelor 
cavităţii intratoracice. Diametrul vertical se 
modifică prin deplasarea peretelui inferior 
(diafragmul), iar diametrele anteroposterior şi 
transvers sunt dependente de deplasarea peretelui 
lateral (stemocostal). Se poate considera că în 

FIG. 5.13 MIŞCAREA ÎN “MÂNER DE POMPĂ” A UNEI COASTE INFERIOARE 

(DUPĂ KAPANDJI) 


inspiraţie cutia toracică realizează un câştig de 
spaţiu pe care îl pierde în expiraţie. 

Fiecare coastă cu cartilajul ei costal poate fi 
asimilată cu o pârghie care se ridică şi coboară. 
Fiecare coastă este conectată la coloana vertebrală 
prin câte două articulaţii: o articulaţie compusă, 
puternic angrenată (articulaţia costovertebrală) 
asociată cu o articulaţie simplă (articulaţia 
costotransversală). Centrele celor două articulaţii 
definesc un ax de mişcare, iar direcţia axului faţă 
de planul sagital determină planul de mişcare a 
coastei. Anatomic, axul de mişcare coincide cu 
axul lung al gâtului coastei respective, unind 
articulaţiile situate de o parte şi de alta a lui. în 
afara înclinaţiei faţă de planul sagital, axul de 
mişcare este înclinat spre posterior şi lateral, 
urmărind direcţia procesului transvers. Procesele 
transverse sunt aproape paralele cu orizontala 
pentru vertebrele toracale superioare, dar cresc 
gradat în oblicitate la nivelul vertebrelor toracale 
inferioare. Deşi axul de mişcare al coastelor 
adiacente poate rămâne neschimbat faţă de planul 
sagital, mişcarea rezultată poate fi diferită datorită 
înclinaţiei axului. Alţi parametri care influenţează 
mişcarea unei coaste sunt legaţi de lungimea 
pârghiei osoase şi de modalitatea de conexiune 
directă sau indirectă cu sistemul. 

Mişcările cutiei toracice nu ar fi posibile daca 
nu ar interveni şi elasticitatea cartilajelor costale, 
în timpul inspiraţiei se constată o deformare prin 


torsiune a cartilajelor, consecinţa rotaţiei axiale 
realizată faţă de axul lor lung. Aceasta se traduce 
prin modificarea unghiurilor costocondrale şi 
sternocondrale, prin care se materializează 
mişcarea relativă a sternului faţă de coaste. 
Articulaţiile dintre cartilaj, coaste şi stern oferă 
adaptări specifice faţă de solicitările în torsiune: 

a) în articulaţia condrosternală, între incizura 
costală a sternului şi extremitatea în forma de 
pană a cartilajului sunt posibile câteva mici 
mişcări verticale, dar mişcarea de rotaţie este 
blocată; 

b) între extremitatea anterioară a coastei şi 
extremitatea laterală a cartilajului în formă de 
con turtit se realizează articulaţia cos- 
tocondrală, care permite uşoare mişcări 
verticale şi laterale, dar blochează rotaţia. 

Se consideră că în inspiraţie, coasta ajunge să 
mobilizeze sternul obligând cartilajul costal să se 
torsioneze, asemănător cu o bară de torsiune într- 
un sistem de absorbţie a şocurilor. Energia stocată 
prin deformare, preluată de la muşchii inspiratori, 
este eliberată în expiraţie, când elasticitatea 
cartilajelor aduce toracele în poziţia lui iniţială. 
Odată cu vârsta, cartilajele îşi pierd elasticitatea 
şi odată cu aceasta scade randamentul şi eficienţa 
mişcărilor respiratorii. 

Fiecare coastă este caracterizată de o ampli¬ 
tudine de mişcare şi o direcţie de mişcare proprii, 
contribuind specific la realizarea excursiilor 

FIG. 5.14 MIŞCAREA ÎN “MÂNER DE 
COŞ” A UNEI COASTE INFERIOARE 
(DUPĂ KAPANDJI) 



respiratorii ale peretelui toracic. Considerate ca 
pârghii osoase, punctul de sprijin este situat lateral 
de articulaţia costotransversă, determinând 
apariţia unei pârghii cu braţele inegale, astfel încât 
mişcări mici ale extremităţii vertebrale produc 
mişcări amplificate ale extremităţii anterioare. 

Mişcările fundamentale ale coastelor sunt 
reprezentate de mişcarea de ridicare şi coborâre, 
realizate în cadrul rotaţiei faţă de axul comun al 
articulaţiilor costovertebrală şi costotransversală. 
Variaţiile de orientare ale axului de rotaţie fac ca 
ridicarea unei coaste să mărească diametrul 
toracelui în planul în care aceasta este ridicată. 

A. Mecanica coastelor vertebrosternale 

a) Coasta întâi este o coastă scurtă, relativ fixă, 
puternic ancorată de manubriu sub articulaţia 
sternoclaviculară. Mişcarea extremităţii 
anterioare este de mică amplitudine, evidentă 
numai în timpul inspiraţiei profunde. Axul 
mişcării trece prin col, iar corpul coastei se 
ridică devenind mai orizontal. Se consideră 
că, odată cu calcifierea cartilajului costal, tipul 
mişcării se schimbă, iar perechea de coaste 
împreună cu manubriul funcţionează ca o 
singură unitate faţă de un ax transvers care 
trece prin articulaţiile costotransversale 
(Gray). 

b) Coastele III-VI reprezintă un grup omogen 
câre realizează în inspiraţie o mişcare de 


ridicare şi împingere înainte a extremităţii lor 
anterioare, aceasta fiind efectul mişcării de 
rotaţie a gâtului coastei spre posterior. 
Mişcarea extremităţii anterioare a coastelor 
este transformată de cartilajele costale în 
translaţia înainte şi în sus a corpului sternului, 
concomitent cu accentuarea unghiului 
sincondrozei manubriosternale. 

Consecinţa directă a acestor modificări este 
evidenţiată prin creşterea diametrului sagital al 
cutiei toracice. în continuare mişcarea se limitează 
rapid, restul energiei de ridicare fiind consumată 
pentru ridicarea porţiunii mijlocii a coastelor şi 
eversarea marginii inferioare. Se realizează 
suplimentar un grad de mişcare laterală, prin care 
se obţine o creştere a diametrului transvers al 
toracelui. Mişcarea coastelor vertebrosternale, 
favorizată de forma concav-convexă a articu¬ 
laţiilor costotransversale superioare, sugerează 
mişcarea mânerului de pompă pentru extragerea 
apei, fiind dealtfel cunoscută ca mişcarea 
“mânerului de pompă” (Fig. 5.13). 

B. Mecanica coastelor vertebrocondrale 

Coastele vertebrocondrale, legate anterior 
între ele prin intermediul unui cartilaj comun, 
includ şi coasta a Vil-a, al cărei mod de mişcare 
este mai aproape de coastele VIII-IX decât de 
coastele vertebrosternale. în acest grup, cartilajele 
costale se articulează unul cu altul (articulaţiile 
intercondrale), astfel încât fiecare îl poate împinge 
pe cel de deasupra lui, acţionând în final asupra 
corpului sternului. Se realizează o mişcare de 
ridicare a corpului coastei, care produce latera- 
lizarea acestuia cu lărgirea unghiului infrastemal. 
Concomitent, pentru coastele inferioare mai 
scurte, apare o componentă de mişcare ce tinde 
să tragă posterior extremitatea anterioară a coastei. 
Rezultanta finală a mişcării produce creşterea 
diametrului transvers şi micşorarea diametrului 
mediosagital inferior al cutiei toracice, dar 
creşterea diametrelor parasagitale (medioclavicu- 
lare) ale aperturii toracice inferioare. Forma plană 
a suprafeţelor articulare costotransverse inferioare 
permite rotaţia şi alunecarea concomitentă a unei 
suprafeţe faţă de alta ceea ce avantajează 
producerea unei mişcări faţă de un ax care trece 
prin articulaţia costotransversă şi stemocondrală. 
Pentru că mişcarea în lateral şi în sus a unei coaste 

inferioare a fost comparată cu efectul ridicării unui 
coş elastic de mânerul său, mişcarea coastelor 
vertebrocondrale este cunoscută ca mişcarea 
“mânerului de coş” (Fig. 5.14). Din acest punct 
de vedere, coastele intermediare VI şi VII prezintă 
mişcări combinate de “mâner de pompă” şi 
“toartă de coş”. 

C. Coastele vertebrale 

Ultimile două perechi de coaste nu sunt ataşate 
anterior, şi prin aceasta influenţează prea puţin 
modificarea diametrelor cutiei toracice. în 
inspiraţie, în timp ce restul coastelor sunt ridicate, 
ele sunt trase în jos şi fixate de m. pătrat lombar, 
realizând un cadru fix de inserţie pentru diafragm. 

în afara mişcărilor active respiratorii, produse 
de muşchii cu funcţie specifică, coastele se pot 
deplasa pasiv, odată cu mişcările coloanei 
toracale. în timpul flexiei, coastele se apropie 
anterior, în timpul extensiei se desfăşoară separat, 
înclinarea laterala produce convergenţa coastelor 
din concavitate şi desfăşurarea celor din con- 
vexitate. Rotaţia vertebrală produce o uşoară 
deplasare orizontală a unei coaste faţă de alta. Este 
recunoscută interacţiunea dintre componentele 
osoase, cartilaginoase şi articulare ale peretelui 
toracic şi coloana toracală: ele au un efect 

FIG. 5.15 MODIFICĂRILE 
CARTILAJELOR COSTALE Şl 
DEPLASAREA STERNULUI ÎN TIMPUL 
INSPIRULUI (DUPĂ KAPANDJI) 



restrictiv, de orientare şi limitare a mişcărilor 
veretebrelor toracice. în sens invers modificările 
patologice ale coloanei toracale (cifoză şi 
scolioză) produc prin modificarea poziţiei 
coastelor alterări patologice ale diametrelor şi 
mecanicii respiratorii, cu micşorarea semni¬ 
ficativă a capacităţii vitale. 

III. Agenţii motori ai coloanei 
vertebrale 

1) Muşchii flexori: m. iliac, m. psoas mare, 
m. psoas mic, m. drept abdominal, m. piramidal, 
m. oblic extern, m. oblic intern, m. stemoclei- 
domastoidian, mm. scaleni anterior, mijlociu şi 
posterior, m. lung al gâtului; 

2) Muşchii extensori: m. sacrospinal, m. 
erector spinal (m. iliocostal, m. longissimus, m. 
spinal, m. semispinal, mm. multifizi, mm. rotatori, 
mm. intertransversari), m. scurt ridicător al 
coastelor, m. lung ridicător al coastelor, m. 
splenius; 

3) Muşchii flexori laterali: m. pătrat lombar, 
m. iliopsoas, mm. rotatori, mm. intertransversari, 
mm. scaleni, m. stemocleidomastoidian, m. lung 
al gâtului, m. splenius; 

4) Muşchii rotatori: mm. multifizi, mm. 
rotatori, sistemul muscular transversospinal. 

FIG. 5.16 MODIFICĂRI GLOBALE ALE 
TORACELUI ÎN PLAN SAGITAL ÎN 
TIMPUL INSPIRULUI (DUPĂ KAPANDJI) 

Articulaţiile centurii scapulare şi ale 
membrului superior 


I. Articulaţiile centurii scapulare 

Articulaţiile centurii scapulare (articulationes 
cinguli membri superioris) realizează legătura 
dintre cele două componente osoase ale centurii: 
clavicula şi scapula, ca şi joncţiunea indirectă cu 
scheletul axial. Ele determină axe de mişcare fără 
sa restricţioneze mobilitatea deosebită a acestor 
oase care pot funcţiona ca o platformă pentru 
braţul macaralei care este membrul superior liber. 


acoperite cu fibrocartilaj. Deşi axul lung al 
articulaţiei este anteroposterior, orientarea 
suprafeţelor articulare în plan vertical este 
importantă pentru mecanica şi patologia arti¬ 
culară. Interliniul articular are trei variante (Urist): 

1. tipul vertical = 27% 

2. tipul superior = 49% (clavicula peste 
acromion) 

3. tipul inferior = 3% (clavicula sub acro¬ 
mion) 


FIG. 6.1 ARTICULAŢIA ACROMIOCLAVICULARĂ 
- variante anatomice- 




CLAV1CULA 


MEMBRANA 

SYNOVIALIS 

ACROMION 


A. Articulaţia acromioclaviculară 

Articulaţia acromioclaviculară (articulatio 
acromioclavicularis) este articulaţia de legătură 
dintre cele două oase ale centurii scapulare. Face 
parte din categoria diartrozelor planiforme, fiind 
formată de suprafaţa articulară a acromionului, 
orientată medial, şi suprafaţa articulară a 
extremităţii acromiale a claviculei, ambele 


Capsula articulară se inseră în jurul suprafeţelor 
articulare şi este întărită de ligamente capsulare 
şi la distanţă. în interiorul articulaţiei, în 40% din 
cazuri se află discul articular (discus articularis) 
separând complet sau parţial suprafeţele articulare. 
Articulaţia acromioclaviculară este asigurată prin 
următoarele ligamente: 

a) Ligamentul acromioclavicular (lig. acromi- 
oclaviculare) este o bandă fibroasă puternică 














70 


Arţrologie şi biomecanica 


situată pe faţa superioară a capsulei, întinsă 
între extremitatea claviculei şi acromion. 
împreună cu capsula articulară, ligamentul 
acromioclavicular este considerat principalul 
element stabilizator pentru mişcările antero- 
posterioare ale articulaţiei, 
b) Ligamentul coracoclavicular (lig. coraco- 
claviculare) constituie principalul element care 
asigură stabilitatea mecanică a articulaţiei în 
plan vertical. El apare ca un complex ligamen- 
tar medial extraarticular întins între procesul 
coracoid şi faţa interioară a claviculei. Este 
format din două componente: 

1. Ligamentul trapezoid (lig. trapezoideum) 
reprezintă partea laterală a complexului 
ligamentar, de formă patrulateră, orientat 
în plan sagital şi orizontal între faţa 
superioară a procesul coracoid şi linia trape- 
zoidală de pe faţa inferioară a claviculei. 
Marginea anterioară este liberă, dar 
marginea posterioară vine în contact cu 
ligamentul conoid cu care descrie un unghi 
diedru deschis anterior. 

2. Ligamentul conoid (lig. conoideum) 
formează partea posteromedială a com¬ 
plexului ligamentar. Are formă triunghiu¬ 
lară cu baza orientată superior pe procesul 
conoid şi cu vârful la baza apofizei 
coracoide în faţa incizurii scapulare. Spre 
deosebire de ligamentul trapezoid, orienta¬ 
rea acestuia este în plan frontal. Ruptura 
ligamentului coracoclavicular împreună cu 
cea a ligamentului acromioclavicular face 
clavicula să se ridice deasupra acromio- 
nului la o distanţă egală cu cel puţin 
grosimea ei. Prin aceasta, funcţia principală 


FIG. 6.2 ARTICULAŢI^ 
STERNOCLAVICULARĂ 



a ligamentului, aceea de a transmite direct 
greutatea membrului superior la claviculă, 
este abolită. 

B. Articulaţia sternoclavicuiară 

Articulaţia sternoclavicuiară (articulatio 
stemoclavicularis) reprezintă unica legătură între 
centura scapulară şi un element al scheletului 
axial. Se formează între extremitatea stemală a 
claviculei şi incizura claviculară de pe manubriul 
stemal. Suprafaţa articulară a claviculei are formă 
de şa cu concavitatea anteroposterioară şi este 
acoperită cu fibrocartilaj care depăşeşte ca arie 
suprafaţa sternală. Aceasta explică prezenţa 
syncondrozei costomanubriale în structura 
inferioară a articulaţiei căreia îi măreşte suprafaţa 
şi îi oferă sprijin distal: manubriul împreună cu 
cartilajul coastei întâi formează un unghi diedru 
în care se angrenează extremitatea medială a 
claviculei. Articulaţia sternoclavicuiară este 
prevăzută cu o capsulă articulară (capsula 
articularis) care se inseră pe conturul suprafeţelor 
articulare; ea este mai groasă anterior şi posterior 
şi mai laxă spre extremitatea claviculară. Interiorul 
cavităţii articulare este septat în două comparti¬ 
mente prin prezenţa unui disc articular fixat la 
marginea superioară a suprafeţei claviculare şi pe 
cartilajul coastei întâi. Cele mai multe mişcări 
articulare se realizează în compartimentul 
discoclavicular. Capsula este întărită de următoa¬ 
rele ligamente: 

a) Ligamentul sternoclavicular anterior (lig. 
stemoclaviculare anterius) este o formaţiune 
fibroasă, lată, care întăreşte faţa anterioară a 
capsulei, întins oblic în jos şi medial între 
claviculă, manubriu şi cartilajul coastei întâi. 

b) Ligamentul sternoclavicular posterior (lig. 
stemoclaviculare posterius) se află pe faţa 
posterioară a capsulei articulare, este mai 
subţire ca cel anterior şi coboară oblic spre 
manubriu pe faţa posterioară a căruia se inseră. 

c) Ligamentul costoclavicular (lig. costo- 
claviculare) constituie un ligament la distanţă 
extraarticular şi în acelaşi timp, un important 
centru de mişcare pentru articulaţie. Este 
compus dintr-o lamă anterioară şi alta 
posterioară situate în plan frontal, întinse între 
joncţiunea costocondrală a coastei întâi şi 

impresiunea de pe faţa inferioară a claviculei 
situată imediat lateral de suprafaţa articulară 
sternală. Lateral, cele două lame fuzionează 
venind în raport cu muşchiul subclavicular, iar 
medial se continuă cu capsula articulaţiei 
stemoclaviculare. Ligamentul costoclavicular 
este considerat punctul fix faţă de care balanţa 
claviculară îşi realizează mişcările . 
d) Ligamentul interclavicular (lig. intercla- 
viculare) apare ca o anexă a fasciei cervicale 
profunde fiind situat la nivelul incizurii 
jugulare unde uneşte cele două extremităţi 
sternale ale claviculelor. în structura liga¬ 
mentului intră fibre scurte, oblice întinse între 
claviculă şi manubriu şi fibre lungi, orizontale, 
interclaviculare. în 7% din cazuri, în grosimea 
lui se dezvoltă oasele supraclaviculare. 
Ligamentul interclavicular constituie singura 
legătură ventrală dintre cele două centuri 
scapulare având aceeaşi semnificaţie ca simfiza 
pubiană pentru centura pelvină. 

Ligamentele scapulei sunt structuri fibroase 
localizate în etajul superior al scapulei implicat 
mai mult sau mai puţin în funcţia articulară. Cele 
mai multe au mai degrabă valoarea unor 
pseudoligamente: 

a) Ligament coracoacromial (lig. coracoacro- 
miale) apare sub forma unei benzi triunghiulare 
puternice cu vârful inserat pe marginea 
acromionului şi baza pe marginea laterală a 
procesului coracoid. împreună cu acromionul 
şi procesul coracoid, ligamentul realizează un 
arc osteoligamentar deasupra capului humeral, 
cunoscut sub denumirea de fomix humeral. 
Acesta joacă un rol important în stabilizarea şi 
protecţia articulaţiei umărului în partea 
anterosuperioară, dar în anumite situaţii, 
acromionul cu ligamentul coracoacromial intră 
în conflict cu structurile articulare, determi¬ 
nând sindromul de impingement subacromial. 

b) Ligamentul transvers scapular superior (lig. 
transversum scapulae superius) este un fascicul 
fibros care sare peste incizura scapulei pe care 
o transformă în orificiu. Se întinde de la baza 
procesului coracoid până la marginea medială 
a incizurii. La nivelul foramenului, pachetul 
vasculonervos suprascapular se separă: nervul 
suprascapular trece pe sub ligament, iar vasele 
pe deasupra. 

c) Ligamentul transvers scapular inferior (lig. 


transversum scapulae inferius) este mai puţin 
constant. El sare peste incizura spino- 
glenoidală a scapulei, întinzându-se de la 
marginea laterală a bazei spinei la marginea 
posterioară a cavităţii glenoidale a scapulei. 
Transformă incizura într-un orificiu prin care 
pachetul vasculonervos suprascapular trece din 
fosa supraspinoasă în fosa infraspinoasă. 
în Nomina Anatomica nu este descrisă 
articulaţia scapulotoracică. Deşi este mai greu de 
definit din punct de vedere anatomic, la nivelul 
ei se desfăşoară secvenţe importante din biomeca¬ 
nica centurii scapulare. Ea face parte din grupul 
siyssarcozelor în care componentele clasice ale 
unei articulaţii sunt înlocuite cu elemente 
musculare. Denumirea de joncţiune scapu¬ 
lotoracică (Latarjet) pare mai corectă, aceasta 
realizând atât legătura dintre scapulă şi peretele 
posterior al toracelui, cât şi mobilizarea scapulei 
pe peretele posterior al trunchiului. între cele două 
compo-nente osoase ale articulaţiei (scapulă şi 
torace) mişcarea se realizează prin alunecare în 
spaţiile interfasciale, dintre care două sunt mai 
importante: spaţiul interseratosubscapular şi 
spaţiul interseratotoracic. Din punct de vedere 
funcţional, articulaţia scapulotoracică este cuplată 
cu cele două articulaţii sinoviale ale centurii 
scapulare. 

II.Articulaţiile membrului superior 

Articulaţiile membrului superior liber 

(articulationes membri superioris liberi) transfor¬ 
mă oasele scheletului membrului superior într- 
un lanţ de pârghii osoase de la humerus până la 
falanga distală a degetelor. Prin aceasta, funcţia 
membrului superior rezultă din sinteza activităţii 
pârghiilor individuale, astfel că în final, mâna este 
orientată în cea mai bună poziţie din care poate 
executa ordinele primite de la cortexul cerebral. 

A. Articulaţia umărului 

Articulaţia umărului (articulatio humeri) sau 
articulaţia glenohumerală reprezintă cea mai 
mobilă articulaţie din organism. Este formată între 
capul humeral şi cavitatea glenoidă a scapulei 
realizând o articulaţie sfenoidală dotată cu o 
mobilitate considerabilă, plătită cu preţul reducerii 
securităţii articulare. Suprafeţele articulare sunt 

reprezentate de cavitatea glenoidală a scapulei, 
mai puţin concavă şi mai mică decât suprafaţa 
corespunzătoare a humerusului. Dimensiunile 
medii ale suprafeţei ovoidale a glenei sunt 35 mm 
diametru vertical, faţă de 25 mm diametru 
transversal. în opoziţie, suprafaţa articulară a 
capului humeral are un diametru vertical mediu 
de 48 mm şi un diametru transvers de 45 mm 
determinând o suprafaţă articulară cu 75% mai 
mare decât aceea a cavităţii glenoide. Această dis¬ 
proporţie oferă posibilităţi mari de realizare a 
mişcărilor de amplitudine, dar face să dispară 
stabilitatea structurală a articulaţiei, explicând de 
ce umărul este articulaţia cea mai frecvent 
dislocată în practica medicală. Capul humeral 
prezintă un unghi de înclinaţie de 120°-135° faţă 
de axul diafizei şi o retroversie de 20°-30° faţă 
de planul frontal. Cavitatea glenoidă este aşezată 
perpendicular pe suprafaţa scapulei, iar scapula 
în întregime este orientată într-un plan oblic 
(planul scapular) anteversat 30° faţă de planul 
frontal. Suprafaţa cavităţii glenoide este aug¬ 
mentată de prezenţa labrumului glenoidal 
(labrum glenoidale), o ramă fibrocartilaginoasă 
care se inseră pe conturul cavităţii glenoidale, 
continuându-se cu suprafaţa articulară şi capsula 
fibroasă. Labrumului glenoidal i se atribuie 
calităţile de a adânci cavitatea articulară; de a 
proteja marginile cavităţii şi de a îmbunătăţii 
lubrifierea articulară. Ceea ce se ştie sigur, este 
că măreşte suprafaţa de contact cu capul humeral 
până la 75%, contribuind la stabilizarea arti¬ 
culaţiei. în partea superioară, tendonul lungii 
porţiuni a muşchiului biceps brahial, după ce 
străbate articulaţia învelit într-o teacă sinovială, 
fuzionează cu ţesutul fibros al labrumului în zona 
tuberculului supraglenoidal. 

Prin structura ei, capsula articulară este 
subţire şi laxă, neputând oferi nici rezistenţă, nici 
stabilitate articulară. Volumul oferit de capsulă 
este de două ori mai mare decât cel al capului 
humeral, această capacitate articulară fiind 
considerată o adaptare la mobilitate. Capsula 
articulară are forma unui trunchi de con cu baza 
mare situată la nivelul colului anatomic al 
humerusului. Doar recesul axilar coboară ca o 
pungă spre diafiza humerală. Inserţia scapulară 
se continuă cu faţa externă a labrumului glenoidal, 
ajungând anterior la baza procesului coracoid. Prin 
suprafaţa extraarticulară, manşonul capsular vine 


în raport cu muşchii scapulo-humerali, cu ale căror 
tendoane fuzionează în zona de inserţie humerală. 
Această particularitate permite tendoanelor să 
acţioneze ca “ligamente active”, cu posibilitatea 
de a regla starea de tensiune capsulară, astfel ca 
aceasta să se transforme într-un suport articular 
sigur în timpul mişcărilor. Ansamblul acestor 
tendoane este cunoscut sub denumirea de coafă a 
rotatorilor. Capsula articulară comunică cu câteva 
burse sinoviale periarticulare: bursa retro- 
tendinoasă a muşchiului subscapular, bursa 
subcoracoidiană, bursa muşchiului coracobrahial, 
iar în partea anterioară, teaca sinovială inter- 
tuberculară însoţeşte pe o scurtă distanţă tendonul 
capului lung al bicepsului la ieşirea din articulaţie. 

Capsula este întărită anterior de trei ligamente 
ca nişte îngroşări capsulare, ligamentele 
glenohumerale (ligg. glenohumeralia), mai bine 
vizibile din interiorul articulaţiei. Ligamentul 
glenohumeral superior se întinde între vârful 
labrumului cu inserţia tendonului bicipital, până 
la circumferinţa anterioară a colului anatomic al 
humerusului. Acţionează ca un sistem de 
suspensie, împiedicând subluxaţia inferioară a 
humerusului. Ligamentul glenohumeral mij¬ 
lociu se inseră între marginea anterioară a cavităţii 
glenoidale şi baza tuberculului mic. El limitează 
mişcarea de rotaţie externă în poziţie de adducţie 
a braţului iar în 20% din cazuri este absent. 
Ligamentul glenohumeral inferior se întinde 
între partea inferioară şi posterioară a cavităţii 
glenoidale până la nivelul colului chirurgical. 
Marginea lui superioară este mai bine dezvoltată, 
în timp ce la nivelul porţiunii posterioare se 
continuă în recesul axilar. Ligamentul gleno¬ 
humeral inferior este considerat principalul 
element de stabilizare statică anterioară a 
umărului, ruptura lui fiind frecvent asociată cu 
luxaţia anterioară a articulaţiei. 

Ligamentul coracohumeral (lig. coraco- 
humerale) reprezintă o parte îngroşată a capsulei 
articulare, întins între marginea laterală a bazei 
procesului coracoid şi tuberculul mare humeral. 
Din punct de vedere mecanic, este considerat cea 
mai puternică structură a aparatului capsulo- 
ligamentar. Rolul lui este acela de a susţine şi 
suspenda capul humeral, acţionând ca un sistem 
suspensor al humerusului în faţa cavităţii glenoide. 
Limitează rotaţia externă. 

-vedere posterioară- 


LIG. CORACOACROMIALE 



LIG. TRANSVERSUM 
SCAPULAEINFERIUS 1 


LIG. TRANSVERSUM 
SCAPULAE SUPERIUS' 



CAPSULA 

-vedere posterioară cu acromion 
rezecat- 


HUMERUS 


ACROMION 


M. SUBSCAPULARIS 


VAGINA SYNOVIALIS 
INTERTUBERCULARIS 


TENDOM. BICIPITIS 
BRACHII 


LIG. CORACOHUMERALE 

LIG. CORACOACROMIALE 


-vedere anterioară- 



PROCESSUS 
COR ACOIDEU S 


HUMERUS 

FIG. 6.6 LIGAMENTELE UMĂRULUI 
-vedere anterioară- 

ARTICULATIO 

ACROMIOCLAVICULARIS LIG. CORACOCLAVICULARE 



FIG. 6.7 LIGAMENTELE LA DISTANŢĂ ALE ARTICULAŢIEI SCAPULO-HUMERALE 


LIG ACROMIO-CLAVICULARE 



(pars inferior) 


LIG. 


ACROMION 


CAVITAS GLENOIDALIS 


LIG. TRAPEZOIDEUM 

CLAVICULA 


LIG. CONOIDEUM 

LIG. TRANSVERSUM SCAPULAE 
SUPERIUS 

PROCESSUS CORACOIDEUS 


FIBRAE CORACO- 
ACROMIALES 


TENDO M. BICIPITIS 
(caput longum) 


PECTORALIS MINOR 


TENDO COMMUNIS M. BICIPITIS 
ET CORACO-BRACHIALIS 


FIGG. 6.8, 6.9 Şl 6.10 LINIA DE INSERŢIE A CAPSULEI 
„ ARTICULARE 


■vedere anterioară 


■vedere posterioară 



-vedere anterolaterală- 


x\ 

\v 

SYNOVIALIS ARTIC. 
CORACO-ACROMIALIS 

BURSA SUBTENDINEA 

BURSA SUBTENDINEA 

FIG. 6.12 SECŢIUNE SAGITALĂ PRIN ARTICULAŢIA UMĂRULUI 

B. Articulaţia cotului 

Articulaţia cotului (articulatio cubiti) repre¬ 
zintă articulaţia intermediară a membrului 
superior, o joncţiune mecanică între braţ şi 
antebraţ, care permite apropierea sau depărtarea 
mâinii faţă de corp în plan sagital şi participă prin 
pronaţie-supinaţie la poziţionarea mâinii în plan 
transversal. Pentru realizarea acestei funcţii, trei 
articulaţii sunt conectate în interiorul aceleiaşi 
capsule articulare unice, ce delimitează o singură 
cavitate articulară. 

Articulaţia cotului este o articulaţie compusă, 
cu conducere osoasă şi ligamentară. în interiorul 
ei, următoarele articulaţii se cuplează pentru 
realizarea mişcărilor specifice: 

a) flexia-extensia se efectuează în articulaţia 
humeroulnară (articulaţio humeroulnaris) ca 
articulaţie principală şi articulaţia humero- 
radială (articulatio humeroradialis) ca articulaţie 
secundară; 

b) supinaţia-pronaţia se efectuează în arti¬ 
culaţia radioulnară proximală (articulatio 
radioulnaris proximalis) ca articulaţie principală 
şi articulaţia humeroradială ca articulaţie 
secundară. Pentru această mişcare, lanţul articular 
include şi articulaţia radioulnară distală asociată 
cu syndesmoza radioulnară mijlocie. 

Pentru prima pereche de articulaţii, suprafeţele 
articulare sunt reprezentate de condilul humeral 
şi suprafeţele corespunzătoare ale extremităţilor 
proximale ale radiusului şi ulnei. în sens 
osteologic, condilul humeral este format din 
trohlee şi capitulum humeral. Clasic, trohleea 
humerală este considerată un scripete osos care 
descrie 4/5 dintr-un cerc, anteriorizat faţă de 
planul epifizei humerale. Axul oblic la 15° cu 
orizontala face ca marginea medială a trohleei să 
fie proeminentă, coborând mai jos decât cea 
laterală. Aceasta determină ca în extensie, axele 
humerusului şi ulnei să nu fie în continuitate, 
descriind un unghi cu deschiderea laterală 
(unghiul de transport). 

Şanţul trohleei, ca formaţiune directoare a 
mişcării, contribuie prin traiectoria lui helicoidală 
la apariţia acestui cubitus valgus. Capitulum 
humeral, situat lateral de trohlee, este un condil 
osos ca un segment de sferă proiectat pe faţa 
anterioară şi inferioară a epifizei. El nu există 
posterior. Incizura trohleară a ulnei concavă în 


plan sagital, este formată din doi versanţi care se 
întâlnesc la nivelul unei creste mediane. Şanţul 
trohleei şi creasta incizurii ulnare asigură 
conducerea osoasă a articulaţiei humero-ulnare, 
deşi congruenţa articulară nu este completă. 
Extremitatea proximală a radiusului, în întregime 
acoperită cu cartilaj hialin, prezintă pe faţa 
superioară o concavitate corespunzătoare 
capitulumului humeral. Din punct de vedere al 
geometriei suprafeţelor, articulaţia humeroradială 
este sferoidală, cu maximum de congruenţă în 
flexie de 45°. Circumferinţa articulară a capului 
radial vine în contact medial cu incizura radială a 
ulnei, completată de ligamentul inelar. Datorită 
formei ovale a capului radial, axul mişcării de 
rotaţie în articulaţia radioulnară proximală se 
deplasează cu 2 mm lateral în pronaţie, ceea ce 
crează spaţiu pentru noua poziţie a tuberozităţii 
radiale. 

Articulaţiile humeroulnară şi humeroradială 
acţionează cuplat, comportându-se ca o singură 
articulaţie uniaxială în care: 

a) ginglymul humeroulnar permite efectuarea 
mişcării de flexie-extensie asociată cu rotaţia 
axială a ulnei; 

b) articulaţia humeroradială o secondează 
şi o stabilizează lateral. 

Capsula articulară este subţire şi flască. Linia 
de inserţie humerală urmăreşte conturul fosetelor 
anterioare şi posterioare, trecând pe sub baza 
epicondililor care rămân extracapsulari. Pe ulnă 
se inseră de-a lungul incizurilor trohleară şi 
radială, lăsând extraarticular vârfurile olecra- 
nului şi procesului coracoid. Pe radius, inserţia 
capsulei se face în jurul colului radial. 

Pentru a evita antrenarea capsulei între 
suprafeţele articulare în timpul mişcărilor, 
fascicule musculare aparţinând muşchilor brahial 
şi triceps brahial se inseră pe suprafaţa externă 
a ei, punând-o în tensiune. Aceste fascicule capătă 
valoarea unor muşchi articulari. Membrana 
sinovială tapetează faţa internă a capsulei fibroase 
şi a ligamentului inelar, fosele articulare şi faţa 
medială a trohleei. Sub ligamentul inelar 
capitonează recesul sacciform superior din jurul 
colului radiusului. între membrana fibroasă şi 
membrana sinovială, în dreptul celor trei fose 
articulare se proiectează trei pachete de ţesut 
adipos, considerate sisteme tampon de frânare 
în mişcările extreme. în raport cu capsula funcţio- 

nează cele două puternice ligamente colaterale. 

a) Ligamentul colateral ulnar (lig. col- 
laterale ulnare) este o bandă fibroasă 
puternică, de formă triunghiulară, cu 
originea pe epicondilul humeral medial. 
Este format din trei componente: compo¬ 
nenta anterioară se inseră pe un tubercul 
situat pe marginea medială a procesului 
coronoid, componenta posterioară, triun¬ 
ghiulară, se inseră pe marginea medială a 
olecranului; între aceste părţi, a treia 
componentă este reprezentată de o bandă 
transvers-oblică întinsă între olecran şi 
procesul coronoid. Muşchiul flexor ulnar al 
carpului şi nervul ulnar vin în raport cu faţa 
medială a ligamentului. Ligamentul cola¬ 
teral ulnar asigură stabilitatea în valgus a 
articulaţiei cotului, în cuplaj eu articulaţia 
humeroradială. 

b) Ligamentul colateral radiat (lig. colla- 
terale radi ale) se întinde între epicondilul 
humeral lateral şi ligamentul inelar. Cele 
posterioare se termină pe creasta supina- 
torie a ulnei. în acest mod, ligamentul 
colateral radial prezintă două posibilităţi de 
control (direct şi indirect prin ligamentul 
inelar) a poziţiei ulnei faţă de epicondilul 
lateral. Muşchiul supinator vine în raport 


cu faţa laterală a ligamentului. 

c) Ligamentul inelar (lig. anulare radii) este 
o structură fibroasă reprezentând 4/5 din 
circumferinţa unui inel, cu originea pe 
marginea anterioară a incizurii radiale şi 
inserţia pe marginea posterioară a aceleiaşi 
formaţiuni. împreună cu incizura radială a 
ulnei, ligamentul inelar completează 
cavitatea de recepţie circulară osteofibroasă 
pentru capul radiusului, constituind o piesă 
esenţială pentru pivotul articulaţiei radio- 
ulnare proximale. Determină conducerea 
mişcării în articulaţie şi asigură stabilitatea 
ei prin neutralizarea acţiunii luxante a 
bicepsului brahial în timpul flexiei cotului. 
Marginea superioară a ligamentului se 
continuă cu capsula articulară, marginea 
inferioară vine în raport cu recesul sacci- 
form superior, iar suprafaţa internă, în 
contact cu circumferinţa capului radial, se 
metaplaziază în ţesut cartilaginos hialin. 

d) Ligamentul pătrat (lig. quadratum) este 
o bandă fibroasă subţire întinsă aproape în 
plan orizontal între marginea inferioară a 
incizurii radiale de pe ulnă şi colul 
radiusului. El are valoarea unui ligament la 
distanţă care închide spaţiul articular 
inferior între radius şi ulnă. 


FIG. 6.13 SECŢIUNE ORIZONTALĂ PRIN COTUL DREPT 

FIG. 6.14 ARTICULAŢIA COTULUI DREPT 
-vedere anterioară- 

HUMERUS 



LIG. ANTERIOR 

EPICONDYLUS MEDIALIS— 

LIG. COLLATERALE 
ULNARE 

FASC. OBLIQUUS LATERALIS 


OBLIQUUS MEDIALIS 


EPICONDYLUS LATERALIS 


LIGAMENTUM COLLATERALE 
RADIALE 
(fasc. anterius) 

FASC. MEDIUS 

LIGG. ANNULARE 
RADII 


ULNA RADIUS 


FIG. 6.15 ARTICULAŢIA COTULUI STÂNG 
-vedere posterioară- 

FIG. 6.16 ARTICULAŢIA COTULUI STÂNG 
-vedere medială- 



HUMERUS RECESSUS ANTERIOR 

LIG. COLLATERALE ULNARE 


LIG. POSTERIUS 

ULNA 

FIG. 6.17 ARTICULAŢIA COTULUI DREPT 
-vedere medială- 

FIG. 6.18 SECŢIUNE FRONTALĂ PRIN ARTICULAŢIA COTULUI DREPT 

-vedere anterioară- 



FIG. 6.19 SECŢIUNE SAGITALĂ PRIN TROHLEEA HUMERALĂ DREAPTĂ 

C. Articulaţia radioulnară distală 

Articulaţia radioulnară distală (articulatio 
radio-ulnaris distalis) leagă la extremitatea lor 
distală oasele antebraţului între ele, realizând 
împreună cu articulaţia radioulnară proximală o 
combinaţie prin cuplaj osos care permite 
efectuarea mişcărilor de supinaţie şi pronaţie. 
Suprafeţele articulare sunt reprezentate de capul 
ulnei convex şi incizura ulnară a radiusului 
concavă, a căror geometrie defineşte o articulaţie 
uniaxială de tip pivot (trohoidă). Ea este prevăzută 
cu o capsulă articulară subţire, mai rezistentă 
anterior şi posterior, care permite membranei 
sinoviale să expansioneze în partea superioară 
formând recesul sacciform (recessus sacci- 
formis), ca o pungă ce ajunge până la membrana 
interosoasă. Acesta este recesul inferior, omologul 
recesului superior format în jurul colului radial. 
Caracteristic pentru articulaţia radioulnară distală 
este prezenţa unui disc articular (discus 
articularis). El are formă triunghiulară: vârful se 
inseră pe baza procesului stiloid al ulnei, iar baza 
pe marginea distală a incizurii ulnare a radiusului. 
Faţa superioară se articulează cu capul ulnei, în 
timp ce partea inferioară face parte din articulaţia 
radiocarpiană, venind în contact cu osul semilunar 
şi piramidal. Prin această topografie, discul 
articular realizează separaţia între două articulaţii 
distincte funcţional (radioulnară distală şi 
radiocarpiană), dar care prezintă şi elemente 
anatomice comune (capsulare, ligamentare etc.) 
dintre care iese în evidenţă comunicarea între cele 
două cavităţi articulare prin intermediul unei 

FIG. 6.20 ARTICULAŢIA 
RADIO-ULNARĂ DISTALĂ 
-secţiune frontală- 



perforaţii din centrul discului. Noţiunea de 
complex triunghiular fibrocartilaginos (TFCC) 
înglobează ligamentele radio-ulnare volar şi 
dorsal, ligamentul colateral ulnar, discul articular 
cu omologul meniscal şi teaca tendonului extensor 
ulnar al carpului (PALMER şi WERNER). 
Aparent disparate morfologic, aceste formaţiuni 
anatomice formează un complex funcţional de care 
depinde stabilitatea articulaţiei radio-ulnare distale. 

D. Articulaţia radioulnară mijlocie 

Syndesmoza radioulnară [syndesmozis (arti¬ 
culatio) radioulnaris] este reprezentată de legătura 
fibroasă continuă, întinsă în planul spaţiului 
interosos radioulnar, cunoscută sub denumirea de 
membrană interosoasă (membrana interossea 
antebrachii). Ea conectează marginile interosoase 
ale diafizelor celor două oase, prezentând o 
structură bilaminară. în plan anterior, fibrele 
coboară oblic de la radius proximal spre ulnă 
distal. în structura lamei posterioare, fibrele de 
colagen coboară invers, de la ulnă proximal spre 
radius distal, urmând direcţia musculaturii 
profunde a lojei posterioare. Marginea superioară 
a membranei ajunge până la 2-3 cm sub tubero- 
zitatea radială. Ea poate fi întărită în această zonă 
de prezenţa coardei oblice (chorda obliqua), 
inconstantă, de forma unui mănunchi de fibre 
oblice, întinsă între marginea laterală a tube- 
rozităţii ulnare şi marginea interosoasă a 
radiusului distal de tuberozitatea radială. Direcţia 
fibrelor coardei este perpendiculară pe direcţia 
fibrelor membranei. Marginea inferioară a 
membranei ajunge până la articulaţia radioulnară 
distală şi puţin deasupra ei există un orificiu prin 
care pachetul vascular interosos anterior trece în 
loja posterioară. Prin suprafaţa anterioară vine în 
raport cu muşchii profunzi ai lojei anterioare şi 
pachetul vasculonervos interosos anterior. în mod 
simetric, faţa posterioară vine în contact cu 
muşchii extensori ai lojei posterioare şi nervul 
interosos posterior. 

Membrana interosoasă devine o structură 
mecanic tensionată în poziţia neutră (între 
supinaţie şi pronaţie) a mâinii. Ea reprezintă o 
suprafaţă de inserţie pentru muşchii antebraţului, 
se opune mişcărilor de translaţie dintre radius şi 
ulnă, şi participă la transmiterea forţelor de 
tracţiune sau compresiune de la un os la altul. 

FIGG. 6-21, 6.22 Şl 6.23 ARTICULAŢIILE RADIO-ULNARE 

E. Articulaţia radiocarpiană 

Articulaţia radiocarpiană (articulaţia radio- 
carpea) sau articulaţia pumnului face joncţiunea 
dintre oasele lungi ale antebraţului şi mozaicul 
oaselor carpiene. Funcţia ei principală este de a 
poziţiona mâna, articulaţia radiocarpiană 
reprezentând veriga proximală a unui lanţ articular 
denumit generic articulaţiile mâinii (arti- 
culationes manus). Suprafeţele articulare sunt 
reprezentate de extremitatea distală a radiusului 
completată medial de suprafaţa inferioară a 
discului articular, formând o suprafaţă superioară 
concavă de recepţie şi suprafeţele superioare ale 
scafoidului, semilunarului şi piramidalului, 
solidarizate sub forma unui condil osos, care 
reprezintă suprafaţa inferioară convexă. Din punct 
de vedere geometric ia naştere o articulaţie 
elipsoidală cu axul lung dispus transversal, 
capabilă să realizeze datorită celor două grade 
de libertate mişcări de flexie-extensie în plan 
sagital şi mişcări de abducţie-adducţie în plan 
frontal. De menţionat că în timpul mişcărilor 
frontale se modifică substanţial raporturile 
suprafeţelor articulare: în abducţie, osul piramidal 
pierde contactul cu suprafaţa discului articular, 
în timp ce în adducţie, scafoidul îşi micşorează 
suprafaţa de contact cu faţa inferioară a radiusului. 
Cavitatea articulară se proiectează de-a lungul 
unei linii convexe care uneşte cele două procese 
stiloide de radiusului şi ulnei. 

Capsula articulară este mai groasă, tensionată 


palmar, mai subţire şi relaxată dorsal. La nivelul 
antebraţului, ea se inseră în vecinătatea supra¬ 
feţelor articulare, dar distal inserţia se face în zona 
rândului inferior de oase carpiene, şi în special 
pe osul capitat. Membrana sinovială care o 
tapetează pe suprafaţa internă este de obicei 
separată de aceea a articulaţiei radioulnare distale 
sau mediocarpiene, dar se pot evidenţia destul de 
frecvent comunicări interarticulare. Ventral de 
discul articular şi de procesul stiloid ulnar se 
formează un reces prestiloidian, care vine în raport 
cu un mic menise (omologul meniscal) interpus 
între ligamentul colateral ulnar, procesul stiloid 
ulnar şi piramidal. 

F. Articulaţiile intercarpiene 

/ 

Articulaţiile intercarpiene (articulationes 
intercarpeae) se formează între oasele aceluiaşi 
rând al carpului. Suprafeţele articulare opuse 
dintre oasele carpiene aflate pe acelaşi rând 
prezintă o geometrie simplă care determină 
formarea unui şir transvers de diartroze plani- 
forme solidarizate prin puternice ligamente 
interosoase. Stabilitatea articulaţiilor intercarpiene 
este augmentată de retinaculul flexorilor, care 
completează ventral canalul carpian. După poziţia 
ocupată în mozaicul carpian, se formează 
articulaţiile intercarpiene ale rândului proximal 
al carpului, articulaţiile intercarpiene ale rândului 
distal al carpului şi articulaţia dintre cele două 


FIG. 6.26 ARTICULAŢIILE PUMNULUI Şl CARPULUI 

FIG. 6.27 ARTICULAŢIA PUMNULUI 
- vedere posterioară- 

FIG. 6.28 ARTICULAŢIA PUMNULUI 
-vedere anterioară- 

rânduri. 

1. Articulaţiile rândului proximal sunt 
reprezentate de articulaţia dintre scafoid şi 
semilunar (scafolunată) şi articulaţia dintre 
semilunar şi piramidal (tricvetro-lunată) ca 
articulaţii situate în acelaşi plan şi articulaţia dintre 
pisiform şi piramidal ca articulaţie situată în alt 
plan decalat ventral. 

a. Articulaţiile scafo-lunată şi tricvetro- 
lunată sunt puternic solidarizate între ele 
prin intermediul ligamentelor scurte 
interosoase. în ciuda acestei legături, există 
posibilitatea unor mişcări independente 
între cele trei oase. 

b. Articulaţia osului pisiform (articulatio 
ossis pisiformis) se formează ca o articu¬ 
laţie distinctă între suprafeţele cores¬ 
punzătoare de pe faţa palmară a tricvetrului 
şi unica suprafaţă ovoidală a pisiformului. 
Este prevăzută cu o capsulă articulară 
distinctă întărită de ligamente la distanţă, 
care permit mişcări de translaţie determinate 
de inserţia tendonului flexor ulnar al 
carpului. 

Ligamentul pisohamat (lig. pisohamatum) 
reprezintă continuarea medială a tendonului flexor 
ulnar al carpului spre cârligul osului cu cârlig. 

Ligamentul pisometacarpian (lig. piso- 
metacarpeum) reprezintă continuarea laterală a 
tendonului flexor ulnar al carpului către baza celui 
de al cincilea metacarpian. Acest sistem de 
suspensie triplă a pisiformului în plan frontal, care 
îl include în aparatul de inserţie a muşchiului 
flexor ulnar al carpului, conferă osului pisiform 
valoare de os sesamoid. 

2. Articulaţiile rândului distal sunt repre¬ 
zentate de o serie de diartroze planiforme, 
elipsoidale sau selare care dinspre lateral spre 
medial sunt: articulaţia dintre trapez şi trapezoid 
(trapezo-trapezoidală), articulaţia dintre trapezoid 
şi osul mare (capitato-trapezoidală), articulaţia 
dintre osul mare şi osul cu cârlig (capitato- 
hamată). Similar cu cele două articulaţii ale 
rândului proximal, cele trei articulaţii ale rândului 
distal sunt puternic conectate prin ligamente 
transverse interosoase, iar aceste legături nu permit 
mişcări independente reciproce interosoase. De 
altfel, rândul distal de oase carpiene cu platforma 
metacarpienelor formează o unitate funcţională. 

3. Articulaţia mediocarpiană (articulatio 


medio-carpea) se formează între rândurile 
proximal şi distal de oase carpiene. Cavitatea 
articulară are forma literei „S”, permiţând o mai 
bună angrenare între cele două componente 
articulare. Compartimentul medial al interliniului 
este format de capul osului mare, care se fixează 
în cavitatea descrisă de scafoid, semilunar şi 
piramidal. Compartimentul lateral al interliniului 
este reprezentat de polul distal al scafoidului, 
primit în cavitatea descrisă de trapez şi trapezoid. 
Ambele compartimente pot fi considerate două 
articulaţii în formă de şa, aşezate în serie. Capsula 
articulară este mai tensionată volar. Ea este 
tapetată în interior de o membrană sinovială care 
delimitează o cavitate articulară extrem de 
neregulată. Sinoviala trimite două prelungiri 
superioare între oasele rândului proximal şi trei 
prelungiri inferioare între oasele rândului distal. 
în absenţa ligamentelor interosoase, prelungirile 
articulaţiei trapezo-trapezoidale sau capitato- 
trapezoidale pot comunica cu articulaţiile carpo- 
metacarpiene. 

Articulaţiile mâinii sunt deservite de un sistem 
ligamentar complex intricat. El întăreşte capsulele 
articulare şi contribuie la conducerea mişcărilor 
în articulaţii. Aceste ligamente pot fi clasificate 
în două categorii: 

A .Ligamente care realizează legătura între 

oasele antebraţului şi mozaicului carpian: 

a. Ligamentul colateral ulnar al carpului 
(lig. collaterale carpi ulnare) pleacă de pe 
vârful procesului stiloid al ulnei şi se 
termină prin două fascicule pe faţa medială 
a piramidalului şi a pisiformului. 

b. Ligamentul colateral radial al carpului 
(lig. collaterale carpi radiale) uneşte vârful 
procesului stiloid al radiusului cu marginea 
radială a scafoidului şi mai puţin a trape¬ 
zului. Este situat în tabachera anatomică 
unde vine în contact cu artera radială. 

c. Ligamentul radiocarpian dorsal (lig. 
radiocarpeum dorsale) se întinde între 
marginea dorsală a epifizei distale a 
radiusului şi suprafeţele dorsale ale 
scafoidului semilunarului şi piramidalului, 
unde se intrică cu ligamentele intercarpiene 
dorsale. 

d. Ligamentul radiocarpian palmar (lig. 
radiocarpeum palmare) este o bandă 
fibroasă rezistentă întinsă între marginea 

volară a epifizei distale a radiusului şi 
suprafeţele anterioare ale scafoidului, 
semilunarului şi piramidalului, cele mai 
lungi ajungând la osul capitat. 

e. Ligamentul ulnocarpian palmar (lig. 
ulnocarpeum palmare) are aspectul unui 
fascicul rotund întins între procesul stiloid 
al ulnei şi marginea anterioară a discului 
articular până la osul piramidal şi semilunar, 
cele mai lungi fibre ajungând la osul capitat. 

B. Ligamente intercarpiene care solidarizează 

oasele carpului între ele sunt: 

a. Ligamentul radiat al carpului (lig. carpi 
radiatum) este reprezentat de un grup de fibre 
situate pe faţa volară a carpului care se extind 
divergent de la capul osului mare spre 
marginile radială şi ulnară ale carpului. 

b. Ligementele intercarpiene dorsale (ligg. 
intercarpea dorsalia) sunt reprezentate de 
ligamentele care se întind transversal între 
oasele rândului proximal şi distal al carpului 
la nivelul feţelor dorsale. 

c. Ligamentele intercarpiene palmare (ligg. 
intercarpea palmaria) sunt grupuri de fibre 
transverse între oasele carpiene pe faţa lor 
palmară, situate profund de ligamentul 
radiat al carpului. Ele sunt mai slab 
dezvoltate decât cele dorsale. 

d. Ligametele intercarpiene interosoase 
(ligg. intercarpea interossea) sunt repre¬ 
zentate de grupe de benzi fibroase situate 
în spaţiul dintre oasele carpiene ale aceluiaşi 
rând, legând puternic între ele porţiunile 
nearticulare ale feţelor care vin în contact: 

1. Ligamentele interosoase ale rândului 
carpian proximal sunt în număr de două, 
situate între scafoid şi semilunar şi între 
semilunar şi piramidal, mai aproape de 
suprafeţele articulare proximale ale lor. 

2. Ligamentele interosoase ale rândului 
carpian distal sunt mult mai puternice, 
realizând conexiunea între trapez şi 
trapezoid. între trapezoid şi osul capitat şi 
între osul capitat şi osul hamat. Ultimul este 
cel mai puternic şi constant, în timp ce 
primele două pot să lipsească. 

e. Ligamentul pisohamat (lig. pisohamatum) 
a fost descris la articulaţia osului pisiform. 

f. Canalul (tunelul) carpian (canal is carpi) 
realizează legătura între compartimentul 


anterior al antebraţului şi regiunile palmare 
ale mâinii. Canalul este format dintr-o 
componentă osoasă - şanţul carpian - 
reprezentat de feţele anterioare ale oaselor 
carpiene ansamblate într-o formă concavă 
şi retinaculul flexorilor, reprezentat de o 
bandă fibroasă puternică inserată medial pe 
pisiform şi cârligul osului cu cârlig, iar 
lateral pe tuberculul scafoidian şi trapez. 
Retinaculul flexorilor transformă şanţul 
carpian în canal, dar are în acelaşi timp 
valoarea unui ligament intercarpian care 
stabilizează şi meţine forma specifică a 
carpului. 

G. Articulaţiile carpometacarpiene 

Articulaţiile carpometacarpiene (articulaţi o- 
nes carpometacarpeae) sunt articulaţiile dintre 
rândul distal de oase carpiene şi metacarpienele 
„fixe”: al doilea până la al cincilea. Deşi au o 
formă mai curând ovoidală, ele sunt considerate 
diartroze planiforme cu mobilitate limitată. Sunt 
prevăzute cu capsule articulare întărite de 
ligamente, care determină cavităţi articulare 
deseori comune cu articulaţii intercarpiene. 
Stabilitatea şi mobilitatea articulară sunt 
dependente de puternicele ligamente carpo¬ 
metacarpiene la care se adaugă ligamentul 
pisometacarpian deja descris. 

a. Ligamentele carpometacarpiene dorsale 
(ligg. carpometacarpea dorsalia) sunt cele 
mai puternice şi mai bine delimitate 
ligamente articulare. Ele se inseră în 
apropierea suprafeţelor articulare, sub 
forma unui fascicul dublu pentru baza 
fiecărui metacarpian, cu excepţia celui de 
al cincilea, legat printr-un singur fascicul 
de osul cu cârlig. 

b. Ligamentele carpometacarpiene pal¬ 
mare (ligg. carpometacarpea palmaria) 
prezintă un aranjament asemănător cu cele 
dorsale, cu excepţia ligamentelor pentru 
metacarpianul al treilea, care primeşte trei 
fascicule. 

Nomenclatura Internaţională nu descrie 
ligamentele carpometacarpiene interosoase, deşi 
în practică au fost descrise între osul capitat şi 
osul cu cârlig pe de o parte şi bazele metacarpie- 
nelor al treilea şi al patrulea. 

H. Articulaţia carpometacarpiană a 
policelui 

Articulaţia carpometacarpiană a policelui 

(articulatio carpometacarpea pollicis) este o 
articulaţie dotată cu o mobilitate remarcabilă, 
graţie geometriei în formă de şa a suprafeţelor 
articulare reprezentate de baza primului me- 
tacarpian şi trapez. Articulaţia trapezometa- 
caipiană realizează mişcări prin cele două grade 
de libertate flexie-extensie şi abducţie-adducţie, 
iar în timpul distracţiei (tracţiunii) chiar rotaţie 
axială. Amplitudinea mare a acestor mişcări care 
stau la baza opozabilităţii policelui a făcut 
necesară dezvoltarea unei capsule largi, întărită 
de ligamente puternice: lateral, palmar şi dorsal, 
a căror oblicitate contribuie la realizarea mişcării 
de opoziţie a policelui. 

I. Articulaţiile intermetacarpiene 

Articulaţiile intermetacarpiene (articula- 
tiones intermetacarpeae) se formează între bazele 
metacarpienelor al doilea până la al cincilea, care 
vin în contact între ele prin suprafeţele articulare 
situate pe laturile bazelor, solidarizate între ele 
prin capsule şi ligamente puternice: 

a) Ligamentele metacarpiene dorsale (ligg. 
metacarpea dorsalia) sunt reprezentate de 
benzi fibroase scurte cu direcţie transversală 
care conectează două metacarpiene adi¬ 
acente prin suprafeţele lor extensoare. 

b) Ligamente metacarpiene palmare (ligg. 
metacarpea palmaria) conectează bazele 
adiacente ale metacarpienelor inserându-se 
pe suprafeţele lor flexoare. 

c) Ligamentele metacarpiene interosoase 
(ligg. metacarpea interossea) sunt fascicule 
fibroase scurte situate intracapsular care 
leagă bazele metacarpienelor între liga¬ 
mentele dorsale şi palmare, fiind situate fie 
între feţele articulare, fie imediat distal de 
ele. 

Articulaţiile carpometacarpiene şi intercar- 
piene solidarizează cele două segmente osoase ale 
mâinii într-o unitate cu mişcări reduse, dar cu 
rezistenţă elastică deosebită. Joncţiunea carpo¬ 
metacarpiană determină dispoziţia regiunii 
metacarpiene sub forma unui arc transversal cu 
concavitatea- anterior, opus planului ventral de 


mişcare a coloanei policelui, ca o adaptare pentru 
facilitarea prehensiunii. 

Corpurile concave longitudinal ale celor cinci 
metacarpiene determină între feţele care se privesc 
spaţii interosoase metacarpiene (spatium 
interosseum metacarpeum), adevărate compar¬ 
timente interosoase ocupate de muşchii interosoşi 
dorsali şi palmari. 

J. Articulaţiile metacarpofalangiene 

Articulaţiile metacarpofalangiene (articula- 
tiones metacarpophalangea) realizează joncţiunea 
între capetele metacarpienelor şi baza falangelor 
proximale ale celor cinci degete. Geometria 
suprafeţelor sugerează o articulaţie elipsoidală, dar 
faţa palmară a capetelor metacarpienelor este 
conturată sub forma a doi condili care le dau un 
aspect trapezoidal cu baza mică dorsal. Din acest 
punct de vedere, ele pot fi considerate articulaţii 
condiliene în care sunt permise mişcări de flexie 
ample, de abducţie-adducţie în poziţie de extensie 
şi de rotaţie. Pentru a compensa instabilitatea 
articulară generată de neproporţionalitatea 
suprafeţelor articulare, capsula articulară este 
prevăzută cu ligamente palmare şi colaterale. 

a) Ligamentele palmare (ligg. palmaria) au 
o structură specifică. Ele sunt situate în 
intervalul dintre ligamentele colaterale, 
strâns ataşate de baza volară a falangei 
proximale, dar larg inserate deasupra 
capului metacarpian. Ele mai sunt numite 
şi plăci volare, fiecare placă având o 
porţiune falangiană cu structură fibro- 
cartilaginoasă, în strâns contact cu capul 
metacarpianului respectiv şi o porţiune 
metacarpiană cu structură fibroasă. Supra¬ 
faţa palmară a ligamentelor se intrică 
marginal cu ligamentele colaterale şi 
transverse profunde, formând un jgheab 
central pentru teaca fibroasă a tendoanelor 
flexoare. în grosimea lor sunt incluse oasele 
sesamoide. 

b) Ligamentele colaterale (ligg. collateralia) 
sunt două fascicule rotunde fibroase situate 
de o parte şi de alta a articulaţiei. Originea 
lor este situată pe feţele laterale ale capetelor 
metacarpienelor, dorsal de axul de flexie- 
extensie, de unde trec oblic distal şi ventral 

spre baza falangei. Din acest motiv, 
ligamentele sunt relaxate în extensie, fiind 
situate lângă porţiunea îngustă a capului 
metacarpian, ceea ce permite mişcarea de 
abducţie-adducţie. în flexie, ligamentele 
sunt tensionate de porţiunea mai volu¬ 
minoasă a carpului, mişcarea de lateralitate 
fiind limitată. 

c) Ligamentul metacarpian transvers 
profund (lig. metacarpeum transversum 
profundum) reprezintă o bandă fibroasă 
transversă care conectează ligamentele 
palmare adiacente între capetele meta- 
carpienelor doi până la cinci. Sunt trei 
ligamente transverse, profund de care trece 
inserţia muşchilor interosoşi dorsali, iar 
superficial, a interosoşilor palmari şi 
lombricalilor. 

K. Articulaţiile interfalangiene 
Articulaţiile interfalangiene (articulationes 
interphalangeae manus) sunt articulaţii de tip 


ginglym care conectează şi asigură mobilitatea 
falangelor. Atât articulaţia interfalangiană 
proximală cât şi cea distală au o structură 
asemănătoare, congruenţa articulară şi ligamentele 
colaterale puternice asigurând stabilitatea 
articulară şi conducerea mişcărilor de flexie- 
extensie. Capsulele articulare sunt prevăzute cu 
ligamente colaterale şi palmare, asemănătoare 
articulaţiei metacarpofalangiene. 

a) Ligamentele colaterale (ligg. collateralia) 
prezintă un traiect oblic faţă de axul 
articulaţiei respective, ceea ce le permite să 
acţioneze ca hobane (hăţuri) care re¬ 
stricţionează mişcările de lateralitate. 

b) Ligamentele palmare (ligg. palmaria) se 
continuă lateral cu ligamentele laterale 
colaterale. Ele prezintă o structură fibro- 
cartilanginoasă la inserţia pe baza falangei, 
iar pe faţa volară vin în raport cu teaca 
fibroasă a tendoanelor flexoare. 


FIG. 6.29 ARTICULAŢIILE METACARPOFALANGIENE 

FIG. 6.30 ARTICULAŢIILE INTERFALANGIENE 

FIGG. 6.31 Şl 6.32 ARTICULAŢIILE METACARPOFALANGIENE 
Şl INTERFALANGIENE 
-vedere palmară- 

Muşchii centurii scapulare 
şi ai membrului superior 


1. M. deltoid (M. deltoideus) 

Origine: 

• partea claviculară - 1/3 laterală a 
claviculei 

• partea acromială - acromion 

• partea spinală - spina scapulei 
Inserţie: 

• tuberozitatea deltoidiană (bursa sub- 
deltoidiană între m. deltoid şi tuberculul mare) 

Inervaţie: 

• N. axilar (C5-C6) 

Acţiune: 

Articulaţia umărului 
partea claviculară 

• adducţia de la aproximativ 60° cu creşte¬ 
rea abducţiei 

• rotaţia internă 

• flexie 

partea acromială 

• abducţia până la 90° 
partea spinală 

• adducţie (de la 60° cu creşterea abducţiei) 

• rotaţie externă 

• extensie 

• toate componentele suportă greutatea 
braţului 

2. M. supraspinos (M. supraspinatus) 
Origine: 

• fosa supraspinoasă 
Inserţie: 

• faţeta proximală a tuberculului mare 
(tendon) 

Inervaţie: 

• N. suprascapular (C5-C6) 


Acţiune: 

Articulaţia umărului 

• abducţia în plan scapular 

• rotaţia externă 

3. M. infraspinos (M. infraspinatus) 
Origine: 

• marginea caudală a spinei scapulei 

• fosa infraspinoasă 
Inserţie: 

• faţeta mijlocie a tuberculului mare 
(tendon) 

Inervaţie: 

• N. suprascapular (C5-C6) 

Acţiune: 

Articulaţia umărului 

• rotaţie externă 

• abducţie în plan scapular (partea cranială) 

• adducţie în plan scapular (partea caudală) 

4. M. rotund mic (M. teres minor) 
Origine: 

• partea caudală a fosei infraspinoase 

• 1/3 medie a marginii laterale a scapulei 
Inserţie: 

• faţeta distală a tuberculului mare (tendon) 
Inervaţie: 

• N. axilar (C5-C6) 

Acţiune: 

Articulaţia umărului 

• rotaţie externă 

• adducţie în plan scapular 







Muşchii centurii scapulare şi ai membrului superior^ 


91 


5 . M. rotund mare (M. teres major) 
Origine: 

• marginea laterală a unghiului inferior al 
scapulei 

Inserţie: 

• creasta tuberculului mic (tendon), dorsal 
de m. marele dorsal de care este separat prin 
bursa subtendinoasă a acestuia dn urmă 

Inervaţie: 

• Nn. suprascapulari (C5-C6) 

Acţiune: 

Articulaţia umărului 

• rotaţie internă 

• adducţie în plan scapular 

6. M. subscapular (M. subscapularis) 
Origine: 

• fosa subscapulară 
Inserţie: 

• tuberculul mic şi partea proximală a crestei 
tuberculului mic (tendon scurt, lat) 

• în vecinătatea inserţiei bursei subtendi- 
noase a m. subscapular 

Inervaţie: 

• Nn. subscapulari (C5-T1) 

Acţiune: 

Articulaţia umărului 

• rotaţie internă 

• abducţie în plan scapular (partea cranială) 

• adducţie în plan scapular (partea caudală) 

7. M. triceps brahial (M. triceps brachii) 
Origine: 

• Capătul lung (cuprinde două articulaţii) 
tuberculul infraglenoidal (formează un tendon 
distinct) 

• Capătul lateral (cuprinde o articulaţie) - 
suprafaţa laterală şi dorsală a diafizei proximale 
humerale 

• Capătul medial (cuprinde o articulaţie) - 
cele 2/3 proximale ale septului intermusuclar 
brahial lateral 

• întreaga lungime a septului intermuscular 
brahial mdial 

• suprafaţa dorsală a diafizei humerale 
(distal de creasta tuberculului mare sub şanţul 
n. radial) 

• 1 13 distală a septului intermuscular brahial 
lateral (până la epicondilul lateral) 


Inserţie: 

• olecran 
Inervaţie: 

• N. radial (C5-T1) 

Acţiune: 

Articulaţia umărului (capul lung) 

• adducţie 

• suportă greutatea braţului 
Articulaţia cotului 

• extensie 

8. M. anconeu (M. anconeus) 

Origine: 

• epicondilul lateral, continuarea părţii 
laterale a capului medial al muşchiului triceps 
brahial 

Inserţie: 

• faţa posterioară a ulnei, uşor distal de 
olecran 

Inervaţie: 

• N. radial (C5-T1) 

Acţiune: 

Articulaţia cotului 

• extensie 

9. M. biceps brahial (M. biceps brachii) 
Origine: 

• Capătul lung - printr-un tendon lung pe 
tuberculul supraglenoidal 

• Capătul scurt - vârful procesului cora- 
coid 

Inserţie: 

• tuberozitatea radiusului (bursa bicipitora- 
dială) şi prin intermediul aponevrozei m. biceps 
brahial pe fascia antebraţului 

Inervaţie: 

• N. musculocutan (C5-C7) 

Acţiune: 

Articulaţia umărului 
Capul lung 

• abducţie 

• anteversie 

• rotaţie internă 
Capul scurt: 

• adducţie 

• anteversie 

• rotaţie internă 

• Ambele părţi suportă greutatea braţului 

Articulaţia cotului 

• supinaţie 

• flexie 

10. M. coracobrahial (M. coracobrachialis) 
Origine: 

• vârful procesului coracoid (împreună cu 
capul scurt al m. biceps brahial) 

Inserţie: 

• faţa ventrală şi medială a diafizei hume- 
rale, în porţiunea sa mijlocie (distal de creasta 
tuberculului mic) 

Inervaţie: 

• N. musculocutan (C5-C7) 

Acţiune: 

Articulaţia umărului 

• rotaţie internă 

• adducţie 

• anteversie 

11. M. brahial (M. brachialis) 

Origine: 

• suprafaţa ventrală şi medială a diafizei 
humerale, distal de tuberozitatea deltoidiană, 
între septul intermuscular brahial medial şi 
lateral 

Inserţie: 

• tuberozitatea ulnei şi depresiunea rugoasă 
de pe suprafaţa anterioară a procesului 
coronoid 

Inervaţie: 

• N. musculocutan (C5-C7) 

Acţiune: 

Articulaţia cotului 

• cel mai puternic flexor 

12. M. rotund pronator (M. pronator teres) 
Origine: 

• epicondilul medial 

• fascia antebraţului 

• procesul coronoid 
Inserţie: 

• suprafaţa laterală şi dorsală a radisusului 
în 1/3 mijlocie, printr-un tendon scurt 

Inervaţie: 

• N. median (C6-T1) 

Acţiune: 

Articulaţia cotului 
Capul humeral 

• pronaţie 


• flexie 

Capul ulnar 

• pronaţie 

13. M. flexor radial al carpului 
(M. flexor carpi radialis) 

Origine: 

• epicondilul medial 

• fascia antebraţului 
Inserţie: 

• suprafaţa palmară a bazei metacar- 
pianului II 

Inervaţie: 

• N. median (C6-T1) 

Acţiune: 

Articulaţia cotului 

• flexie 

• pronaţie 
Articulaţia pumnului 

• flexie palmară 

• înclinaţie radială 

14. M. palmar lung (M. palmaris longus) 
Origine: 

• epicondilul medial 

• fascia antebraţului 
Inserţie: 

• aponevroza palmară 
Inervaţie: 

• N. median (C6-T1) 

Acţiune: 

Articulaţia cotului 

• flexie 

Articulaţia pumnului 

• flexie palmară 

• tensionarea aponevrozei palmare 

15. M. flexor superficial al degetelor 
(M. flexor digitorum superflcialis) 

Origine: 

• Capătul humeroulnar -epicondilul 
medial şi procesul coronoid 

• Capătul radial - marginea anterioară a 
feţei anterioare a radiusului (tendon lat) 

Inserţie: 

• 4 tendoane lungi către falanga mijlocie a 
degetelor II-V 

Inervaţie: 

• N. median (C6-T1) 

Acţiune: 

Articulaţia cotului 

• flexie 

Articulaţia pumnului 

• flexie palmară 

• înclinaţie ulnară 

Articulaţiile metacarpofalangiene II-V 

• flexie 

• adducţie 

Articulaţia interfalangiană proximală(II-V) 

• flexie 


16. M. flexor ulnar al carpului 
(M. flexor carpi ulnaris) 

Origine: 

• Capătul humeral - epicondilul medial 

• Capătul ulnar - olecran şi 2/3 proximale 
ale marginii posterioare a ulnei prin interme¬ 
diul fasciei antebraţului. 

• Dintre toţi flexorii fuzează cel mai 
puternic cu fascia 

Inserţie: 

• osul pisiform şi prin ligamentele sale pe 
baza metacarpianului V şi a osului cu cârlig 

Inervaţie: 

• N. ulnar (C8-T1) 

Acţiune: 

Articulaţia cotului 

• flexie 

Articulaţia pumnului 

• flexie palmară 

• înclinaţie ulnară 

17. M. supinator (M. supinator) 
Origine: 

• epicondilul lateral 

• lig. colateral radial 

• lig. inelar al radiusului 

• creasta muşchiului supinator de pe ulnă 
Inserţie: 

• faţa anterioară a radiusului 

• marginea anterioară 

• faţa laterală a radiusului 

• marginea posterioară 

• proximal şi distal de tuberozitatea ra¬ 
diusului 

Inervaţie: 

• N". radial (C5-T1) 


Acţiune: 

Articulaţia radioulnară 

• supinaţie 

18. M. flexor profund al degetelor 
(M. flexor digitorum profundus) 
Origine: 

• faţa anterioară a ulnei 

• membrana interosoasă 
Inserţie: 

• falanga distală a degetelor II-V 
Inervaţie: 

• N. ulnar (partea ulnară) (C8-T1) 

• N. median (partea radială) (C6-T1) 
Acţiune: 

Articulaţia pumnului 

• flexie palmară 
Articiflaţia metacarpofalangiane 

• flexie 

• adducţie 

Articulaţiile interfalangiene II-V 

• flexie 

19. M. flexor lung al policelui 
(M. flexor policis longus) 

Origine: 

• Capătul radial - faţa anterioară a 
radiusului (distal de inserţia m. supinator) şi 
membrana interosoasă 

• Capătul humeral - epicondilul medial 
Inserţie: 

• falanga distală a policelui 
Inervaţie: 

• N. median (C6-T1) 

Acţiune: 

Articulaţia pumnului 

• flexie palmară 

Prima articulaţie carpometacarpiană 

• adducţie 

• opoziţie 
Articulaţia policelui 

• flexie 

20. M. pătrat pronator 
(M. quadratus pronator) 

Origine: 

• 1/4 distală a marginii anterioare a ulnei 
Inserţie: 

• marginea anterioară şi faţa anterioară a 
radiusului 

Inervaţie: 

• N. median (C6-T1) 

• N. interosos anterior (C6-T1) 

Acţiune: 

Articulaţia radioulnară 

• pronaţie 

21. M. brahioradial (M. brachioradialis) 
Origine: 

• marginea laterală a humerusului 

• septul intermuscular brahial lateral 
Inserţie: 

• porţiunea proximală a procesului stiloid 
al radiusului (tendon lat) 

Inervaţie: 

• N. radial (C5-T1) 

Acţiune: 

Articulaţia cotului 

• flexie 

• pronaţie când braţul este în supinaţie şi 
invers 


22. M. lung extensor radial al carpului 
(M. extensor carpi radialis longus) 

Origine: 

• extremitatea distală a marginii laterale a 
humerusului 

• epicondilul lateral 

• septul intermuscular brahial lateral 
Inserţie: 

• suprafaţa dorsală a bazei metacarpianu- 
lui II 

Inervaţie: 

• N. radial (C5-T1) 

Acţiune: 

Articulaţia cotului 

• flexie 

• pronaţie când braţul este în supinaţie şi 
invers 

Articulaţia pumnului 

• extensie 

• înclinaţie radială 

23. M. scurt extensor radial al carpului 
(M. extensor carpi radialis brevis) 

Origine: 

• epicondilul lateral al humerusului 

• lig. inelar al radiusului 


Inserţie: 

• suprafaţa dorsală a bazei metacarpianu- 
lui III 

Inervaţie: 

• N. radial (C5-T1) 

Acţiune: 

Articulaţia cotului 

• flexie 

• pronaţie când braţul este în supinaţie şi 
invers 

Articulaţia pumnului 

• extensie (flexie dorsală) 

• înclinaţie radială 

24. M. extensor al degetelor 
(M. extensor digitorum) 

Origine: 

• epicondilul lateral 

• fascia antebraţului 
Inserţie: 

• aponevroza dorsală (expansiunea dorsală 
a degetelor II-V) 

Inervaţie: 

• N. radial (C5-T1) 

Acţiune: 

Articulaţia cotului 

• extensie 
Articulaţia pumnului 

• extensie 

• înclinaţie ulnară 
Articulaţia metacarpofalangiană V 

• extensie 

Articulaţia interfalangiană V 

• extensie 

25. M. extensor al degetului mic 
(M. extensor digiti minimi) 

Origine: 

• epicondilul lateral 

• fascia antebraţului 
Inserţie: 

• aponevroza dorsală a degetului V 
Inervaţie: 

• N. radial (C5-T1) 

Acţiune: 

Articulaţia cotului 

• extensie 
Articulaţia pumnului 

• extensie 

• abducţie ulnară 

Articulaţia metacarpofalangiană V 

• extensie 

Articulaţia interfalangiană V 

• extensie 


26. M. extensor ulnar al carpului 
(M. extensor carpi ulnaris) 

Origine: 

• epicondilul lateral 

• fascia antebraţului 
Inserţie: 

• suprafaţa dorsală a bazei metacarpianu- 
lui V 

Inervaţie: 

• N. radial (C5-T1) 

Acţiune: 

Articulaţia cotului 

• extensie 
Articulaţia pumnului 

• extensie 

• abducţie ulnară 

27. M. lung extensor al policelui 
(M. extensor pollicis longus) 

Origine: 

• faţa posterioară a ulnei 

• membrana interosoasă 
Inserţie: 

• falanga distală a policelui 
Inervaţie: 

• N. radial (C5-T1) 

Acţiune: 

Articulaţia pumnului 

• extensie (flexie dorsală) 

• abducţie radială 

Articulaţia metacarpofalangiană I 

• extensie 

Articulaţia interfalangiană I 

• extensie 

28. M. extensor al indexului 
(M. extensor indicis) 

Origine: 

• faţa posterioară a ulnei 

• membrana interosoasă 
Inserţie: 

• aponevroza dorsală a indexului 
Inervaţie: 

• N. radial (C5-T1) 


Acţiune: 

Articulaţia pumnului 

• extensie (flexie dorsală) 

• înclinaţie radială 
Articulaţia metacarpofalangiană II 

• extensie 

• adducţie 

Articulaţia interfalangiană 

• extensie 


29. M. abductor lung al policelui 
(M. abductor pollicis longus) 

Origine: 

• faţa posterioară a ulnei 

• membrana interosoasă 

• faţa posterioară a radiusului 
Inserţie: 

• baza primului metacarpian 

• os trapez 
Inervaţie: 

• N. radial (C5-T1) 

Acţiune: 

Articulaţia radioulnară 

• supinaţie 
Articulaţia pumnului 

• flexie 

• înclinaţie radială 

Prima articulaţie metacarpofalangiană 

• extensie 


30. M. extensor scurt al policelui 
(M. extensor pollicis brevis) 

Origine: 

• faţa posterioară a radiusului 

• membrana interosoasă 
Inserţie: 

• falanga proximală a policelui 
Inervaţie: 

• N. radial (C5-T1) 

Acţiune: 

Articulaţia pumnului 

• extensie 

• înclinaţie radială 

Prima articulaţie carpometacrapiană 

• abducţie 

• repoziţionare 

Prima articulaţie metacarpofalangiană 

• extensie 






96 


Arţrologie şi biomecanica 


31. M. palmat scurt (M. palmaris brevis) 
Origine: 

• marginea medială a aponevrozei palmare 

• ocazional, osul trapez 
Inserţie: 

• tegumentul de pe marginea medială a 
palmei 

Inervaţie: 

• N. ulnar (C8-T1) 

Acţiune: 

• tensionarea tegumentului regiunii mediale 
a palmei 

32. M. abductor al degetului mic 
(M. abductor digiti minimi) 

Origine: 

• osul pisiform 
Inserţie: 

• aponevroza dorsală a degetului V 
Inervaţie: 

• N. ulnar (C8-T1) 

Acţiune: 

Articulaţia carpometacarpiană V 

• opoziţie 

Articulaţia metacarpofalangiană V 

• abducţie 

Articulaţia interfalangiană V 

• extensie 

33. M. flexor scurt al degetului mic 
(M. flexor digiti minimi brevis) 
Origine: 

• retinaculul flexorilor 

• cârligul osului cu cârlig 
Inserţie: 

• falanga proximală a degetului V 
Inervaţie: 

• N. ulnar (C8-T1) 

Acţiune: 

Articulaţia carpometacarpiană V 

• opoziţie 

Articulaţia metacarpofalangiană V 

• flexie 

• abducţie 

34. M. opozant al degetului mic 
(M. opponens digiti minimi) 

Origine: 

• retinaculul flexorilor 

• cârligul osului cu cârlig 


Inserţie: 

• metacarpianul V 
Inervaţie: 

• N. ulnar (C8-T1) 

Acţiune: 

Articulaţia carpometacarpiană V 

• opoziţie 

35. M. scurt abductor al policelui 
(M. abductor pollicis brevis) 

Origine: 

• retinaculul flexorilor 

• tuberozitatea osului scafoid 
Inserţie: 

• marginea laterală a falangei proximale a 
policelui 

• osul sesamoid radial 
Inervaţie: 

• N. median (C6-T1) 

Acţiune: 

Prima articulaţie carpometacarpiană 

• abducţie 

• opoziţie 

Prima articulaţie metacarpofalangiană 

• flexie 

36. M. opozant al policelui 
(M. opponens pollicis) 

Origine: 

• retinaculul flexorilor 

• tuberculul osului trapez 
Inserţie: 

• întreaga lungime a marginii radiale a 
metacrapianului I 

Inervaţie: 

• N. median (C6-T1) 

• N. ulnar (C8-T1) 

Acţiune: 

Prima articulaţie carpometacarpiană 

• opoziţie 

• adducţie 

37. M. scurt flexor al policelui 
(M. flexor pollicis brevis) 

Origine: 

• Capătul superficial - retinaculul flexo¬ 
rilor 

• Capătul profund - trapez, trapezoid, os 
capitat 

Inserţie: 

• os sesamoid radial 

• falanga proximală a policelui 
Inervaţie: 

• Capătul superficial - N. median (C6-T1) 

• Capătul profund - N. ulnar (C8-T1) 
Acţiune: 

Prima articulaţie carpometacarpiană 

• opoziţie 

• adducţie 

Prima articulaţie metacarpofalangiană 

• flexie 

38. M. adductor al policelui 
(M. adductor pollicis) 

Origine: 

• Capăt oblic - osul capitat şi osul cu cârlig 

• Capăt transvers - suprafaţa palmară a 
metacarpianului III (II) 

Inserţie: 

• osul sesamoid ulnar 

• falanga proximală a policelui 
Inervaţie: 

• N. ulnar (C8-T1) 

Acţiune: 

Articulaţia carpometacarpiană 

• adducţie 

• opoziţie 

Articulaţia metacarpofalangiană 

• flexie 

39. Mm. lumbricali (M. lumbricales) 
Origine: 

• marginea radială a tendoanelor m. flexor 
profund al degetelor 

Inserţie: 

• aponevroza dorsală a degetelor II-V 
Inervaţie: 

• N. median (I şi II) (C6-T1) 

• N. ulnar (III şi IV) (C8-T1) 

Acţiune: 

Articulaţiile metacarpofalangiene II-V 

• flexie 

• abducţie radială 

Articulaţiile interfalangiene 

• extensie 


40. Mm. interosoşi dorsali 
(Mm. interossei dorsales) 

Origine: 

• oasele metacarpiene I-V (suprafeţele 
opozante, muşchi bipenat) 

Inserţie: 

• aponevroza dorsală a degetelor II-V 
Inervaţie: 

• N. ulnar (C8-T1) 

Acţiune: 

Articulaţiile metacarpofalangiene II-IV 

• flexie şi abducţie 
Articulaţiile interfalangiene II-V 

• extensie 

41. Mm. interosoşi palmari 
(Mm. interossei palmares) 

Origine: 

• oasele metacarpofalangiene II-V (o 
singură origine) 

Inserţie: 

• aponevroza dorsală a degetelor II-V 
Inervaţie: 

• N. ulnar (C8-T1) 

Acţiune: 

Articulaţiile metacarpofalangiene II-IV 

• flexie 

• abducţie 

Articulaţiile interfalangiene II-IV 

• extensie 

Membrul superior este ataşat de trunchi 
printr-o singură articulaţie stemoclaviculară care 
nu este nici foarte voluminoasă, nici foarte 
rezistentă. Scapula, cel de-al doilea os al centurii 
este fixată de scheletul trunchiului numai prin 
legături fibromusculare. Această particularitate 
anatomică conferă membrului superior o mobi¬ 
litate deosebită care constituie substratul 
mişcărilor complexe ale membrului superior. In 
acest fel, muşchilor centurii scapulare le revin 
două funcţii: 

1) fixarea membrului superior la trunchi prin 
legături musculare, mobile care nu pot fi asigurate 
de nici un tip de articulaţie; 

2) mobilizarea oaselor în articulaţie pentru 
realizarea celor mai complexe mişcări ca» 
racteristice organismului uman. 

Biomecanica centurii 
scapulare şi a membrului 
superior 


I. BIOMECANICA CENTURII 
SCAPULARE 

Membrele inferioare şi superioare au fost 
construite iniţial pe baza principiului simetriei, 
având acelaşi plan structural. Acesta s-a modificat 
ulterior, prin exercitarea unor funcţii diferite: 

1) membrele superioare s-au adaptat la funcţia 
de prehensiune, care presupune mobilitate; 

2) membrele inferioare la funcţia de locomoţie 
în poziţie ortostatică, ceea ce presupune transmi¬ 
terea greutăţii corpului pe suprafaţa de sprijin. Sub 
influenţa acestor modificări adaptative, centurile 
celor patru membre, iniţial cu funcţie unică de 
asigurarea a legăturii dintre membre şi scheletul 
axial, au suferit diferenţieri tipice. Astfel, pentru 
a favoriza mobilitatea membrului superior liber, 
centura scapulară formează un cerc discontinuu 
în partea superficială şi cu mari posibilităţi de 
alunecare pe suprafaţa cutiei toracice. Contactul 
cu scheletul axial se face numai prin articulaţia 
stemoclaviculară, iar absenţa legăturii directe cu 
coloana vertebrală oferă o posibilitate de 
amplificare a mobilităţii centurii scapulare. în 
sens general, umărul poate fi considerat ca fiind 
format de totalitatea structurilor care leagă 
membrul superior liber de torace. 

Articulaţia scapulo-humerală este una dintre 
cele mai mobile articulaţii din organism, dar nu 
poate asigura necesităţile de orientare complexă 
în spaţiu a membrului superior. Faptul că membrul 
superior poate fi poziţionat şi se poate mişca într- 
un spaţiu care depăşeşte dimensiunile unei 
hemisfere se datorează funcţionării armonioase a 


patru articulaţii într-un angrenaj bine sincronizat. 
Din acest punct de vedere este îndreptăţită 
comparaţia raporturilor dintre membrul superior 
liber şi centura scapulară cu raporturile dintre 
braţul unei macarale şi platforma ei de susţinere: 
platforma amplifică mobilitatea braţului, 
oferindu-i cea mai eficientă poziţie de acţiune. 
Orientarea angrenajului mecanic al articulaţiilor 
umărului urmăreşte un model piramidal care 
sugerează că mişcările generate rezultă din 
sumaţia convergentă a activităţii constituente: 

• O articulaţie principală de tip special: 
syssarcoza scapulo-toracică cu conducere 
musculară. 

• Două articulaţii secundare de tip sinovial: 
articulaţiile sterno-claviculară şi acro- 
mio-claviculară, cu conducere ligamentară. 

• Articulaţia scapulohumerală, articulaţia 
propriu-zisă a umărului, funcţionând pe 
platforma mobilă a scapulei, ceea ce o face 
beneficiara mobilităţii primelor trei articulaţii. 
Datorită acestui mod particular de funcţionare 

prin mişcări sumative, nu poate fi corectă studierea 
izolată a biomecanicii fiecărei articulaţii în parte, 
decât poate din considerente didactice. Cele patru 
articulaţii sunt implicate concomitent în ritmul 
mişcărilor umărului, cu multiple variaţii care 
depind de anatomia individuală, de nivelul 
activităţii, încărcarea membrului superior, etc. 
Dacă într-o anumită situaţie patologică, mişcarea 
dintr-o articulaţie este limitată sau blocată, 
celelalte articulaţii îşi măresc în mod cores¬ 
punzător amplitudinea de mişcare, realizând un 
adevărat mecanism compensator (Fig. 8.1). 








Biomecanica centurii scapulare şi a membrului superior^ 


99 


FIG. 8.1 CELE PATRU ZONE PRINCIPALE DE MIŞCARE ALE ARTICULAŢIILOR 

UMĂRULUI 



ZONA 

ACROMIOCLAVICULARĂ 


ZONA 

STERNOCLAVrCULARĂ 


ZONA 
GLENOHUMERALĂ 


A. Kinematica articulaţiei 
sternoclaviculare 

Clavicula funcţionează ca o pârghie mobilă, 
interpusă între acromion şi manubriul sternal. 
Dezvoltarea ei a fost condiţionată de necesitatea 
păstrării unei distanţe constante între scheletul 
axial, situat în plan mediosagital şi membrul 
superior liber, situat lateral. Poziţia claviculei în 
spaţiu este oblică (axul lung al claviculei este 
înclinat cu 10° spre superior, deasupra planului 
orizontal şi cu 40° spre lateral, înapoia planului 
frontal), favorizează activitatea de prehensiune 
şi stabilizează joncţiunea scapulo-toracică, dar 
creşte în acelaşi timp solicitarea articulară din 
această joncţiune unică dintre scheletul axial şi 
membrul superior. 

Ca formă de organizare, articulaţia ster- 
noclaviculară este o diartroză în formă de şa. 
Deşi forma suprafeţelor articulare este toroidală, 
ceea ce îi conferă o stabilitatea prin angrenare 
reciprocă, există un grad de instabilitate potenţială, 
dată de lipsa de proporţionalitate a suprafeţelor 
articulare: suprafeţele de recepţie de pe manubriu 
şi primul cartilaj costal nu reprezintă decât 25% 
din suprafaţa articulară claviculară (mai puţin de 
2cm 2 ). Prezenţa meniscului articular, fixat 
superior pe claviculă şi inferior pe primul cartilaj 
costal, îmbunătăţeşte congruenţa articulară şi 
absoarbe şocurile. El determină apariţia a două 
compartimente funcţionale în cavitatea articulară. 


Compartimentul medial, în care se efectuează 
mişcările în plan orizontal şi compartimentul 
lateral, în care se realizează mişcările în plan 
frontal. 

Principalul element stabilizator al articulaţiei 
este ligamentul costoclavicular, cu structură 
bilaminată, întins între zona juxtaarticulară 
medială a claviculei şi cartilajul coastei I. 

Articulaţia stemoclaviculară permite realizarea 
mai multor tipuri de mişcări şi de combinaţii ale 
acestora, ca într-o articulaţie cu trei grade de 
libertate. 

1. proiecţia înainte şi înapoi a umărului este o 
mişcare în plan orizontal, cu ax vertical care 
trece prin inserţia ligamentului costo¬ 
clavicular. Mişcarea de proiecţie înainte se 
face pe o distanţă de 10 cm spre ventral, fiind 
limitată de ligamentele costoclavicular şi 
sternoclavicular posterior. Mişcarea de 
proiecţie înapoi a umărului se face pe o 
distanţă de 3 cm spre posterior şi este limitată 
de ligamentele costoclavicular şi ster¬ 
noclavicular anterior. Amplitudinea de 
mişcare este de 13 cm (=60°). 

2. Ridicarea şi coborârea umărului este 
mişcarea în plan vertical cu un ax orizontal, 
uşor oblic dinspre antero-lateral către 
postero-medial, proiectat peste inserţia 
ligamentului costoclavicular. Mişcarea de 
ridicare se realizează pe o înălţime de 10 cm, 
fiind limitată de ligamentul costoclavicular şi 

activitatea muşchiului subclavicular. Mişcarea 
de coborâre se face pe o distanţă de 3cm şi se 
blochează prin contactul cu prima coastă. 
Coborârea claviculei tensionează ligamentul 
interclavicular. Amplitudinea mişcării de 
ridicare şi coborâre a umărului face ca 
extremitatea acromială a claviculei să descrie 
un arc vertical de 60°. 

3. Inserţia mai distanţată a capsulei articulare pe 
claviculă şi prezenţa discului articular conferă 
articulaţiei stemoclaviculare al treilea grad de 
libertate, permiţând apariţia mişcărilor de 
rotaţie axială a claviculei faţă de axul său 
longitudinal (amplitudine de rotaţie maximă, 
aproximativ 50° - Kent), mai ales la abducţia 
braţului. 

Faţă de centrul de mişcare reprezentat de 
inserţia ligamentului costoclavicular, pe parcursul 
mişcărilor în planurile frontal şi orizontal, 
clavicula se comportă ca o balanţă cu braţele 
inegale. Angrenajul articular face ca pentru fiecare 
10° de abducţie în articulaţia scapu-lohumerală, 
clavicula să se ridice cu 4° în articulaţia 
stemoclaviculară (Inman) (Fig.8.2). La sfârşitul 
unei abducţii de 90° a braţului, articulaţia 
stemoclaviculară realizează 30° de ridicare, după 
care mişcarea nu mai progresează, deşi abducţia 
poate continua. Comparativ cu articulaţia 
acromioclaviculară, articulaţia stemoclaviculară 
este considerată centrul principal al mişcării de 
abducţie a braţului. 


B. Kincinatica articulaţiei 
acromioclaviculare 

Articulaţia acromioclaviculară realizează 
legătura dintre extremitatea laterală a claviculei 
şi acromion. Ea este o diartroză planiformă în care 
se efectuează mişcări de translaţie şi de rotaţie. 
Imediat medial de ea, ligamentele coracocla- 
viculare dublează legătura dintre oasele centurii 
scapulare, constituind o syndesmoză care are rolul 
de a asigura stabilitatea de la distanţă în articulaţia 
acromioclaviculară. Syndesmoză coracocla- 
viculară realizează, odată cu stabilizarea şi o 
funcţie de “suspendare” a scapulei. Astfel, se poate 
considera clavicula o bară orizontală de care 
scapula stă suspendată prin două puncte: 
articulaţiile acromioclaviculară şi cora- 
coclaviculară. Este posibil ca sistemul de 
suspendare al sindesmozei să preia o parte din 
greutatea membrului superior, descărcând indirect 
articulaţia acromioclaviculară şi extremitatea 
laterală a claviculei. 

într-o articulaţie acromioclaviculară normală, 
mişcările claviculei în plan orizontal sunt limitate 
de ligamentul acromioclavicular. Acţiunea 
acestuia este întărită de ligamentul conoid, care 
limitează mişcările spre înainte şi de ligamentul 
trapezoid, care limitează mişcările spre înapoi. 
Ruptura ligamentului acromioclavicular în entorse 
permite apariţia mişcării de “sertar” antero- 
posterior al articulaţiei. Ligamentele coracocla- 


FIG. 8.2 RITMUL GLENOHUMERAL ÎN TIMPUL SCAPTAŢIEI 
PARTICIPAREA ARTICULAŢIILOR STERNOCLAVICULARĂ Şl 
ACROMIOCLAVICULARĂ LA RIDICAREA UMĂRULUI 

viculare controlează mai mult stabilitatea verticală 
a articulaţiei acromioclaviculare, astfel că ruptura 
lor în entorse produce coborârea acromionului sub 
planul extremităţii distale a claviculei. 

în afara asigurării stabilităţii articulare, 
ligamentele coracoclaviculare materializează axe 
de mişcare pentru articulaţia acromioclaviculară: 

a) ligamentul conoid leagă baza procesului 
coracoid de tuberculul conoid, situat sub 
apexul curburii laterale a “S”-ului clavicular. 
Direcţia ligamentului corespunde unui ax 
vertical faţă de care scapula realizează mişcări 
de rotaţie. Faţă de acest ax, scapula poate fi 
rotată în articulaţia acromioclaviculară până 
când marginea ei medială se desprinde de pe 
peretele toracic. Amplitudinea mişcării este 
de 30°; 

b) ligamentul trapezoid are inserţii lineare pe 
apofiza coracoidă şi pe linia omonimă de pe 
claviculă, întinzându-se lateral până în 
apropierea articulaţiei. Direcţia ligamentului 
este aproape orizontală, astfel că poate acţiona 
ca o balama cu ax orizontal, situată în plan 
frontal. Axul orizontal prin ligamentul 
trapezoid reprezintă al II-lea ax al articulaţiei 
acromioclaviculare, iar amplitudinea mişcării 
de rotaţie este de 60°. 

c) al III-lea ax articular este tot orizontal şi trece 
prin centrul articulaţiei acromioclavciculare, 
în plan sagital. După Inman, mişcările 
scapuloclaviculare, realizate faţă de acest ax, 
sunt posibile numai după ce scapula s-a rotat 
posterior faţă de claviculă (conform axului, 
prin ligamentul trapezoid), ceea ce a produs 
o alungire relativă a ligamentului conoid, 
favorizată de forma în “S” italic a claviculei, 
care se comportă ca o manivelă. Mărimea 
arcului de rotaţie faţă de ax este de 30°. 
Meniscul articulaţiei acromioclaviculare 
împarte cavitatea articulară în două compar¬ 
timente funcţionale: rotaţiile faţă de axul 
vertical prin ligamentul conoid se realizează 
între acromion şi menise, iar mişcările de 
balama faţă de axul orizontal prin ligamentul 
trapezoid au loc între menise şi claviculă. 
Din punct de vedere al posibilităţilor de 

mişcare, articulaţia acromioclaviculară se 
comportă ca o articulaţie cu trei grade de libertate. 
Verificările efectuate pe cadavru au confirmat 
existenţa unei mişcări de rotaţie a scapulei faţă 


de sistemul triaxial descris (Dempster), cu 
amplitudini mai mari decât în realitate, datorită 
lipsei acţiunii supresoare a musculaturii anta¬ 
goniste. Inman consideră că în cadrul mişcării de 
abducţie a braţului, articulaţia acromioclaviculară 
participă cu 20°, realizate în primele 30 şi în 
ultimile45° ale mişcării (Fig. 8.3). Mişcările dintre 
scapulă şi claviculă în articulaţia acromio¬ 
claviculară sunt posibile datorită rotaţiei axiale a 
claviculei. Fără această rotaţie, ligamentul 
coracoclavicular ar bloca mişcarea articulară în 
timpul abducţiei braţului. Forma de “S” italic a 
claviculei permite relaxarea ligamentelor 
coracoclaviculare prin rotaţie axială şi des¬ 
făşurarea abducţiei. 

C. Kinematica articulaţiei 
scapulotoracice 

în afară de articulaţiile acromioclaviculară şi 
stemoclaviculară care o ataşează de stern, scapula 
mai este legată şi de peretele postero-lateral al 
toracelui prin chingi musculare, aparţinând 
grupurilor scapulovertebral şi scapulotoracic. 
Sub acţiunea lor, “platforma scapulară” este 
mobilizată activ pe suprafaţa cutiei toracice. 

Raportul variabil dintre cele două elemente 
osoase (scapulă şi perete toracic) reprezintă o 
legătură mobilă care poate fi echivalată cu o 
articulaţie de tip special în care elementele 
capsuloligamentare de legătură au fost înlocuite 
cu elemente musculare. Cloquet a descris acest 
tip de articulaţie ca o syssarcoză, iar Latarjet a 
denumit-o “joncţiune scapulotoracică”. Supra¬ 
feţele de alunecare sunt reprezentate de ţesutul 
conjunctiv lax situat între muşchii subscapular, 
serratus anterior şi peretele toracic. Practic, se 
delimitează două spaţii de alunecare: 


FIG. 8.3 RELAŢIILE SPAŢIALE ALE 
UNGHIULUI ACROMIOCLAVICULAR 

1. spaţiul interserrato-subscapular situat 
dorsal 

2. spaţiul interserrato-toracic situat ventral 

Cele mai ample mişcări din articulaţia 

scapulotoracică se realizează în spaţiul in- 
terserAto-toracic. 

Mişcarea platformei scapulare pe curbura 
peretelui toracic este dictată de acţiunea agenţilor 
motori dispuşi sub formă de chingi musculare. 
Prin contracţia lor, scapula poate fi ridicată sau 
coborâtă, apropiată sau depărtată de coloana 
vertebrală, sau rotată faţă de diferite axe 
perpendiculare pe suprafaţa ei. Acţiunea muscu¬ 
lară se combină cu presiunea atmosferică, 
elasticitatea tegumentelor. Amplitudinea forţelor 
de încărcare este dată de greutatea membrului 
superior, şi contribuie la realizarea, celor două 
funcţii fundamentale: 

a) mobilitatea: reorientarea unghiului supero- 
lateral (deci a cavităţii glenoide) cu facilitarea 
şi amplificarea mişcărilor umărului şi 
membrului superior liber; 

b) stabilitatea: asigurarea transmiterii armo¬ 
nioase, în condiţii de siguranţă, a sarcinilor 
de la membrul superior liber spre scheletul 
axial şi invers. 

Odată clarificat mecanismul de cuplaj strâns 
în care lucrează articulaţiile glenohumerală şi 
scapulotoracică, s-a încercat stabilirea raportului 
de funcţionare dintre cele două articulaţii. Acest 
raport de mişcare mai este cunoscut şi sub 
denumirea de “ritm scapulohumeral”. Pentru 
abducţia în plan frontal, efectuată între 30°-170° 
raportul de mişcare glenohumerală faţă de 
scapulotoracică se menţine constant de 2/1, ceea 
ce înseamnă că pentru fiecare 15° de abducţie, 
10° se realizează în articulaţia glenohumerală şi 
5° în articulaţia scapulotoracică. în continuare, din 
cele 60° preluate de syssarcoză, 20° se realizează 
în articulaţia acromioclaviculară şi 40° în 
articulaţia sternoclaviculară (Inman). Raportul de 
mişcare dintre cele două articulaţii rămîne 
dependent de planul de ridicare, arcul de ridicare, 
mărimea sarcinii purtată de membrul superior şi 
variaţiile anatomice. Problema planului de ridicare 
(şi deci a unei poziţii de referinţă a scapulei faţă 
de peretele toracic) rămâne încă o problemă 
nerezolvată: acesta depinde de dimensiunile 
toracelui, forma scapulei, tonusul muscualr, 
sarcina transmisă. Cu braţul atârnând pe lângă 


corp (poziţia neutru-zero), cavitatea glenoidă 
proveşte înainte şi în jos cu o înclinaţie de 5° 
(Freedman). Planul general de poziţionare a 
scapulei pe peretele toracic formează cu planul 
frontal un unghi de 40°, iar mişcarea de ridicare a 
braţului efectuată în planul scapulei se numeşte 
scaptaţie. 

Mişcările articulaţiei scapulotoarcice pot fi 
definite în funcţie de direcţia de deplasare a 
acromionului: 

1. deplasări în plan vertical: ridicări şi coborâri 

2. deplasări lineare în plan orizontal: 

mişcări de abducţie (îndepărtarea de 
coloana vertebrală 

mişcări de adducţie (apropierea de 
coloana vertebrală) 

3. mişcări de rotaţie: 

rotaţia înainte a scapulei realizează 
arcul cel mai mare de mişcare (apro¬ 
ximativ 60°) 

rotaţia înapoi a scapulei însoţeşte 
extensia articulaţiei glenohumerale 
în timpul mişcării de rotaţie înainte a scapulei, 
axul sagital de rotaţie se deplasează din centrul 
scapulei către unghiul lateral (Fig. 8.4). 

D. Kinematica centurii scapulare 

Scheletul centurii scapulare reprezintă partea 
proximală a unui lanţ kinematic deschis repre¬ 
zentat de scheletul întregului membru superior. 
Solidarizate prin cele trei articulaţii, oasele 
centurii realizează mişcări complexe care se 
desfăşoară în special în articulaţia scapulo- 
humerală. Convenţional, mişcările centurii se 
studiază sub denumirea de mişcări ale umărului, 
excluzând mişcările articulaţiei scapulohumerale. 
Oasele centurii formează un cuplu kinematic în 

FIG 8.4 RITMUL SCAPULOHUMERAL 

care musculatura acţionează asupra articulaţiilor, 
producând ridicarea, coborârea, proiecţia 
anterioară şi posterioară şi circumducţia umărului. 

1. Mişcările în plan frontal 

1. Mişcarea de ridicare a umărului 

Această mişcare se realizează în articulaţiile 
sternoclaviculară şi scapulotoracică faţă de un ax 
anteroposterior care trece prin inserţia superioară 
a ligamentului costoclavicular. Clavicula 
acţionează ca o balanţă cu braţe inegale care 
basculeză în plan frontal: extremitatea sternală 
alunecă în jos pe discul articular,, iar extremitatea 
acromială este propulsată, împreună cu scapula 
spre superior. Amplitudinea mişcării este de 
aproximativ lOcm, ceea ce corespunde unui arc 
de 50°, descris de extremitatea acromială a 
claviculei. în articulaţia acromioclaviculară se 
realizează o mişcare de angulaţie în balama, 
acomodând faţa anterioară a scapulei la o nouă 
înclinaţie pe peretele toracic. Factorii frenatori ai 
mişcării sunt reprezentaţi de tensionarea liga¬ 
mentului costoclavicular şi de partea inferioară a 
capsulei articulare ca elemente pasive, şi de 
opoziţia musculaturii antagoniste, ca element activ 
(Fig. 8.5). 

Agenţii motori sunt reprezentaţi de: 

A. muşchiul sternocleidomastoidian- porţiunea 
claviculară (inervat de n.accesor); 

B. muşchiul trapez - porţiunile descendentă şi 
transversă (inervat de n. accesor); 

C. muşchiul ridicător al scapulei (inervat de 
n.dorsal al scapulei); 

D. muşchii romboizi mare şi mic (inervaţi de 


FIG. 8.5 PLANURILE ELEMENTARE DE 
RIDICARE A UMĂRULUI 



n.dorsal al scapulei); 

E. muşchiul dinţat anterior - porţiunea 
divergentă (inervat de n.toracal lung); 

F. muşchiul pectoral mare - porţiunea cla¬ 
viculară (inervat de n.pectoral lateral). Ultimii 
doi au acţiune secundară. 

în cursul mişcării de ridicare a umărului, se 
realizează un sinergism muscular: componenta de 
rotaţie laterală a scapulei, indusă de m.ridicător 
al scapulei, este neutralizată de componenta de 
rotaţie medială a scapulei, indusă de m.trapez. 
Rezultanta se materializează într-o acţiune de 
ridicare pură a umărului. 

2. Mişcarea de coborâre a umărului 

Pe parcursul desfăşurării acestei mişcări, faţă 
de acelaşi ax de mişcare, se inversează raporturile 
articulare: extremitatea sternală a claviculei urcă 
pe disc, tensionând ligamentele stemoclaviculare 
şi interclaviculare, iar extremitatea acromială şi 
scapula coboară. 

Amplitudinea de mişcare este de 3 cm, 
corepunzând unui arc de 5° descris de extremitatea 
acromială. Această limitare marcată în sensul de 
coborâre este explicată prin prezenţa, imediat 
inferior, a coastei I, care stopează, ca un obstacol 
natural, mişcarea. 

Articulaţia acromioclaviculară participă, prin 
aceeaşi mişcare de angulaţie în balama, necesară 
acomodării scapulei la noua poziţie în articulaţia 
scapulotoracică. 

Deseori, mişcarea se realizează pasiv, sub 
influenţa forţei gravitaţionale. Agenţii motori sunt 
reprezentaţi de: 

A. m. subclavicular - inervat de n.subclavicular; 

B. m. pectoral mic - inervat de n. pectoral 
medial; 

C. m. pectoral mare, indirect - inervat de 
n.pectoral lateral; 

D. m. dinţat anterior - inervat de n. toracic lung; 

E. m. trapez - porţiunea ascendentă - inervat 
de n. accesor; 

F. m. marele dorsal, indirect - inervat de 
n.toraco-dorsal. 

2. Mişcările în plan orizontal 

1. Mişcarea de proiecţie înainte a umărului 

Această mişcare este cunoscută şi sub denu¬ 
mirea de “protracţie”, realizându-se în timpul 
acţiunilor de împingere, lovire, încrucişarea 


FLEXIE 














104 


Arţrologie şi biomecanica 


braţelor. Axul mişcării este vertical, prin inserţia 
claviculară a ligamentului costoclavicular, în care 
clavicula oscilează ca o balanţă cu braţe inegale 
în plan orizontal. Extremitatea acromială este 
împinsă anterior, în timp ce extremitatea sternală, 
împreună cu discul, alunecă posterior în incizura 
manubriului. 

Amplitudinea de mişcare este de aproximativ 
10 cm, ceea ce corespunde unei traiectorii de 50° 
spre anterior descrisă de extremitatea acromială. 

Articulaţia acromioclaviculară răspunde printr- 
o modificare complexă, necesară ajustării feţei 
anterioare a scapulei la profilul eliptic al peretelui 
toracic. La aceasta, trebuie adăugat faptul că în 
timpul mişcării de proiecţie înainte a umărului, 
scapula efectuează concomitent şi o mişcare de 
rotaţie înainte, ceea ce solicită articulaţia 
acromioclaviculară după cele trei axe de mişcare. 
Unghiul dintre claviculă şi scapulă se micşorează. 

Factorii frenatori ai mişcării sunt reprezentaţi 
de ligamentul sternoclavicular anterior şi lama 
posterioară a ligamentului costolavicular, ca 
elemente pasive şi de musculatura antagonistă, ca 
element activ. 

Agenţii motori sunt reprezentaţi de: 

A. m. dinţat anterior - inervat de n.toracic lung; 

B. m. pectoral mare, indirect - inervat de 
n.pectoral lateral; 

C. m. pectoral mic - inervat de n. pectoral 
medial; 

D. m. ridicător al scapulei - inervat de n.dorsal 
al scapulei; 

Pentru tendinţa de ridicare a unghiului inferior 
al scapulei de pe peretele toracic, fibrele 
superioare ale muşchiului dorsal mare acţionează 
pe acesta ca o chingă fixatoare. Mişcarea de 
protracţie este echivalentă cu o mişcare de 
abducţie în articulaţia scapulo-toracică . 

2. Mişcarea de proiecţie înapoi a umărului 
Această mişcare mai este denumită şi “re- 
tracţie” şi presupune inversarea mişcărilor de 
balanţă ale claviculei, faţă de acelaşi ax vertical. 
Sunt tensionate ligamentul sternoclavicular 
posterior şi lama anterioară a ligamentului 
costoclavicular. Amplitudinea de mişcare este de 
3 cm. Unghiul dintre claviculă şi scapulă se 
măreşte. 

Agenţii motori sunt reprezentaţi de: 

A. m. trapez - cu toate cele trei porţiuni inervat 
de plexul accesorio-cervical; 


B. mm. romboizi mare şi mic - inervaţi de 
n.dorsal al scapulei; 

C. m. marele dorsal - indirect inervat de 
n.toraco-dorsal. 

Mişcarea de retracţie este echivalentă cu o 
mişcare de adducţie în articulaţia scapulo-toracică. 

3. Mişcarea de circumducţie 

Asociază cele două tipuri de mişcări preceden¬ 
te în succesiune, în aşa fel încât clavicula descrie 
în spaţiu două conuri imaginare ale căror vârfuri 
se întâlnesc la nivelul pivotului, reprezentat de 
ligamentul costoclavicular. Elipsa descrisă de 
extremitatea acromială a claviculei constituie baza 
conului lateral. Ea antrenează sau este antrenată 
de scapulă în cursul mişcărilor complexe realizate 
de centură. 

4. Mişcările de rotaţie ale scapulei 

Una dintre cele mai importante şi cele mai 
specifice mişcări realizate în articulaţia sca- 
pulotoracică este mişcarea de rotaţie înainte a 
scapulei, numită şi “mişcare de basculă”. Aceasta 
este rezultatul unor mişcări complexe de rotaţie 
şi de translaţie efectuate de scapulă pe peretele 
posterolateral al cutiei toracice, după un ax de 
compromis, care rezultă din compunerea miş¬ 
cărilor dirijate de cele trei axe principale ale 
articulaţiei acromio-clavicualare. Bascula 
reorientează direcţia cavităţii glenoide în sus şi 
înainte, acesta reprezentând mecanismul prin care 
se obţine mişcarea de ridicare a braţelor deasupra 
planului capului. La sfârşitul mişcării de basculă, 
scapula s-a rotat astfel că unghiul ei inferior 
priveşte lateral după ce a descris un arc de 60°, 
iar planul frontal iniţial al scapulei s-a translatat 
pe peretele toracic anteolateral, ajungând într-o 
poziţie înclinată cu 40° faţă de planul iniţial (planul 
scapulei). 

Mişcarea de basculă necesită cooperarea a două 
articulaţii: 

1. Articulaţia sternoclaviculară care permite 
ridicarea extremităţii acromioclaviculare a 
claviculei şi apoi rotaţia axială a acesteia 

2. Articulaţia acromioclaviculară care gra¬ 
dează şi adaptează mişcările scapulei pe 
curbura peretelui toracic, în special în primele 
30° de abducţie a braţului. Axul de compromis 

al mişcării este situat în apropierea unghiului 

lateral al scapulei (Kapandji). 

Agenţii motori ai acestei mişcări formează un 
cuplu basculant şi sunt reprezentaţi de m.trapez, 
porţiunea descendentă (inervat de plexul accesoriu 
cervical), care trăgând de spina scapulei, rotează 
lateral, şi m. dinţat anterior care mobilizează 
marginea medială a scapulei spre înainte. La 
sfârşitul mişcării de basculă, fosa subscapulară 
se aşeză pe peretele lateral al toracelui, după ce 
unghiul inferior a efectuat o deplasare laterală de 
12 cm. Ca agent motor auxiliar poate fi con¬ 
siderată porţiunea ascendentă a m. trapez, care 
poate mobiliza extremitatea medială a spinei spre 
inferior, favorizând rotaţia. 

Revenirea din mişcarea de basculă se realizează 
de obicei pasiv sub acţiunea greutăţii membrului 
superior. Mişcarea poate fi activată de un “cuplu 
debasculant”, reprezentat de m. ridicător al 
scapulei şi m. pectoral mic, la care se adaugă 
acţiunea mm. romboizi. Debascularea, ca mişcare 
gravitaţională se realizează sub controlul cuplului 
basculant. Mişcarea de basculă, ca mişcare 
complexă a oaselor centurii scapulare, cu un 
singur punct de sprijin pe scheletul axial, prin 
capătul medial al claviculei, a fost comparată de 
Dumas şi Renault cu oscilaţia unui săritor cu 
prăjina. 

E. Kinematica articulaţiei glenohumerale 

Cea mai mobilă articulaţie din organism, 
articulaţia scapulohumerală funcţionează ca o 
diartroză sferoidală cu conducere musculară. 

Mişcările umărului sunt definite printr-o serie 
de termeni specifici. 

A. Ridicarea braţului este mişcarea pe care 
o face braţul îndepărtându-se în orice plan. Ea se 
măsoară în grade faţă de verticală. Ridicarea se 
clasifică după planul în care se realizează mişcarea 
în: 

a) flexie - este ridicarea în plan sagital înainte 

b) abducţic - este ridicarea în plan frontal 

c) scaptaţie - se referă la ridicarea braţului în 
planul scapulei situat cu 40° anterior de planul 
frontal. 

Amplitudinea maximă de mişcare este teoretic 
de 180°, dar media măsurată la bărbaţi a fost de 
168°, iar pentru femei de 175°. Mişcarea se 
realizează cu contribuţia humerusului şi scapulei. 


dar cele două oase nu se mişcă sincron: există un 
decalaj de 30° între începutul mişcării gle¬ 
nohumerale şi mişcarea scapulotoracică (decalaj 
scapular) şi o predominanţă humerală la sfârşitul 
mişcării de ridicare. Atât flexia cât şi abducţia au 
ca punct final plasarea braţului deasupra capului 
în aceeaşi poziţie, cu epicondilul medial privind 
înainte. Flexia se realizează ca o mişcare de 
ridicare simplă, dar abducţia presupune rotaţia 
externă a humerusului, pentru a preveni contactul 
dintre tuberculul mare şi arcul coracoacromial. 
Această rotaţie externă aduce epicondilul medial 
în poziţie anterioară. 

d) extensia - este ridicarea în plan sagital 
înapoi. Ea este posibilă pe o amplitudine de 60°. 

B. Coborârea braţului este mişcarea de 
readucere a braţului la corp. Ea este limitată de 
contactul braţului cu corpul. 

C. Flexia orizontală este considerată mişcarea 
braţului în plan orizontal spre înainte. Ea se poate 
realiza cu o amplitudine de 135°. 

D. Extensia orizontală este mişcarea ori¬ 
zontală a braţului spre înapoi, efectuată pe o 
amplitudine de 45°. 

E. Rotaţiile se desfăşoară faţă de axul diafizei 
humerale. Amplitudinea rotaţiei externe sau 
interne depinde de poziţia braţului. în poziţie de 
abducţie la 90° a braţului, rotaţia externă şi internă 
prezintă amplitudini egale de mişcare la 90° 
fiecare. Cu braţul atârnând de-a lungul corpului, 
rotaţia externă întrece rotaţia internă cu 108° faţă 
de 71°. 

Din analiza structurii anatomice rezultă că 
mobilitatea remarcabilă este obţinută cu preţul 
reducerii securităţii articulare. Următorii factori 
contribuie la preponderenţa mobilităţii faţă de 
stabilitate: 

1. Lipsa de proporţionalitate a suprafeţelor 
articulare 

a) Cavitatea glenoidă este foarte puţin 
concavă, în formă de pară cu baza inferioară. 
Capul humeral reprezintă aproape o jumătate de 
sferă cu raza de 35-55 mm; 

b) Diametrul vertical al cavităţii glenoide este 
75% din diametrul capului humeral, iar diametrul 
orizontal este de 60%. Suprafaţa cavităţii glenoide 
este o treime până la o pătrime din aceea a capului 
humeral (Kent). Numai 35% din capul humeral 
realizează contact osos cu cavitatea glenoidă. 

c) Suprafaţa articulară a capului humeral 

formează un unghi de 135° cu diafiza şi este 
retroversată cu 30° faţă de axul condilului 
humeral. Cavitatea glenoidă este în mod normal 
retroversată (7,4 grade în medie) în 75% din 
cazuri, dar poate fi şi perpendiculară sau 
anteversată faţă de suprafaţa scapulei. 

2. Laxitatea sistemului capsuloligamentar 

Capsula şi ligamentele articulare sunt con¬ 
siderate stabilizatori statici ai unei articulaţii. La 
nivelul umărului, capsula este o structură subţire 
şi complezentă care închide un volum de 
aproximativ două ori dimensiunea capului 
humeral pentru a putea favoriza mobilitatea. 
Ligamentele glenohumerale sunt considerate 
îngroşări anterioare ale capsulei, fără să ofere o 
securitate articulară, cu excepţia subluxaţiei 
anterioare şi inferioare. 

3. Flexibilitatea cavităţii de recepţie articulară 

Cavitatea glenoidă este înconjurată la periferie 

de rama fibrocartilaginoasă a labrumului glenoidal 
din structura căruia fac parte tendonul capului lung 
al bicepsului brahial şi inserţia medială a 
ligamentelor glenohumerale. Labrum glenoidale 
nu adânceşte efectiv suprafaţa concavă a cavităţii 
glenoide, ci îi oferă o extensie flexibilă care 
favorizează mişcările capului humeral. în final, 
cavitatea de recepţie flexibilă permite o ampli¬ 
tudine mare de mişcare, absoarbe şocurile din 
timpul mişcărilor agresive cu impact, dar 
micşorând contactul suprafeţelor osoase favo¬ 
rizează apariţia instabilităţii articulare. 

Practica traumatologică a dovedit că dis- 
locaţiile şcapulohumerale sunt mai puţin frecvente 
decât fracturile umărului. Aceasta presupune 
funcţionarea unor mecanisme de protecţie care 
să asigure stabilitatea articulară. După Saha 
următorii factori sunt responsabili de stabilitatea 
glenohumerală: 

1. O cavitate glenoidă cu o suprafaţă 
normală - se consideră că un raport glenoidă/cap 
humeral mai mic de 0,75 în direcţie verticală şi 
mai mic de 0,57 în direcţie orizontală defineşte o 
cavitate glenoidă hipoplazică şi o articulaţie 
instabilă; 

2. înclinarea posterioară a cavităţii glenoide 

- se consideră că orientarea anterioară a cavităţii 
glenoide (ca variantă anatomică) favorizează 
instabilitatea articulară. Incidenţa acesteia este de 
27% la populaţia normală; 

3. Un cap humeral retroversat; 


4. O capsulă articulară şi un labrum 
glenoidal intacte. Rezistenţa capsulei articulare 
scade cu vârsta. Tinerii cu instabilitate de umăr 
prezintă mai frecvent o desprindere a labrumului 
de pe marginea cavităţii glenoide, iar persoanele 
vârstnice rupturi sau elongaţii capsulare. 

5. O coordonare musculară normală între 
muşchii subscapular şi infraspinos, care să permită 
controlul anteroposterior al poziţiei capului 
humeral; 

A. Primii patru factori fac parte din meca¬ 
nismul de stabilizare statică a articulaţiei 
umărului. Alături de ei contribuie în partea 
superioară structura mixtă a bolţii formată de 
acromion şi ligamentul coracoacromial, care 
împiedică ascensionarea capului humeral. Bursa 
subacromială permite alunecarea capului humeral 
cu coafa rotatorie sub acest arc osteoligamentar. 

Superficialitatea topografică a articulaţiei 
sugerează şi contribuţia presiunii atmosferice ca 
factor stabilizator al ei. 

Acţiunile mecanismului de stabilizare statică 
ar putea fi rezumate astfel: 

a) tendinţa de dizlocare inferioară a capului 
humeral este limitată la aproximativ 3 mm prin 
tensionarea ligamentelor coracohumeral şi 
glenohumeral superior; 

b) tendinţa de dizlocare anterioară a capului 
humeral prin rotaţie externă (cu braţul atârnând 
pe lângă corp) este restricţionată de ligamentul 
glenohumeral mijlociu. Abducţia braţului ridică, 
torsionează şi tensionează ligamentul gle¬ 
nohumeral inferior, care se opune astfel la 
dizlocarea anterioară. Complexul glenohumeral 
inferior este considerat principalul stabilizator 
static anterior al articulaţiei glenohumerale; 

c) tendinţa de dizlocare superioară este 
blocată de bariera arcului acromial; 

d) tendinţa de dizlocare în abducţie (mai 
mare de 120°) este limitată de contactul tuber¬ 
culului mare cu bolta osteoligamentară acromială. 

B. Mecanismul de stabilizare dinamică a 
articulaţiei umărului se realizează prin acţiunea 
tendoanelor muşchilor scapulohumerali trans- 
verşi, care fuzionează cu capsula articulară la 
nivelul perimetrului humeral, dând naştere la 
formaţiunea numită ‘coafa rotatorie’. Deşi fiecare 
muşchi scapulohumeral are un rol precis, acţiunea 
sinergică a tuturor muşchilor realizează stabi¬ 
lizarea dinamică a articulaţiei glenohumerale. 

Testut a denumit tendoanele lor aderente la 
capsula articulară ‘ligamente active’ pentru a 
sublinia funcţia lor de suport activ în cavitatea 
glenoidă flexibilă. 

a) muşchiul supraspinos traversează arti¬ 
culaţia peste suprafaţa ei superioară, deasupra 
centrului de mişcare. Este în primul rând un 
muşchi abductor, dar în acelaşi timp împinge 
capul humeral în jos; 

b) muşchiul subscapular încrucişează 
articulaţia glenohumerală anterior. Funcţia lui 
principală este rotaţia internă, dar o parte din 
fibrele oblice produc o forţă inferioară, având ca 
efect depresia capului humeral; 

c) muşchiul infraspinos se află pe faţa 
posterioară a articulaţiei. Fibrele lui produc rotaţie 
externă şi depresia capului humeral. Muşchiul 
rotund mic este considerat un rotator extern 
secundar; 

d) muşchiul biceps brahial este considerat un 
stabilizator articular prin tendonul capului lung 
care prezintă un contact intim cu capul humeral, 
participând în acelaşi timp la mişcările cotului. 
Funcţia de flexie a cotului rămâne separată de 
funcţia de abducţie în articulaţia glenohumerală. 

Pierderea sinergiei muşchilor coafei rotatorii 
duce la micşorarea forţelor de compresie 
intraarticulară, cu rol stabilizam. Astfel, 
dezechilibrul musular dintre muşchiul subscapular 
(stabilizatorul dinamic principal anterior) şi 
muşchii rotatori externi este considerat o cauză a 
luxaţiei recidivante de umăr (De Palma). 

Stabilitatea articulaţiei umărului este rezultatul 
acţiunii combinate a mecanismului static şi 
dinamic de. stabilizare. O ipoteză interesantă 
încearcă să ajusteze mobilitatea articulară la 
stabilitate (Rowe şi Sakellarides): prin mobilitatea 
ei, scapula este capabilă să orienteze cavitatea 
glenoidă (în ciuda dimensiunii ei mici), în cea mai 
stabilă poziţie faţă de capul humeral, indiferent 
de mişcarea executată. Aceasta micşorează riscul 
de dizlocare, iar forţele preluate de umăr sunt 
amortizate în sistemul articulaţiei scapulotoracice. 

Articulaţia glenohumerală însumează maxi¬ 
mum de grade de libertate, realizând mişcări în 
conformitate cu o multitudine de axe în toate cele 
trei planuri ale spaţiului. Oricât de complicate ar 
fi aceste mişcări, pentru fiecare plan de mişcare 
se descompun în trei tipuri de mişcări de suprafaţă: 

1. mişcarea de rotaţie: prin faţa aceluiaşi 


punct de pe cavitatea glenoidă alunecă puncte 
succesive ale capului humeral; 

2. mişcarea de rostogolire: puncte diferite de 
pe ambele suprafeţe articulare se schimbă în 
cantităţi egale; 

3. mişcarea de translaţie: punctele de contact 
de pe capul humeral rămân neschimbate, iar cele 
ale cavităţii glenoide alunecă peste ele. 

Se consideră că în articulaţia glenohumerală 
rotaţia se combină cu mici procentaje de translaţie 
sau rostogolire, astfel că centrul de mişcare 
articular se poate deplasa faţă de centrul capului 
humeral. în timpul mişcării de abducţie a braţului, 
centrii de rotaţie instantanee se schimbă cu o 
medie de 6 +(-) 2 mm faţă de centrul capului 
humeral (Poppen şi Walker). 

F. Kinetica articulaţiei glenohumerale 

Diartroza glenohumerală este un exemplu tipic 
de articulaţie cu conducere musculară. Ea este 
solicitată de sarcini care aproximează greutatea 
corpului. 

Muşchii periarticulari ai umărului realizează 
două funcţii: mişcările articulare şi stabilizarea 
dinamică a articulaţiei glenohumerale. Cei 14 
muşchi care realizează aceste funcţii sunt dificil 
de apreciat ca acţiune individuală sau ca sarcină 
individuală impusă articulaţiei în vederea obţinerii 
diagramei forţelor. Ei pot fi mai curând clasificaţi 
în patru grupe funcţionale: 

1. grupul muşchilor coafei rotatorii: 
subscapularul, supraspinosul, infraspinosul şi 
rotundul mic. Bicepsul brahial îşi adaugă opţional 
funcţia; 

2. grupul deltoid reprezentat de cele trei 
porţiuni: anterioară, mijlocie şi posterioară; 

3. grupul muşchilor scapulari: trapez, dinţat 
anterior, romboizi şi ridicător al scapulei; 

4. grupul muşchilor axiohumerali: pectoralul 
mare şi latissimus dorsi. 

Studiul acţiunilor musculare la nivelul 
umărului pune în evidenţă câteva particularităţi: 

a) Structura complexului articular al umărului 
ca lanţ kinematic deschis (scapula, clavicula, 
humerus şi articulaţiile care le conectează) face 
ca un muşchi sau un grup muscular să acţioneze 
concomitent în mai multe articulaţii. Latissimus 
dorsi care este un muşchi axiohumeral sare peste 
şi acţionează asupra articulaţiilor glenohumerală, 

scapulotoracică, sternoclaviculară şi acro- 
mioclaviculară; 

b) Posibilităţile mari de mişcare ale articulaţiei 
fac posibilă schimbarea acţiunii musculare în 
funcţie de poziţia elementelor osoase. Muşchiul 
biceps brahial capul lung poate acţiona ca un 
abductor accesor dacă articulaţia glenohumerală 
este poziţionată în rotaţie externă. Dacă humerusul 
a fost iniţial rotat intern, acţiunea de abducţie nu 
mai este posibilă; 

c) Datorită lipsei de stabilitate rigidă, un 
muşchi care acţionează asupra articulaţiei 
glenohumerale trebuie să fie dublat în funcţia lor 
de alţi muşchi pentru a evita producerea unei 
dizlocaţii articulare. Din acest punct de vedere, 
muşchii coafei rotatorii sunt capabili să împingă 
puternic capul humeral în cavitatea glenoidă. 
Acţiunea de împingere a supraspinosului previne 
subluxaţia superioară a capului humeral în timpul 
contracţiei muşchiului deltoid. Muşchiul subsca- 
pular comprimă capul humeral în cavitatea 
glenoidă, îl rotează intern şi îl împinge posterior, 
prevenind subluxaţia anterioară a umărului. 

Muşchii generează prin contracţia lor mişcare, 
dar şi forţele care solicită articulaţia: forţele 
perpendiculare pe suprafaţa cavităţii glenoide 
produc compresiune şi cresc stabilitatea articulară 
în timp ce forţele paralele produc forfecare şi 
instabilitate articulară. Acest studiu este evidenţiat 
de studiul mişcării de ridicare a braţului. Muşchiul 
deltoid este situat lateral de axul anteroposterior 
al mişcării de abducţie, dar cu braţul pe lângă corp 
cele 7 subunităţi funcţionale ale lui (Fick) sunt 
orientate paralel cu diafiza humerală. Iniţierea 
mişcării de abducţie se realizează prin activarea 
subunităţilor II şi III din segmentul acromial al 
deltoidului. La 30° de abducţie, deltoidul produce 
o forţă de forfecare de 1,73 ori mai mare decât 
forţa de compresiune în articulaţie. în consecinţă 
apare tendinţa de subluxaţie superioară a capului 
humeral, care necesită intervenţia sinergică a 
muşchiului supraspinos. Prin acţiunea acestuia, 
forţa predominantă din articulaţie devine 
compresiunea (de 2,73 ori mai mare decât 
forfecarea), articulaţia se stabilizează şi cuplul de 
rotaţie continuă mişcarea de abducţie(Fig. 8.6). 
După DeLuca şi Forrest, în timpul mişcării de 
abducţie devin activi electromiografic în afară de 
deltoid muşchii pectoral mare porţiunea clavi- 
culară, supraspinos, infraspinos, subscapular. 


trapezul descendent şi orizontal, dinţatul anterior 
şi romboizii. Acest studiu confirmă existenţa 
sinergismului dintre deltoid şi coafa rotatorie. 
Pentru o abducţie de 90°, deltoidul devine 
orizontal şi raportul de forţe forfecare/compresie 
se inversează (F/C = 0,70) (Fig. 8.8). 

în timpul flexiei, acţiunea subunităţilor 
anterioare ale deltoidului crează o forţă orizontală 
de forfecare direcţionată posterior, care necesită 
intervenţia muşchiului infraspinos pentru 
neutralizare. în timpul abducţiei, partea pos- 
terioară a deltoidului împinge anterior capul 
humeral printr-o forţă de forfecare care trebuie 
neutralizată de subscapular. 

Conceptul sinergiei obligatorii deltoid/coafă 
rotatorie este contrazis de posibilitatea executării 
abducţiei deasupra nivelului orizontal în para¬ 
liziile de deltoid sau supraspinos (paraliziile 
plexului brahial superior). Această situaţie a fost 
verificată experimental prin blocurile anestezice 
selective pentru nervul axilar sau supraspinos. în 
ciuda faptului că forţa de ridicare a braţului peste 
orizontală a scăzut cu 50%, mişcarea s-a realizat 
pe toată amplitudinea ei în absenţa sinergiei 
musculare discutate. Aceasta sugerează posi¬ 
bilităţile de compensare existente, sub forma 
agenţilor motori accesori. Deltoidul poate fi 
substituit parţial în funcţia de ridicare prin capul 
lung al bicepsului, porţiunea claviculară a 
pectoralului mare şi muşchiul coracobrahial. 

FIG. 8.6 MECANISMUL SINERGIEI 
DELTOID/COAFĂ ROTATORIE ÎN 
MIŞCAREA DE RIDICARE A BRAŢULUI 

Asemănător supraspinosului pot funcţiona 
muşchii subscapular şi rotund mic. 

După Colachis, în blocul selectiv pentru nervul 
axilar care exclude temporar acţiunea muşchiului 
deltoid, forţa de ridicare este redusă cu 35% din 
poziţia de zero-neutru şi scade cu 70% în abducţie 
de 150°. 

Acţiunea muşchilor scapulari contribuie la 
mişcarea de ridicare a braţului prin rotaţia 
anterioară a cavităţii glenoide. Contribuţia 
teoretică a mişcării de basculă în articulaţia 
scapulotoracică este de 60°. Această mişcare 
micşorează necesarul de scurtare pe care al trebui 
să-l facă muşchii glenohumerali dacă ar acţiona 
izolaţi. în cadrul grupului scapular, dominanţa 
cuplurilor musculare de rotaţie variază cu tipul 
mişcării de ridicare: 

- în mişcarea de flexie este necesară po¬ 
ziţionarea în abducţie a scapulei, iar serratus 
devine rotatorul primar al cavităţii glenoide; 

- în mişcarea de abducţie este necesară 
poziţionarea scapulei în adducţie, iar trapezul 
descendent devine rotatorul primar al cavităţii 
glenoide; 

- în mişcarea de scaptaţie, datorită planului 
neutru (planul scapulei) în care se realizează 
mişcarea de ridicare a braţului, se ajunge la un 
echilibru între primul şi al doilea sistem de rotaţie, 
în acest plan de mişcare acţiunea musculară este 
mai simetrică şi nu apare tensionarea capsulei 

FIG. 8.7 INFLUENŢA POZIŢIEI 
BRAŢULUI ASUPRA EFORTULUI 
MUSCULAR ÎN MIŞCAREA DE RIDICARE 


A BRAŢULUI 



inferioare în timpul flexiei sau abducţiei. 

Aprecierea solicitărilor în articulaţia gle- 
nohumerală este o problemă complexă care 
necesită simplificări severe pentru a obţine date 
estimative. Din analiza statică a forţelor care 
acţionează în plan frontal cu braţul ridicat în 
abducţie de 90° se poate face următorul calcul al 
forţei dezvoltate de deltoid: 

- braţul momentului de rotaţie muscular este 
de 30 mm (perpendiculara ridicată de pe inserţia 
deltoidului - tuberozitatea deltoidiană - pe centrul 
de rotaţie glenohumeral; 

- braţul momentului greutăţii membrului 
superior este de 318 mm; 

- greutatea membrului superior este de 0,052 
ori greutatea corpului. 

Din condiţia de echilibru în care suma 
momentelor forţelor este egală cu zero, deducem: 

D x 30 mm = 0,052G x 318 mm 

D = 0,551G, adică forţa dezvoltată 
de deltoid este de 10 ori mai mare decât greutatea 
membrului superior, fiind echivalentă cu jumătate 
din greutatea corpului (Fig. 8.7). 

Orice mişcare desfăşurată în articulaţia 
glenohumerală îşi găseşte corespondentul în 
mişcarea unei articulaţii complementare cu 
structură specială numită articulaţia paralelă 
subacromială sau cea de a doua articulaţie a 
umărului. între arcul osteofibros coracoacromial 
(fornix) şi capul humeral se formează un spaţiu 
subacromial în care se află bursa subacromială. 
Mai lateral, între faţa profundă a muşchiului 
deltoid şi capul humeral cu tendoanele de inserţie 
ale muşchilor supraspinos şi infraspinos se află o 
bursă subdeltoidiană. Cele două burse comunică 
între ele şi constituie împreună o adevărată 
cavitate articulară, care permite alunecarea 
capului humeral cu tuberculul mare sub bolta 
acromială în mişcarea de abducţie peste ori¬ 
zontală. în mod normal, în articulaţia paralelă 
subacromială nu acţionează forţe de compresiune 
între bolta acromiocoracoidiană şi capul humeral 
acoperit de tendoanele muşchilor coafei rotatorii. 
Modificările patologice de cauză traumatică, 
inflamatorie sau degenerativă ale acestei articulaţii 
(ruptura de coafă rotatorie, conflictul dintre 
tendonul supraspinosului şi acromion, calcificările 
şi bursita retractilă) pot duce la blocarea mişcărilor 
din articulaţia glenohumerală normală (umărul 
îngheţai >. 

FIG. 8.8 FORŢA DE REACŢIE 
ARTICULARĂ LA DIFERITE GRADE DE 
ABDUCŢIE 





II. Biomecanica articulaţiei cotului 

Articulaţia cotului reprezintă articulaţia 
intermediară a membrului superior. Ea realizea¬ 
ză joncţiunea dintre braţ şi antebraţ, permiţând 
controlul distanţei mână-corp şi poziţionarea 
mâinii în spaţiu. Prin mobilizarea acestei 
articulaţii se realizează mişcări esenţiale ale vieţii 
cotidiene legate de alimentaţie, igienă, apărare, 
etc. Diviziunea funcţională a acestei articulaţii 
face ca prin mişcarea de flexie-extensie să fie 
controlată poziţia mâinii în plan sagital, iar prin 
mişcarea de pronaţie-supinaţie să se realizeze 
controlul în plan transversal. 

Din punct de vedere anatomic, cotul este o 
articulaţie complexă, formată între extremitatea 
distală a humerusului cu trohleea şi capitulum, 
căreia i se opun extremităţile proximale ale celor 
două oase ale antebraţului. Iau naştere articulaţiile 
humero-ulnară, humeroradială, radioulnară 
proximală, care sunt integrate anatomic prin 
prezenţa unui singur aparat capsuloligamentar, cu 
o singură cavitate articulară. 


A. Kinematica cotului 

Articulaţia cotului poate fi considerată un 
trohoginglym cu două grade de libertate. 
Componenta humeroulnară este o balama 
(ginglym) cu un singur grad de libertate care 
permite realizarea mişcărilor angulare, de flexie- 
extensie faţă de un ax transvers antrenând în mod 
secundar articulaţia humeroradială. Componenta 
radioulnară proximală este o trohoidă cu un singur 
grad de libertate, care permite realizarea 
mişcărilor de rotaţie a antebraţului faţă de un ax 
longitudinal, antrenând în mod secundar tot 
articulaţia humeroradială. 

I. Funcţia de flexie-extensie a antebraţului 
pe braţ este considerată specifică pentru ginglymul 
humeroulnar. Aceasta asigură realizarea mişcării 
printr-o conducere osoasă tipică, bazată pe 
angrenajul osos realizat între trohleea humerală 
şi incizura trohleară a ulnei. Această conducere 
permite un control strict al mişcărilor ulnare prin 
geometria trohleei. Datorită ancorajului prin care 
radiusul se fixează de ulnă (ligamentul inelar, 
ligamentul colateral lateral) articulaţia hu¬ 
meroradială este cuplată în paralel şi este obligată 
să realizeze aceleaşi mişcări ca articulaţia 
humeroulanră. Axul de mişcare este situat 
transversal sub epicondili, trecând prin centrul 
trohleei şi al capitulumului. Acest lucru este în 
concordanţă cu teoria articulaţiei humeroulnare, 
funcţionând ca o balama uniaxială. Morrey şi 
Chao au arătat că centrele instantanee de rotaţie 
în timpul flexiei-extensiei se distribuie variabil 
pe o distanţă de 2-3 mm faţă de acest ax. Alţi 
autori au evidenţiat modificări ale axului de 
rotaţie, în special la extremele mişcării de flexie- 
extensie: mişcarea articulară se transformă din 
alunecare în rostogolire, iar axul de rotaţie 
migrează spre suprafeţele articulare ale şanţului 
trohlear şi capitulumului. începutul mişcării de 
flexie este asociat cu o mişcare de rotaţie axială 
internă a ulnei (5°), iar flexia maximă cu rotaţia 
ei externă. După Dempster, se adaugă şi o rotaţie 
humerală faţă de ulnă în timpul flexiei. Aceste 
date sugerează că teoria balamalei uniaxiale este 
o simplificare mult prea severă faţă de modelul 
mecanic real al articulaţiei humeroulnare. 

Faţă de poziţia neutru-zero, flexia se realizează 
cu o amplitudine de 150°, iar extensia cotului este 
reprezentată de poziţia neutru-zero, şi dincolo de 

această poziţie ea nu este posibilă la un adult. 
Variabil de la individ la individ, femeile şi copii 
pot realiza o hiperextensie de 15°. Mişcările de 
flexie-extensie sunt limitate de geometria 
suprafeţelor articulare şi a structurilor osoase 
înconjurătoare, de factorii pasivi de stabilizare 
capsuloligamentari, de contactul dintre părţile 
moi. Un mecanism de limitare osoasă specific este 
reprezentat de blocarea vârfului olecarnului în 
fosa cu acelaşi nume în faza terminală a extensiei. 

Trohleea humerală are forma unui scripete osos 
asimetric. Versantul medial al trohleei se 
proiectează mai jos cu 6 mm decât cel lateral, iar 
suprafaţa articulară a procesului coronoid ulnar 
este oblică (Gray). Datorită acestor particularităţi 
în poziţia de extensie a articulaţiei, axul 
humerusului şi al ulnei nu se aşează colinear, ci 
realizează un unghi deschis lateral. Această 
dispoziţie anatomică este cunoscută sub denu¬ 
mirea de cubitus valgus cu valoare de 10-15° la 
bărbaţi şi 20-25° la femei. Deviaţia în valgus a 
antebraţului faţă de braţ permite ca marginea 
medială a antebraţului să nu se proiecteze peste 
coapsă în timpul mersului cu o greutate în mână 
(de unde şi denumirea de "unghi portant"). 
Cubitus valgus se modifică de la 10° valgus la 8° 
varus atunci când antebreţul trece din poziţie de 
extensie în poziţie de flexie (Morrey şi Chao). 

în poziţia de flexie maximă a cotului, mâna se 
proiectează spre linia mediană a corpului şi faţă, 
realizând o traiectorie utilă pentru economia 
energetică a organismului. 

Articulaţia humeroradială este o articulaţie de 
tip sferoid formată între sfera capitulumului 
humeral şi fosa capului radial. Deşi teoretic ar 
prezenta trei grade libertate, ea pierde aceste 
posibilităţi prin cuplajul cu articulaţiile hu- 
meroulnară şi radioulnară proximală. Secondează 
mişcările din aceste articulaţii în conformitate cu 
axul de flexie-extensie care trece prin centrul 
trohleei şi capitulumului, şi cu axul de pro- 
nosupinaţie care trece prin capul ulnei şi capul 
radiusului. 

Amplitudinea mişării de flexie-extensie este 
de 140°. Aceasta se poate deduce din calculul 
valorilor angulare ale suprafeţelor articulare: arcul 
subîntins de trohleea humerală este de 330°, cel 
al fosei trohleare ulnare de 190°, iar diferenţa este 
amplitudinea de mişcare. Clinic poziţia de 
extensie maximă este notată cu 0, de la care începe 


măsurarea flexiei către limita maximă de 140° 
(cele mai obişnuite activităţi cotidiene se 
efectuează printr-un arc de 100°, între 30° şi 130°. 

Limitarea mişcării de extensie este realizată 
prin: 

a) blocarea vârfului olecranului în fosa 
olecraniană; 

b) tensionarea capsulei anterioare; 

c) rezistenţa activă produsă de muşchii flexori. 

Limitarea flexiei se realizează prin contactul 

maselor musculare din loja anterioară a braţului 
şi antebraţului; în mod activ intervine tricepsul 
brahial. 

Cotul este o articulaţie foarte stabilă prin 
configuraţia ei anatomică mai ales în flexie de 
90°. în această poziţie trohleea humerală este 
aproape complet cuprinsă în incizura trohleară, 
ferm aplicate prin contracţia muşchiului brahial 
anterior şi muşchiul triceps brahial posterior. în 
poziţie de extensie, articulaţia este mai puţin 
stabilă. Ea rezistă la acţiunea forţelor de tracţiune 
prin tensionarea ligamentelor colaterale şi 
contracţia musculaturii periarticulare. Vârful 
olecranului se poate angrena în fosa olecraniană. 
Articulaţia humeroradială este mult mai vul¬ 
nerabilă la aceste forţe, capul radial se luxeazăsub 
ligamentul inelar ca în sindromul pronaţiei 
dureroase la copii mici. Stabilitatea la presiune 
este realizată prin transmiterea transarticulară a 
forţelor: prin foveea capului radial spre capitulum 
şi prin procesul coronoid spre trohleea humerală. 

Un rol important în stabilitatea articulară îl 
joacă elementele capsulo-ligamentare. Ligamentul 
colateral medial este considerat principalul 
stabilizator al solicitărilor în valgus mai ales prin 
componenta anterioară oblică, în timp ce în partea 
laterală capsula cu suprafeţele articulare asigură 
rezistenţa în varus. Când ligamentul colateral 
medial cedează, compresia în articulaţia ra- 
diohumerală devine mecanism secundar de 
stabilizare la stresul în valgus. în timp ce 
ligamentele colaterale direcţionează ca nişte hăţuri 
mişcarea în ginglymul articular, prevenind 
mişcările anormale în plan frontal, membrana 
interosoasă împiedică separarea sau alunecarea 
longitudinală a radiusului faţă de ulnă. 

A. Funcţia de flexie este dată de totalitatea 
muşchilor a căror componentă de acţiune este 
situată anterior de axul transvers al ginglymului 
humeroulnar. Forţa musculară se descompune în 

trei vectori caracteristici: 

a) componenta de oscilaţie care determină 
acceleraţia unghiulară a ulnei (considerând 
humerusul fix), modificând unghiul de flexie între 
cele două oase; 

b) componenta transarticulară ce comprimă 
suprafeţele articulare asigurând stabilitatea 
organului de mişcare; 

c) componenta rotaţională. 

Muşchii flexori principali sunt consideraţi 
muşchiul brahial, m. biceps brahial, m. bra- 
hioradial. 

a) Muşchiul brahial este unicul flexor al 
articulaţiei cotului a cărui lungime nu se schimbă 
în funcţie de poziţia de supinaţie sau pronaţie a 
antebraţului. Are origine la distanţă de articulaţie 
şi inserţia în imediata vecinătate a ei, pe 
componenta mobilă ulnară. Componenta rotaţio¬ 
nală este aproape nulă pentru brahial. 

b) Muşchiul biceps brahial, cu o secţiune 
fiziologică mai mare este un flexor mai puternic 
decât brahialul. Componenta rotaţională bine 
reprezentată în activitatea lui, influenţează ceilalţi 
vectori. Astfel bicepsul e un flexor puternic al 
cotului cu antebraţul în poziţie de supinaţie (deci 
după ce s-a epuizat componenta rotaţională). 
Deasemenea poate acţiona ca flexor puternic când 
antebraţul este în poziţie neutră (cu policele 
vertical), componenta lui supinatorie fiind 
neutralizată de cuplul rotund pronator-pătrat 
pronator. 

Bicepsul şi brahialul transformă (în timpul 
flexiei) scheletul antebraţului într-o pârghie de 
gradul III cu sprijin în articulaţia cotului. Eficienţa 
contracţiei lor este caracterizată prin momentul 
muşchiului, adică produsul dintre mărimea forţei 
musculare şi lungimea braţului virtual al pârghiei. 
Din calculul momentului se poate deduce că 
bicepsul şi brahialul acţionează cu un moment al 
braţului relativ scurt, făcând necesară o forţă 
musculară mare pentru a menţine o greutate în 
mână. Aceasta generează o forţă de reacţie 
importantă în articulaţie, care explică predispoziţia 
spre artroze de cauză mecanică, similare acelea 
ale membrului inferior. Pe de altă parte, doar o 
mică modificare de lungime a muşchilor în timpul 
contracţiei este capabilă să producă deplasări de 
mare amplitudine a extremităţii antebraţului şi 
mâinii. Din acest motiv ei sunt consideraţi muşchi 
de viteză, teoretic fiind cel mai bine adaptaţi să 


FIG. 8.9 DESCOMPUNEREA FORŢELOR 
MUSCULARE ÎN VECTORI, ÎN FUNCŢIE 
DE UNGHIUL DE FLEXIE ARTICULAR 



producă o mişcare accelerată dea lungul arcului 
de mişcare articular (Fig. 8.9). 

c) Muşchiul brahioradial este şi el un flexor 
puternic când antebraţul este în poziţie neutră, 
consecinţa a braţului lung de pârghie pe care o 
foloseşte. Spre deosebire de primii doi muşchi, 
brahioradialul are originea în imediata vecinătate 
a articulaţiei, pe marginea laterală a humerusului, 
iar inserţia pe procesul stiloid al radiusului este 
situată la mare distanţă de articulaţie. Analiza 
momentului muscular evidenţiază existenţa unei 
forţe cu un vector transarticular bine reprezentat, 
indiferent de poziţia articulaţiei. Muşchiul 
brahioradial constituie un factor principal în 
asigurarea stabilităţii articulare când se exercită 
forţe care tind să separe suprafeţele articulare: 
căratul unei greutăţi în mână, realizarea unor 
mişcări rapide de flexie-extensie care generează 
forţe centrifuge de separaţie. El este considerat 
un muşchi în derivaţie capabil să producă forţe 
centripete de stabilizare în cursul realizării 
mişcărilor rapide. 

Sunt consideraţi muşchi flexori auxialiari 
sinergici, mm. epicondilieni mediali sau laterali, 
a căror rezultantă de acţiune se proiectează 
anterior de axul de mişcare pentru anumite grade 
de flexie. Astfel contribuie la acţiunea flexorilor 
principali mm. pronator teres, flexor carpi radialis 
şi palmaris longus dintre epicondilienii mediali 
şi extensor carpi radialis longus şi brevis pentru 
muşchii epicondilieni laterali. 

B. Agenţii motori ai extensiei sunt reprezen¬ 
taţi de mm. triceps brahial şi anconeus. Extensorii 
principali sunt reprezentaţi de cele două capete 
scurte ale tricepsului, lucrând ca muşchi 

monoarticulari. în timp ce capul medial este activ 
în toate formele de extensie, capul lateral intervine 
mai ales în mişcările contra unei rezistenţe. 
Capătul lung acţionează eficient când, cu braţul 
proiectat înainte se realizează extensia articulaţiei 
cotului (lovitura tăietorului de lemne) sau când 
vrem să împingem un corp greu înainte. Când 
greutatea corpului este susţinută în mâini, cu 
articulaţia cotului semiflectată, membrul superior 
devine lanţ kinematic închis, iar olecranul se 
transformă în hipomoclion, facilitând acţiunea de 
extensie a tricepsului. Pauly demonstrează 
electromiografic că muşchiul anconeus este activ 
în fazele de iniţiere a extensiei articulare, de 
menţinere a ei şi de stabilizare articulară în cursul 
realizării altor mişcări. Mişcarea de extensie a 
articulaţiei cotului în ortostatism se desfăşoară 
pasiv, prin acţiunea forţei gravitaţionale. Controlul 
acestei mişcări este realizat prin contracţia 
excentrică a muşchilor flexori din loja anterioară 
a braţului. 

Contracţia izometrică-sinergică a muşchilor 
flexori şi extensori fixează articulţia cotului într-o 
poziţie dată, permiţând realizarea altei mişcări 
ulterior (o supinaţie forţată) sau transformarea 
membrului superior într-un sistem eficient de 
transport al greutăţilor (Pauwels). 

II. Funcţia de rotaţie a antebraţului este 
consecinţa posibilităţii de a realiza mişcări de 
rotaţie între radius şi ulnă. Aceasta implică 
funcţionarea articulaţiei radiohumerale cuplată cu 
articulaţiile radioulnare proximală şi distală într- 
o mişcare sincronă. Axul de mişcare trece din 

FIG. 8.10 MIŞCĂRILE EXTREMITĂŢII 
INFERIOARE A RADIUSULUI ÎN 
SUPINAŢIE-PRONAŢIE 



FIG. 8.11 MIŞCAREA DE CON A 
RADIUSULUI ÎN JURUL ULNEI ÎN 
SUPINAŢIE-PRONAŢIE 



centrul capitulumului humeral prin mijlocul 
foveei capului radial, coborând oblic distal pentru 
a intersecta procesul stiloid al ulnei. în condiţii 
de lanţ kinematic deschis, capul radiusului 
realizează o mişcare de rotaţie fără deplasare în 
interiorul ligamentului inelar, în timp ce 
extremitatea inferioară a radiusului descrie un arc 
semicircular în jurul capului ulnei (Fig 8.10). 
Această formă de rotaţie specifică a antebraţului 
apare ca o consecinţă a oblicităţii dintre axul 
anatomic al radiusului şi axul mecanic al rotaţiei 
făcând ca mişcarea de rotaţie să contureze un con. 
(Fig. 8.11). 

Mişcarea de pronaţie este efectuată de radius 
care se deplasează oblic în faţa ulnei, astfel că 
extremitatea lui superioară rămâne lateral şi 
extremitatea inferioară ajunge medial de axul 
ulnar. în mişcarea de supinaţie deplasarea se 
inversează şi radiusul ajunge lateral şi paralel cu 
ulna. 

Amplitudinea medie de mişcare este con¬ 
siderată 71° pentru pronaţie şi 81° pentru 
supinaţie, dar la această medie de 150° se adaugă 
şi acţiunea articulaţiei radiocarpiene, ceea ce 
permite o amplitudine totală de mişcare de 180° 
a mâinii. Marea majoritate a activităţilor vieţii 
zilnice se realizează într-un interval de 50° 
pronaţie până la 50° supinaţie. Clasic se consideră 
că pronaţia se asociază cu o uşoară âbducţie a 
ulnei. iar supinaţia cu o uşoară adducţie. Mişcarea 

FIG. 8.12 TRANSLAŢIA LATERALĂ A 
AXULUI RADIAL ÎN PRONAŢIE 

extremităţii proximale a ulnei este neimportantă, 
dar extremitatea distală se deplasează pe un arc 
redus, cu o componentă laterală şi una de extensie. 
Centrul celor două arcuri ar reprezenta punctul 
prin care trece distal axul mişcării de supinaţie- 
pronaţie (Kapandji). Datorită formei imperfect 
circulare (ovoid) capul radial împreună cu axul 
mişcării se deplasează lateral cu aproximativ 2 
mm în pronaţie. Această deplasare laterală crează 
spaţiu pentru tuberozitatea radială care îşi schimbă 
poziţia spre medial în timpul pronaţiei (Fig. 8.12). 

Mişcările de rotaţie ale antebraţului sunt 
limitate la extremele lor de acţiune combinată a 
ligamentelor şi muşchilor. Membrana interosoasă 
nu intervine printr-o acţiune specifică: rolul ei 
constă în prevenirea deplasării proximale a 
radiusului faţă de ulnă, aşa cum se întâmplă în 
acţiunea de împingere. Fibrele oblice din structura 
ei se opun deplasării distale a radiusului faţă de 
ulnă ca în mişcarea de tracţiune. în poziţie de 
pronaţie radiusul este întotdeauna supus unor 
solicitări mai înalte decât ulna, care nu este 
solicitată. Căderea pe mâna pronată, în extensie 
dorsală, produce fracturi ale extremităţii distale a 
radiusului. în poziţie de supinaţie ulna preia o 
parte din sarcini, transmise de la mână prin 
intermediul complexului fibrocartilaginos 
triunghiular (Palmer şi Wemer). 

Dacă mâna este prinsă pe un obiect fix, 
membrul superior realizează un lanţ kinematic 
închis. în aceste condiţii este posibilă apariţia 
supinaţiei şi pronaţiei ulnei în jurul radiusului cu 
centrul de rotaţie la nivelul articulaţiei gle- 
nohumerale care se substituie ginglymului 
humeroulnar în care nu se pot realiza mişcări de 
rotaţie. 


B. Kinetica cotului 

Mărimea şi direcţia forţelor care acţionează la 
nivelul cotului pot fi determinate relativ uşor pe 
modele statice. Muşchii flexori acţionează printr- 
un braţ al momentului relativ scurt, necesitând 
dezvoltarea unor forţe mari pentru o greutate în 
mână cu cotul în flexie. Ca o consecinţă, forţa de 
reacţie articulară este mare, ceea ce explică 
predispoziţia articulaţiei pentru boli degenerative 
de cauză mecanică. Pentru articulaţia cotului în 
flexie de 90°, principala forţă musculară M este 
produsă prin contracţia muşchiului brahial şi 
bicepsului brahial. Ea acţionează perpendicular 
pe axul antebraţului, cu o distanţă între centrul de 
rotaţie al cotului şi punctul de acţiune de 5 cm. 
Greutatea antebraţului W este de 2 Kg proiectată 
în centrul de greutate situat la 13 cm de articulaţie. 
Impunând condiţia că suma momentelor forţelor 
este egală cu zero, atunci: 

IM = 0 

(13 cm x 20N = 5 cm x M) 

M = (13 cm x 20N)/5 cm = 50N 

Prin contrast dacă o greutate de 1 Kg este ţinută 
în mână (acţionând pe un braţ de pârghie de 30 
cm) forţa M necesară pentru menţinere creşte 
brusc la 1 ION, iar forţa de reacţie articulară ajunge 
la80N (Fig. 8.13). Caracteristic pentru articulaţie 

FIG. 8.13 ANALIZA BIDIMENSIONALĂ 
STATICĂ A FORŢELOR DIN 
ARTICULAŢIA COTULUI 

\J-~^ 

este faptul că sarcini relativ mici la nivelul mâinii 
generează forţe de reacţie mari în articulaţie. 

După Nicole, forţele dezvoltate în articulaţia 
cotului în timpul activităţilor vieţii zilnice sunt în 
medie de 300N pentru mâncat şi îmbrăcat. 
Activităţile mai susţinute ca împingerea unui 
obiect greu pot duce la o creştere a forţei de reacţie 
articulară până la 17G0N. Aceasta face ca din 
punct de vedere mecanic, articulaţia cotului să fie 
mai aproape de articulaţiile membrului inferior. 

III. Biomecanica articulaţiilor 

a • • • 

mamii 

Articulaţiile mâinii constituie din punct de 
vedere morfologic entităţi anatomice separate, dar 
mişcările lor pot fi studiate în ansamblu atât pentru 
că fac parte din acelaşi mecanism funcţional, cât 
şi pentru că sunt puse în mişcare de aceleaşi grupe 
musculare. Ele sunt cunoscute în clinică drept 
mişcări ale pumnului fiind considerate rezultatul 
sumaţiei mişcărilor articulaţiilor intercarpiene 
între ele şi faţă de extremitatea distală a radiusului. 
Participarea articulaţiilor carpometacarpine şi 
intermetacarpiene este mult mai mică. 

A. Kinematica mâinii 

Articulaţiile mâinii sunt limitate proximal de 
articulaţia carpului cu oasele antebraţului, iar 
distal de articulaţia carpului cu bazele me- 
tacarpienelor. Ele funcţionează ca un lanţ 
kinematic care face ajustarea finală a poziţiei faţă 
de restul membrului superior. Pentru mişcările de 
amplitudine pe care le pot realiza, articulaţiile 
mâinii prezintă suficient de multă stabilitate pentru 
a suporta greutatea întregului corp. 

FIG. 8.14 AXUL DE MIŞCARE PENTRU 
FLEXIE-EXTENSIE 



Articulaţia radiocarpiană este de tip 
elipsoidal cu posibilităţi de mişcare faţă de două 
axe principale. Articulaţia mediocarpiană 
corespunde unui sistem de două articulaţii 
asamblate în serie beneficiind de două grade de 
libertate. 

Pornind de la poziţia neutru-zero, mâna poate 
fi flectată palmar, sau extinsă dorsal faţă de un ax 
de mişcare transvers (Fig. 8.14) şi abdusă radial 
sau ulnar faţă de un ax dorsopalmar (Fig. 8.15). 
Centrele de mişcare şi locul de intersecţie ale celor 
două axe sunt situat la nivelul capului osului 
capitat, axul transvers fiind situat mai proximal. 
Faţă de poziţia neutră se poate realiza o extensie 
dorsală de 35 - 60° cu un maximum până la 80° şi 
o flexie palmară de 50-60° cu un maximum de 
85°. în realizarea flexiei maxime, aproximativ 2/ 
3 din mişcare se desfăşoară în articulaţia 
radiocarpiană şi 1/3 în articulaţia mediocarpiană. 
în extensie, raporturile se inversează. Pentru 
mişcările de amplitudine obişnuită, flexia şi 
extensia se desfăşoară cu amplitudini aproape egal 
distribuite în ambele articulaţii. în explicarea 
diferenţelor de repartiţie a mişcărilor trebuie ţinut 
cont de faptul că rândul proximal de oase carpiene 
nu prezintă inserţii musculare sau tendinoase, 
astfel că arcul de flexie-extensie depinde doar de 
geometria suprafeţelor articulare şi de gradul de 
constrângere ligamentară. Este posibil ca 
orientarea volară (11°) a suprafeţei articulare a 
radiusului şi diferenţele de tensiune cap- 
suloligamentară palmară şi dorsală să contribue 
la apariţia acestor diferenţe. Exprimând mişcările 
de flexie-extensie prin rotaţia unui rând de oase 
carpiene faţă de altul, în flexia palmară se 
realizează rotaţia volară a rândului proximal faţă 
de radius cu 45-50°, iar a celui distal cu 30-35°. 

FIG. 8.15 AXUL DE MIŞCARE PENTRU 
ABDUCŢIE-ADDUCŢIE 

FIG. 8.16 VARIAŢIA UNGHIULUI 
SCAFOLUNAT ÎN FLEXIE-EXTENSIE 


EXTENSIE 



FLEXIE 


OS SCAPHOIDEUM 



Extensia dorsală se efectuează prin rotaţia inversă 
a rândului proximal cu 35° şi a rândului distal de 
oase carpiene până la 50° (Fig. 8.16). 

A doua categorie importantă de mişcări este 
reprezentată de abducţia (deviaţia) radială şi 
ulnară. Axul de mişcare este orientat dorsopalmar 
şi trece prin capul osului capitat, iar amplitudinea 
de mişcare faţă de poziţia neutru-zero este de 25- 
30° pentru abducţia radială şi 30-40° pentru 
abducţia ulnară. Mişcările de deviaţie radială şi 
ulnară sunt mişcări complexe în care se pot 
evidenţia cel puţin trei componente: 

a) mişcarea de translaţie faţă de axul 
dorsopalmar în care rândul proximal de oase 
carpiene alunecă ulnar în deviaţia radială şi radial 
în deviaţia ulnară. Oasele rândului distal carpian 
se mişcă sinergie cu direcţia deviaţiei; 

b) mişcarea de alunecare faţă de un ax 
transvers care face ca rândul proximal de oase 
carpiene să se deplaseze spre palmar, în deviaţie 
radială şi spre dorsal în deviaţie ulnară. Rândul 
distal alunecă în direcţie opusă; 

c) mişcarea de rotaţie faţă de un ax lon¬ 
gitudinal care trece prin coloana centrală a osului 
semilunar, capitat şi metacarpian III. Faţă de acest 
ax, abducţia radială este însoţită de o uşoară 
pronaţie, iar abducţia ulnară de o uşoară supinaţie. 


Deşi apar modificări complexe de poziţie ale 
carpului în cursul mişcărilor de abducţie, acestea 
respectă principiul raportului de înălţime carpian: 
distanţa dintre baza metacarpianului III şi 
suprafaţa articulară a radiusului raportată la 
înălţimea metacarpianului III rămâne constantă, 
cu o valoare de 0,54 +/- 0,03 pentru o mână 
normală (Fig. 8.17). 

Rândul proximal de oase carpiene este complet 
lipsit de inserţii tendinoase: muşchiul flexor ulnar 
al carpului se inseră pe pisiform, dar funcţional 
îşi exercită acţiunea pe osul cu cârlig prin 
intermediul ligamentului pisohamat. Această 
particularitate anatomică face ca contracţia 
oricărui muşchi motor al carpului, al cărui tendon 
traversează articulaţiile mâinii, să producă un 
moment rotaţional de flexie extensie sau deviaţie 
radială-ulnară, în funcţie de poziţia lui faţă de 
capul osului capitat. Momentele de rotaţie vor 
produce mişcarea totdeauna la nivelul rândului 
carpian distal. Oasele rândului proximal vor 
începe mişcarea mai târziu, sub influenţa tensiunii 
generate de ligamentele articulaţiei mediocarpiene 
sau a forţei de compresiune produsă de rândul 
distal carpian. 

Oasele rândului proximal al carpului se 
comportă ca o unitate funcţiqnală, deşi este format 
din individualităţi anatomice. El realizează un 
segment intercalat între oasele rândului distal şi 
radius. Prezenţa ligamentelor intrinseci cu o 
tensiune ligamentară mai mică decât la nivelul 
rândului carpian distal permite apariţia unei 
mişcări angulare între cele trei componente. Astfel 
de la poziţia de flexie spre extensie, scafoidul 
execută o rotaţie de 80° faţă de radius în timp ce 
semilunarul se roteşte 58°, iar piramidalul 71° 
(Ruby). Razele diferite de curbură ale suprafeţelor 
articulare proximale pot explica rotaţia angulară 

FIG. 8.17 AXUL DE MIŞCARE PENTRU 
PRONAŢIE-SUPINAŢIE 














Biomecanica centurii scapulare şi a membrului s uperior 


117 


diferită deci contribuţia diferită la realizarea 
mişcării. 

Oasele rândului distal al carpului pot fi 

considerate o structură mai rigidă decât cele 
proximale formând o a doua unitate funcţională a 
carpului. Tensiunea mai mare a ligamentelor 
intrinseci face ca mişcările angulare dintre 
componente să fie mai mici. De la flexie spre 
extensie apar 9° de rotaţie în articulaţia hama- 
tocapitată, 6° în articulaţia capitato-trapezoidală 
şi 12° în articulaţia trapezotrapezoidală. Această 
mobilitate scăzută distorsionează foarte puţin 
geometria canalului carpian. 

în timpul deviaţiei radiale sau ulnare a mâinii 
mişcarea de flexie-extensie este mecanismul 
adaptativ prin care rândul de oase carpiene 
proximale este capabil să umple într-o modalitate 
congruentă spaţiul în continuă modificare dintre 
rândul distal carpian şi radius. Acest mecanism 
presupune funcţionarea concomitentă a mai 
multor componente: 

I. Mişcarea de deviaţie radială face ca 
policele să se apropie de radius, iar prin forţa 
muşchilor abductori perechea trapez-trapezoid să 
fie tracţionată spre radial-proximal. Aceasta creşte 
presiunea în articulaţia scafotrapezotrapezoidală 
determinând bascularea scafoidului în poziţie de 
flexie. în mod asemănător, în timpul deviaţiei 
ulnare, baza policelui se depărtează de radius. 
Deviaţia ulnară tensionează ligamentul ra- 
diocapitat care traversează talia scafoidului, 
contribuind Ia poziţionarea acestuia în extensie. 
Această poziţie umple spaţiul crescut între police 
şi radius. Fără mişcările de flexie-extensie asociate 
rândului proximal carpian, deviaţia radială şi 
ulnară a mâinii ar fi mult limitată (Fig. 8.18). 

FIG. 8.18 MIŞCAREA OASELOR 
CARPIENE DISTALE ÎN DEVIAŢIA 
RADIALĂ 


RÂNDUL CARPIAN 
DISTAL 

RÂNDUL CARPIAN 
PROXIMAL 



FIG. 8.19 MIŞCAREA OASELOR 
CARPIENE DISTALE ÎN DEVIAŢIA 
ULNARĂ 



II. Mişcarea de deviaţie ulnară este cuplată 
cu poziţionarea în extensie a rândului proximal 
la oasele carpiene, atât faţă de radius cât şi faţă de 
rândul distal. Cuplajul este rezultatul unei 
schimbări de aliniere a osului mare faţă de 
cavitatea de recepţie formată de semilunar şi 
scafoid: deviaţia ulnară modifică articulaţia 
triquetro-hamată cu orientare oblică-spirală, 
obligând piramidalul să coboare volar trăgând 
după el semilunarul şi scafoidul. Axul rectiliniu 
capitat-lunat se frânge, axul osului mare ajungând 
dorsal de axul semilunarului (Fig. 8.19). Forţele 
de compresiune transmise de capul osului mare 
determină oasele rândului proximal să se axeze 
în extensie. Mişcarea mâinii în deviaţie radială 
obligă piramidalul să urce pe planul înclinat al 
osului cu cârlig. în noua poziţie se produce o 
realiniere a capului osului mare cu semilunarul, 
echivalentă cu o flexie relativă a semilunarului. 
Pentru că raza de curbură a scafoidului este mai 
mare decât a semilunarului, scafoidul va realiza 
o mişcare de rotaţie mai mare. Aceasta este 
favorizată de balamaua posterioară a ligamentului 
scafolunat, permiţând separarea palmară a 
scafoidului de semilunar. Pentru că flexia 
scafoidului este amplificată prin distrugerea 
articulaţiei scafotrapezotrapezoidală, este posibil 
ca aceasta să joace rolul unui sistem de limitare a 
flexiei scafoidului decât să limiteze această 
mişcare. 

B. Kinetica mâinii 

Articulaţiile mâinii sunt solicitate de sarcini 
considerabile chiar în cursul efectuării activităţilor 

FIG. 8.20 MECANISMUL DE LANŢ 
PRECONIZAT DE GILFORD 

ZL. 

DEVINE 






obişnuite. Pentru articulaţiile normale se 
realizează un echilibru stabil între geometria 
articulară şi forţele aplicate astfel încât liga¬ 
mentele să fie protejate de o tensiune excesivă, 
iar cartilajul articular de o compresiune excesivă. 
Orice alterare a acestui echilibru (fractură sau 
leziune ligamentară) conduce la o transmitere 
patologică a forţelor prin articulaţii. 

Distribuţia forţei aplicate distal în articulaţia 
radioulnocarpiană şi preluată apoi separat de 
radius şi ulnă, este variabilă în funcţie de metoda 
experimentală utilizată: celula de încărcare, film 
Fuji sensibil la presiune, diagramă a corpului liber, 
etc. Forţa transmisă prin ulnă variază între 10- 
20% restul de 80% fiind preluat de radius. 
Presiunea maximă înregistrată a fost recepţionată 
în fosa scafoidiană a radiusului, cu un raport de 
transmitere a presiunilor scafoid/semilunar 
echivalent cu 1,7 în favoarea scafoidului. Aceasta 
variază şi în funcţie de poziţia în care se face 
măsurătoarea: deviaţia ulnară face ca ulna să preia 
un procentaj mai mare din forţa solicitantă 
(Palmer). 

în articulaţia mediocarpiană, sarcina se 
transmite printr-o suprafaţă de contact restrânsă: 
50% din sarcina aplicată rândului distal carpian 
se transmite prin capitat spre semilunar şi scafoid 
(Viegas,Horii). 

Pentru a înţelege modalităţile de transmitere a 
forţelor dar şi felul în care stabilitatea articulară 
este controlată de sistemele capsuloligamentare 
şi geometria suprafeţelor articulare Gilfors, 
Navarro, Taleisnik şi alţii au analizat kinetica 
articulaţiilor mâinii ca pe o serie de coloane 
longitudinale. 


1. în 1943, Gilford perfecţionează conceptul 
lui Lambrinudi considerând că articulaţiile mâinii 
formează un lanţ ale cărei verigi individuale sunt 
reprezentate de radius, rândul carpian proximal, 
rândul carpian distal, etc. Mecanismul în lanţ (Fig. 
8.20) este stabil în tracţiune, dar se destabilizează 
(colapsează) în compresiune axială. Ulterior, 
Linscheid (1972) încearcă să clarifice rolul 
scafoidului, presupunând că acţionează ca o punte 
între cele două rânduri de oase carpiene, pe care 
le stabilizează în compresie. Funcţionând 
asemănător unui sistem bielă-manivelă scafoidul 
ar contribui la transformarea deviaţiilor radiale şi 
ulnare ale rândului carpian distal, în flexie- 
extensie a rândului carpian proximal. Ţinând cont 
de importanţa ligamentelor volare, Linscheid 
descrie două modele fundamentale de instabilitate 
carpiană: DISI - instabilitate dorsală a segmentului 
intercalar şi VISI-instabilitate ventrală a 
segmentului intercalar. Această clasificare se 
bazează pe variaţiile unghiului capitolunat. 

2. în 1919, Navarro introduce modelul 
biomecanic al coloanelor carpiene, situate pe trei 
rânduri verticale: coloana centrală (de forţă sau 
de flexie-extensie) formată de semilunar, capitat 
şi hamat; coloana laterală (mobilă) formată de 
scafoid, trapez şi trapezoid; coloana medială 
(rotatorie) formată de piramidal şi pisiform. în 
1976 Taleisnik modifică acest model pentru a 
putea explica instabilităţile carpiene. Modelul 
columnar propus de el (Fig. 8.22) este format 
dintr-o coloană centrală ce cuprinde rândul 
carpian distal cu semilunarul, o coloană mobilă 
laterală formată de scafoid şi o coloană rotatorie 

FIG. 8.21 MODELUL COLUMNAR 
SUGERAT DE NAVARRO 

FIG. 8.22 MODIFICAREA ADUSĂ DE 
TALEISNIK MODELULUI COLUMNAR 



medială formată de piramidal. Deşi considerat util 
modelul Taleisnik nu reuşeşte să explice o serie 
de aspecte patologice legate de instabilităţile 
transverse mediocarpiene şi instabilităţile 
transverse carpiene proximale (Mayfield). 

3. Pentru a acoperi imperfecţiunile modelelor 
coloanelor longitudinale, Lichtman (1981) 
promovează modelul inelului transversal al 
kineticii carpiene: rândul carpian proximal şi distal 
sunt arcuri semirigide stabilizate prin ligamente 
interosoase, iar mobilitatea normală apare în 
articulaţiile scafotrapeziană şi triquetrohamată 
(Fig. 8.23). Orice discontinuitate osoasă sau 
ligamentară în conturul inelului crează o 
deformare instabilă prin care semilunarul se 
angajează spre DISI sau VISI. 

Conceptul coloanelor longitudinale este util din 
punct de vedere al transmiterii forţelor. Principalul 
lanţ de transmitere este format de capitat, 
semilunar şi polul proximal al scafoidului. Dacă 
ar exista numai conexiuni longitudinale, forţa 
transmisă prin capitat ar rupe cavitatea de recepţie 
scafo-lunată. Conceptul inelului transvers se 
bazează pe unitatea rândului proximal, care este 
mişcat pasiv ca răspuns la forţele de compresiune 
şi tracţiune care acţionează asupra lui. Mişcarea 
este ghidată şi controlată de geometria arti¬ 
culaţiilor şi sistemele ligamentare intrinseci şi 
extrinseci. Mişcarea reciprocă dintre cele două 
rânduri carpiene se realizează prin intermediul a 
două verigi articulare: articulaţia mobilă STT şi 
articulaţia rotatorie triquetrohamată. Deviaţia 
radială comprimă STT obligând scafoidul să 
alunece în flexie. Prin ligamentele interosoase 
intacte, întregul rând proximal urmează scafoidul 


FIG. 8.23 MODELUL ÎN INEL PROPUS 
DE LICHTMAN 



în flexie. Deviaţia ulnară forţează piramidalul să 
alunece în extensie în articulaţia triquetrohamată. 
Prin ligamentele interosoase intacte întregul rând 
proximal urmează piramidalul în extensie. în 
poziţie neutră, forţele opuse sunt disipate sau 
neutralizate de structurile osteoligamentare. în 
secundar, modificarea alinierii între axul osului 
capitat şi semilunar, contribuie la realizarea 
mişcărilor relative dintre cele două rânduri 
carpiene. 

C. Stabilitatea articulară 

Stabilitatea articulaţiilor mâinii este 
consecinţa intricării complexe a elementelor 
osoase şi ligamentare. Cu excepţia pisiformului, 
nu există puncte de inserţie musculară la nivelul 
carpului. Mişcările acestuia sunt indirecte, pasive, 
ghidate şi limitate de sistemele ligamentare. 

1. în flexie palmară ligamentele extrin¬ 
seci palmare se relaxează, permiţând o mai mare 
mobilitate individuală oaselor rândului proximal. 
Ligamentele radiocarpiene dorsale se tensionează, 
ghidând mişcarea osului triquetru în sus pe planul 
înclinat al hamatului, ceea ce menţine alinierea 
dintre lunat şi capitat. 

2. în extensie dorsală, ligamentele 
palmare sunt tensionate şi cele dorsale sunt 
relaxate. Ligamentele palmare întinse ţin oasele 
rândului proximal solidare. Profitând de 
înclinarea volară a suprafeţei articulare a 
radiusului, oasele carpiene se aşează în poziţie de 
maximă congruenţă şi stabilitate (close-packed 
position) în care forţele sunt transmise cel mai 
eficient transarticular. 

IV. Biomecanica articulaţiilor 
carpometacarpiene 

Mişcările în articulaţiile carpometacarpiene 
sunt de amplitudine mică şi cu valoare funcţională 
limitată. Cele mai multe sunt mişcări de 
translaţie care apar între suprafeţele relativ plane 
ale bazelor metacarpienelor şi suprafeţele 
corespunzătoare din rândul distal al oaselor 
carpului. Aceste mişcări cresc progresiv de la 
articulaţia carpometacarpiană II spre articulaţia 
metacarpianului V. Amplitudinile diferite de 
mişcare sunt date de particularităţile suprafeţelor 
articulare şi ale conexiunilor ligamentare diferite. 

Articulaţia carpometacarpiană a policelui 
este o diartroză cu formă de şa care se formează 
între trapez şi baza metacarpianului I. Ea prezintă 
trei grade de libertate şi permite mişcări de 
flexie-extensie şi abducţie-adducţie, circum- 
ducţia realizându-se prin sumaţia acestora: 

I. Mişcarea de flexie-extensie se produce în 
planul palmei faţă de un ax perpendicular care 
trece prin trapez. Amplitudinea mişcării este de 
35-40°. 

II. Mişcarea de abducţie-adducţie se 

realizează într-un plan perpendicular pe planul 
palmei, mărind sau micşorând distanţa dintre 
planul policelui şi planul ultimilor patru degete. 
Amplitudinea mişcării este de 30-40°. 

III. Mişcarea de rotaţie axială a metacarpului 
I oferă al III-lea grad de libertate articulaţiei. Ea 
este posibilă numai prin micşorarea contactului 
şi pierderii congruenţei articulare, situaţie care se 
realizează numai prin cuplarea primelor două 
mişcări din articulaţie. Aceasta explică de ce flexia 
este însoţită de rotaţie medială, iar rotaţia medială 
nu se poate realiza fără flexie. 

Cuplajul acestor mişcări constituie substratul 
opozabilităţii policelui ca rezultat al geometriei 
articulare şi al oblicităţii ligamentare care fixează 
asimetric baza metacarpianului, favorizând 
rotaţia. în extensie primul metacarpian se roteşte 
lateral într-o mişcare care reprezintă reversul 
mişcărilor de conjuncţie realizate în flexie. 

IV. Mişcarea de opoziţie este considerată o 
mişcare combinată prin care suprafaţa palmară a 
degetului mare (pulpa) poate veni în contact cu 
suprafeţele palmare ale celorlalte patru degete uşor 
flectate. Ea începe printr-o deplasare în abducţie 
şi extensie a primului metacarpian prin care se 


obţine “deschiderea” pensei de prehensiune în 
funcţie de mărimea obiectului care trebuie prins. 
Opoziţia policelui se continuă prin combinarea 
mişcărilor de flexie, adducţie şi rotaţie medială a 
metacarpianului I până la 30° în sensul pronaţiei. 
Mişcarea inversă, de readucere a policelui în 
poziţie iniţială, este cunoscută sub numele de 
reducţie sau repoziţie. Circumducţia sumează 
succesiv mişcările principale ale articulaţiei 
trapezometacarpiene. Muşchii implicaţi în aceste 
mişări acţionează asupra tuturor segmentelor 
coloanei policelui: 

a) flexia (asociată cu rotaţia medială) este 
produsă de mm. flexor scurt şi opozant ai 
policelui. Ei sunt sprijiniţi sinergie de m. flexor 
lung al policelui dacă toate celelalte articulaţii ale 
policelui au fost deja flectate; 

b) extensia (asociată cu rotaţia laterală) este 
produsă de mm. abductor lung şi extensorii lung 
şi scurt ai policelui; 

c) abducţia este rezultatul acţiunii mm. 
abductori scurt şi lung ai policelui care acţionează 
pe metacarpian şi falanga proximală a policelui; 

d) adducţia se produce sub acţiunea m. 
adductor şi primul interosos palmar care 
acţionează în articulaţia metacarpofalangiană; 

e) opoziţia este realizată de mm. opozant şi 
flexor scurt ai policelui care rotează în acelaşi timp 
spre medial metacarpianul abdus. Acţiunea lor 
este întărită de mm. flexor lung şi adductor; 

f) circumducţia este rezultatul acţiunii 
succesive a grupelor musculare pentru mişcările 
enumerate anterior, considerate principale; 

g) repoziţia se realizează prin acţiunea mm. 
extensor lung şi scurt şi abductor lung ai policelui. 

V. Biomecanica articulaţiei 
metacarpofalangiene 

Articulaţiile metacarpofalangiene sunt 
articulaţii de tip condilian permiţând mişcări în 
două axe: transvers şi dorsopalmar. Mişcarea de 
rotaţie se poate face numai pasiv, mişcările active 
fiind frânate de ligamentele colaterale. 

a) mişcarea de flexie poate avea o amplitudine 
de 90° şi este cea mai amplă mişcare în aceste 
articulaţii. Musculatura antagonistă, extensoare 
este singurul element frenator. 

b) mişcarea de extensie cu o amplitudine de 
3< )-40 c are valori diferite pentru fiecare articulaţie. 

Cea mai mare amplitudine o are articulaţia 
degetului II; 

. c) abducţia se realizează într-un ax dor- 
sopalmar prin contracţia mm. interosoşi dorsali, 
suprafeţele articulare fiind în poziţie de extensie 
sau uşoară flexie. Ligamentele colaterale frânează 
flexiile cu amplitudine mai mare. Considerând 
degetul III ca ax de referinţă, abducţia maximă o 
realizează degetele II şi V unde mişcarea atinge o 
amplitudine de 40°; 

d) adducţia se realizează sub acţiunea mm. 
interosoşi palmari; 

e) circuniducţia este o mişcare complexă 
rezultată prin combinarea celor patru tipuri de 
mişcări anterioare; 

f) rotaţia pasivă produce elongarea elastică a 
ligamentelor colaterale. Se consideră că datorită 
asimetrici capului metacarpian ar putea să apară 
o mişcare conjunctă de rotaţie care să însoţească 
flexia şi extensia: astfel degetul II are o mişcare 
de rotaţie medială în timpul flexiei raportată la 
degetul III, în timp ce degetul V se roteşte lateral. 

Articulaţiile metacarpofalangiene asigură prin 
poziţia lor orientarea primară a degetelor în spaţiu. 
Ele sunt ultimile articulaţii flectate în timpul 
prehensiunii şi primele extinse în timpul 
deschiderii pumnului. 

Articulaţia metacarpofalangiană a policelui 
are suprafeţele articulare aproape elipsoidale. 
Această structură permite mişcări de rotaţie activă 
independente de mişcarea de opoziţie a policelui. 

Mişcările de flexie-extensie au o amplitudine 
medie de 60°, dar mişcările de abducţie-adducţie 
sunt mult mai reduse. în timpul flexiei ligamentele 
colaterale se tensionează. 

Flexia este controlată de mm. flexori super¬ 
ficiali şi profunzi ajutaţi de mm. lumbricali şi 
interosoşi. Se consideră că mm. lombricali iniţiază 
flexia imprimând articulaţiei o înclinaţie de 35° 
faţă de lig. transvers intermetacarpian; ei pot 
acţiona chiar şi în hiperextensia articulaţiei. 
Asupra policelui mm. flexor lung şi scurt 
acţionează sinergie cu primul interosos palmar. 
Flexia degetului V este întărită de acţiunea 
flexorului scurt al degetului mic. 

Extensia în articulaţiile metacarpofalangiene 
este dată de m. extensor lung, cu excepţia 
degetelor II şi V care au extensori proprii. Policele 
are mişcări de extensie datorită contracţiei 
extensorilor lung şi scurt ai policelui. 


Abducţia este dată de mm interosoşi dorsali 
la acţiunea cărora se adaugă extensorul lung al 
degetelor; acest muşchi nu mobilizează degetul 
III. Excepţie fac policele în care abducţia este dată 
de abductorii lung şi scurt, şi degetul V asupra 
căruia acţionează abductorul degetului mic. 

Adducţia este dată de contracţia mm interosoşi 
palmari pentru degetele aflate în extensie şi de 
mm flexori lungi pentru degetele aflate în flexie. 
Adducţia policelui se datorează contracţiei 
adductorului policelui şi primului interosos 
palmar. 

VI. Biomecanica articulaţiilor 
interfalangiene 

Articulaţiile interfalangiene sunt gynglimuri cu 
un singur grad de libertate în care se produc 
mişcări de flexie-extensie cu un ax transversal 
care trece prin centrul capului falangei. Ampli¬ 
tudinile medii de mişcare sunt de 120° pentru 
articulaţiile proximale şi numai 90° pentru cele 
distale. Amplitudinea flexiei creşte progresiv de 
la degetul II spre degetul V. Flexia degetelor se 
realizează concomitent în ambele articulaţii 
interfalangiene prin contracţia mm flexor 
superficial şi profund. Datorită dispoziţiei 
tendoanelor acestor muşchi în canalele osteofi- 
broase ale degetelor, vârful fiecărui deget descrie 
o traiectorie spirală într-o flexie completă. 

Mişcarea de extensie activă este prezentă 
numai în articulaţiile distale cu amplitudine medie 
de până la 5°; nu există extensie activă în 
articulaţiile interfalangiene proximale. Extensia 
este considerată poziţia de stabilitate articulară 
maximă prin care degetele pot transmite şocuri 
mecanice semnificative (pensa de forţă). Exten¬ 
sia pasivă este posibilă şi depinde de laxitatea 
sistemului capsuloligamentar. 

Mişcările de flexie-extensie au o conducere 
osoasă şi ligamentară restrictivă care permit 
mişcări concomitente de rotaţie conjugată de mică 
amplitudine: indexul are o mişcare de rotaţie 
laterală în flexie şi alta de rotaţie medială în 
extensie. Mişcări de mică amplitudine de translaţie 
sau rotaţie în articulaţiile degetelor permit acestora 
să se muleze pe conturul obiectelor asupra cărora 
acţionează. în gynglimul interfalangian al 
policelui se realizează o flexie de 80° şi o extensie 
activă de numai 10°. O mişcare de rotaţie a 

FIG. 8.24 PENSA BIDIGITALĂ SCURTĂ 



falangei distale, în sensul pronaţiei, de 5-10°, 
însoţeşte flexia policelui. 

Flexia articulaţiilor interfalangiene este 
controlată de ambii flexori în articulaţiile 
proximale, iar în articulaţiile distale doar de 
flexorul profund. 

Flexia policelui este controlată de m. flexor 
lung al policelui. 

Extensia în articulaţia interfalangiană proxi- 
mală este controlată de extensorul degetelor al 
cărui tendon central este pus în tensiune de mm 
intrinseci care acţionează prin intermediul 
tendonului alar. Pentru o acţiune eficientă, 
articulaţiile metacarpofalangiene trebuie să fie 
stabilizate de mm intrinseci. M. extensor lung al 
policelui controlează extensia policelui. 

VII. Prehensiunea 

Mâna este segmentul terminal al membrului 
superior capabilă să realizeze o gamă largă de 
mişcări. Extero- şi proprioceptorii mâinii 
analizează calităţile obiectului pe care le transmit 



FIG. 8.26 PENSA BIDIGITALĂ CU PRIZĂ 
LATERALĂ 


FIG. 8.25 PENSA BIDIGITALĂ LUNGĂ 



centrilor nervoşi care controlează mişcările mâinii 
pe tot parcursul desfăşurării lor. Mâna este 
adaptată pentru mişcările de apucat şi strâns, dar 
are şi posibilitatea altor mişcări secundare de 
împingere, lovire, manipulare şi susţinere a unor 
greutăţi. 

Mişcarea de prehensiune presupune capacitatea 
mâinii de a apuca obiecte ca într-o pensă cu două 
braţe rigide, cu articulaţii mobile care să permită 
deschiderea şi închiderea lor sub acţiunea unui 
aparat musculoligamentar. 

După modalitatea de utilizare a degetelor şi 
suprafeţelor palmei se diferenţiază mai multe 
forme de prehensiune: 

a) de precizie (de fineţe) care utilizează o pensă 
terminală cu care sunt prinse obiectele uşoare. 
Există o pensă bidigitală între police şi index în 
flexie (prinderea unui ac) sau în extensie (pensa 
lungă) ca în prinderea unui arcuş de vioară. 

Pensa bidigitală cu priză laterală este 
utilizată între police şi faţa laterală a indexului 
(prinderea cheilor), iar pensa interdigitală 
realizează priza prin adducţie a unui obiect uşor 
(ţigară, foaie de hârtie, etc.). 



FIG. 8.27 PENSA INTERDIGITALĂ 

FIG. 8.28 PENSA TRIDIGITALĂ 



Pensa tridigitală permite priza şi controlul 
creionului implicând intervenţia feţei laterale a 
degetului mijlociu ca element de susţinere. Pensa 
tridigitală simetrică permite apucarea hranei. 

Prehensiunea de precizie utilizează mm 
intrinseci ai mâinii prevăzuţi cu unităţi motorii 
mici capabili să producă mişcări de fineţe. 

b) prehensiunea de forţă foloseşte degetele 
fixate în jurul unui obiect cu policele în opoziţie 
realizând contrapresiunea. Aceasta este o pensă 
pentadigitală prin care un obiect cilindric poate 
fi apucat cu forţă şi manipulat prin mişcarea 
întregului membru superior. 

c) prehensiunea de tip cârlig permite 
suspendarea sau tracţiunea pe obiecte de tip 
mâner, ramură de copac sau stâncă, permiţând 
suspendarea corpului de obiectul apucat sau 
transportul unor greutăţi. Cârligul este realizat 
printr-o pensă tetradigitală formată de ultimile 
patru degete şi regiunea distală palmară a mâinii. 



FIG. 8.29 PENSA TRIDIGITALĂ 
SIMETRICĂ 



VIII. Agenţii motori ai 
articulaţiilor membrului superior 

A) Articulaţiile centurii scapulare 

1) Muşchii ridicători ai umărului: m. trapez, 
m. ridicător al scapulei; 

2) Muşchii coborâtori ai umărului: m. 

subscapular; 

3) Muşchii pentru anteroversie: m. pectoral 
mare, m. pectoral mic, m. dinţat anterior; 

4) Muşchii pentru retroversie: m. dorsal 
mare, m. romboid mare, m. romboid mic; 

5) Muşchii pentru bascularea scapulei: m. 
trapez, m. dinţat anterior; 

6) Muşchii pentru revenirea scapulei: m. 
coracobrahial, m. romboid mare, m. romboid mic, 
m. ridicător al scapulei, m. pectoral mic. 



FIG. 8.31 PREHENSIUNEA DE TIP 
CÂRLIG 


FIG. 8.30 PREHENSIUNEA DE FORŢĂ 

B) Articulaţia umărului 

1) Muşchii flexori: m. deltoid-partea cla- 
viculară, m. biceps brahial, m. coracobrahial, m. 
pectoral mare; 

2) Muşchii extensori: m. deltoid-partea 
spinală, m. infraspinos, m. rotund mic, m. rotund 
mare, m. triceps brahial, m. dorsal mare; 

3) Muşchii abductori: m. deltoid-partea 
acromială, m. supraspinos, m. biceps brahial; 

4) Muşchii adductori: m. pectoral mare, m. 
dorsal mare, m. deltoid, m. infraspinos, m. rotund 
mic, m. rotund mare, m. subscapular, m. biceps 
brahial; 

5) Muşchii rotatori interni: m. subscapular, 
m. pectoral mare, m. dorsal mare, m. rotund mare, 
m. deltoid, m. biceps brahial; 

6) Muşchii rotatori externi: m. infraspinos, 
m. rotund mic. 

C) Articulaţia cotului 

1) Muşchii flexori: m. biceps brahial, m. 
brahial, m. rotund pronator, m. flexor radial al 
carpului, m. palmar lung, m. flexor superficial al 
degetelor, m. flexor ulnar al carpului, m. 
brahioradial, m. lung extensor radial al carpului; 

2) Muşchii extensori: m. triceps brahial, m. 
anconeu, m. extensor al degetelor, m. extensor al 
degetului mic, m. extensor ulnar al carpului; 

D) Articulaţiile radioulnare 

1) Muşchii pronatori: m. rotund pronator, m. 
flexor radial al carpului, m. palmar lung, m. pătrat 
pronator, m. brahioradial; 

2) Muşchii supinatori: m. triceps brahial, m. 
supinator, m. brahioradial. 

E) Articulaţia radiocubitocarpiană 

1) Muşchii flexori: m. flexor radial al carpului, 
m. palmar lung, m. flexor superficial al degetelor, 
m. flexor ulnar al carpului, m. flexor profund al 
degetelor, m. flexor lung al policelui; 

2) Muşchii extensori: m. lung extensor radial 
al carpului, m. extensor al degetelor, m. extensor 


ulnar al carpului, m. lung extensor al policelui; 

3) Muşchii abductori: m. lung extensor radial 
al carpului, m. abductor lung al policelui, m. flexor 
radial al carpului, m. flexor lung al policelui, m. 
extensor scurt al policelui; 

4) Muşchii adductori: m. extensor ulnar al 
carpului, m. flexor superficial al degetelor. 

F) Articulaţia carpometacarpiană a policelui 

1) Muşchii abductori: m. abductor lung al 
policelui, m. scurt abductor al policelui; 

2) Muşchii adductori: m. adductor al 
policelui, m. lung extensor al policelui; 

3) Muşchii opozanţi: m. opozant al policelui, 
m. scurt flexor al policelui, m. flexor lung al 
policelui; 

4) Muşchii extensori: m. lung extensor al 
policelui, m. scurt extensor al policelui. 

. G) Articulaţia metacarpofalangiană 

1) Muşchii flexori: mm. flexori superficial şi 
profund ai degetelor, mm. lumbricali, m. flexor 
lung al policelui, m. flexor scurt al degetului mic, 
m. opozant al degetului mic, mm. interosoşi 
dorsali şi palmari; 

2) Muşchii extensori: m. extensor al degetelor, 
m. extensor al degetului mic, m. lung extensor al 
policelui, m. extensor al indexului; 

3) Muşchii abductori: mm. interosoşi dorsali, 
mm. lumbricali, m. scurt abductor al policelui, 
m. abductor lung al policelui, m. extensor al 
degetelor, m. abductor al degetului mic; 

4) Muşchii adductori: mm. flexor superficial 
şi profund ai degetelor, m. adductor al policelui, 
mm. lumbricali, mm. interosoşi palmari, m. 
opozant al degetului mic; 

H) Articulaţia interfalangiană 

1) Muşchii flexori: mm. flexor superficial şi 
profund ai degetelor, m. flexor lung al policelui; 

2) Muşchii extensori: m. extensor al degetelor, 
m. extensor al degetului mic, m. lung extensor al 
policelui, m. extensor al indexului, mm. lum- 
bricali, mm. interosoşi dorsali şi palmari. 

Articulaţiile centurii pelvine şi ale 
membrului inferior 


I. Articulaţiile centurii pelvine 

Articulaţiile centurii pelvine (articulationes 
cinguli membri inferioris) leagă între ele cele două 
coxale cu sacrul formând un inel osos numit pelvis 
a cărui funcţie principală este aceea de a prelua şi 
transmite greutatea corpului de la scheletul axial la 
membrul inferior liber. în partea anterioară, simfiza 


pubiană leagă direct coxalele între ele, iar posterior, 
articulaţiile sacroiliace realizează legătura dintre 
coloana vertebrală şi coxale. Ele sunt articulaţii 
masive şi rezistente, relativ rigide, capabile să 
suporte solicitări mecanice mari. Suplimentar, 
ligamente puternice întăresc legătura dintre 
diferitele componente ale pelvisului, asigurând o 
mai bună stabilitate faţă de oasele vecine. 

Cele trei componente osoase care fuzionează 



FIG. 9.1 MEMBRANA OBTURATORIE 
-vedere anterioară- 


I 



FIG. 9.2 MEMBRANA OBTURATORIE 
-vedere 


FIG. 9.3 ARTICULAŢIA SACROILIACĂ ÎN SECŢIUNE TRANSVERSALĂ 

formând coxalul delimitează fiecare prin câte un 
segment gaura obturată. Aceasta este acoperită de 
membrana obturatoare (membrana obturatoria), 
o formaţiune fibroasă formată din fibre orizontale 
întărită cu fascicule auxiliare pe faţa laterală. 
Membrana se inseră pe conturul găurii obturate cu 
excepţia marginii superioare, unde sare peste şanţul 
obturator, prinzându-se direct pe cei doi tuberculi 
obturatori anterior şi posterior. împreună cu şanţul, 
delimitează canalul obturator (canalis obtura- 
torius) care conţine de sus în jos, nervul obturator, 
artera şi vena obturatoare, alcătuind mănunchiul 
vasculo-nervos obturator. Fibrele superioare ale 
membranei se continuă cu ligamentul pubofemural, 
iar în partea infero-laterală membrana se inseră pe 
faţa pelvină a ramurii ischiadice. Suprafaţa 
membranei obturatorii oferă suport pe feţele opuse 
originii celor doi muşchi obturatori. 

Articulaţia lombosacrată (articulatio lumbosa- 
cralis) reprezintă legătura dintre ultima vertebră 
lombară şi sacrum, elementul posterior al peretelui 
pelvin. Ea are structura unei articulaţii interver- 
tebrale, baza sacrului fiind reprezentată de vertebra 
fixă SI. Particularităţile acestei articulaţii sunt 
legate de corpul cuneiform al vertebrei L5 şi de 
prezenţa discului intervertebral trapezoidal cu baza 
mare anterior aproape dublă faţă de înălţimea 
posterioară. Aceasta determină apariţia unghiului 
lombosacrat de aproximativ 100-130°. Articulaţiile 
zygapofizare corespunzătoare sunt puternice, au o 
configuraţie parabolică plasând centrul de rotaţie 
la nivelul procesului spinos. Mijloacele de unire 
sunt reprezentate de ligamentele longitudinale 
anterior şi posterior aderente de disc, ligamentele 
galbene, interspinoase şi supraspinos. Ligamentul 
iliolombar (lig. iliolumbale) are valoarea unui 
ligament la distanţă. El uneşte procesul transvers 
al vertebrei L3 şi L4 cu pelvisul în felul următor: o 
bandă inferioară numită ligamentul lombosacrat îşi 
are originea pe procesul transvers L5 şi inserţia pe 
faţa superioară a părţii laterale a sacrului; o bandă 
superioară uneşte procesul transvers L5 şi L4 cu 
creasta iliacă înaintea articulaţiei sacro-iliace. 
Ligamentul iliolombar împreună cu ligamentele 
sacrotuberal şi sacrospinal formează grupul 
ligamentelor vertebropelvine. 

Ligamentul sacrotuberal (lig. sacrotuberale) 
are forma unui ”X” asimetric datorită faptului că 
este mai îngust spre centru şi se lăţeşte spre 
extremităţi. Extremitatea proximală se inseră pe cele 


două spine iliace posterioare şi pe marginea laterală 
a sacrului coborând dincolo de articulaţia sacro- 
coccigiană. De aici, fibrele se orientează în jos şi 
lateral, convergent, având grosimea minimă în 
dreptul spinei ischiadice. Extremitatea distală se 
inseră pe marginea postero-medială a tuberozităţii 
ischiadice, deasupra originii muşchilor ischio- 
gambieri. Un grup de fibre inferioare ale ligamen¬ 
tului sacrotuberal îşi schimbă direcţia spre înainte, 
mergând pe faţa medială a ramurii ischiadice 
împreună cu teaca fibroasă a pachetului vasculo- 
nervos ruşinos intern: ele formează procesul 
falciform (processus falciformis). Anterior 
ligamentul vine în raport cu muşchiul piriform, şi 
ligamentul sacro-spinal, iar posterior cu muşchiul 
fesier mare. Este perforat de ramurile coccigiene 
ale arterei fesiere inferioare şi nervii anococcigieni. 

Ligamentul sacrospinal (lig. sacrospinale) are 
o formă triunghiulară cu baza inserată pe marginea 
laterală a coloanei sacro-coccigiene, înaintea 
ligamentului sacrotuberal şi vârful prins pe spina 
ischiadică. Anterior, vine în raport cu muşchiul 
coccigian, iar posterior cu ligamentul sacrotuberal. 
Cele două ligamente completează legăturile dintre 
sacru şi coxal. Ele împiedică bascularea sacrumului 
sub acţiunea greutăţii trunchiului. Prin poziţia lor 
anatomică transformă incizurile ischiadice în tunele 
osteofibroase. 

Gaura ischiadică mare (foramen ischiadicum 
majus) este mărginită anterior de incizura ischiadică 
mare, posterior de ligamentul sacro-tuberal, iar 
inferior de ligamentul sacrospinal şi spina 
ischiadică. Elementul central care traversează acest 
spaţiu este reprezentat de muşchiul piriform, care 
îl divide într-un sector superior şi altul inferior. Prin 
spaţiul suprapiriform trece pachetul vasculonervos 
fesier superior. Prin spaţiul infrapiriform ajung 
extrapelvin pachetul vasculonervos fesier inferior, 
pachetul vasculonervos ruşinos intern, nervii 
ischiadic, cutanat femural posterior, nervul pentru 
muşchiul pătrat femural şi nervul pentru muşchiul 
obturator intern. 

Gaura ischiadică mică (foramen ischiadicum 
minus) este formată anterior de ischion, superior 
de spina ischiadică şi ligamentul sacrospinal, iar 
posterior de ligamentul sacrotuberal. Are o formă 
triunghiulară. Prin acest orificiu iese tendonul 
muşchiului obturator intern şi pătrund în pelvis 
pachetul vasculonervos ruşinos intern şi nervul 
pentru muşchiul obturator intern. 

FIG. 9.4 ARTICULAŢIILE BAZINULUI 
-vedere anterioară- 


FIGG. 9.6, 9.7 Şl 9.8 SIMFIZA PUBIANĂ 



-secţiune frontală- 



vedere posterioară 


FIG. 9.5 ARTICULAŢIILE BAZINULUI 
-vedere posterioară- 




secţiune transversală 

A. Articulaţia sacroiliacă 

Articulaţia sacroiliacă (articulatio sacroiliaca) 
este reprezentată de o amfiartroză robustă, aproape 
imobilă, formată de suprafeţele auriculare ale 
sacrumului şi osului iliac, stabilizată printr-un 
sistem ligamentar foarte puternic. Funcţia de a 
asigura joncţiunea dintre scheletul axial şi centura 
pelvină necesară transmiterii greutăţii trunchiului 
spre membrul inferior a impus această structură 
robustă. 

Suprafaţa auriculară a sacrumului se proiectează 
pe faţa laterală a primelor trei piese sacrate: ea este 
acoperită de fibrocartilaj. Suprafaţa auriculară a 
osului iliac, situată înaintea tuberozităţii iliace, este 
acoperită de cartilaj hialin. Interlinia articulară are 
formă de ”S”, cu concavitatea superioară, medial 
şi cea inferioară, lateral. Aspectul suprafeţelor 
articulare variază cu vârsta: sunt aproape plane la 
copil, acoperite de negularităţi care se angrenează 
reciproc la adult, pentru ca la vârstnic (şi în boala 
numită spondilită ankilozantă) să se osifice, 
transformându-seîntr-o synostoză. 

Articulaţia este prevăzută cu o capsulă care se 
inseră pe conturul suprafeţelor auriculare şi 
ligamente intra- şi extraarticulare. 

1. Ligamentele sacroiliace ventrale (ligg. 
sacroiliaca ventralia) sunt reprezentate de o 
bandă subţire şi lata dezvoltată pe faţa antero- 
inferioară a capsulei articulare. Ele leagă faţa 
anterioară a sacrului de partea posterioară a 
fosei iliace, fiind mai bine reprezentate la nivelul 
liniei arcuate unde conectează marginea 
şanţului preauricular cu vertebra S3. 

2. Ligamentele sacroiliace interosoase (ligg. 
sacroiliaca interossea) sunt formate dintr-un 
pachet de fibre transversale scurte şi puternice 
situate înapoia articulaţiei, între tuberozităţile 
iliacă şi sacrată. Ele reprezintă principalul 
mijloc de stabilizare al articulaţiei, fiind formate 
dintr-o componentă superficială şi alta 
profundă. Componenta profundă conţine 
fibrele cele mai scurte care unesc tuberozitatea 
iliacă cu suprafaţa neregulată (tuberozitatea) 
dinapoia feţei auriculare a sacrului. Compo¬ 
nenta superficială este situată posterior şi din 
ea se poate izola o parte cranială numită 
ligament sacroiliac posterior scurt. 

3. Ligamentele sacroiliace dorsale (ligg. 
sacroiliaca dorsalia) sunt reprezentate de 


diverse fascicule de fibre oblice care unesc 
creasta intermediară şi laterală a sacrului cu 
spina iliacă posterosuperioară şi creasta iliacă 
adiacentă. Ele sunt separate de ligamentele 
interosoase prin ramurile dorsale ale nervilor 
sacrali. Fibrele inferioare care unesc segmentul 
S3-S4 al sacrului cu spina iliacă postero¬ 
superioară formează un fascicul numit ligament 
sacroiliac posterior lung, continuat lateral cu 
ligamentul sacrotuberal. 

Prezenţa structurilor ligamentare puternice, şi 
mai ales prezenţa ligamentelor interosoase imprimă 
articulaţiei sacroiliace caracteristicile funcţionale ale 
unei syndesmoze, de care este diferenţiată doar prin 
prezenţa unei membrane sinoviale neregulate. 
Stabilitatea articulară este dependentă în mai mare 
măsură de ligamentele articulare completate prin 
ligamentele sacrotuberal şi sacrospinal (complexul 
ligamentar sacroiliac posterior) şi în mai mică 
măsură de suprafeţele articulare a căror mobilitatea 
osoasă este redusă. Mobilitatea articulară (mişcările 
de nutaţie şi contranutaţie) creşte evident în timpul 
gestaţiei, ca urmare a relaxării ligamentare indusă 
hormonal. 

B. Simfîza pubiană 

Spre deosebire de centura scapulară, compo¬ 
nentele centurii pelvine vin în contact pe linia 
mediană a corpului şi se leagă puternic între ele 
prin intermediul simfizei pubiene (symphysis 
pubica). Ea se formează între suprafeţele simfizare 
ovalare corespunzătoare de pe corpul pubisului, 
acoperite de cartilaj hialin. Ca în orice articulaţie 
cartilaginosă, există un disc fibrocartilaginos numit 
discul interpubian (discus interpubicus). El 
conectează suprafeţele articulare, iar la adult 
conţine înjumătăţea superioară o cavitate îngustă 
necapitonată de o membrană sinovială. Articulaţia 
este stabilizată de două ligamente puternice. 

1. Ligamentul pubic superior (lig. pubicum 
superius) este reprezentat de un tract fibros 
întins ître pectenul pubian şi tuberculul pubic 
de o parte şi de alta a articulaţiei. 

2. Ligamentul pubic arcuat (lig. arcuatum 
pubis) este o lamă fibroasă triunghiulară care 
solidarizează ramurile pubiene inferioare 
imediat sub suprafeţele simfizare, formând 
bolta superioară a arcului pubic. Superior, se 
continuă cu discul interpubic, iar baza lui liberă 

este separată de diafragma urogenitală printr- 
un orificiu pe unde vena dorsală profundă a 
penisului (respectiv a clitorisului) pătrunde în 
cavitatea pelvină. în timpul naşterii, ligamentele 
simfizei pubiene se relaxează permiţând 
trecerea mai uşoară a capului fătului pe sub 
arcul pubian. 

II. Articulaţiile membrului inferior 

Articulaţiile membrului inferior liber 

(articulationes membri inferioris liberi) reprezintă 
organe de mişcare înalt adaptate la funcţia de 
locomoţie realizată în poziţie verticală (antigravi- 
taţională). Ele au o structură masivă, cu suprafeţe 
articulare întinse, generatoare de presiuni sub 
pragul de uzură a ţesutului cartilaginos hialin. Sunt 
dotate cu un aparat capsuloligamentar puternic, 
capabil să reziste la solicitările statice impuse de 
poziţiile de maximă congruenţă articulară şi să 
asigure conducerea mişcărilor în timpul mersului. 
Deşi amplitudinea de mişcare este mai redusă faţă 
de articulaţiile membrului superior, ele sunt 
prevăzute cu o bogată inervaţie proprioceptivă care 


permite un control riguros din partea S.N.C. asupra 
posturii şi locomoţiei realizate prin intermediul 
membrelor inferioare. 

A. Articulaţia şoldului 

Articulaţia şoldului (articulatio coxae) este 
reprezentată de o enartroză situată la joncţiunea 
dintre trunchi şi membrul inferior liber, care 
participă şi asigură efectuarea în condiţii optime a 
ortostatismului şi locomoţiei. Ea realizează atât 
transmiterea greutăţii corpului de la pelvis spre 
femur în faza sprijinului mono- sau bipodal, cât şi 
faza de pendulare a membrului necesară deplasării. 

Suprafeţele articulare sunt reprezentate de 
cavitatea acetabulară şi capul femural care formează 
împreună o articulaţie sferoidală dotată cu o 
stabilitate intrinsecă ce rezultă din planul de 
construcţie al articulaţiei, combinată cu o mobilitate 
remarcabilă. 

1. Acetabulul are forma unei hemisfere cu 
diametrul de 60 mm şi ocupă o poziţie 
strategică pe faţa laterală a istmului osului coxal. 
centrat de sinostoza cartilajului triradiat. Spre 


FIG. 9.9 ARTICULAŢIA COXOFEMURALĂ 

FIG. 9.10 CAVITATEA COTILOIDĂ DREAPTĂ 



deosebire de cavitatea glenoidă a scapulei, 
prezintă un compartiment medial nearticular 
numit fosă acetabulară, constituit în cea mai 
mare parte din lama patrulateră acoperită de 
periost. Lama patrulateră constituie septul 
osos care separă fosa (şi implicit articulaţia) de 
pelvisul minor. Compartimentul lateral este 
articular, fiind reprezentat de faţa lunată de 
forma unei potcoave sau a unui inel întrerupt 
inferior la nivelul incizurii acetabulare. Incizura 
este transformată în canal de ligamentul 
transvers al acetabulului şi este folosită drept 
coridor de trecere spre fosă de ligamentul 
capului femural cu vasele sale. Faţa lunată este 
prevăzută cu un cartilaj hialin mai gros spre 
periferie, unde se continuă cu baza labrumului 
acetabular (labrum acetabulare). Ca toate 
fibrocartilajele de augmentare, acesta se 
prezintă ca un inel complet care se inseră pe 
circumferinţa neregulată a acetabulului, 
cunoscută în clinică ca "sprânceana” aceta¬ 
bulară. La nivelul incizurii acetabulare, sare ca 
o punte peste aceasta, devenind ligamentul 
transvers al acetabulului (lig. transversum 
acetabuli). Pe sub ligament, se realizează 
comunicarea dintre fosa şi regiunea periarti- 


culară. Labrumul acetabular are secţiune 
triunghiulară mai groasă în partea posterioară 
a articulaţiei, iar marginea lui liberă depăşeşte 
spre lateral ecuatorul capului femural, aco¬ 
perind împreună cu acetabulul 2/3 din suprafaţa 
lui. Diametrul cercului descris de marginea 
labrumului fiind mai mic decât diametrul 
maxim al capului femural, se realizează un efect 
de contenţie articulară. între faţa laterală a 
marginii libere a labrumului şi capsula articulară 
ia naştere un fund de sac numit recesul circular. 
Planul circumferinţei acetabulare priveşte în jos 
şi înainte, orientat faţă de planul orizontal la 
un unghi de înclinaţie de 45° şi faţă de planul 
parasagital la un unghi de anteversie de 20°. 

2. Capul femural reprezintă 2/3 dintr-o sferă cu 
diametrul cuprins între 42 - 56 mm, în general 
mai mic la femei. Din punct de vedere 
geometric, este considerat un sistem ogival care 
aproximează o sferă, explicând incongruenţa 
elastică naturală a articulaţiei nemcarcate. Pe 
faţa medială, în cadranul postero-inferior al 
suprafeţei articulare, se află fovea capului 
femural, în a cărei jumătate antero-superioară 
rugoasă se inseră ligamentul capului femural. 
Inferior şi lateral, capul se continuă cu colul 

femural, de care se delimitează printr-o margine 
circumferenţială netă care determină apariţia 
şanţului subcapital. El dispare doar pe faţa 
anterioară a colului, unde cartilajul articular se 
extinde o mică distanţă. Şanţul subcapital este 
perforat de orificiile arterelor epifizare laterale, 
mai ales în cadranul posterosuperior care are 
valoare de hil vascular. Cartilajul hialin acoperă 
neuniform capul femural: el este mai gros în 
zona centrală (3 mm) şi se subţiază spre 
periferie, având în consecinţă proprietăţi 
mecanice diferite pentru diversele zone ale 
suprafeţei articulare. Deşi nu se cunoaşte exact 
modul de repartiţie a eforturilor în capul 
femural, se consideră că forţa de reacţie 
articulară acţionează la nivelul cadranului 
superior, numit şi suprafaţă portantă. 

3. Colul femural reprezintă un segment osos 
cilindric de 50 mm turtit anteroposterior, care 
leagă capul de diafiza femurală. Spre deosebire 
de capul femural în întregime intracapsular, un 
segment lateral de aproximativ 2 cm al feţei 
posterioare a colului rămâne extracapsular. 
Colul femural are posibilitatea de a poziţiona 
specific centrul capului femural faţă de axul 
diafizei femurale şi vârful marelui trohanter, 
contribuind la aspectul de crosă răsturnată a 
extremităţii superioare a femurului. Această 


formă specifică a femurului este caracterizată 
de doi parametri: a) în plan frontal, unghiul 
cervicodiafizar se formează între axul capului, 
şi colului şi axul diafizei femurale, cu o valoare 
de 130° în medie la adult; b) în plan orizontal, 
unghiul de antetorsiune al epifizei proximale 
se formează între planul capului şi colului 
femural şi planul tangent la partea posterioară 
a condililor femurali, cu valoare de 12° în medie 
la adult. Unghiul cervicodiafizar se mai 
numeşte unghi de înclinaţie, iar unghiul de 
tensiune se mai numeşte unghi de declinaţie 
sau antetorsie. Variaţiile acestor unghiuri au o 
importanţă clinică deosebită: ele dictează 
raportul de lungime a pârghiei musculare faţă 
de pârghia greutăţii corpului în balanţa 
articulară, influenţând valoarea presiunilor din 
articulaţie. Un unghi cervicodiafizar mai mic 
de 130° se numeşte coxa vara, un unghi mai 
mare de 130° - coxa val ga, iar un unghi de 
antetorsie mai mare de 12° - coxa antetorsa. 
Componentele osoase ale articulaţiei şoldului 
sunt formate din ţesut osos spongios organizat ca 
o structură funcţională (Meyers), ale cărei elemente 
(trabeculele osoase) se aşează pe direcţia liniilor 
izostatice. Ele dau naştere unor construcţii 
traiectoriale în care trabeculele osoase sunt astfel 
aşezate, încât să fie solicitate în compresiune pură 


FIG. 9.11 CAPUL FEMURULUI DREPT 

sau tracţiune pură. Fiind supus celor mai mici 
tensiuni posibile, materialul osos necesar edificării 
construcţiei respective va fi redus la minimum, iar 
structura osoasă va avea o eficienţă maximă (legea 
maximum - minimum, Roux, 1895). 

Datorită încărcăturii excentrice a extremităţii 
superioare a femurului, în structura lui apar 
traiectorii secante corespunzătoare eforturilor de 
tracţiune şi compresiune dintr-o macara 
(CULMANN): 

A. Sistemul trabecularprincipal este reprezentat 
prin două componente: 

a) fasciculul arcuat (de tracţiune) ia naştere 
perpendicular pe faţa medială a capului femural, 
trece tangent la corticala superioară a colului 
femural şi baza trohanterului mare, termi- 
nându-se în corticala laterală a diafizei 
femurale. 

b) fasciculul de susţinere (de compresiune) 
pleacă perpendicular de sub suprafaţa portantă 
superioară a capului femural şi se termină în 
corticala medială a diafizei femurale, realizând 
aşa numitul "evantai de susţinere”. 

Cele două fascicule se intersectează în unghi 
drept în centrul capului femural formând un nucleu 
cefalic cu o rezistenţă mecanică deosebită. 

B. Sistemul secundar sau trohanterian este 
reprezentat de două componente: 

a) fasciculul de compresiune care preia solici¬ 
tările fasciculului arcuat de la joncţiunea colului 
cu diafiza şi le transferă la corticala medială a 
diafizei femurale, în zona trohanterului mic. 
Intersecţia acestor două sisteme trabeculare dă 
naştere "sistemului ogival” trohanterian. 

b) fasciculul de tracţiune din structura trohan¬ 
terului mare, reprezentat de trabeculele orientate 
paralel cu forţa de tracţiune a muşchilor 
abductori. 

La joncţiunea diafizei femurale cu colul, se 
delimitează între sistemul ogival şi evantaiul de 
susţinere o zonă osoasă cu densitate scăzută, numită 
triunghiul Ward. La nivelul lui apar, în condiţiile 
de osteoporoză, fracturile de col femural. Re¬ 
zistenţa extremităţii proximale a femurului este 
mărită prin prezenţa unei plăci osoase verticale 
situate înaintea micului trohanter şi crestei 
intertrohanteriene între peretele posterior al colului 
femural şi trohanterul mare. Această formaţiune se 
numeşte calcarul femural. 

La nivelul acetabulului, structura traiectorială se 


materializează în două sisteme care transmit 
eforturile între coloana vertebrală (prin articulaţia 
sacro-iliacă) spre articulaţia şoldului, respectiv spre 
tuberozitatea ischiadică. 

A. Sistemul sacro-acetabular este formaţ din două 
componente: 

a) fasciculul sacroacetabular superior pleacă 
de la nivelul suprafeţei auriculare, se con¬ 
densează în linia arcuată de pe faţa medială a 
coxalului şi se termină în cadranul superior al 
feţei lunate (cunoscut ca tavan acetabular), 
unde corespunde evantaiului de susţinere din 
capul femural. 

b) fasciculul sacroacetabular inferior pleacă de 
la nivelul suprafeţei auriculare, ajunge la 
marginea inferioară a incizurii ischiadice mari 
şi apoi în partea inferioară a acetabulului, unde 
corespunde fasciculului arcuat din capul 
femural. 

B. Sistemul sacro-ischiadic realizează transmiterea 
greutăţii corpului în poziţie şezândă, spre 
tuberozităţile ischiadice. 

Capsula articulară (capsula articularis) are 
forma unui manşon cilindric cu o circumferinţă mai 
mare acetabulară şi alta mai mică, femurală. Ea este 
mai puternică în partea superioară şi anterioară, 
unde atinge o grosime de 10 - 12 mm. în structura 
capsulei, se intrică mai multe categorii de fibre de 
colagen: 

a) fibre longitudinale acetabulofemurale dispuse 
superficial; 

b) fibre oblice acetabulofemurale, cu direcţie 
spiralată 

c) fibre arcuate acetabuloacetabulare aşezate în 
cravată în jurul colului femural 

d) fibre circulare fără inserţie osoasă, care se 
condensează pe faţa profundă a capsulei, cu o 
direcţie paralelă cu deschiderea acetabulară, 
înconjurând colul ca un inel: zona orbiculară 
(zona orbicularis) descrisă de Weber. Ea 
formează un adevărat sistem de siguranţă în 
jurul colului femural, blocând ieşirea capului 
din acetabul. 

Circumferinţa medială a capsulei se inseră pe 
sprânceana acetabulară în afara labrumului la 5-6 
mm, iar la nivelul incizurii acetabulare se prinde 
pe faţa laterală a ligamentului transvers. în partea 
superioară se intrică cu tendonul reflectat al 
muşchiului drept femural. Circumferinţa laterală 
este situată la baza colului femural. Inserţia capsulei 

se face pe linia intertrohanteriană anterior, dar la 
un centri metru medial de creasta intertrohanteriană 
posterior, astfel că segmentul de col de la joncţiunea 
cervicotrohanteriană posterioară este extracapsular. 
Superior, vârful trohanterului mare şi fosa 
trohanterică rămân de asemenea extracapsulare, iar 
inferior, capsula coboară până deasupra micului 
trohanter. De la nivelul inserţiei anterioare şi 
inferioare a capsulei pe femur, unele fibre se 
reflectă pe suprafaţa colului şi urcă spre capul 
femural acoperite de membrana sinovială, fiind 
cunoscute ca retinacule (frenula capsulae). în 
interiorul lor se află vase de sânge cu rol important 
în vascularizaţia capului femural. Având o poziţie 
vulnerabilă, unele retinacule sunt rupte în fractura 
de col femural, explicând apariţia necrozei 
ischemice a capului femural. Pe faţa anterioară, o 
bursă sinovială se interpune între tendonul 
muşchiului psoas-iliac şi capsulă. 

Membrana sinovială tapetează faţa profundă a 
capsulei şi cele două feţe ale labrumului acetabular. 
La nivelul inserţiei capsulei pe col, ea se reflectă 
pe suprafaţa acestuia şi îl îmbracă până la 
joncţiunea cu capul, acoperind atât fibrele 
retinaculare ale capsulei cât şi vasele cervicale 
ascendente destinate nutriţiei capului femural. 
Acestea vor forma la nivelul şanţului subcapital 
un inel anastomotic subsinovial. La nivelul fosei 
acetabulare, membrana sinovială este separată de 
restul articulaţiei: ea crează o teacă pentru 
ligamentul capului femural şi acoperă corpul adipos 
din fosa acetabulară. Când există o comunicare între 
bursa sinovială subtendinoasă a muşchiului psoas 
iliac şi cavitatea articulară, aceasta se realizează 
printr-un spaţiu circular situat în capsulă între 
ligamentele iliofemural şi pubofemural (10- 15% 
din cazuri). 

Articulaţia şoldului este prevăzută cu cele mai 
puternice ligamente din organism. Ele fac parte din 
structura intimă a capsulei şi conferă caracterul de 
articulaţie cu conducere ligamentară. Se consideră 
că există cinci ligamente, dintre care patru sunt 
capsulare şi unul este intracapsular. Pe faţa 
anterioară a capsulei acţionează două ligamente: 

1. Ligamentul iliofemural (lig. iliofemurale) este 
o formaţiune triunghiulară situată în partea 
superioară a feţei anterioare a capsulei. Vârful 
lui pleacă de la baza spinei iliace anteroinfe- 
rioare împreună cu originea complexă a 
muşchiului drept femural, iar baza se inseră pe 


linia intertrohanteriană. Latura superioară a 
triunghiului este paralelă cu axul colului 
femural şi reprezintă partea laterală (pars 
lateralis) sau banda iliotrohanteriană. Constituie 
partea cea mai rezistentă a ligamentului, cu o 
grosime de 10 mm. Latura inferioară a 
ligamentului este paralelă cu axul corpului, 
verticală, şi formează partea medială (pars 
medialis) cu o structură mai puţin rezistentă 
decât prima. între cele două benzi, grosimea 
ligamentului este mai mică. Cele două părţi ale 
ligamentului stau călare peste capul şi colul 
femural, sugerând aspectul unui ”Y” inversat 
(de unde şi denumirea de "ligament în Y” 
Bertin - Bigelow). Deşi cele două benzi din 
structura lui acţionează aproape independent, 
ligamentul iliofemural se tensionează în poziţia 
de extensie a articulaţiei înfăşurându-se în jurul 
colului femural, ceea ce constituie un mecanism 
valoros de stabilizare articulară în ortostatism 
prin evitarea intervenţiei factorului muscular 
consumator de energie. în acelaşi timp, asigură 
prin spiralare îmbunătăţirea contactului dintre 
capul femural şi acetabul (poziţia de congruenţă 
maximă). 

2. Ligamentul pubofemural (lig. pubofemurale) 
reprezintă triunghiul inferior inversat al feţei 
anterioare a capsulei. Baza lui îşi are originea 
la nivelul eminenţei iliopectinee, crestei 
obturatorii şi membranei obturatorii, de unde 
converg spre vârful care se inseră în partea 
inferioară a liniei intertrohanteriene. Acţiunea 
lui principală este să limiteze mişcarea de 
abducţie. Cele două ligamente anterioare ale 
capsulei considerate împreună formează un 
complex ligamentar de forma literei ”Z” 
(Welcker). 

Pe faţa posterioară a capsulei există un singur 
ligament: 

Ligamentul ischiofemural (lig. ischiofemurale) 
îşi are originea pe sectorul ischiadic al marginii 
acetabulare. Direcţia fibrelor este uşor spiralată 
înapoia articulaţiei, realizând un arc peste marginea 
superioară a colului pentru a se insera în regiunea 
fosei trohanterice alături de tendonul muşchiului 
obturator extern. El acţionează ca limitator al 
mişcării de rotaţie internă. 

Al patrulea ligament capsular este reprezentat 
de zona orbicularis descrisă la structura capsulei. 
Prin conexiunile pe care le realizează cu cele trei 

ligamente longitudinale, zona orbiculară are o 
acţiune stabilizatoare asupra structurii capsulare. 
Ligamentul capului femural (lig. capitis femoris) 
reprezintă unicul ligament intracapsular. El are 
formă de bandă triunghiulară lungă de 3 cm, cu 
vârful inserat în fovea capului femural şi baza 
reprezentată de trei rădăcini: 

posterioară pe extremitatea ischiadică a incizurii 
acetabulare 

anterioară pc extremitatea pubiană a incizurii 
acetabulare 

intermediară pe marginea superioară a liga¬ 
mentului transvers al acetabulului. 

El este conţinut în fosa acetabulară unde este 
acoperit împreună cu ţesutul fibroadipos de 
membrana sinovială care îi crează o teacă în formă 
de trunchi de con. Ligamentul se tensionează în 
poziţie de semiflexie şi adducţie a articulaţiei, 
jucând un rol minim în menţinerea stabilităţii ei 
(rezistă la o forţă de tracţiune de 45 kg, în 
comparaţie cu ligamentul iliofemural care rezistă 
la aproximativ 350 kg). Este mai important ca 
formaţiune purtătoare a vaselor epifizare mediale, 
ramuri din artera acetabulară sau circumflexă 
femurală medială, care asigură vascularizaţia a 1/5 
medială a capului femural. 

FIG. 9.12 DISPOZIŢIA TRABECULELOR 
OSOASE ÎN EPIFIZA PROXIMALĂ A 
FEMURULUI 

FIGG. 9.16 Şl 9.17 ARTICULAŢIA ŞOLDULUI 
-vedere anterioară- 


LIG. ILIOLUMBALE 




LIG. PUBOFEMORALE 

FIGG. 9.18 Şl 9.19 ARTICULAŢIA ŞOLDULUI 
-vedere posterioară- 


LIG. ILIOLUMBALE 




LIG. ISCHIOFEMORALE 

B. Articulaţia genunchiului 

Articulaţia genunchiului (articulatio genus) 
este cea mai mare şi probabil cea mai complexă 
articulaţie a corpului uman. Ea are o structură 
biarticulară care include în aceeaşi formaţiune 
anatomică articulaţia tibiofemurală şi patelofe- 
murală. Este o articulaţie intermediară a membrului 
inferior, localizată între pârghiile osoase lungi ale 
femurului şi tibiei; articulaţia genunchiului este 
solicitată de forţe mari care apar atât în timpul 
transmiterii greutăţii corpului din statică cât şi în 
conservarea momentelor de mişcare şi acţiunii 
cuplurilor de forţă necesare locomoţiei. 

Articulaţia femurotibială se formează între cei 
doi condili femurali şi condilii tibiali corespunzători 
ca o articulaţie bicondiliană. Din punct de vedere 
mecanic, ea funcţionează ca un ginglym mai 
complicat (trohoginglym) care permite realizarea 
mişcării de flexie-extensie asociată cu o compo¬ 
nentă rotatorie. Articulaţia concav-convexă dintre 
patelă şi suprafaţa patelară a femurului are 
conformaţia unei articulaţii în şa. în ciuda acestei 
structuri complicate, articulaţia genunchiului este 
prea puţin stabilă prin componenta ei osoasă astfel 
că funcţionarea ei corectă este strâns legată de 
integritatea aparatului capsulo-ligamentar. 

Suprafeţele articulare ale celor trei compo¬ 
nente au o anatomie specifică, fiind în mod evident 
incongruente. Aceasta explică existenţa unui cartilaj 
articular gros, dar mai ales prezenţa meniscurilor 
articulare care ameliorează lipsa de congruenţă. 

Condilii femurali sunt reprezentaţi de cele două 
proeminenţe osoase rotunde caracteristice extre¬ 
mităţii distale a femurului. Ei prezintă un contur 
cu o curbură excentrică, rezultată prin compunerea 
unei secţiuni printr-un ovoid (anterior) cu o secţiune 
printr-o sferă (posterior). Profilul lor sagital 
urmăreşte această structură, fiind rezultatul fuziunii 
a două spirale de tip Arhimede care îşi măresc 
progresiv raza dinspre anterior spre posterior până 
la un punct de tranziţie (în medie de la 15 la 38 de 
mm. pentru condilul medial şi de la 16 la 60 mm. 
pentru condilul lateral) după care raza se micşo¬ 
rează spre posterior (în medie de la 38 la 17 mm. 
pentru condilul medial şi de la 60 la 12 mm. pentru 
condilul lateral). Centrii acestor raze se înscriu la 
rândul lor pe două curbe spirale care se continuă 
una cu alta la nivelul unui apex corespunzând razei 
maxime din punctul de tranziţie. Acest punct 


delimitează pe contur un segment anterior 
corespunzător articulaţiei femuropatelare şi un 
segment posterior corespunzător articulaţiei 
femurotibiale. 

Condilii femurali se proiectează predominant 
posterior de diafîza femurală. Datorită faptului că 
sunt mai curbi şi mai turtiţi anterior decât posterior, 
ei realizează o suprafaţă de contact mai mare în 
extensie, necesară transmiterii greutăţii corpului. 
Şanţul intercondilian anterior pentru patelă se 
proiectează peste axul fosei intercondiliene situată 
posterior. Văzuţi dinspre suprafaţa inferioară, cei 
doi condili femurali sunt asimetrici, axul lung 
(orizontal) al condilului lateral este mai lung şi 
plasat într-un plan mai sagital dacat cel al condilului 
medial, divergent la 22°. Lăţimea condilului lateral 
este puţin mai mare decât a celui medial în centrul 
incizurii intercondiliene, dar în plan vertical, 
condilul femural medial este mai lung decât cel 
lateral. Acest lucru determină aspectul de valgus 
fiziologic al genunchiului cu valoare de 5-1°. 

Epifiza superioară a tibiei reprezentată de cei 
doi condili tibiali se expansionează proximal 
formând o suprafaţă plană numită platou tibial pe 
care se sprijină condilii femurali. în zona centrală 
se ridică eminenţa intercondiliană formată dc 
tuberculii intercondilari lateral şi medial. Tuberculii 
nu oferă suprafeţe de inserţie pentru ligamentele 
încrucişate, ci reprezintă un pivot central care 
stabilizează articulaţia prin contact cu suprafeţele 
centrale ale condililor femurali. Suprafeţele 
articulare se situează de o parte şi de alta a 
eminenţei, suprafaţa condilului tibial lateral fiind 
aproape circulară, iar aceea a condilului tibial 
medial fiind ovală cu diametrul lung situat 
anteroposterior. Pe secţiune sagitală condilul tibial 
lateral are o suprafaţă articulară convexă superior 
echivalentă cu arcul unui cerc cu centrul distal şi 
raza de 70 mm. Pe aceeaşi secţiune condilul tibial 
medial are o suprafaţă articulară concavă superior 
echivalentă cu arcul unui cerc cu centrul proximal 
şi raza de 80 mm. Pe secţiune frontală, ambele 
suprafeţe articulare sunt concave superior. Dacă 
în plan frontal tibia se proiectează aproape vertical 
în centrul axului mecanic al membrului inferior, în 
plan sagital există o serie de curburi care modifică 
orientarea suprafeţelor de pe platoul tibial 
(retroflexia, retrotorsia). Cea mai importantă 
modificare pare să fie retroversia, care face ca 
planul platoului tibial să fie înclinat cu 10° spre 

posterior. 

Suprafaţa articulară a patelei este împărţită de 
creasta verticală mediană în faţete articulare 
medială şi laterală, corespunzătoare condililor 
femurali. Faţeta articulară laterală cuprinde 2/3 din 
suprafaţa articulară totală, este concavă în plan 
orizontal şi convexă în plan sagital, cea medială 
este mai mică şi convexă în plan orizontal. Fiecare 
din cele două faţete este divizată în continuare de 
creste orizontale mai puţin evidente în câte trei 
suprafeţe secundare, cuprinzând câte 1/3 din 
suprafaţa primară respectivă. Faţeta articulară 
medială prezintă în plus a 7-a suprafaţă - numită 
impară - situată chiar lângă marginea medială a 
rotulei. 

Suprafaţa articulară patelară a femurului are 
forma unui şanţ vertical, cu versanţii medial şi 
lateral. întreaga suprafaţă prezintă o convexitate 
sagitală, iar versantul lateral este mai abrupt, mai 
înalt şi mai larg decât cel medial. Două creste puţin 
distincte corespunzând marginilor periferice ale 
meniscurilor, separă suprafaţa articulară patelară 
de suprafaţa articulară tibială a condililor femurali. 
Congruenţa articulaţiei femuropatelare este 
imperfectă, şi la aceasta se adaugă stabilitatea 
intrinsecă redusă a articulaţiei, rezultată din poziţia 
laterală a tuberozităţii tibiale, care face ca forţa de 
acţiune a cvadricepsului să disloce rotula spre 
lateral (unghiul Q). Contactul maxim dintre patelă 
şi femur se realizează în flexie de 45° (între 3-5 
cm2), în extensie completă patela stă în partea 
superioară a şanţului, în flexie de 90° suprafaţa se 
reduce la contacte distincte medial şi lateral în partea 
superioară iar peste 90° numai faţa impara ia 
contact cu condilul femural medial. 

Deşi articulaţia genunchiului este considerată un 
exemplu de neconcordanţă a suprafeţelor articula¬ 
re, acest "defect” de construcţie este compensat de 
prezenţa celor două meniscuri articulare. Acestea 
sunt formaţiuni fibrocartilaginoase de formă arcuită, 
aşezate în jurul suprafeţelor articulare ale condililor 
tibiali pe care le adâncesc transformându-le în 
adevărate cavităţi de recepţie şi centraj pentru 
condilii femurali (joint filler). Prezenţa meniscurilor 
în spaţiul articular delimitează un etaj femurome- 
niscal superior şi meniscotibial inferior ceea ce face 
posibilă fracţionarea mişcărilor articulare pe etaje 
şi contribuie la o transformare armonioasă a mişcării 
de rotaţie în mişcare de translaţie. Fiecare menise 
este triunghiular pe secţiune, ataşat cu baza 


convexă la capsula articulară, iar vârful triunghiului 
opus bazei este concav, subţire şi se mişcă liber în 
interiorul articulaţiei. Suprafaţa proximală este 
concavă în contact cu condilul femural, iar cea 
distală este plană şi stă pe platoul tibial acoperind 
1/2 - 1/3 din suprafaţa articulară corespunzătoare. 
Poziţia periferică a meniscurilor protejează capsula 
şi membrana sinovială contra fenomenului de 
absorbţie intraarticulară în timpul mişcărilor 
extreme, contribuind în acelaşi timp la distribuţia 
filmului de lichid sinovial. Prin interpoziţia lor, 
meniscurile cresc aria de contact l'emurotibială, ceea 
ce duce la scăderea presiunii suportată de cartilajul 
articular. 40% - 60% din greutatea corpului în 
ortostatism este preluată şi transmisă prin interme¬ 
diul meniscurilor. 

Meniscurile sunt structuri fibrocartilaginoase 
elastice, fixate prin extremităţile lor pe suprafeţele 
intercondiliene corespunzătoare de pe platoul tibial. 
Ele funcţionează pasiv prin deformare, adap- 
tându-se la deplasările şi diametrele variabile ale 
condililor femurali din timpul mişcărilor articulare. 
Această funcţie se manifestă printr-o citofi- 
broarhitectonică specifică. Populaţia celulară este 
reprezentată de celule de tip condrocitar distribuite 
mai ales spre suprafaţa proximală a meniscurilor şi 
fibroblaşti într-un număr mai redus. La microscopul 
cu lumină polarizată au fost evidenţiate trei sisteme 
de fibre de colagen în structura meniscurilor: 

a) sistemul fibrelor circumferenţiale, fibre 
majoritare, responsabile de componenta 
centripetă a elasticităţii care împinge meniscul 
spre centrul articulaţiei (hoop-tension). Aceasta 
se echilibrează cu tensiunea centrifugală 
rezultată din compresia meniscului între femur 
şi tibie. 

b) sistemul fibrelor radiale prezent la nivelul 
suprafeţelor meniscale 

c) sistemul fibrelor perforante care solidarizează 
primele două sisteme. 

Meniscul lateral (meniscus lateralis) prezintă 
un corp aproape circular, care acoperă 2/3 din 
suprafaţa articulară a condilului tibial lateral. 
Inserţia lui se realizează prin cele două extremităţi 
numite coame, de dimensiuni egale care se fixează 
la nivelul eminenţei intercondiliene. Cornul 
anterior se inseră posterior de originea tibială a 
ligamentului încrucişat anterior, iar cel posterior 
înaintea inserţiei cornului omolog al meniscului 
medial. Suplimentar, cornul posterior al meniscului 

FIG. 9.20 PLATOUL TIBIAL DREPT 

FIG. 9.21 INSERŢIA MENISCURILOR PE PLATOUL TIBIAL 

lateral este ancorat la femur prin ligamentul 
meniscofemural posterior (lig. meniscofemurale 
posterius) Wrisberg. Acesta există numai în 30% 
din cazuri, şi leagă partea posterioară a meniscului 
de condilul femural medial, trecând prin fosa 
intercondiliană posterior de ligamentul încrucişat 
posterior. într-o proporţie mai scăzută, trecând 
anterior de ligamentul încrucişat posterior există 
ligamentul meniscofemural anterior (lig. 
meniscofemurale anterius) Humphry. Acesta este 
mai subţire decât primul şi leagă cornul posterior 
al meniscului de ligamentul încrucişat anterior. 
Caracteristic pentru meniscul lateral este conexiu¬ 
nea acestuia cu tendonul muşchiului popliteu. 
Acesta îşi are originea pe faţa laterală a condilului 
femural lateral şi trece intraarticular îmbrăcat în 
membrana sinovială la nivelul hiatusului popliteu, 
interpunându-se între marginea posterolaterală a 
meniscului (de care aderă imprimând un şanţ) şi 
capsula articulară cu ligamentul colateral fibular. 
Aceste particularităţi explică inabilitatea mai mare 
a meniscului lateral şi posibilitatea controlului 
poziţiei cornului posterior de către muşchiul 
popliteu şi ligamentele meniscofemurale. Meniscul 
lateral este vascularizat prin arcada şi plexul 
perimeniscal, dependente de ambele artere 
geniculate laterale, în proporţie de 10 - 25% din 
lăţimea lui. 

Meniscul medial (meniscus medialis) are o 
formă semilunară cu baza mai mare decât a celui 
lateral, cu o lungime de 35 mm. Coarnele 
meniscului medial sunt asimetrice, cornul posterior 
este mult mai lat decât cel anterior. Inserţia cornului 
anterior se face la nivelul ariei intercondiliene 
anterioare, imediat înaintea ligamentului încrucişat 
anterior, iar a cornului posterior pe aria intercon¬ 
diliană posterioară, înaintea ligamentului încrucişat 
posterior. Periferia corpului este ataşată de capsulă 
şi mai ales de tibie prin ligamentul coronar. 
Caracteristică pentru meniscul medial este aderenţa 
la suprafaţa profundă a ligamentului colateral 
medial şi stabilizarea cornului posterior prin 
expansiunea fibroasă a muşchiului semimem- 
branos. Meniscul medial are o mobilitate mai mică, 
iar rotaţia laterală a tibiei îl alungeşte şi îl 
distorsionează cel mai mult, explicând rupturile lui 
mai frecvente. Meniscul medial este penetrat de o 
reţea vasculară periferică dependentă de arterele 
geniculate mediale, în proporţie de 10%-30% 
(Amoczky). 


Ligamentul transvers al genunchiului (lig. 
transversus genus) este reprezentat de un mănunchi 
de fibre transversale care conectează extremităţile 
anterioare ale celor două meniscuri. în 10% din 
cazuri se prezintă sub forma unor fascicule 
neorganizate sau poate chiar să lipsească. 

Alături de meniscuri, cele mai importante 
structuri intraarticulare, situate imediat posterior de 
centrul articulaţiei genunchiului, sunt reprezentate 
de ligamentele încrucişate (ligg. cruciata genus). 
Ele sunt astfel denumite datorită dublei încrucişări 
reciproce în plan sagital şi frontal şi datorită 
intersecţiei la distanţă cu direcţia ligamentelor 
colaterale. Ligamentele încrucişate sunt formaţiuni 
puternice, puţin extensibile a căror lungime 
controlează poziţia normală a femurului faţă de 
tibie, mai ales stabilitatea articulară în plan 
anteroposterior. Reprezintă pivotul central al 
genunchiului. Deşi situate profund intraarticular, 
ligamentele încrucişate sunt acoperite doar pe faţa 
lor anterioară de membrana sinovială, având o 
poziţie extrasinovială, ceea ce confirmă provenienţa 
lor din ligamentele colaterale ale unor articulaţii 
femurotibiale ancestrale separate. 

Ligamentul încrucişat anterior (lig. cruciatum 
anterius) se inseră inferior pe aria intercondiliană 
anterioară a tibiei, între originea celor două coame 
meni scale anterioare, mai aproape de cornul 
anterior al meniscului lateral. De aici se îndreaptă 
lateral spre superior, unde se inseră pe faţa medială 
a condilului femural lateral, într-o zonă situată 
posterior. Zona de inserţie are forma unui segment 
de cerc aşezat aproape vertical, cu marginea 
anterioară dreaptă şi cea posterioară convexă. 
Lungimea medie este de 35 mm. (±10 mm.), iar 
grosimea în 1/3 medie este de 11 mm. (±lmm.). 
Rezistă la tracţiune de 1730N (±296 N) egală cu 
rezistenţa ligamentului colateral medial, dar 
jumătate din aceea a ligamentului încrucişat , 
posterior. Este format din trei componente: 
anteromedială, intermediară şi posterolaterală, care 
se tensionează şi se relaxează în timpul mişcărilor 
în funcţie de geometria inserţiei lor femurale. Se 
crede că fiecare fascicul are o funcţie de stabilizare 
precisă în articulaţie. Fasciculul posterolateral este 
cel mai scurt şi mai vertical. Rolul ligamentului 
încrucişat anterior constă în blocarea mişcării de 
translaţie anterioară a tibiei sub femur (sertar 
anterior), fiind responsabil de 85% din această 
funcţie. Fasciculul posterolateral se opune 

hiperextensiei genunchiului. Vascularizaţia 
ligamentului este precară explicând lipsa de 
cicatrizare în rupturile din 1/3 medie. Este asigurată 
de vase de sânge care merg în manşonul sinovial 
având originea în reţeaua corpului adipos 
retropatelar. 

Ligamentul încrucişat posterior (lig. cru- 
ciatum posterius) este mai gros şi mai puţin oblic 
(mai vertical) în comparaţie cu cel anterior. Are 
inserţia inferioară în partea cea mai posterioară a 
ariei intercondiliene posterioare, înapoia cornului 
posterior al meniscului medial şi pe faţa posterioară 
a tibiei, imediat lateral de axul central. Urcă pe o 
direcţie oblică medială şi se inseră în sectorul 
posterior al suprafeţei laterale a condilului medial. 
Suprafaţa de inserţie are forma unui segment de 
cerc cu axul lung aproape orizontal. 

Lungimea medie este de 38 mm. (±4 mm.), iar 
grosimea în 1/3 medie de 13 mm. (±1 mm). Rezistă 
la o tracţiune dublă în comparaţie cu ligamentul 
încrucişat anterior. Este format din două compo¬ 
nente, una masivă, anterioară şi alta subţire, oblică, 
posterioară. Ligamentul încrucişat posterior 
reprezintă axul faţă de care se realizează rotaţia 
automată a genunchiului, necesară blocajului 
articular la sfârşitul extensiei. Este principala 
formaţiune care se opune mişcării de translaţie 


posterioară a tibiei sub femur (sertar posterior), 
funcţie pe care o realizează în proporţie de 89%. 
Se tensionează în flexie, dar poate controla 
hiperextensia după ruperea ligamentului încrucişat 
anterior. 

Capsula şi ligamentele ei aferente reprezintă, 
alături de ligamentele încrucişate, principalii 
stabilizatori pasivi ai articulaţiei. Genunchiul este 
prevăzut cu o capsulă articulară complicată: în 
unele zone este mai groasă fiind asimilată cu 
ligamentele, în alte zone este întărită de expansiuni 
tendinoase, iar în alte zone este absentă. Din motive 
chirurgicale pare mai practic să fie studiată pe 
sectoare: 

a) sectorul posterior formează în parte peretele 
anterior al fosei poplitee. Este reprezentat de 
fibrele verticale care pleacă de pe condilii 
femurali şi fosa intercondiliană până pe 
marginea posterioară a condililor tibiali şi aria 
intercondiliană posterioară. în dreptul condililor 
femurali, fibre care provin din originea 
muşchiului gastrocnemian corespunzător 
întăresc capsula, deşi mai jos o bursă sub- 
tendinoasă separă cele două formaţiuni. 
Posterior de condilul femural lateral, în 
grosimea capsulei există în 11 % din cazuri un 
os sesamoid numit Fabela. Zona centrală a 


FIG. 9.22 LIGAMENTELE ÎNCRUCIŞATE ALE GENUNCHIULUI DREPT 

-vedere anterioară- 

FIG. 9.23 ARTICULAŢIA GENUNCHIULUI 
-vedere posterioară- 



capsulei posterioare este întărită de o for¬ 
maţiune ligamentară reprezentată de expan¬ 
siunea laterală a tendonului muşchiului 
semimembranos, numită ligamentul popliteu 
oblic (lig. popliteum obliquum). Se orientează 
superior spre condilul femural lateral şi originea 
muşchiului gastrocnemian lateral. Ligamentul 
este pus sub tensiune de contracţia muşchiului 
semimembranos şi prin el este tensionată 
capsula posterioară. Formează planşeul fosei 
poplitee cu care artera poplitee vine în contact, 
în partea posterolaterală, capsula posterioară 
este întărită de ligamentul popliteu arcuat (lig. 
popliteum arcuatum). Acesta îşi are originea 
pe apexul capului fibulei de unde se bifurcă în 
forma literei ”Y” într-o componentă tibială şi 
alta femurală. Componenta tibială se arcuieşte 
medial peste tendonul muşchiului popliteu, 
pentru a ajunge în aria intercondiliană 
posterioară. Componenta femurală - se orien¬ 
tează spre epicondilul femural lateral, unde vine 
în contact cu ligamentul fibulofemural atunci 
când acesta există. Ligamentul arcuat este 
tensionat de contracţia muşchiului popliteu. 
b) sectorul medial este format din fibre verticale 
care pleacă de la marginea suprafeţelor 
articulare ale condilului femural şi tibial. 
Capsula medială poate fi împărţită topografic 
în trei zone: anterioară, mijlocie şi posterioară. 


Zona anteromedială va fi descrisă odată cu 
sectorul anterior. Zona mijlocie este subţire, dar 
sub ligamentul colateral medial fibrele se 
îgroaşă şi se organizează formând componenta 
profundă a ligamentului colateral. Este formată 
din componenta femuromeniscală şi compo¬ 
nenta meniscotibială, ultima fiind parte a 
ligamentului coronar. Zona posteromedială se 
întinde între marginea posterioară a liga¬ 
mentului colateral medial şi inserţia tibială 
directă a muşchiului semimembranos. Ea este 
întărită de un sistem de fibre care pleacă de pe 
tuberculul adductorilor şi se răsfiră în toată zona 
posteromedială a capsulei sistem cunoscut ca 
ligamentul posterior oblic Hughston. 
Această zonă a capsulei se opune deformării 
în valgus şi rotaţie externă, dar formaţiunea cea 
mai importantă pentru îndeplinirea acestei 
funcţii este considerată ligamentul colateral 
tibial (ligament collaterale tibiale). Aceasta este 
o formaţiune plată cu originea la nivelul 
epicondilului medial femural şi inserţia pe faţa 
medială a diafizei tibiale la 7-10 cm mai jos de 
linia articulară sub inserţia lui pes anserinus. 
Fibrele lui anterioare sunt paralele şi bine 
separate de capsulă şi meniscul medial prin 
intermediul unei burse subligamentare. Fibrele 
posterioare devin tot mai oblice şi se întrepă¬ 
trund cu fibrele din structura capsulei, formând 

FIG. 9.24 ARTICULAŢIA GENUNCHIULUI DESCHISĂ 
-vedere posterioară- 


LIGG. CRUCIATA GENUS LIG. CRUCIATUM ANTERIUS 



un strat comun care reprezintă capsula 
posteromedială din dreptul condilului femural 
medial. Ligamentul colateral tibial reprezintă 
principalul stabilizator al genunchiului în 
valgus. Fibrele lui anterioare se tensionează în 
flexie, în timp ce fibrele posterioare se relaxează 
şi întreg ligamentul translează spre posterior, 
în extensie, ligamentul alunecă înainte şi se 
tensionează. 

c) Sectorul lateral al capsulei este format din fibre 
cu inserţie circumferenţială, întinse între 
condilul femural lateral, deasupra originii 
muşchiului popliteus, care ajung distal pe 
condilul tibial lateral şi capul fibulei. Capsula 
laterală este reprezentată de o membrană 
subţire, care formează, în partea anterioară, un 
ligament coronar slab pe care se inseră 
marginea inferioară a meniscului lateral. 
Tendonul muşchiului popliteu perforează 
ligamentul coronar în partea posterolaterală prin 
hiatul popliteu pentru a ajunge pe sub 
ligamentul popliteu arcuat în peretele anterior 
al fosei poplitee. în partea posterioară capsula 
laterală se divide în două straturi: o lamă 


superficială, care se termină pe ligamentul 
fabelofibular (ligamentul extern scurt), când 
acesta există şi o lamă profundă, care se termină 
pe ligamentul popliteu arcuat. Cele două lame 
sunt separate între ele prin vasele geniculate 
inferolaterale. Ligamentul colateral fibular 
(lig. collaterale fîbulare) este reprezentat de un 
cordon fibros extracapsular cu aspectul unui 
băţ de chibrit, având originea pe epicondilul 
lateral femural, deasupra şanţului de origine al 
m. politeu şi inserţia pe capul fibulei, intricat 
cu inserţia tendonului m. biceps femural. 
Tendonul m. popliteu trece medial de el în 
partea superioară, iar vasele geniculate 
inferolaterale trec medial în partea inferioară, 
separându-1 complet de meniscul lateral. 
Ligamentul colateral fibular reprezintă princi¬ 
palul stabilizator al genunchiului contra 
deplasărilor în varum atunci când articulaţia este 
în extensie. 

GENU VALGUM = modificarea axului genun¬ 
chiului, când tibia se depărtează de planul 
mediosagital al corpului (genunchi în ”x”). 

GENU VARUM = modificarea axului genun- 

chiului, când tibia se apropie de planul 
mediosagital al corpului (genunchi în ”o”) 
d) Sectorul anterior al capsulei genunchiului este 
şi cel mai deficitar. Capsula articulară lipseşte 
în dreptul şi deasupra patelei, ceea ce explică 
de ce cavitatea articulară comunică larg cu 
bursa suprapatelară. Anteromedial şi ante- 
rolateral capsula este o structură subţire, dar 
este întărită de formaţiunile retinaculare. 
Acestea sunt reprezentate de două benzi 
fibroase late care pleacă de pe marginile laterale 
ale patelei spre condilii tibiali. Retinaculul 
patelar medial (retinaculum patellae mediale) 
se formează din expansiunea aponevrotică a 
m. vast medial, suprapusă peste un sistem de 
fibre oblice reprezentate de ligamentele 
pateloepicondilian si patelotibial. Retinaculul 
patelar lateral (retinaculum patellae laterale) 
se formează, la rândul său, din expansiunea 
aponevrotică a m. vast lateral, întărită de aşa 
numitul retinacul superficial oblic, care 
reprezintă contingentul de fibre ale tractului 
iliotibial. 

Ligamentul patelar (lig. patellae) poate fi 
considerat ca o prelungire a tendonului cvadri- 


cipital, care după ce a îmbrăcat patela anterior şi 
lateral, se continuă până la nivelul tuberozităţii 
tibiale pe care se inseră, transformând patela în cel 
mai mare os sesamoid al organismului. Considerat 
între vârful patelei şi tuberozitate, ligamentul are 
80 mm lungime, 15 mm lăţime prezentându-se ca 
o bandă turtită. Pe marginile lui coboară retinaculele 
patelare, mediale şi laterale, pentru a se insera de o 
parte şi de alta a tuberozităţii. Faţa posterioară a 
ligamentului este separată de membrana sinovială 
prin pachetul adipos infrapatelar şi de tibie printr-o 
bursă retroligamentară. 

Membrana sinovială are o structură complexă. 
Ea delimitează un spaţiu articular complicat de 
prezenţa corpurilor adipoase cu rol de umplere, care 
o separă de capsula fibroasă. în partea anterioară 
formează bursa suprapatelară (bursa suprapa- 
telaris) ca o pungă largă, întinsă de la marginea 
superioară a rotulei pe sub m. cvadriceps şi 
reflectată pe faţa anterioară a metafizei femurale, 
de care este separată printr-un strat adipos. Poate 
fi considerată ca o expansiune a cavităţii articulare. 
Pe polul ei superior se inseră m. articular al 
genunchiului, care o menţine în tensiune indiferent 
de poziţia rotulei. Distal de bursă, membrana 


FIG. 9.25 ARTICULAŢIA GENUNCHIULUI 
-vedere anterioară- 

sinovială coboară de o parte şi de alta a patelei, 
sub retinaculele patelare. Sub patelă, este separată 
de lig. patelar prin corpul adipos infrapatelar 
(corpus adiposum infrapatellare) care umple 
unghiul diedru dintre ligament şi tibie. De o parte 
şi de alta a suprafeţelor articulare inferioare ale 
patelei membrana sinovială a corpului adipos 
formează două cute ca nişte aripi: plicile alare 
(plicae alares), cu valoare de proeminenţe 
adipoase, acoperite de membrana sinovială. Ele au 
rol de umplere a spaţiului articular anterior. 
Posterior cele două plici alare converg formând 
prin fuziune plică sinovială infrapatelară (plică 
sinovialis infrapatelaris) sau ligamentul mucos care 
se îndreaptă spre fosa intercondiliană unde acoperă 
faţa anterioară a ligamentelor încrucişate. Această 
plică sinovială este considerată vestigiul membra¬ 
nei care a separat articulaţia femuropatelară de restul 
articulaţiei genunchiului. 

Lateral membrana sinovială tapetează capsula 
şi zona de inserţie a meniscurilor, ocolind 
suprafeţele lor. Posterior şi lateral, formează un 
reces subpopliteal, între meniscul lateral şi tendonul 
m. popliteu, reces care poate comunica uneori cu 
articulaţia tibiofibulară proximală. în partea 


posterioară membrana sinovială se reflectă pe 
femur, la marginea cartilajului suprafeţelor 
articulare, formând două cavităţi pentru fiecare 
condil femural. în partea centrală, membrana 
sinovială rămâne pe faţa anterioară a ligamentelor 
încrucişate astfel că zona mijlocie a capsulei 
posterioare nu este tapetată de sinovială. Se 
formează un reces sinovial între cele două 
ligamente încrucişate, care începe lateral şi ajunge 
până la peretele medial al fosei intercondiliene. 

Există numeroase burse sinoviale, adiacente 
articulaţiei genunchiului, împărţite în două mari 
categorii: 

a) burse comunicante cu cavitatea articulară 

b) burse separate de cavitatea articulară. 

Din prima categorie fac parte: bursa su- 
prapatelară (bursa suprapatelaris), bursa m. 
semimembranos (bursa m. semimembranosi), 
bursa subtendinoasă a m. gastrocnemian lateral 
(bursa subtendinea m. gastrocnemii lateralis) şi 
bursa subtendinoasă a m. gastrocnemian 
medial (bursa subtendinea m. gastrocnemii 
medialis). Dintre acestea, bursa m. semimembra¬ 
nos, care realizează comunicarea cu cavitatea 
articulară cam în proporţie de 50%, îşi poate mări 

dimensiunile prin acumulare de lichid sinovial (în 
condiţii de sinovită cronică) comprimând for¬ 
maţiunile spaţiului popliteu. Această situaţie 
patologică este cunoscută în practică sub numele 
de chist Baker. 

Bursele separate de cavitatea articulară sunt: 
bursa subcutanată prepatelară (bursa subcu- 
tanea prepatelaris), bursa infrapatelară profundă 
(bursa infrapatelaris profunda), şi mai puţin 
constante bursa subfascială prepatelară (bursa 
subfascialis prepatelaris) şi bursa subcutanată 
infrapatelară (bursa subcutanea infrapatellaris). 

C. Articulaţia tibiofibulară proximală 

Asemănător cu scheletul antebraţului, oasele 
gambei sunt solidarizate între ele la nivelul 
epifizelor prin câte o articulaţie proximală şi distală, 
iar la nivelul diafizelor prin intermediul unei 
membrane interosoase. 

Articulaţia tibiofibulară (artculatio tibiofibularis) 
este o articulaţie sinovială de tip planiform realizată 
între faţa articulară de pe capul fibulei şi faţa 
articulară pentru fibulă de pe condilul tibial lateral. 
Suprafeţele articulare sunt eliptiforme, iar direcţia 
interliniului articular este variabilă. Articulaţia 
tibiofibulară proximală se proiectează înjumătăţea 
posterioară a articulaţiei genunchiului, determinând 
şi locul de acţiune a ligamentului colateral fibular, 
care se inseră distal între apexul fibular şi faţa 
articulară pentru tibie. 

O capsulă articulară puternică se inseră în 
imediata vecinătate a suprafeţelor articulare. Ea este 
mai groasă anterior unde este întărită de ligamentul 
anterior al capului fibulei (lig capitis fibulae 
anterius). Aceasta are forma unei benzi patrulatere 
care urcă oblic prin faţa capului fibulei spre condilul 
tibial lateral. Pe faţa posterioară a capsulei se află 
ligamentul posterior al capului fibulei (lig capitis 
fibulae posterius). Acesta este o bandă ligamentară 
puternică cu direcţie oblică spre superior şi medial. 
Pe faţa posterioară a lui trece tendonul m. popliteu. 

Articulaţia tibiofibulară proximală realizează 
mişcări de mică amplitudine, consecutive solicitării 
articulaţiei tibiofibulare distale. Din această cauză 
mai este numită şi articulaţie de compensare, în 
timpul flexiei gleznei suprafaţa articulară fibulară 
alunecă superior, interlinia articulară se deschide 
inferior şi posterior ca o consecinţă a modificării 
poziţiei fibulei. 


FIG. 9.27 MEMBRANA INTEROSOASĂ A 
GAMBEI 


D. Articulaţia tibiofibulară mijlocie 

Membrana interosoasă a gambei (membrana 
interossea cruris) este reprezentată de o perdea 
fibroasă inserată pe marginile interosoase ale tibiei 
şi fibulei. în structura ei intră fibre cu direcţie oblică 
spre superior şi medial, în concordanţă cu direcţia 
generală a sistemului ligamentar care conectează 
fibula la tibie. Membrana interosoasă formează 
peretele despărţitor dintre compartimentul anterior 













Articulaţiile centurii pelvine şi ale membrului inferior^ 


147 


(extensor) al gambei şi compartimentul posterior 
(flexor profund) al gambei, oferind suprafeţe de 
inserţie muşchilor respectivi. Membrana interosoasă 
este discontinuă proximal şi distal. în partea 
superioară a spaţiului interosos, imediat sub 
articulaţia tibiofibulară proximală, se află o 
deschidere ovală prin care a. tibială anterioară trece 
de la marginea inferioară a m. popliteu, din fosa 
poplitee spre loja anterioară a gambei. Simetric, în 
partea inferioară deasupra articulaţiei tibiofibulare 
distale ramura perforantă a a. peroniere trece în loja 
anterioară pentru a se anastomoza cu a. maleolară 
anterolaterală. Membrana interosoasă are valoarea 
unei sşndesmoze care leagă diafizele celor două 
oase. în partea inferioară se continuă cu lig. 
interosos al articulaţiei tibiofibulare distale, 
considerat ca legătură cea mai puternică dintre 
extremităţile inferioare ale celor două oase. 

E. Articulaţia tibiofibulară distală 

Articulaţia tibiofibulară distală [syndesmosis 
(articulatio) tibiofibularis] se formează între 
suprafaţa convexă de pe faţa medială a maleolei 
fibulare şi suprafaţa concavă a incizurii fibulare de 
pe faţa laterală a epifizei distale a tibiei. Pentru ca 
suprafeţele osoase nu sunt acoperite de cartilaj 
articular, nu există o cavitate articulară distinctă, 
iar legătură dintre oase se realizează cu ajutorul 
unor ligamente interosoase puternice, această 
articulaţie se încadrează în categoria syndes- 


inozelor. în partea inferioară, suprafeţele osoase 
sunt prevăzute cu cartilaj articular şi pe o distanţă 
de câţiva milimetri o prelungire a membranei 
sinoviale din articulaţia tibiotalară se interpune între 
ele. Când aceste modificări se extind pe o distanţă 
mai mare proximal, syndesmosa tibiofibulară îşi 
pierde caracterul de articulaţie fibroasă căpătând 
caracterul unei articulaţii sinoviale, ceea ce explică 
existenţa termenului în rezervă din Nomenclatura 
Internaţională. 

• Articulaţia (syndesmoza) tibiofibulară distală nu 
are o capsulă articulară distinctă. Ea este asigurată 
de ligamente transverse puternice al căror rol este 
să asigure distanţa intermaleolară a cadrului de 
fixare al talusului în articulaţia gleznei. 

Ligamentul tibiofibular anterior (lig tibiofi¬ 
bulare anterius) este o bandă cu direcţie oblică spre 
medial şi superior, întins între faţa anterioară a 
maleolei fibulare şi suprafaţa adiacentă anterioară 
a incizurii fibulare a tibiei, cunoscută ca tubercul 
tibial anterior (Tillaux-Chaput). 

Ligamentul tibiofibular posterior (lig 
tibiofibulare posterius) este situat pe faţa posterioară 
a syndesmosei. Este mai puternic decât cel anterior, 
cu originea în partea superioară a fosei maleolare 
fibulare şi a doua origine pe faţa posterioară a 
epifizei distale tibiale, pe o zonă cunoscută ca 
triunghi Volkmann. Partea inferioară a ligamentului 
este mai bogată în fibre elastice. Ea formează 
ligamentul transvers inferior, care orientându-se 
distal de marginea inferioară a tibiei vine în contact 
cu suprafaţa articulaăa a trohleei talusului. 


FIG. 9.28 LIGAMENTUL ADIPOS 
structura membranei sinoviale a genunchiului- 

FIG. 9.29 ARTICULAŢIA GENUNCHIULUI DREPT 
-vedere medială- 

FIG. 9.30 ARTICULAŢIA GENUNCHIULUI DREPT 
-vedere laterală- 

FIG. 9.31 ARTICULAŢIA GENUNCHIULUI DREPT 
-vedere posterioară- 

FIG. 9.32 SECŢIUNE SAGITALĂ PRIN ARTICULAŢIA GENUNCHIULUI 

Articulaţiile piciorului (articulationes pedis) 
solidarizează între ele cele 26 de piese osoase care 
formează scheletul piciorului. Ele se clasifică în 
mare în articulaţiile tarsiene, metatarsiene şi ale 
degetelor piciorului. Forma oaselor, prezenţa 
ligamentelor puternice şi acţiunea musculaturii 
intrinseci şi extrinseci, controlează mişcările 
articulare şi permit piciorului să se transforme într-o 
pârghie rigidă necesară propulsiei, sau într-o 
platformă flexibilă capabilă să asigure absorbţia 
şocurilor şi sprijinul pe variate forme de suport. 

Articulaţiile intertarsiene (articulationes 
intertarseae) reprezintă articulaţiile dintre oasele 
tarsiene. Scheletul tarsului este organizat după o 
schemă specifică, cu oasele proximale ale 
retropiciorului (calcaneu şi talus) suprapuse 
excentric. Fiecare dintre ele constituie punctul de 
plecare al unui rând de oase care formează arcurile 
medial şi lateral al picioarului: ta lusul, navicularul 
şi cele trei cuneiforme determină arcurile medial şi 
bolta transversă, iar calcaneul şi cuboidul arcul 


lateral al piciorului. Această structură tipică a 
piciorului uman este menţinută prin şirul articula¬ 
ţiilor intertarsiene şi aparatul lor capsuloligamentar. 

F. Articulaţia talocrurală 

Articulaţia talocrurală (articulatio talocruralis) 
sau articulaţia gleznei este o articulaţie care se 
formează între trohlea talusului cu feţele articulare 
medială şi laterală pentru maleole şi pensa (scoaba) 
tibiofibulară. Practic sunt asociate articulaţiile 
tibiotalară, fibulotalară şi articulaţia tibiofibulară 
distală. Articulaţia gleznei reprezintă veriga 
inferioară a lanţului triplei extensii. Ea asigură 
poziţia orizontală a piciorului care se transforma 
într-o platformă stabilă, capabilă să transmită 
greutatea corpului spre sol indiferent de forma 
reliefului. Kinematic, are o contribuţie hotărâtoare 
în realizarea pasului prin ridicarea călcâiului şi 
împingerea centrului de greutate al corpului înainte 
în flexia plantară. 


FIG. 9.33 SECŢIUNE FRONTALĂ PRIN ARTICULAŢIA TIBIOTARSIANĂ DREAPTĂ 

FIG. 9.34 LIGAMENTELE ARTICULAŢIEI TALO-CRURALE 
-vedere dorsolaterală- 


TIBIA 



FIG. 9.35 LIGAMENTELE ARTICULAŢIEI TALO-CRURALE 
-vedere medială (detaliu)- 

FIG. 9.36 LIGAMENTELE ARTICULAŢIEI TALO-CRURALE 

-vedere dorsală- 
(schematic) 



FIG. 9.37 ARTICULAŢIA TALO-CRURALĂ 
-vedere dorsală- 

Suprafeţele articulare sunt reprezentate de cele 
aflate pe corpul talusului. Pe faţa dorsală, trohlea 
talusului este convexă anteroposterior şi uşor 
concavă lateromedial. Ea este mai lată anterior cu 
5-6 mm decât posterior, iar lateral se continuă cu 
suprafaţa laterală pentru maleola fîbulară. Această 
suprafaţă are formă triunghiulară şi este concavă 
pe direcţie verticală. Pe faţa medială a talusului 
suprafaţa articulară pentru maleola medială este mai 
mică, de forma unei virgule cu coada posterioară. 
Datorită acestei structuri asimetrice, trohleea 
talusului poate fi considerată un segment de con 
cu baza către fibulă, având raza laterală mai mare 
decât cea medială (Inman). Cavitatea de recepţie 
pentru trohlee este reprezentată de suprafaţa 
articulară inferioară a tibiei pentru trohlee, care se 
continuă cu suprafaţa de pe faţa laterală a maleolei 
mediale. în partea laterală maleola fibulară 
contribuie la formarea părţii laterale a cavităţii de 
recepţie, printr-o suprafaţă articulară triunghiulară 
convexă în plan vertical, situată posterior şi inferior 
faţă de cea a maleolei tibiale. Datorită acestui fapt, 
axul de mişcare bimaleolar al ginglymului tibiotalar 
este direcţionat posterolateral, fiind rotat extern cu 
20-30° faţă de axul transvers al genunchiului. Axul 
oblic obligă piciorul să execute o rotaţie externă în 
timpul flexiei dorsale (în cadrul eversiunii) şi una 
interna în timpul flexiei plantare (în inversiune). 
Este de reţinut structura heterogenă a cavităţii de 
recepţie formată din tibie şi fibulă, care îşi 
adaptează distanţa pensei intermaleolare la variaţiile 
de lăţime ale trohleei talusului folosind mecanismul 
elastic al syndesmosei tibiofibulare. 

Articulaţia gleznei este un ginglym uniaxial cu 
un singur grad de libertate, ceea ce presupune 
existenţa unor ligamente colaterale puternice, care 
împreună cu capsula să asigure conducerea de tip. 
osteoligamentar a mişcărilor în articulaţie. Capsula 
articulară se inseră în jurul suprafeţelor articulare, 
este mai subţire posterior unde este formată din fibre 
transverse şi anterior unde se inseră pe gâtul 
talusului. Membrana sinovială tapetează suprafaţa 
internă a capsulei şi trimite o prelungire superioară 
ître tibie şi fibulă. 

Ligamentul colateral medial sau deltoid (lig 
mediale deltoideum) este o structură triunghiulară 
puternică cu originea pe marginile maleolei mediale 
şi inserţia pe o varietate de elemente din structura 
scheletului piciorului. Este format dintr- un strat 
cu fibre superficiale şi altul cu fibre profunde. 


Stratul superficial are formă de evantai cu patru 

componente: 

a) partea tibionaviculară (pars tibionavicularis) 
se întinde între marginea anterioară a maleolei 
şi tuberozitatea osului navicular, unde vine în 
contact cu lig. plantar calcaneonavicular; 

b) partea tibiocalcaneană (pars tibiocalcanea) 
formează fibrele mijlocii care unesc vertical 
vârful maleolei mediale cu marginea liberă a 
sustentaculum-ului talar pe toată lungimea lui; 

c) partea tibiotalară posterioară (pars tibiota- 
laris posterior) sunt fibrele posterioare care 
merg de pe marginea posterioară a maleolei 
mediale paralel cu faţa medială a talusului până 
la tuberculul talar posterior; 

d) partea tibiotalară anterioară (pars tibiotalaris 
anterior) reprezintă lama profundă a liga¬ 
mentului deltoid, fiind formata din fibre 
puternice, întinse între vârful maleolei mediale 
şi suprafaţa neacoperită de cartilaj de pe faţa 
medială a talusului. 

Ligamentul colateral lateral nu este recunoscut 

în N.I., dar sunt recunoscute părţile lui componente 

sub forma unor ligamente distincte: 

a) ligamentul talofibular anterior (lig. talofi- 
bulare anterius) uneşte marginea anterioară a 
maleolei fibulare cu baza gâtului talusului, la 
joncţiunea cu suprafaţa articulară laterală. 
Direcţia orizontală şi laterală a fibrelor îl face 
vulnerabil la mişcările de inversiune forţată ale 
piciorului de unde denumirea de "ligamentul 
entorsei de gleznă”. Are grosime de 2 mm; 

b) ligamentul talofibular posterior (lig. talofi- 
bulare posterius) are o structură mai puternică 
decât cel anterior. Se întinde orizontal între 
partea inferioară a fosei maleolare laterale şi 
tuberculul lateral al procesului talar posterior. 
Câteva fibre superioare pleacă din fosa 
maleolară până la maleola tibială. Ligamentul 
tibiofibular posterior, oblic spre medial, şi 
ligamentul talofibular posterior, orizontal, 
formează braţele unei pense ligamentare pe faţa 
posterioară a articulaţiei, care se închide şi se 
deschide în funcţie de rotaţia talusului în pensa 
maleolară. 

c) ligamentul calcaneofibular (lig calca- 
neofîbulare) are forma unui cordon lung, cu o 
poziţie clară extracapsulară, care uneşte vârful 
maleolei fibulare cu tuberculul de pe faţa 
laterală a calcaneului. în faţa lui se inseră lig. 

FIG. 9.38 ARTICULAŢIA TIBIOTARSIANĂ DREAPTĂ 
-vedere laterală- 

FIG. 9.39 ARTICULAŢIA TIBIOTARSIANĂ DREAPTĂ 
-vedere medială- 

talocalcanean lateral, iar pe faţa lui laterală trec 
tendoanele muşchilor peronieri. Lig. cal- 
caneofibular acţionează ca o formaţiune 
biarticulară asemănător părţii tibionaviculare a 
lig. deltoid. Ruptura lig. calcaneofibular poate 
stabili o comunicare anormală între articulaţia 
gleznei şi teaca sinovială a tendoanelor 
peroniere (Black). 

Articulaţia tibiotalară este stabilă prin forma ei, 
care permite corpului talusului să se angreneze în 
scoaba dintre tibie şi fibulă. în extensia dorsală, 
când partea cea mai lată a talusului pătrunde în 
pensa tibiofibulară tensionând ligamentele, se 
obţine poziţia de congruenţă maximă şi cea mai 
stabilă a articulaţiei. Ligamentele talofibular 
anterior şi calcaneofibular sunt considerate 
stabilizatori laterali, iar lig. deltoid stabilizator 
medial al articulaţiei. în timpul mişcărilor există o 
deplasare mai mare în sens anteroposterior, pe 
partea fibulară în comparaţie cu partea tibială, unde 
lig. deltoid are o acţiune frenatoare puternică. 

G. Articulaţia talocalcaneonaviculară 

Articulaţia talocalcaneonaviculară (articulatio 
talocalcaneonavicularis) este o articulaţie complexă 
a piciorului, care asigură legătura între cele mai 
importante trei oase ale tarsului: calcaneu, talus şi 
navicular. Pentru suprafaţa sferoidală a capului 
talusului ia naştere o cavitate de recepţie cu 
structură heterogenă, formată de suprafaţa 
posterioară a navicularului, suprafaţa mijlocie şi 
anterioarş pentru talus a calcaneului, iar în 
discontinuitatea dintre navicular şi sustentaculum 
tali, se interpune ligamentul calcaneonavicular 
plantar metaplaziat în fibrocartilaj. Pe suprafaţa 
articulară a capului talusului se recunosc feţele 
articulare orientate specific pentru fiecare 
componentă a cavităţii de recepţie. Articulaţia 
talocalcaneonaviculară este echivalenta cu o 
articulaţie sferoidală multiaxială intervenind activ 
în realizarea mişcărilor combinate de inversiune si 
eversiune a piciorului. 

Capsula articulară nu este precis delimitată. 
Ea este întăritaă de ligamente interosoase, dorsale 
şi plantare care vor fi descrise cu ansamblul 
ligamentelor piciorului. Ligamentele cele mai 
implicate în mecanica acestei articulaţii sunt 
reprezentate de ligamentul talocalcanean interosos 


în partea posterioară, ligamentul talonavicular 
plantar inferior şi componenta calcaneonaviculară 
a ligamentului bifurcat în partea laterală a 
articulaţiei. Ligamentul talocalcanean interosos 
separă articulaţia talocalcaneonaviculara de 
articulaţia subtalară situată posterior. Deşi separate 
anatomic, cele două articulaţii formează o unitate 
funcţională. 

H. Articulaţia subtalară 

Articulaţia subtalară (articulatio subtalaris) 
reprezintă legătura posterioară dintre talus şi 
calcaneu. Ea se formează între faţa posterioară 
pentru calcaneu de pe suprafaţa inferioară a 
talusului şi faţa posterioară a calcaneului pentru 
talus. Ultima ese convexă, înclinată spre anterior 
65°, unde se termină în treptă. Convexitatea este 
în axul lung al suprafeţei şi reprezintă un segment 
de con al cărui vârf este direcţionat spre sustcn- 
taculum tali. Suprafaţa inferioară a talusului osie 
direcţionată anterolateral, de formă patrulateră. mai 
ovală lateral. Ea este concavă atât faţă de axul lung 
cât şi transversal. Axul de mişcare este direcţionat 
anteromedial, perpendicular pe sustetaculum tali. 
iar suprafeţele articulare pot fi încadrate geometric 
ca suprafeţe helicoidale oblice realizând o 
articulaţie de tip trohoid (Manter). 

Articulaţia subtalară este prevăzută cu o capsulă 
articulară subţire, formată din fibre scurte care se 
inseră la marginea cartilajului hialin. Membrana 
sinovială tapetează suprafaţa ei internă, delimitând 
o cavitate articulară distinctă. Capsula este întărită 
de două ligamente: 

a) Ligamentul talocalcanean lateral (lig. 
talocalcaneum laterale) pleacă de pe procesul 
lateral al talusului, coboară spre posterior şi se 
termină pe suprafaţa laterală a calcaneului, 
înaintea ligamentului fibulocalcanean şi parţial 
acoperit de el; 

b) Ligamentul talocalcanean medial (lig. 
talocalcaneum mediale) are originea pe 
tuberculul medial al talusului pe care îl uneşte 
cu sustentaculum tali şi suprafaţa dinapoia lui. 
Este acoperit de ligamentul deltoid şi vine în 
raport cu tendonul muşchiului flexor lung al 
halucelui. 

Ligamentul talocalcanean interosos va fi descris 
la ligamentele interosoase ale tarsului. 

I. Articulaţia transversă a tarsului sau 
articulaţia Chopart 

Articulaţia transversă a tarsului (articulatio 
tarsi transversă) sau articulaţia Chopart este definită 
ca articulaţia situată anterior de talus şi calcaneu, 
dar proximal de cuboid şi navicular. Din punct de 
vedere anatomic, articulaţia transversă a tarsului 
asociază artificial două articulaţii distincte: 
articulaţia talocalcaneonavicularăîn partea medială 
şi articulaţia calcaneocuboidiană în partea laterală. 
Din punct de vedere practic, articulaţia Chopart se 
mai numeşte şi articulaţie mediotarsiană, şi are 
importanţă chirurgicală fiind sediul dezarticulaţiei 
mediotarsiene care poartă numele eelebrului chirurg 
francez. Această intervenţie se practică din ce în 
ce mai rar datorită poziţiei vicioase prin dezechi¬ 
libru muscular în care se fixează bontul piciorului. 
Articulaţia este prevăzută cu o serie de ligamente 
care deservesc cele două articulaţii componente, 
dar dintre ele ligamentul bifurcat este considerat 
cheia acestei articulaţii chirurgicale. 

J. Articulaţia calcaneocuboidiană 

Articulaţia calcaneocuboidiană (articulatio 
calcaneocuboidea) este o articulaţie în formă de şa 
formată între suprafaţa articulară anterioară a 
calcaneului pentru cuboid şi suprafaţa articulară 
triunghiulară concavconvexă a cuboidului. Este cea 
mai proximală articulaţie a arcului lateral al 
piciorului şi în acelaşi timp componenta laterală a 
articulaţiei mediotarsiene Chopart. Articulaţia 
calcaneocuboidiană este prevăzută cu o capsulă 
articulară rezistentă, întărită de o serie de ligamente 
cu direcţie longitudinală: ligamentul bifurcat, 
calcaneocuboid dorsal, plantar lung, calcaneocu- 
boid plantar. Membrana sinovială delimitează o 
cavitate articulară distinctă. Cele două axe de 
mişcare perpendiculare ale articulaţiei permit 
participarea la mişcarea de rotaţie (supinaţie sau 
pronaţie) dar mai ales la flexie şi extensie 
considerate ca cele mai importante mişcări ale 
articulaţiei. 

K. Articulaţia cuneonaviculară 

Articulaţia cuneonaviculară (articulatio 
cuneonavicularis) este reprezentată de articulaţia 
formată între osul navicular si oasele cuneiforme. 


Suprafaţa articulară a navicularului pentru 
cune i forme este convexă dinspre medial spre lateral 
şi este subîmpărţită în trei sectoare pentru baza 
fiecărui cuneiform. întreaga articulaţie poate fi 
considerată ca o varietate plană în care se pot realiza 
mici mişcări de translaţie. 

Articulaţia este prevăzută cu o capsulă fibroasă 
neindividualizată care se continuă cu aceea a 
articulaţiilor din jur. Membrana sinovială trimite 
prelungiri între cuneiforme şi spre articulaţia 
cuneocuboidiană, cuneometatarsiană II şi III şi 
intermetatarsiană. Capsula este întărită de câte trei 
ligamente dorsale şi plantare care conectează 
fiecare os cuneiform la navicular. 

începând cu articulaţia talocalcaneonaviculară 
nomenclatura internaţională descrie global 
ligamentele tarsiene şi acest lucru este motivat de 
dispoziţia lor anatomică care le permite să acţioneze 
concomitent în mai multe articulaţii. în funcţie de 
poziţia lor faţă de scheletul tarsului ligamentele se 
pot clasificam interosoase, dorsale şi plantare. 

I. Ligamentele tarsiene interosoase (ligg. tarsi 
interossea) - sunt ligamente puternice care leagă 
între ele oasele tarsului şi asigură stabilitatea 
articulară în condiţiile unor solicitări deosebite în 
timpul locomoţiei. 

1) Ligamentul talocalcanean interosos (lig. 
talocalneum interosseum) - este format din 
două benzi fibroase patrulatere aşezate una 
înapoia celeilalte, în plan transversal, ocupând 
spaţiul din sinus tarsi. Lama anterioară pleacă 
din şanţul calcaneului dinapoia suprafeţei 
anterioare şi ajunge în partea laterală a şanţului 
talusului pe faţa inferioară a gâtului talar. Lama 
posterioară uneşte cele două oase fiind situată 
în sinus tarsi, imediat anterior de suprafeţele 
posterioare ale articulaţiei subtalare, pe care o 
deserveşte funcţional, în timp ce lama 
anterioară aparţine articulaţiei talocalcaneona- 
viculare. Ligamentul talocalcanean interosos 
ocupă o poziţie tactică importantă, fiind situat 
în punctul unde axul vertical al membrului 
inferior se proiectează în scheletul tarsului. El 
se tensionează în inversiunea piciorului, 
opunându-se deschiderii sinusului tarsian şi se 
relaxează în eversiune permiţând pronaţia 
calcaneului; 

2) Ligamentul cuneocuboidian interosos (lig. 
cuneocuboideum interoseum) - conectează 
faţa laterală a cuneiformului lateral cu faţa 

medială a cuboidului fiind situată anterior de 
suprafeţele articulare. El este considerat un 
element important în menţinerea bolţii 
transversale a piciorului; 

3) Ligamentele intercuneiforme interosoase 

(ligg. intercuneiformia interossea) - dublează 
legătura dintre cuneiforme realizată de 
articulaţiile intercuneiforme. Cele două 
ligamente interosoase conectează puternic 
între ele suprafeţele nearticulare ale cuneifor¬ 
melor care se privesc reciproc. Contribuie la 
menţinerea elastică a bolţii transversale a 
piciorului; 

II. Ligamentele tarsiene dorsale (ligg. tarsi 
dorsalia) - sunt ligamente scurte, cu fibrele 
orientate în general paralel cu axul lung al 
piciorului. Ele sunt solicitate în mişcarea de flexie 
plantară a piciorului: 

1) Ligamentul talonavicular (lig. talonaviculare) 
- este reprezentat de o bandă subţire care se 
întinde între faţa dorsală a gâtului talusului şi 
faţa dorsală a navicularului. Deasupra lui trece 
pachetul vascular dorsal al piciorului; 

2) Ligamentele intercuneiforme dorsale (ligg. 
intercuneiformia dorsalia) - sunt reprezentate 
de două benzi transversale care conectează 
suprafeţele dorsale ale cuneiformelor între ele; 

3) Ligamentul cuneocuboidian dorsal (lig. 
cuneocuboideum dorsale) - formează structura 
fibroasă transversă, întinsă între feţele dorsale 
ale cuneiformului lateral şi cuboidului; 

4) Ligamentul cuboidonavicular dorsal (lig. 
cuboideonaviculare dorsale) - reprezintă o 
structură fibroasă dorsală, cu direcţie ante- 
rolaterală, care conectează faţa dorsală a 
navicularului cu aceea a cuboidului; 

5) Ligamentul bifurcat (lig. bifurcatum) - este 
un ligament puternic în forma literei ”Y” care 
uneşte calcaneul cu cuboidul şi navicularul, 
fiind considerat cheia de boltă a articulaţiei 
transverse a tarsului. Are originea pe suprafaţa 
superioară a calcaneului chiar în faţa sinusului 
tarsian, după care se divide spre anterior în două 
componente: 

a) Ligamentul caicaneonavicular (lig. calca- 
neonaviculare) este orientat în plan sagital 
ascendent între extremitatea laterală a navicu¬ 
larului şi faţa dorsală a calcaneului. Uneori 
fuzionează cu ligamentul caicaneonavicular 
plantar. Aparţine articulaţiei talocalcaneonavi- 


culare; 

b) Ligamentul calcaneocuboidian (lig. calca- 
neocuboideum) formează componenta laterală 
a ligamentului bifurcat. Este orientat în plan 
orizontal şi se inseră pe faţa dorsală a 
cuboidului mai aproape de faţa lui medială. 
Ligamentul calcaneocuboidian este considerat 
una dintre principalele legături între primul şi 
al doilea rând de oase ale tarsului. în eversiunea 
piciorului ligamentul caicaneonavicular este 
tensionat, în inversiunea piciorului ligamentul 
calcaneocuboidian este pus sub tensiune. 

6) Ligamentele cuneonaviculare dorsale (ligg. 
cuneonavicularia dorsalia) sunt reprezentate de 
trei fascicule longitudinale care leagă faţa 
dorsală a fiecărui cuneiform cu suprafaţa 
corespunzătoare de pe faţa dorsală a navicu¬ 
larului; 

III) Ligamentele tarsiene plantare (ligg. tarsi 
plantaria) grupează o varietate de struciun 
ligamentare situate plantar, care coneătea/.a 
etaje osoase diferite ale scheletului piciorului. 
Aceasta explică dimensiunile lor variate. Prin 
contrast, funcţia lor comună este de a menţine 
cele trei arcuri ale bolţilor plantare, dând în 
statica piciorului aspectul unei platforme 
pronate. 

1) Ligamentul plantar lung (lig. plantare 
longum) este reprezentat de o bandă puternică, 
compactă cu originea pe tuberozitatea calca¬ 
neului, înaintea proceselor mediale şi laterale, 
întins până la tuberozitatea cuboidului. Fibrele 
superficiale ale ligamentului se continuă spre 
bazele metatarsienelor II-V. El este cel mai lung 
ligament tarsian. în drumul lui, ligamentul 
plantar lung acoperă şanţul tendonului m. 
peronier lung şi îl transformă în tunel. Acoperă 
deasemenea ligamentul calcaneocuboidian 
plantar. Este considerat cel mai important 
element pasiv de menţinere a arcului longi¬ 
tudinal medial al piciorului; 

2) Ligamentul calcaneocuboidian plantar (lig. 
calcaneocuboideum plantare) este numit şi 
ligament plantar scurt, fiind considerat ca partea 
medială mai scurtă, a ligamentului plantar lung 
de care este separat printr-o lamă de ţesut 
conjunctiv lax. Pleacă de pe tuberculul anterior 
al calcaneului şi suprafaţa plantară dinaintea 
lui şi se opreşte pe suprafaţa plantară adiacentă 
a cuboidului. Are funcţia de a limita turtirea 

FIG. 9.40 LIGAMENTELE FEŢEI DORSALE A PICIORULUI 

LIG. CUNEO-METATARSEUM 


arcului longitudinal lateral al piciorului; 

3) Ligamentul calcaneonavicular plantar (lig. 
calcaneonaviculare plantare) este situat medial 
de ligamentul plantar scurt. Se întinde între 
marginea anterioară a sustentacului tali şi 
suprafaţa plantară a navicularului. Conectând 
oblic spre medial calcaneul la navicular, 
ligamentul trece pe sub capul talusului, formând 
o parte plantară din cavitatea de recepţie pentru 
cap. Pe faţa lui superioară, în contact cu capul 
talusului, se dezvoltă un fibrocartilaj triunghiu¬ 
lar. Pe faţa lui plantară trec tendoanele mm. 
tibial posterior în partea medială şi flexor lung 
al halucelui, şi flexor lung al degetelor în partea 
laterală. Aceste tendoane constituie elementele 
active care se sumează cu elasticitatea pasivă a 
ligamentului calcaneonavicular plantar pentru 
a menţine înălţimea arcului plantar medial. 
Sistemul ligament- tendoane se opune înclinării 
plantare a capului talusului sub acţiunea forţelor 
de încărcare, reacţionând ca un resort la aceste 
deplasări; 

4) Ligamentele cuneonaviculare plantare 

(ligg. cuneonavicularia plantaria) sunt repre¬ 
zentate de un grup de trei fascicule fibroase 
plantare cu orientare longitudinală care leagă 
fiecare cuneiform de suprafaţa plantară 
corespunzătoare a navicularului. Ele se intrică 


cu expansiunile fibroase ale inserţiei tibialului 
posterior; 

5) Ligamentul cuboideonavicular plantar (lig. 
cuboideonaviculare plantare) este reprezentat 
de un ligament cu direcţie transversală, aproape 
perpendiculară pe axul lung al piciorului întins, 
între suprafeţele adiacente plantare ale celor 
două oase. Contribuie la menţinerea arcului 
transvers al piciorului; 

6) Ligamentele intercuneiforme plantare (ligg. 
intercuneiformia plantaria) sunt reprezentate de 
două fascicule fibroase cu direcţie transversală 
care unesc pe faţa plantară cuneiformul medial 
cu cel intermediar, şi pe cel intermediar cu cel 
lateral. Sunt întărite de expansiunile tendonului 
m. tibial posterior; 

7) Ligamentul cuneocuboidian plantar (lig. 
cuneocuboideum plantare) este un fascicul 
ligamentar cu direcţie transversală care leagă 
cuneiformul lateral de cuboid pe feţele lor 
plantare. Contribuie alături de ligamentele 
intercuneiforme la menţinerea bolţii transver¬ 
sale a piciorului. 

L. Articulaţiile tarsometatarsiene 

Articulaţiile tarsometatarsiene (articulationes 

tarsometatarseae) sunt reprezentate de şirul 

FIG. 9.41 LIGAMENTELE PLANTARE 

transversal de articulaţii care se formează distal de 
cuneiforme şi cuboid, cu bazele celor cinci oase 
metatarsiene. Ele sunt articulaţii sinoviale de tip 
planiform, dotate cu un grad mic de mobilitate. 
Dinspre medial spre lateral se formează trei 
articulaţii distincte: 

a) articulaţia dintre baza primului metatarsian şi 
cuneiformul medial, are cavitate articulară şi 
capsula proprie; 

b) articulaţiile dintre bazele metatarsienelor II şi 
III cu cuneiformele corespunzătoare, au capsule 
şi cavităţi articulare comune, care comunică cu 
articulaţiile intercuneiforme şi cuneonaviculară; 

c) articulaţiile dintre bazele metatarsienelor IV şi 
V cu cuboidul sunt prevăzute deasemenea cu 
o capsulă articulară comună, despărţită de 
precedenta prin ligamentul interosos dintre 
cuneiformul lateral şi baza matatarsianului IV. 
Articulaţiile tarsometatarsiene sunt înzestrate cu 
ligamente puternice dorsale, plantare şi 
interosoase. 

1) Ligamentele tarsometatarsiene dorsale 

(ligg. tarsometatarsea dorsalia) sunt re¬ 
prezentate de benzi fibroase situate pe faţa 
dorsală a piciorului, realizând conexiunea 


interosoasă în sens logitudinal. Ligamentele 
dorsale sunt dificil de separat de capsula 
articulară corespunzătoare. Dintre cele care se 
pot diferenţia mai bine se remarcă ligamentele 
care pleacă de pe cele trei cuneiforme pentru 
baza metatarsianului II şi ligamentele care 
pleacă de pe cuneiformul lateral şi cuboid 
pentru baza metatarsianului IV; 

2) Ligamentele tarsometatarsiene plantare 
(ligg. tarsomatatarsea plantaria) constau din 
benzi fibroase longitudinale şi oblice, mai puţin 
distincte decât cele dorsale. Se remarcă 
ligamentele pentru articulaţiile cuneome- 
tatarsiene medială şi intermediară care sunt cele 
mai puternice. Sunt caracteristice ligamentele 
oblice pentru baza metatarsianului II şi III care 
pleacă de pe cuneiformul medial; 

3) Ligamentele cuneometatarsiene interosoase 
(ligg. cuneometatarsea interossea) sunt trei 
structuri fibroase intraarticulare care conectează 
cuneiformele de bazele metatarsienelor. Primul 
ligament uneşte unghiul medial al bazei 
metatarsianului II cu faţa laterală a cuneiformu¬ 
lui medial. Al doilea ligament leagă unghiul 
lateral al bazei metatarsianului II cu faţa medială 

a cuneiformului lateral. Al treilea ligament 
interosos conectează unghiul lateral al cuneifor¬ 
mului lateral cu baza metatarsianului IV. 

Proiecţia interliniului articulaţiei tarsome- 
tatarsiene, unind linia articulaţiei cuneometatarsine 
mediale cu aceea a articulaţiei cuboideome- 
tatarsiană V nu este uniform liniară. Linia 
articulaţiei cuneometatarsiene II se proiectează cu 
3 mm mai proximal, formând un lăcaş în care se 
angrenează baza metatarsianului II. Această 
interlinie articulară este cunoscută în tehnica 
dezarticulaţiei piciorului ca linia Lisfranc, iar 
secţiunea ligamentului cuneometatarsian interosos 
medial (cel mai puternic şi mai constant) gestul 
cheie în realizarea acestui act chirurgical. 

M. Articulaţiile intermetatarsiene 

Articulaţiile intermetatarsiene (articulationes 
intermetatarseae) sunt considerate articulaţiile 
dintre bazele metatarsienelor. Cu excepţia primului 
metatarsian, bazele ultimelor 4 metatarsiene se 
articulează între ele prin suprafeţe articulare 
neregulate, situate pe feţele care se privesc. 
Cavităţile articulare comunică cu articulaţiile 
tarsometatarsiene: astfel articulaţia dintre bazele 
metatarsienelor II şi III comunică cu articulaţia 
centrală tarsometatarsiană, care comunică mai 
departe cu articulaţia cuneonaviculară. Articulaţiile 
intermetatarsiene sunt prevăzute cu ligamente 
interosoase, dorsale şi plantare. 

1) Ligamentele metatarsiene interosoase (ligg. 
metatarsea interossea) sunt ligamente scurte şi 
puternice care unesc părţile nearticulare ale 
feţelor care se privesc. Ele ocupă de obicei 
sectorul distal al spaţiului articular dintre baze; 

2) Ligamentele metatarsiene dorsale (ligg. 
metatarsea dorsalia) unesc pe direcţie transver¬ 
sală bazele adiacente ale metatarsienelor pe faţa 
dorsală a piciorului; 

3) Ligamentele metatarsiene plantare (ligg. 
metatarsea plantaria) unesc transversal bazele 
metatarsienelor adiacente pe faţa plantară a 
piciorului. 

Spaţiile interosoase metatarsiene (spatia 
interossea metatarsi) sunt delimitate între suprafe¬ 
ţele care se privesc ale corpurilor celor 5 
metatarsiene. Ele conţin muşchii interosoşi dorsali 
şi plantari ca şi ramurile arteriale perforante 
proximale şi distale. 


N. Articulaţiile metatarsofalangiene 

Articulaţiile metatarsofalangiene (arti¬ 
culationes metatarsophalangeae) reprezintă 
articulaţiile proximale ale degetelor, fiind formate 
între capetele ovale ale metatarsienelor şi cavităţilor 
de recepţie ale bazelor falangelor proximale. Ele 
sunt considerate articulaţii biaxiale de tip elipsoidal 
în care se pot realiza ca mişcări principale 
flexia-extensia, iar ca mişcări secundare ab- 
ducţia-adducţia. 

Suprafaţa articulară a capului metatarsianului 
prezintă un sector care priveşte plantar prin care se 
realizează transmiterea greutăţii corpului la sol în 
timpul sprijinului. Prin capul primului metatarsian 
se transmite un procentaj dublu din greutatea 
corpului în comparaţie cu oricare din cele patru 
laterale. Din această cauză, suprafaţa lui plantară 
este divizată în două suprafeţe adiacente printr-o 
creastă osoasă centrală. Fiecare suprafaţă medială 
şi laterală se articulează cu câte un os sesamoid 
corespunzător, dezvoltat în grosimea capsulei 
plantare. Baza fiecărei falange proximale are formă 
concavă regulată. 

Fiecare articulaţie este prevăzută cu o capsulă 
articulară, mai subţire în partea dorsală, unde vine 
în raport cu tendoanele extensoare, mai groasă pe 
laturi şi plantar unde este întărită de ligamente 
puternice. 

1) Ligamentele colaterale (ligg. collateralia) sunt 
reprezentate de două cordoane puternice, 
situate de o parte şi de alta a articulaţiei, cu 
direcţie oblică în jos şi înainte. Ele pleacă de 
pe tuberculul dorsal situat pe feţele laterale ale 
capului metatarsianului, până pe laturile 
corespunzătoare ale bazei falangei; 

2) Ligamentele plantare (ligg. plantaria) sunt 
formaţiuni fibroase puternice dezvoltate în 
grosimea capsulei plantare, în spaţiul cuprins 
între ligamentele colaterale. Ele sunt puternic 
inserate pe sectorul plantar al bazei falangei, 
dar slab aderente proximal de capul metatar¬ 
sianului. Se continuă de o parte şi de alta cu 
ligamentul transvers metatarsian profund. Pe 
suprafaţa plantară a ligamentelor există un şanţ 
longitudinal pe care se fixează teaca fibroasă a 
tendonului flexor lung corespunzător. Supra¬ 
faţa dorsală a ligamentelor prelungeşte plantar 
suprafaţa articulară a bazelor falangelor pentru 
capetele metatarsienelor; 

3) Ligamentul metatarsian transvers profund 

(lig. metatarseum transversum profundum) este 
format din 4 segmente fibroase turtite care leagă 
ligamentele plantare ale articulaţiilor metatar- 
sofalangiene adiacente. Suprafeţele lor dorsale 
vin în contact cu muşchii interosoşi, iar cele 
plantare cu muşchii lombricali şi pachetele 
vasculonervoase digitale. 


O. Articulaţiile interfalangiene 

Articulaţiile interfalangiene ale piciorului 

(articulationes interphalangeae pedis) sunt 
reprezentate de ginglymurile articulaţiilor proximale 
şi distale cu excepţia halucelui care are doar o 
singură articulaţie. Ele se formează între capul 
falangei de forma unei trohlee, care se articulează 
cu baza falangei, situată distal, cu conformaţie 
inversă. Fiecare articulaţie este prevăzută cu o 
capsulă şi ligamente. 

1 ) Ligamentele colaterale (ligg. collateralia) sunt 
situate de o parte si de alta a articulaţiei, 
inserâdu-se pe marginile suprafeţelor articulare. 
Ele asigură în ginglymul articular conducerea 
ligamentară a mişcărilor; 

2) Ligamentele plantare (ligg. plantaria) se 
dezvoltă pe faţa plantară a articulaţiei, în spaţiul 
dintre cele două ligamente colaterale. Ele sunt 
mai bine fixate pe baza falangei, formând o 
placă fibroasă care augmentează cavitatea de 
recepţie pentru capul falangei. 


FIG. 9.42 APLICAŢII CLINICE 
-modificarea axului subtalar- 

FIG. 9.43 LIGAMENTELE PICIORULUI 
-faţa dorsală- 

FIG. 9.45 LIGAMENTELE PICIORULUI 
-faţa dorsală în secţiune- 

FIG. 9.44 LIGAMENTELE PICIORULUI 
-faţa plantară- 

FIG. 9.47 SECŢIUNE SAGITALĂ PRIN HALUCE 

Muşchii centurii pelvine şi ai 
membrului inferior 


1. M. fesier mare (M. gluteus maximus) 
Origine: 

• înapoia 1 iniei gluteale posterioare 

• fascia toracolombară 

• osul sacru 

• fascia dorsală 

• ligamentul scarotuberos 
Inserţie: 

• tuberozitatea gluteal ă a femurului 

• tractul iliotibial al fasciei lata 
Inervaţie: 

• N. fesier inferior (L5, S1, S2) 

Acţiune: 

Articulaţia şoldului 

• extensie 

• rotaţie externă 

• abducţie (fibrele superioare) 

• adducţie (fibrele inferioare) 

• extensia trunchiului pe membrul inferior 
(ridicarea din poziţie şezut) 

Articulaţia genunchiului 

• prin fibrele către tractul iliotibial contribuie 
la extensia completă 

2. M. fesier mijlociu (M. gluteus medius) 
Origine: 

• aripa osului iliac între creasta iliacă şi linia 
glutealăposterioară şi anterioară 

Inserţie: 

• suprafaţa laterală a trohanterului mare 
Inervaţie: 

• N. fesier superior (L5-S1) 

Acţiune: 

Articulaţia şoldului 

• abducţie 


• rotaţie internă (fibrele anterioare) 

• rotaţie externă (fibrele posterioare) 

3. M. fesier mic (M. gluteus minimus) 
Origine: 

• aripa osului iliac între linia gluteală 
anterioară şi inferioară 

Inserţie: 

• marginea anterioară a trohanterului mare 
şi capsula articulară a articulaţiei şoldului 

Inervaţie: 

• N. fesier superior (L5-S1) 

Acţiune: 

Articulaţia şoldului 

• abducţie 

• rotaţie internă 

4. M. tensor al fasciei lata 
(M. tensor fasciae latae) 

Origine: 

• spina iliacă anterosuperioară 
Inserţie: 

• tractul iliotibial al fasciei lata 
Inervaţie: 

• N. fesier superior 
Acţiune: 

Articulaţia şoldului 

• flexie 

• abducţie 

• posibil rotator 

• prin tensionarea tractului iliotibial susţine 
femurul pe tibie în timpul poziţiei erecte 

5. M. piriform (M. piriformis) 

Origine: 

• faţa pelvină a sacrului, lateral de primele 

două găuri sacrate 
Inserţie: 

• marginea superioară a trohanterului mare 
Inervaţie: 

• N. piriform (L5, S1, S2) (plexul sacrat) 
Acţiune: 

Articulaţia şoldului 

• rotaţie externă cu coapsa extinsă 

• abducţie cu coapsa în flexie 

6. M. obturator intern 
(M. obturator internus) 

Origine: 

• suprafaţa i ntemă a găurii obturate 

• membrana obturatorie 
Inserţie: 

• suprafaţa medială a trohanterului mare, 
distal de fosa trohanterică 

Inervaţie: ✓ 

• N. obturator şi ramuri musculare din plexul 
sacrat (L5-S1) 

Acţiune: 

Articulaţia şoldului 

• rotaţie externă cu coapsa extinsă 

• abducţie cu coapsa flectată 

7. M. gemen superior (M. gemellus superior) 
Origine: 

• spina ischiadică 
Inserţie: 

• împreună cu tendonul m. obturator intern 
pe suprafaţa medială a trohanterului mare, fosa 
trohanterică 

Inervaţie: 

• N. obturator şi ramuri musculare din plexul 
sacrat (L5-S1) 

Acţiune: 

Articulaţia şoldului 

• rotaţie externă cu coapsa extinsă 

• abducţie cu coapsa flectată 

8. M. gemen inferior (M. gemellus inferior) 
Origine: 

• tuberozitatea ischiadică 
Inserţie: 

• împreună cu tendonul m. obturator intern 
pe suprafaţa medială a trohanterului mare, fosa 
trohanterică 


Inervaţie: 

• N. pătratului femural (L5-S1) şi ramuri 
musculare din plexul sacrat 

Acţiune: 

Articulaţia şoldului 

• rotaţie externă cu coapsa extinsă 

• abducţie cu coapsa flectată 

9. M. pătrat femural (M. quadratus femoris) 
Origine: 

• marginea externă a tuberozităţii ischiadice 
Inserţie: 

• creasta intertrohanterică 
Inervaţie: 

• plexul sacrat (L5-S1) 

Acţiune: 

Articulaţia şoldului 

• rotaţie externă 

• contribuie la adducţie 

10. M. croitor (M. sartorius) 

Origine: 

• spina iliacă anterosuperioară 
Inserţie: 

• suprafaţa medială a tuberozităţii tibiale 
Inervaţie: 

• N. femural (L2-L3) 

Acţiune: 

Articulaţia şoldului 

• flexie 

• rotaţie externă 

• abducţie 

Articulaţia genunchiului 

• flexie 

• rotaţie internă cu gamba în flexie 

11. M. cvadriceps femural 
(M. quadriceps femoris) 

Origine: 

M. drept femural 

• Capul direct-spina iliacă anteroin-ferioară 

• Capul reflectat-sprânceana acetabulară 
M. vast medial 

• linia intertrohanterică, porţiunea medială a 
liniei aspre, linia supracondiliană medială, 
tendoanele mm. adductor lung şi adductor mare, 
septul intermuscular medial 

M. vast lateraL 

• linia intertrohanteriană, marginea ante¬ 
rioară şi inferioară a trohanterului mare, buza 

laterală a tuberozităţii gluteale, buza laterală a 
liniei aspre 

lVfn va«ţt infprmeHiflr — 

• suprafeţele anterioare şi laterală a femu¬ 
rului, septul intermuscular lateral 

M. articular al genunchului 

• suprafaţa anterioară a femurului 
Inserţie: 

• tendonul comun se ataşează pe baza şi 
marginile rotulei şi fuzionează cu ligamentul 
rotulian şi retinaculele rotuliene medial şi lateral 
pentru a se insera pe tuberozitatea tibiei 

M. articular al genunchului 

• capsula articulară a genunchiului 
Inervaţie: 

• N. femural (L2, L3) 

Acţiune: 

Articulaţia şoldului 

• m. drept femural -flexia coapsei 
Articulaţia genunchiului 

• extensie 

• m. articular al genunchului - trage în sus 
recesul sinovial subcvadricipital 

12. M. iliac (M. illiacus) 

Origine: 

• fosa iliacă 

• spina iliacă anteroinferioară 

• capsula anterioară a articulaţiei şoldului 
Inserţie: 

• trohanterul mic şi regiunea adiacentă a 
buzei mediale a liniei aspre 

Inervaţie: 

• Rr musculare ale plexului lombar (L2-L3) 
Acţiune: 

Articulaţia şoldului 

• flexia coapsei 

• rotaţia internă şi externă a coapsei 

• flexia trunchiului pe şold 

Coloana vertebrală 

• flexia laterală a coloanei vertebrale lombare 

13. M. psoas mare (M. psoas major) 
Origine: 

• suprafaţa laterală a vertebrelor T12-L4 

• procesul costal al vertebrelor L1-L5(L4) 
Inserţie: 

• trohanterul mic 
Inervaţie: 

• Rr musculare ale plexului lombar (L1-L3) 


Acţiune: 

• Idem m. iliac 

14. M. psoas mic (M. psoas minor) 
Origine: 

• suprafaţa laterală a vertebrelor T12-L1 
Inserţie: 

• ramul pubian superior 
Inervaţie: 

• Rr musculare ale plexului lombar 
Acţiune: 

• Idem m. iliac 

15. M. pectineu (M. pectineus) 

Origine: 

• creasta pectineală 
Inserţie: 

• linia pectineală a femurului 
Inervaţie: 

• N. femural 

• N. obturator (L2-L3) 

Acţiune: 

Articulaţia şoldului 

• adducţia coapsei 

• flexia coapsei 

16. M. adductor lung (M. adductor longus) 
Origine: 

• partea anterioară a pubisului la nivelul 
unghiului format de creasta pubiană cu simfiza 
pubiană 

Inserţie: 

• 1/3 mijlocie a liniei aspre, buza medială 
Inervaţie: 

• N. obturator (L2-L4) 

Acţiune: 

Articulaţia şoldului 

• adducţia coapsei 

• flexia coapsei 

• rotaţia internă a coapsei 

17. M. adductor scurt (M. adductor brevis) 
Origine: 

• ramura inferioară a pubisului (mai aproape 
de gaura obturată decât m. adductor lung) 

Inserţie: 

• 1/3 proximală a liniei aspre, buza medială 
Inervaţie: 

• N. obturator (L2-L4) 

Acţiune: 

Articulaţia şoldului 

• adducţia coapsei 

• flexia coapsei 

• rotaţia externă a coapsei 

18. M. adductor mare (M. adductor magnus) 
Origine: 

• ramura inferioară a osului ischiadic şi a 
pubisului 

• tuberozitatea ischiadică 
Inserţie: 

• Partea medială, musculoasă - tuberculul 
adductorului mare al femurului, cele 2/3 
proximale ale liniei aspre, buza medială a liniei 
aspre 

• Partea tendinoasă - epicondilul medial al 
femurului 

Inervaţie: 

• N. obturator şi n. ischiadic (sciatic)-partea 
tibială (L2-L4) 

Acţiune: 

Articulaţia şoldului 

• cel mai puternic adductor 

• Partea superioară - slab flexor şi rotator 
intern 

• Partea inferioară - extensie şi rotaţie 
externă 

19. M. gracilis (M. gracillis) 

Origine: 

• aponevroza subţire a pubisului, lângă 
simfiza pubiană şi ramul inferior al pubisului 

Inserţie: 

• partea superioară a feţei mediale a tibiei, 
sub condilul tibial (tuberozitatea tibiei) 

Inervaţie: 

• N. obturator (L2-L3) 

Acţiune: 

Articulaţia şoldului 

• adducţie 

Articulaţia genunchiului 

• flexia gambei 

• rotaţi a internă a gambei 

20. M. obturator extern 
(M. obturator externus) 

Origine: 

• partea medială a găurii obturate 

• faţa externă a membranei obturatorie 


Inserţie: 

• fosa trohanterică a femurului 
Inervaţie: 

• N. obturator (L3-L4) 

Acţiune: 

Articulaţia şoldului 

• rotaţie externă 

• flexor adjuvant 

21. M. biceps femural (M. biceps femoris) 
Origine: 

• Capăt lung - tuberozitatea ischiadică 
(tendon comun cu m. semitendinos) 

• Capăt scurt -1/2 distală a liniei aspre, buza 
laterală a liniei aspre 

Inserţie: 

• capul fibulei (printr-un tendon puternic) 

• condilul lateral al tibiei (tendon mic) 
Inervaţie: (L5, SI, S2) 

• Capăt lung - N. tibial 

• Capăt scurt - N. fibular 
Acţiune: 

Articulaţia şoldului 

• Capătul lung-extensia şi rotaţia externă a 
coapsei 

Articulaţia genunchiului 

• flexia gambei 

• rotaţie externă cu gamba în flexie 

22. M. semitendinos (M. semitendinosus) 
Origine: 

• tuberozitatea ischiadică 
Inserţie: 

• faţa medială a condilului medial tibial 
Inervaţie: 

• N. tibial (L5, SI, S2) 

Acţiune: 

Articulaţia şoldului 

• extensie 

Articulaţia genunchiului 

• flexia gambei 

• rotaţie internă (cu gamba în flexie) 

23. M. semimembranos 
(M. semimembranosus) 

Origine: 

• tuberozitatea ischiadică 
Inserţie: 

• tendon scurt, gros pe condilul medial al 
tibiei şi ligamentul popliteu oblic 

Inervaţie: 

• N. tibial (L5, SI, S2) 

Acţiune: 

Articulaţia şoldului 

• extensie 

Articulaţia genunchiului 

• flexia gambei 

• rotaţie internă (cu gamba în flexie) 

24. M. tibial anterior (M. tibialis anterior) 
Origine: 

• epicondilul lateral, faţa laterală a tibiei, 
membrana interosoasă, fascia crurală 

Inserţie: 

• baza metatarsianului I şi osul cuneiform 
medial (feţele medială şi plantară) 

Inervaţie: 

• N. peronier profund (L4-L5) 

Acţiune: 

• flexia piciorului (articulaţia talocrurală) 

• adducţie sau supinaţie (în articulaţia 
subtalară) 

25. M. extensor lung al halucelui 
(M. extensor hallucis Iongus) 

Origine: 

• faţa medială a peroneului, membrana 
interosoasă, fascia crurală 

Inserţie: 

• baza falangei distale a halucelui cu o 
prelungire tendinoasă peste suprafaţa ei dorsală 
către baza falangei proximale 

Inervaţie: 

• N. peronier profund (L5-S1) 

Acţiune: 

• extensia falangei proximale a halucelui 

• extensia dorsală a piciorului 

• supinaţie 

• eversia (pronaţia) piciorului 

26. M. extensor lung al degetelor 
(M. extensor digitorum Iongus) 

Origine: 

• condilul lateral al tibiei, faţa anterioară a 
fibulei, membrana interosoasă, fascia crurală şi 
septul crural intermuscular anterior 

Inserţie: 

• faţa dorsală a bazei falangei distale a 
degetelor II-V 


Inervaţie: 

• N. peronier profund (L5-S1) 

Acţiune: 

• extensia degetelor II-V 

• extensia dorsală a piciorului 

• eversia (pronaţia) piciorului 

27. M. peronier al III-lea 
(M. peroneus tertius) 

Origine: 

• regiunea distală laterală a m lung extensor 
al degetelor 

Inserţie: 

• faţa dorsală a bazei metacarpianului V 
Inervaţie: 

• N. peronier profund (L5-S1) 

Acţiune: 

• pronaţia piciorului 

28. M. triceps sural (M. tri ceps surae) 
Origine: 

M . gastrocnemian 

• capul medial-epicondilul medial al 
femurului 

• capul lateral-epicondilul lateral al femu¬ 
rului 

M. solear 

• capul, faţa şi marginea posterioară a fibulei, 
linia m. solear, arcul tendinos al m. solear 

Inserţie: 

• aponevrozele mm. gastrocnemian şi solear 
se unesc şi formează tendonul calcanean care 
se inseră pe tuberozitatea calcaneului 

Inervaţie: 

• N. tibial (SI-S2) 

Acţiune: 

• flexie plantară (în articulaţia talocrurală) 

• supinaţie (în articulaţia talocalcaneona- 
viculară şi subtalară) 

• m. gastrocnemian flectează genunchiul 
şi susţine genunchiul şi glezna în timpul staţiunii 
bipede 

29. M. plantar (M. plantaris) 

Origine: 

• condilul lateral al femurului, prelun-girea 
laterală a liniei aspre, ligamentul popliteu oblic 
al articulaţiei genunchiului 

Inserţie: 

• partea posterioară a calcaneului printr-un 

tendon lung şi subţire care trece medial de 
tendonul calcanean 
Inervaţie: 

• N. tibial (S1-S2) 


30. M. popliteu (M. popliteus) 

Origine: 

• epicondilul lateral al femurului, ligamentul 
popliteu arcuat, capsula articulară 

Inserţie: 

• faţa posterioară a tibiei proximal de linia 
m. solear 

Inervaţie: 

• N. tibial (L4,L5, SI) 

Acţiune: 

• flexie 

• rotaţie internă a gambei 

• cu tibia fixată rotează extern femurul pentru 
a fixa genunchiul 

31. M. tibial posterior (M. tibialis posterior) 
Origine: 

• partea proximală a feţei posterioare a tibiei, 
faţă posterioară a membranei interosoase, faţa 
medială a fibulei 

Inserţie: 

• tuberozitatea osului navicular, susten- 
taculum tali, feţele plantare ale celor trei 
cuneiforme, osului cuboid şi bazelor metatar- 
sienelor II-IV 

Inervaţie: 

• N. tibial (L4-L5) 

Acţiune: 

• flexie plantară 

• supinaţie (inversia şi adducţia piciorului) 

32. M. flexor lung al degetelor 
(M. flexor digitorum longus) 

Origine: 

• faţa posterioară şi marginea interosoasă a 
tibiei cu un arc tendinos de pe 1/3 distală a 
fibulei, fascia m. tibial posterior 

Inserţie: 

• baza falangelor distale II-V 
Inervaţie: 

• N. tibial (S2-S3) 

Acţiune: 

• flexia falangelor distale a degetelor II-V 

• flexia plantară şi supinaţia piciorului 


33. M. flexor lung al halucelui 
(M. flexor hallucis longus) 

Origine: 

• faţa posterioară şi marginea posterioară a 
peroneului (2/3 distale), membrana interosoasă, 
septul intermuscular crural, fascia m. tibial 
posterior 

Inserţie: 

• baza falangei distale a halucelui 
Inervaţie: 

• N. tibial (S2-S3) 

Acţiune: 

• flexia falangei distale a halucelui 

• flexia plantară şi supinaţia piciorului 

34. M. peronier lung (M. peroneus longus) 
Origine: 

• capul şi cele 2/3 superioare ale feţei poste¬ 
rioare şi marginile posterioare ale peroneului, 
septul intermuscular crural anterior şi posterior 

Inserţie: 

• tendon lung în regiunea plantară pe 
cuneiformul medial şi baza metatarsianului I 

Inervaţie: 

• N. peronier superficial (L5, S1, S2) 
Acţiune: 

• pronaţie (eversia şi abducţia piciorului) 

• contribuie la flexia plantară 

35. M. peronier scurt (M. peroneus brevis) 
Origine: 

• 2/3 distale ale feţei laterale şi marginii 
posterioare a peroneului, septul intermuscular 
crural anterior şi posterior 

Inserţie: 

• tuberozitatea metatarsianului V, tendon 
către suprafaţa extensoare a degetului V 

Inervaţie: 

• N. peronier superficial (L5, S1, S2) 
Acţiune: 

• Idem m. peronier lung 

36. M. abductor al halucelui 
(M. abductor hallucis) 

Origine: 

• procesul medial al tuberozităţii calcaneene, 
aponevroza plantară, retinaculul flexorilor, 
septul intermuscular medial 

Inserţie: 

• partea medială a falangei proximale a 

halucelui 

Inervaţie: 

• N. plantar medial (S2-S3) 

Acţiune: 

• flexia halucelui 

• abducţia halucelui 

37. M. flexor scurt al halucelui 
Origine: 

• regiunea medială a feţei plantare a cunei¬ 
formului medial, intermediar, lateral, lig plantar 
lung 

Inserţie: 

• două tendoane către suprafeţele medială şi 
laterală a bazei falangei proximale a halucelui, 
cu un os sesamoid în fiecare tendon 

Inervaţie: 

• N. plantar medial (S2-S3) 

Acţiune: 

• flexia falangei proximale a halucelui 

38. M. adductor al halucelui 
(M. adductor hallucis 

Origine: 

• Fasciculul oblic - baza metatarsienelor II, 
III, IV, teaca tendonului m. peronier lung 

• Fasciculul transvers - ligamentele planta¬ 
re (metatarsofalangiene) şi metatarsian transvers 
profund al degetelor III, IV, V 

Inserţie: 

• regiunea laterală a bazei falangei proxi¬ 
male a halucelui şi sesamoidul lateral 

Inervaţie: 

• N. plantar lateral (S2-S3) 

Acţiune: 

• adducţia halucelui 

• flexia falangei proximale a halucelui • 

• contribuie la menţinerea arcului transvers 

39. M. abductor al degetului mic 
(M. abductor digiti minimi) 

Origine: 

• procesele lateral şi medial ale tuberozităţii 
calcaneene, aponevroza plantară, septul 
intermuscular 

Inserţie: 

• regiunea laterală a bazei falangei proxi¬ 
male a degetului mic 

Inervaţie: 

• N. plantar lateral (S2-S3) 


Acţiune: 

• abducţie 

• contribuie la flexia degetului V 

40. M. flexor scurt al degetului mic 
(M. flexor digiti minimi brevis) 

Origine: 

• baza metatarsianului V, teaca tendonului 
m. peronier lung 

Inserţie: 

• Idem m. abductor al degetului mic 
Inervaţie: 

• N. plantar lateral (S2-S3) 

Acţiune: 

• Idem m. abductor al degetului mic 

41. M. opozant al degetului mic 
(M. opponens digiti minimi) 

Origine: 

• baza metatarsianului V 
Inserţie: 

• regiunea laterală a 1/2 distale a meta¬ 
tarsianului V 

Inervaţie: 

• N. plantar lateral (S2-S3) 

Acţiune: 

• Idem m. abductor al degetului mic 

42. M. flexor scurt al degetelor 
(M. flexor digitorum brevis) 

Origine: 

• procesul medial al tuberozităţii calcaneene, 
regiunea centrală a aponevrozei plantare, septul 
intermuscular 

Inserţie: 

• patru tendoane prin care trece m. flexor 
lung al degetelor şi care se divid în două şi se 
inseră pe ambele margini ale falangei mijlocii a 
degetelor II-V 

Inervaţie: 

• N. plantar medial (S2-S3) 

Acţiune: 

• flexia falangelor mijlocii şi proximale ale 
degetelor II-V 

43. M. pătrat al plantei 
(M. quadratus plantae) 

Origine: 

prin două capete: 

• medial - de pe suprafaţa concavă medial ă 

a calcaneului 

• lateral - de pe marginea laterală a calca¬ 
neului şi lig. plantar lung 

Inserţie: 

• marginea laterală a tendonului m. flexor 
lung al degetelor (înainte de diviziune) 

• părţile mai profunde la tendoanele m. flexor 
lung al degetelor II-IV 

Inervaţie: 

• N. plantar medial (S2-S3) 

Acţiune: 

• ajută m. flexor lung al degetelor la flexia 
falangei distale a degetelor II-V 

44. Mm. lombricali (Mm. lumbricales) 
Origine: 

• pe câte două tendoane vecine ale flexoru- 
lui lung (cu excepţia lombricalului I care se 
prinde numai pe tendonul degetului II) 

Inserţie: 

• baza primei falange a degetului cores¬ 
punzător 

Inervaţie: 

• Nn. plantar medial şi lateral (S2-S3) 
Acţiune: 

• slabi flexori ai primei falange inconstant, 
prin intermediul aponevrozei dorsale a degetelor 

• extensori ai celorlalte două falange 

45. Mm. interosoşi plantari 
(Mm. interossei plantares) 

Origine: 

• partea medială a metatarsienelor III-V 
Inserţie: 

• baza primei falange a degetului cores¬ 
punzător 

Inervaţie: 

• N. plantar lateral (S2-S3) 

Acţiune: 

• flexori ai primei falange 

46. Mm. interosoşi dorsali 
(Mm. interossei dorsales) 

Origine: 

• prin două fascicule pe două metatarsiene 
vecine 

Inserţie: 

• prima falangă a degetelor II—V 
Inervaţie: 

• N. plantar lateral (S2-S3) 


Acţiune: 

• flexori ai primei falange 

47. M. extensor scurt al degetelor 
(Mm. extensor digitorum brevis) 

Origine: 

• supraţa dorsală şi laterală a calcaneului 
Inserţie: 

• suprafeţele laterale ale tendoanelor m. 
extensor lung al degetelor 

Inervaţie: 

• N. peronier profund (S1-S2) 

Acţiune: 

• extensia falangei proximale a degetelor 

n—iv 

48. M. extensor scurt al halucelui 
(Mm. extensor hallucis brevis) 

Origine: 

• faţa dorsală a calcaneului 
Inserţie: 

• baza falangei proximale a halucelui 
Inervaţie: 

• N. peronier profund (S1-S2) 

Acţiune: 

• extensia falangei proximale a degetelor 
II—IV 

Muşchilor centurii pelvine şi membrului inferior 
le revin trei funcţii importante: 

1) locomoţia; 

2) asigurarea echilibrului în timpul mersului; 

3) asigurarea stabilităţii corpului uman în poziţie 
de repaus. 

Faţă de membrul superior aceşti muşchi sunt mai 
lungi şi mai puternici, dar cu o structură histologică 
mai grosieră, mişcările executate în articulaţiile 
membrului inferior, sub acţiunea lor fiind în general 
mai puternice, dar mai puţin fine. 

Detaliile asupra funcţionalităţii lor vor fi 
analizate în capitolul de biomecanică. 

Biomecanica centurii pelvine şi a 
membrului inferior 


I. Biomecanica centurii pelvine 

Funcţia primară a centurii pelvine constă în 
asigurarea legăturii între scheletul axial şi membrele 
inferioare. Prin aceasta se asigură transferul 
greutăţii trunchiului, capului şi membrelor 
superioare spre membrele inferioare către sol (în 
ortostatism) sau către suportul de sprijin (în poziţie 
şezândă), aceasta realizând funcţia statică a 
pelvisului. Concomitent centura pelvină formează 
un soclu inelar masiv pe care se sprijină coloana 
vertebrală mobilă. Prin intermediul articulaţiilor 
şoldului, pelvisul (şi odată cu el restul corpului) 
este deplasat în spaţiu de membrele inferioare, 
contribuind la realizarea funcţiei de locomoţie. Ca 
element structural al peretelui inferior al trunchiului, 
pelvisul asigură o funcţie de protecţie pentru 
viscerele pelvine: vezica urinară, rect, organe 
genitale interne, uter gravid, etc. 

Pelvisul formează un bloc osos puternic interpus 
între coloana vertebrală şi membrele inferioare. în 
structura lui se asociază cele două coxale 
anterolateral şi osul sacru posterior, fiecare din cele 
trei piese osoase fiind la rândul lor oase de fuziune. 

A. Funcţia statică 

Transferul greutăţii truchiului spre suportul de 
sprijin este considerată funcţia principală a 
pelvisului. în lucrările lor, von Meyer, Braus şi Fick 
au plecat de la premiza că în spijin bipodal simetric, 
sub acţiunea greutăţii trunchiului, sacrul se 
inclavează în partea posterioară a inelului pelvin 
între cele două oase iliace. Fixat prin puternicele 
amfiartroze sacro-iliace, osul sacru ar putea acţiona 
ca un macaz, împărţind şi dirijând greutatea 


trunchiului K în două jumătăţi egale (K1 + K2 ) 
spre cele două coxale. Această modalitate de 
funcţionare sugerează distribuţia forţelor într-o 
boltă arhitecturală romană, în care sacrul reprezintă 
cheia de boltă. Sarcina aplicată în vârful bolţii se 
descompune pentru fiecare K1, K2 într-o compo¬ 
nentă care se transmite la sol şi altă componentă 
care tinde să depărteze stâlpii ce formează bolta. 
Pentru contracararea ultimei componente, în 
construcţii se utilizează un lanţ (tirant) care menţine 
apropiate picioarele bolţii (Fig. 11.1). Pentru pelvis, 
rolul de tirant este reprezentat de ramurile orizontale 
şi sirnfiza pubiană, care vor fi solicitate prin eforturi 
de tracţiune. Reluând analiza mecanică a forţelor, 
Pauwels a demonstrat ca pelvisul uman se 
comportă ca o boltă arhitecturală numai în poziţie 
şezândă, şi că descrierea de stâlpi în interiorul 



FIG. 11.1 DESCOMPUNEREA 
FORŢELOR DIN PELVIS ÎN SPRIJINUL 
BIPODAL SIMETRIC (DUPĂ LUHKEN) 

pelvisului nu este corectă din punct de vedere 
mecanic, iar simfiza este solicitată în compresiune. 

în spijinul bipodal simetric, pelvisul se comportă 
ca un inel osos. Un segment posterior care 
reprezintă sacrul este ancorat în circumferinţa 
inelului prin intermediul ligamentelor sacroiliace 
dorsale, interosoase şi iliolombare. Se ştie că pe 
bazinul osos preparat pentru schelet, sacrul cade 
singur din structura inelului pelvin, sub acţiunea 
propriei greutăţi. La organismul viu, stabilitatea 
inelului pelvin depinde de integritatea complexului 
sacroiliac posterior reprezentat de articulaţiile 
sacroiliace cu ligamentele aferente, împreună cu 
ligamentele sacrotuberal şi sacrospinal şi sistemul 
musculofascial al planşeului pelvin. Datorită 
poziţiei aproape sagitală a suprafeţelor articulare 
sacroiliace, în ortostatism nu este posibilă o 
preluare directă de către coxal a forţelor verticale 
de presiune transmise de trunchi. Greutatea 
trunchiului este preluată de la sacru de extrem de 
puternicele ligamente sacroiliace dorsale, care se 
tensionează şi blochează alunecarea sacrului spre 
anterior. Ele realizează un sistem de suspensie al 
sacrului, analog cu sistemul de suspensie al unui 
pod (Fig. 11.2). Prin tensionarea aparatului 
ligamentar dorsal se produce transferul de forţe la 
tuberozitatea iliacă, ceea ce crează solicitări 
evidente de încovoiere la nivelul marginii 
posterioare a osului iliac. Concomitent la nivelul 
simfizei pubiene apar forţe de compresiune şi 
tracţiune. Prezenţa presiunilor în jumătatea 

LIG. SACROILIACUMLIG. SACROILIACUMSPINA ILIACA 


INTEROSSEUM POSTERIUS POSTERIOR SUPERIOR 



superioară a articulaţiei presupune o solicitare prin 
încovoiere a bazinului în sprijinul simetric bipodal. 

Nici în sprijinul unipodal modelul de boltă al 
pelvisului nu corespunde realităţii. în această 
situaţie bazinul este asemănător unui inel fixat 
unilateral, pe circumferinţa căruia sunt intercalate 
trei articulaţii mobile, iar la greutatea trunchiului 
se adaugă şi acţiunea membrului inferior oscilant. 
Descompunerea şi repartiţia forţelor este mult mai 
complicată, dar pentru simfiza pubiană se pot 
evidenţia forţe de tracţiune care acţionează în partea 
cranială şi forţe de compresiune în partea caudală 
a simfizei, combinate cu forţe de forfecare mari în 
interiorul discului articular (Fig. 11.3). Faţă dc 
aceste solicitări complexe, simfiza pubiană prezintă 
o structură capabilă să reziste cât mai eficient. 
Ţesutul cartilaginos de pe suprafeţele articulare 
preia solicitările de compresiune. Fasciculele 
orizontale de colagen din structura ligamentului 
pubian superior preiau forţele de tracţiune, iar 
fibrele oblic răsucite din structura discului 
interpubian neutralizează forţele tangenţiale. 

B. Kinematica pelvină 

Pelvisul uman corespunde mecanic unei 
construcţii inelare prevăzută cu două articulaţii de 
tip amfiartroză situate posterolateral şi o articulaţie 
de tip simfiză situată anteromedian. Funcţia 
prevalentă de transfer al greutăţii trunchiului ca şi 
funcţia de protecţie impun o structură rigidă. Din 



FIG. 11.2 STRUCTURILE LIGAMENTARE FIG. 11.3 SOLICITĂRILE PELVISULUI ÎN 
ESENŢIALE PENTRU STABILITATEA SPRIJINUL UNIPODAL (DUPĂ LUHKEN) 
PELVINĂ (DUPĂ TILE) 

această cauză, la nivelul articulaţiilor sacroiliace şi 
simfizei sunt posibile mişcări restrânse de rotaţie şi 
de translaţie, evidente mai ales la tineri. Aceste 
mişcări se realizează sub formă de combinaţii sub 
acţiunea greutăţii trunchiului. 

1) Mişcarea de rotaţie se efectuează prin 
bascularea sacrului în plan sagital faţă de axa 
transversă care trece prin centrul suprafeţelor 
auriculare: 

a) Prin rotaţie înainte, promontoriul se 
deplasează în jos şi ventral, iar coccisul cu o 
mişcare mai amplă dorsal şi cranial. Această rotaţie 
este numită şi mişcare de nutaţie şi are ca efect 
micşorarea diametrelor mediosagitale ale aperturii 
pelvine superioare concomitent cu mărirea 
diametrelor aperturii pelvine inferioare. în timpul 
nutaţiei se produce o apropiere a celor două oase 
iliace. Mişcarea de rotaţie înainte este limitată de 
ligamentele sacrotuberale, sacrospinale şi de 
ligamentele sacroiliace ventrale. 

b) Mişcarea de rotaţie înapoi măreşte 
diametrele conjugate ale aperturii pelvine supe¬ 
rioare şi micşorează pe cele ale aperturii inferioare. 
Această rotaţie se mai numeşte şi mişcare de 
contranutaţie, fiind limitată de ligamentele 
sacroiliace dorsale profunde. 

2) Mişcarea de translaţie are ca efect deplasarea 
sacrului spre ventral în plan sagital. Prin trecerea 
de la poziţia de decubit la poziţia ortostatică, sacrul 
este translat de greutatea trunchiului cu câţiva 
milimetri. 

Concomitent cu mişcările articulaţiilor sacroili¬ 
ace sau în funcţie de solicitările aplicate inelului 
pelvin, la nivelul simfizei pubiene se realizează 
combinaţii ale mişcărilor de rotaţie şi translaţie. în 
mod normal, în simfiza pubiană se pot efectua 
mişcări de translaţie verticală de 2 mm şi mişcări 
de rotaţie de 3°. 

Sistemele ligamentare puternice cu care este 
prevăzut pelvisul uman sunt necesare asigurării 




FIG. 11.4 SOLICITĂRILE 
PRINCIPALELOR LIGAMENTE ALE 
INELULUI PELVIN 


stabilităţii inelului pelvin. Ligamentele sacroiliace 
dorsale şi interosoase împreună cu ligamentele 
iliolombrare asigură ancorajul sacrului în structura 
„ inelului în poziţie ortostatică. Ligamentele 
sacrotuberale controlează mişcările de rotaţie în plan 
sagital, iar ligamentele sacrospinale se opun 
mişcărilor de rotaţie laterală ale coxalului. 

în timpul sarcinii şi naşterii apare o adevărată 
“deblocare” a articulaţiilor bazinului, printr-un 
mecanism hormonal. Hisaw a descris acţiunea 
relaxinei, un hormon secretat de ovar şi placentă, 
care detensionează ligamentele pelvine prin 
inhibiţie. Bascularea sacrului spre dorsal, obţinută 
prin adoptarea poziţiei Crouzat-Walcher permite 
un câştig de 3-13 mm pentru diametrul sagital al 
strâmtorii pelvine superioare, iar relaxarea 
ligamentelor simfizei pubiene permite mărirea 
diametrului transvers. Persistenţa acestei hipermo- 
bilităţi după naştere se soldează cu o instabilitate 
pelvină dureroasă şi tulburări ale mersului. 

II. Biomecanica şoldului 

Articulaţia şoldului este articulaţia sferoidala 
formată între capul femural şi acetabul (de unde 
vechea denumire de articulaţie coxofemurală) 
reprezentând ca varietate o enartroză cu conducere 
ligamentară. Ea realizează pe de o parte legătura 
dintre soclul rigid al bazinului şi femur ca element 
mobil al membrului inferior liber, asigurând statica 
şi locomoţia. Pe de altă parte constituie veriga 
superioară a lanţului triplei extensii, jucând un rol 
important în postura antigravitaţională a corpului 
uman. 

Datorită formei sferoidale, articulaţia posedă o 
stabilitate intrinsecă (prin construcţie), care nu 
modifică mobilitatea remarcabilă a articulaţiei 
şoldului. La nivelul articulaţiei iau naştere forţe 
mari produse de muşchii peri articulari puternici, 
care echilibrează greutatea corpului amplificată de 
pârghiile osoase. Orice imperfecţiune a mecanis¬ 
mului articular modifică distribuţia forţelor 
intraarticulare, producând modificări degenerative. 

A. Kinematica şoldului 

Kinematica şoldului analizează geometria 
mişcărilor făcând abstracţe de calităţile forţei care 
le generează. în funcţie de dispoziţia muşchilor 
periarticulari, mişcările articulaţiei se realizează în 

cele trei planuri ale spaţiului şi cu toată complexita¬ 
tea lor, ele se pot reduce la trei cupluri de mişcări 
fundamentale executate în jurul celor trei axe 
principale ale articulaţiei. Acestea se intersectează 
în centrul de rotaţie al articulaţiei, care corespunde 
centrului capului femural. Aceste axe permit: 

I. mişcări ale extremităţii libere faţă de bazinul 
considerat ca punct fix; 

II. mişcări ale bazinului faţă de extremitatea 
liberă fixată la sol. 

I. Considerând punctul fix la nivelul bazinului 
se pot deosebi următoarele posibilităţi de mişcare 
ale extremităţii libere a membrului inferior pornind 
de la poziţia neutru-zero (poziţia anatomică a 
corpului uman): 

1, Mişcarea de flexie-extensie 

Această mişcare se realizează faţă de un ax 
transvers dispus în plan frontal. Mişcarea înainte a 
membrului inferior faţă de acest ax realizează flexia 
(anteversia), iar mişcarea înapoi extensie (retrover- 
sie). Flexia este produsă de muşchii situaţi anterior 
de ax, iar cei situaţi posterior realizează extensia. 
Flexia şi extensia sunt considerate cele mai 
importante mişcări pentru articulaţia şoldului. 

Cu genunchiul flectat, mişcarea de flexie se face 
pe o amplitudine de la 0° la 140°. Cu genunchiul 
în extensie mişcarea de flexie este limitată de efectul 
frenator al muşchilor ischiogambieri. Amplitudinea 
flexiei este dependentă de poziţia articulaţiei în plan 
frontal (abducţie şi aducţie): de exemplu flexia 
maximă se obţine în poziţie de uşoară abducţie şi 
rotaţie neutră. Pasiv mişcarea se realizează cu 
amplitudinea cea mai mare şi este limitată de 
contactul dintre părţile moi. 

Membrul inferior poate fi dus într-o poziţie de 
extensie de 15° dacă genunchiul este extins. 

Această mişcare poate fi amplificată până la 45° 
dacă se realizează într-o poziţie de abducţie 
concomitentă. Mişcarea de extensie este semni¬ 
ficativ mai mică decât flexia datorată acţiunii 
restrictive a ligamentului iliofemural. Aceasta 
reprezintă o formă de control asupra stabilităţii în 
plan sagital a bazinului. Aparent, în timpul mersului 
se poate realiza o mişcare de extensie amplificată 
prin flexia membrului inferior de sprijin asociată 
cu o lordoza exagerată a coloanei lombare (Fig. 
11.5). 

2. Mişcarea de abducţie-adducţie 

Axa mişcărilor de adducţie-abducţie este 
orientată sagital. Muşchii situaţi medial de ax 


realizează adducţia, iar cei situaţi lateral realizează 
abducţia membrului inferior. în poziţia de extensie 
a şoldului este posibilă o abducţie de 0-50° şi o 
adducţie mai mică între 0-30°. în poziţia de flexie 
la 90° a şoldului, articulaţia poate ajunge la o poziţie 
de abducţie de până la 80°. Pentru aceasta testarea 
abducţiei la nou născut (semnul Ortolani-Barlow 
in displazia de şold) se realizează cu articulaţia 
şoldului flectată. Deşi este posibilă abducţia unui 
singur şold, în practică se observă şi un grad de 
abducţie automată în şoldul contralateral. Aceasta 
este mai evidentă după o abducţie de 30°. Mişcarea 
de abducţie este limitată de muşchii adductori, 
ligamentele iliofemural şi iliopubian şi de impactul 
colului femural cu sprânceana acetabulară. 

Mişcarea de adducţie pură nu există practic 
deoarece în poziţia de referinţă (neutru-0) ambele 
membre inferioare sunt în contact. Există mişcarea 
de adducţie relativă prin deplasarea medială a 
membrelor inferioare din orice poziţie de abducţie. 
Frecvent adducţia se combină cu rotaţia externă 
sau cu flexia sau adducţia unui şold se combină cu 
abducţia şoldului opus. Deobicei, aceste mişcări 
combinate se asociază cu bascularea pelvisului şi 
înclinarea coloanei vertebrale. în poziţia "picior 
peste picior” adducţia este asociată cu flexia şi 
rotaţia externă, realizând poziţia de maximă 
instabilitate pentru articulaţia şoldului. 



FIG. 11.5 AMPLITUDINEA MIŞCĂRII DE 
FLEXIE-EXTENSIE CU GENUNCHIUL 
EXTINS 

3. Mişcarea de rotaţie 

Axa pentru mişcările de rotaţie medială şi laterală 
corespunde axului mecanic al femurului. El trece 
vertical prin centrul capului femural coborând prin 
fosa intercondiliană. Muşchii care sunt situaţi 
anterior de axa verticală realizează conform poziţiei 
neutru-0 o mişcare de rotaţie medială. Rotatorii 
laterali acţionează posterior de axul de rotaţie. în 
poziţia de extensie a şoldului (decubit ventral) cu 
genunchiul în flexie de 90° se realizează valori de 
30-40° pentru rotaţia medială şi de circa 60° pentru 
rotaţia laterală. în poziţia de flexie la 90° a şoldului 
(decubit dorsal sau şezând) rotaţia laterală poate 
ajunge până la 90°, iar cea medială la 70° deoarece 
flexia şoldului relaxează structurile capsuloli- 
gamentare. 

II. Considerând punctul fix al mişcărilor 
articulare la nivelul extremităţii libere, atunci 
bazinul poate fi înclinat în sprijin bipodal, mai mult 
anterior şi mult mai puţin posterior (antever- 
sia-retroversia bazinului). înclinarea anterioară a 
bazinului este însoţită de relaxarea capsulei 
articulare, iar înclinarea posterioară este asociată 
cu accentuarea lordozei coloanei lombare. în 
sprijinul unipodal există înclinaţii laterale ale 
bazinului (lateroversie) spre interior sau exterior, 
combinate cu uşoare mişcări de rotaţie spre înainte 
şi înapoi. 

în timpul mişcărilor obişnuite ale articulaţiei 
şoldului se realizează rareori mişcări pure, după o 
singură axă, aşa cum au fost descrise teoretic. De 
cele mai multe ori ele se fac sub forma combinaţiilor 
celor trei tipuri de mişcări principale descrise (Fig. 
11 . 6 ). 

Prin circumducţie se defineşte mişcarea circulară 
a membrului inferior prin care sunt folosite toate 
tipurile de mişcări posibile în articulaţie. Glo- 
balitatea mişcării de circumducţie constă în 
posibilitatea ei de a descrie o elipsă (cu diametrul 
maxim orientat pe verticală) pe care se pot trasa 
meridiane de latitudine şi longitudine (ca şi harta 
pământului) prin care se stabilesc amplitudinile de 
mişcare. 

Mersul normal este format din patru faze 
succesive: pendulare, contact calcanean, sprijin, 
ridicarea degetelor. Flexia maximă din mers este 
întâlnită înainte de contactul calcanean, cu o 
valoare de 37°. Odată cu mişcarea corpului înainte 
şi începutul fazei de sprijin, articulaţia şoldului 
începe să se extindă. Extensia maximă se obţine la 


ridicarea calcaneului, cu o valoare de aproximativ 
15°. în plan frontal mişcarea de abducţie maximă 
a şoldului apare în timpul fazei de pendulare, 
înainte de ridicarea degetelor, având o valoare de 
aproximativ 7°. La contactul calcanean, abducţia 
se transformă într-o adducţie de 5°. în plan orizontal 
bazinul se rotează alternativ în articulaţia şoldului 
în timpul mersului. în faza de pendulare se rotează 
lateral 9°, iar înainte de contactul calcanean se 
rotează intern 4°. 

împreună cu întreg membrul inferior, articulaţia 
şoldului este implicată în toate mişcările ce 
constituie activitatea cotidiană a unui individ. 
Astfel, urcatul scărilor presupune o flexie de 67°, 
şi numai 36° la coborâtul scărilor. Mişcarea 
maximă de flexie a şoldului este necesară pentru 
legarea şireturilor la încălţăminte sau pentru 
ridicarea unui obiect de pe podea (medie 120°). 
Solicitarea maximă în plan frontal şi orizontal apare 
la închiderea încălţămintei cu piciorul pus peste 
coapsa opusă. Valorile medii calculate pentru 
mişcările cotidiene indică o implicare a şoldului 
de minim 120° în flexie, de 20° în abducţie şi de 
20° în rotaţie externă. 

B. Geometria suprafeţelor articulare şi 
structura şoldului 

Centrul geometric al capului femural este 
traversat de cele trei axe de mişcare ale articulaţiei 
(orizontal, vertical si anteroposterior), iar mişcarea 
capului femural în acetabul faţă de aceste axe este 
considerată o mişcare de alunecare a suprafeţelor 
articulare. Centrul capului şi axul colului femural 
suntcolineare şi intersectează axul diafizei femurale 
la un unghi de 125° (unghi de înclinaţie, unghi 
cervicodiafizar). în proiecţie verticală, axul colului 
femural şi al condililor femurali nu sunt situate în 
acelaşi plan frontal: ele formează un unghi deschis 
medial şi anterior, numit unghi de antetorsie de 
10-20°. Planul frontal care trece prin centrul capului 
femural si prin axul condililor femurali este situat 
anterior de extremitatea superioară a femurului. 
Acest plan conţine axul mecanic vertical al 
femurului care formează un unghi de 5-7° cu axul 
anatomic al diafizei femurale. Acetabulul priveşte 
lateral inferior şi anterior. Partea superioară a 
acetabulului acoperă capul femural, sub un unghi 
de 30° (unghiul Wiberg). 

FIG. 11.6 DIAGRAMA CONULUI DE CIRCUMDUCŢIE 



PROIECŢIA MIŞCĂRILOR DE 
CIRCUMDUCŢIE PE SUPRAFAŢA UNEI 
SFERE 

în poziţia de ortostatism, capul femural nu este 
complet acoperit de acetabul, un sector situat 
anterior, superior şi lateral rămâne descoperit. 
Această lipsă de acoperire este rezultatul orientării 
diferite a axelor acetabular şi femural. în poziţie 
de flexie, abducţie şi rotaţie externă a femurului, 
cele două suprafeţe se suprapun complet, ceea ce 
sugerează ca poziţia patrupedă corespunde 
adevăratei poziţii fiziologice a şoldului. Evoluţia 
de la poziţia patrupedă la cea bipedă s-a făcut cu 
sacrificiul acoperirii suprafeţelor articulaţiei 
şoldului şi al reorientării pelvisului şi coloanei 
lombare. Zonele de preluare a forţelor pe ambele 
suprafeţe articulare sunt mai mici decât suprafeţele 
de contact. Zona de încărcare pentru acetabul este 
reprezentată de tavanul acetabular, iar pentru capul 
femural de cadranele superioare. Aceste regiuni 
sunt solicitate în încărcare (ortostatism), ca dovadă 
faptul că sunt acoperite de cel mai gros strat de 
cartilaj hialin. De sub aceste zone iau naştere 
sistemele de trabecule ale ţesutului spongios 
rezistente la forţele de compresiune. 

Suprafeţele articulare ca elemente structurale 
care trebuie să se potrivească nu formează din punct 
de vedere geometric o pereche ideală: în loc să 
reprezinte un sistem sferic perfect, ele sunt mai 
curând un sistem ogival care aproximează o sferă 
(Goodfelow, Bullough 1968). Acestea determină 
apariţia unei incongruenţe elastice. în faza de 
pendulare a mersului şoldul nu este încărcat, polul 
superior al capului femural nu atinge tavanul 
acetabular, iar contactul dintre suprafeţele articulare 
este periferic paraecuatorial (doar în sectoarele 
anterior şi posterior ale capului femural). în faza 
de sprijin a mersului este implicată întreaga faţă 
lunată a acetabulului în transmiterea greutăţii 
corpului. Ea vine în contact cu 70-80% din 
suprafaţa capului femural şi în special cu zona 
polară a lui realizând un contact polar care se 
adaugă la cel periferic astfel că se poate vorbi de o 
congruenţă totală care tinde să egalizeze presiunile 
pe suprafaţa articulară. Singurele zone ale capului 
femural care rămân nesolicitate sunt sectorul foveal 
şi sectoarele parafoveale inferioare care corespund 
ligamentului capului femural şi fosei acetabulare. 
Pentru mişcarea de ridicare dintr-un fotoliu, 
presiunile de contact măsurate în cadranul 
posterosuperior au fost de 18 MPa. Dacă pentru 
încărcări fiziologice se presupune o repartiţie 
uniformă a presiunii intraarticulare, supraîncărcarea 


articulaţiei induce o hiperpresiune polară 
(Greenwald, O’Connor). Tranziţia de la contactul 
parţial din timpul fazei de pendulare la contactul 
maximal în timpul fazei de sprijin generează 
modificarea zonelor de contact de pe suprafaţa 
capului femural în timpul mersului. Prezenţa 
oricărei incongruenţe în timpul transmiterii greutăţii 
ar împiedica mişcarea tangenţială de alunecare a 
suprafeţelor, dând naştere la zone anormal 
comprimate sau tensionate. Acest lucru nu se 
întâmplă datorită faptului că articulaţia şoldului 
formează un sistem compliant. în timpul tranziţiei 
dintre cele două faze ale mersului, straturile 
cartilajului hialin şi lama de os subcondral se 
deformează, ducând la apariţia congruenţei totale, 
capabilă să distribuie eficient forţele articulare şi 
să asigure lubrefierea cu lichid sinovial. Modi¬ 
ficările de congruenţă sunt însoţite de apariţia unor 
presiuni înalte în şold până la 300 Lb/in 2 în timpul 
mersului. Aceste presiuni mari sunt bine tolerate 
de o articulaţie normală congruentă (Fig. 11.7). 

C. Kinetica şoldului 

Kinetica şoldului analizează forţele care 
acţionează asupra articulaţiei. Ea se ocupă de 
acţiunea acestor forţe în statică, atât în poziţia de 
sprijin bipodal, cât şi în aceea de sprijin unipodal 
succesiv care constituie mersul. Kinetica studiază 
şi forţele care apar în timpul activităţilor dinamice, 
sub acţiunea forţelor neechilibrate care solicită 
articulaţia. 

I. Statica articulaţiei şoldului 
1. Statica în poziţia de sprijin bipodal 

în ortostatism, linia gravitaţională intersectează 
scheletul axial în puncte relativ constante (CI, C7, 
TIO, S2) atingând poligonul de susţinere la 4 cm 
înaintea axului gleznelor. Ea trece posterior de 
simfiza pubiană, în planul axului care uneşte cele 
două capete femurale, divizând acest ax în două 
segmente egale. Stabilitatea articulaţiei în 
ortostatism se datorează acţiunii combinate a mai 
multor factori pasivi şi activi: 

1. Factorii pasivi sunt reprezentaţi de: 
a) Forma suprafeţelor articulare, în care 
cavitatea acetabulară completată de labrum 
cuprinde concentric cele 2/3 din sfera capului 

FIG. 11.7 DIAGRAMA CAPULUI FEMURAL CU PUNCTUL DE CONTACT 
ACETABULAR T Şl PUNCTUL DE PROIECŢIE ACETABULAR H 


13,6 = 16,5 KgF care acţionează asemănător 
experienţei cu hemisferele din Magdeburg. 
Această forţă este suficientă să contracareze 
greutatea membrului inferior, deci să asigure 
integritatea articulară. 

2. Factorii activi sunt reprezentaţi de muşchii 
periarticulari. Se consideră că acţiunea cea mai 
eficientă aparţine muşchilor pelvitrohanterieni 
a căror direcţie este paralelă cu aceea a colului 
femural. 

Ligamentele şi muşchii periarticulari consti¬ 
tuie factorii principali de menţinere a stabilităţii 
articulare. Funcţiile lor se echilibrează şi se 
completează reciproc astfel că anterior acţionează 
ligamente puternice şi muşchi puţini, iar posterior 
predomină acţiunea musculară. Braus a descris 
mecanismul roţii dinţate care acţionează la nivelul 
şoldului în poziţia ortostatică (poziţie de drepţi). 
Dezechilibrarea bazinului cu tendinţa de cădere 
spre anterior e anihilată prin contracţia muşchiului 
fesier mare. Dezechilibrarea spre posterior 
(echivalentă cu poziţia de hiperextensie articulară) 
este blocată prin tensionarea ligamentului iliofe- 
mural. Elementele activ şi pasiv acţionează 
alternativ, realizând un sistem oscilant care 


femural, realizând o întrepătrundere osoasă şi 
fibroasă. Zona orbiculară din jurul colului 
femural reprezintă o "siguranţă” pentru 
coaptarea articulară; 

b) Elementele capsuloligamentare puternice 
asigură stabilitatea articulară, realizând în 
acelaşi timp şi conducerea mişcărilor în 
articulaţia şoldului. în mişcarea de extensie, 
ligamentele ilio- şi pubofemural se rulează în 
jurul colului femural, presând capul în acetabul. 
Tendinţa naturală de dezechilibrare posterioară 
a bazinului în ortostatism este neutralizată de 
tensionarea ligamentului iliofemural, care 
cuprinde şi fixează între cele două fascicule 
capul femural (ligamentul poziţiei ortostatice). 
Acest mecanism de stabilizare ligamentară a 
articulaţiei este economic, fără contracţie 
musculară. Poziţia de extensie a articulaţiei 
şoldului caracteristică ortostatismului reprezintă 
poziţia de stabilitate maximă a articulaţiei; 

c) Presiunea atmosferică poate fi considerată un 
factor de stabilizare pasiv. Fraţii Weber au 
demonstrat că spaţiul articular este depresurizat 
şi articulaţia este comprimată de presiunea 
atmosferică cu o forţă de 16 cm 2 x 76 cm Hg x 

controlează echilibrul anteroposterior al şoldului. 

Forţa de reacţie care acţionează asupra capului 
femural în timpul sprijinului bipodal reprezintă 
jumătate din greutatea corpului situată deasupra 
planului articulaţiilor. Fiecare membru inferior 
reprezintă 1/6 din greutatea corpului, ceea ce 
înseamnă că fiecare articulaţie va fi solicitată de o 
forţă reprezentând jumătate din 4/6 greutatea 
corpului, adică de 1/3 din greutate. Pentru că 
echilibrul corpului uman este de tip instabil, 
muşchii periarticulari se contractă pentru a menţine 
proiecţia centrului de greutate deasupra poligonului 
de susţinere. Din această cauză, la forţa de reacţie 
articulară de 1/3 din greutatea corpului se mai 
adaugă o forţă proporţională cu activitatea 
musculară. Sprijinul în poziţia ortostatică nu se 
realizează simetric pe membrele inferioare, ci 
preferenţial, pe membrul inferior dominant 
(deobicei cel drept). Aceasta ar constitui o 
explicaţie pentru predominanţa leziunilor degene¬ 
rative (coxartroze, gonartroze) pe partea dreapt 
(Baciu) (Fig. 11.8). 

2. Statica în poziţie de sprijin unipodal 

Sprijinul unipodal presupune un grad de 
solicitare tridimensională mult mai mare a 
articulaţiei şoldului. Greutatea segmentului de 
corp, situată deasupra articulaţiei de sprijin, 
acţionează prin intermediul unui centru de 
greutate localizat înaintea discului intervertebral 
L3-L4 puţin lateral de linia mediosagitală de partea 
opusă a şoldului de sprijin. Apar momente de rotaţie 
care cresc forţa de reacţie articulară. Mărimea 
acestor momente depinde de înclinaţia pelvisului, 
de poziţia coloanei vertebrale şi a membrului 
inferior pendulant. Muşchii abductori se contractă 
pentru menţinerea echilibrului bazinului în plan 
orizontal. 

Forţele de contact din articulaţie pot fi aproxi¬ 
mate prin utilizarea unui sistem de analiză statică 
plană, apelând la sistemul pârghiilor sau la sistemul 
corpului liber pentru forţe coplanare. Nu sunt luate 
în calcul forţele care acţionează paralel în unghiuri 
anatomice. Pentru sistemul pârghiilor (Pauwels), 
forţele produse de greutatea corpului (K), sunt 
verticale, forţa M este produsă de contracţia 
muşchilor abductori, având direcţia determinată de 
originea şi inserţia muşchiului fesier mijlociu, iar 
forţa R este forţa de reacţie articulară trecând prin 


FIG. 11.8 ACŢIUNEA MUSCULARĂ 
SIMETRICĂ Şl ASIMETRICĂ ÎN 
SPRIJINUL BIPODAL 




centrul capului femural. Dacă articulaţia este în 
echilibru în timpul sprijinului unipodal, atunci 
trebuie să fie valabile două condiţii: 

a) suma momentelor articulare trebuie să fie 
egală cu zero; 

b) suma forţelor în orice direcţie trebuie să fie 
egală cu zero. 

Direcţiile forţelor M şi K fiind cunoscute, 
punctul lor de intersecţie şi centrul capului femural 
determină direcţia forţei R (Fig. 11.9). 

în sprijinul unipodal, capul femural constituie 
punctul de sprijin al unei pârghii de clasa I, ale 
cărei braţe pot fi măsurate radiografie. Raportul de 
lungime al braţelor greutăţii corpului şi forţei este 
în medie de 3 în favoarea greutăţii. Aceasta obligă 
forţa de abducţie M să lucreze cu un avantaj 
mecanic negativ de 3 pentru a realiza o rotaţie a 
pelvisului în sensul invers al acelor de ceas. 
Mărimea forţei M va fi de 5/6G x 3 = 2,5 greutatea 
corpului. Aceasta reprezintă doar componenta 
verticală a forţei M (aproximativ 90% din forţa 
totală) fără să includă în calcul direcţia muşchiului 
faţă de trohanter. 

Pentru a calcula forţa totală care acţionează în 
articulaţia în echilibru (forţa din punctul de sprijin), 
se aplică condiţia Emomentelor = 0, ceea ce 
înseamnă că forţa articulară care acţionează de jos 
în sus trebuie să egaleze suma celor două forţe care 
acţionează de sus în jos. Aşadar R = 5/6 G + 2,5 G 
= 3,3G pentru un raport al braţelor pârghiei de 3/1, 
acţionând la un unghi de 69° faţă de orizontală. 
Orice situaţie în care braţele pârghiei tind să se 
egaleze micşorează valoarea forţei M şi în 
consecinţă a forţei rezultante R. Acest lucru este 
evident la persoanele cu un şold dureros care 
înclină inconştient trunchiul de partea şoldului 
bolnav în timpul mersului, modificând poziţia 
centmlui de greutate al corpului în sensul micşorării 
braţului greutăţii. Acelaşi efect se obţine cu ajutorul 
unei cârje purtată în mâna opusă şoldului bolnav. 



FIG. 11.9 DIAGRAMAFORŢELOR ÎN 
SPRIJINUL UNIPODAL 


ceea ce micşorează până la 20% din mărimea 
forţelor de contact articular. 

II. Dinamica articulaţiei şoldului 

Studiul forţelor articulare în timpul activităţilor 
dinamice s-a efectuat cu ajutorul analizei mersului 
pe platforma de forţă (Paul, 1967) sau prin 
recoltarea măsurătorilor in vivo cu ajutorul 
protezelor instrumentate prevăzute cu transductori 
(Rydell, 1965). în timpul mersului s-au pus în 
evidenţă două momente de creştere brutală a forţelor 
intraarticulare: 

• a) imediat după contactul calcanean forţele cresc 
de 4 ori greutatea corpului; 
b) chiar înainte de ridicarea degetelor, în partea 
finală a fazei de sprijin forţele cresc la o valoare 
de 7 ori greutatea corpului (Fig. 11.10). 

Pentru femei, aceste valori sunt mai mici datorită 
diferenţelor anatomice: pelvis larg, unghi cervi- 
codiafizar femural mai închis (coxa vara), dar şi 
modul diferit de mers. 

în timpul fazei de pendulare, deşi şoldul nu este 
încărcat, forţa de reacţie are valoarea greutăţii 
corpului datorită contracţiei muşchilor extensori 
care decelerează membrul inferior. în faza de 
sprijin, forţa de reacţie scade sub valoarea greutăţii 
corpului prin coborârea centrului de greutate al 
corpului. Mărirea vitezei de mers creşte cores¬ 
punzător valoarea forţei de reacţie articulară. 

III. Biomecanica articulaţiei 
genunchiului 

Articulaţia genunchiului este reprezentată de 
o structură biarticulară, formată din articulaţiile 
femurotibială şi femuropatelară, legate într-o unitate 
anatomică şi funcţională. Deşi mişcările celor două 
articulaţii sunt cuplate reciproc, solicitările 
mecanice la care sunt expuse în procesul de transfer 
al greutăţii corpului şi producerii momentelor de 
mişcare necesare locomoţiei sunt extrem de 
diferite. 

Ca oricare articulaţie a membrului inferior, 
genunchiul trebuie să permită transmiterea greutăţii 
corpului în statică şi mişcare, în condiţii de stabilitate 
articulară. Pentru ca transmiterea greutăţii corpului 
influenţează mişcarea, iar modificarea tipului de 
mişcare influenţează sarcinile suportate de 

FIG. 11.10 FORŢELE ÎN ARTICULAŢIA ŞOLDULUI IN TIMPUL MERSULUI 


articulaţie, cele două aspecte reprezintă în esenţă o 
singură funcţie fundamentală a articulaţiei. Didactic 
ele vor fi studiate separat în capitolele de kinematică 
şi kinetică. 

A. Kinematica genunchiului 

Kinematica genunchiului studiază mişcarea 
articulară fără nici o referinţă la mărimea maselor 
sau forţelor implicate. Articulaţia bicondiliană 
femurotibială funcţionează în esenţă ca o balama 
transversală care permite în plus mişcări faţă de un 
ax longitudinal. 

I. Amplitudinea de mişcare 

a) în articulaţia genunchiului, mişcarea de 
flexie-extensie realizată în plan sagital poate fi 


considerată mişcare principală. De la extensia 
completă la flexia maximă ea se desfăşoară pe o 
amplitudine de 0-140°. Pornind de la poziţia 
neutru-0, un genunchi normal nu mai poate efectua 
activ un grad de extensie în plus. în funcţie de 
laxitatea ligamentară este posibilă obţinerea unei 
extensii pasive de 5-10° dincolo de poziţia de 
neutru-0. Din acest motiv flexia se poate derula 
pe o amplitudine de 140° cu şoldul în poziţie 
flectată. Dacă articulaţia şoldului este în poziţie de 
extensie, flexia genunchiului se poate realiza activ 
doar până la 120°, diferenţa fiind explicată prin 
insuficienţa muşchilor ischiogamberi. Flexia 
pasivă se poate realiza frecvent până la 160°, fiind 
limitată de contactul părţilor moi. 

b) Mişcarea de rotaţie în articulaţia femuroti¬ 
bială este dependentă de gradul de flexie al 
articulaţiei. Ea se realizează în plan orizontal, faţă 

de un ax longitudinal care trece prin condilul 
femural medial, mai lung decât cel lateral. în poziţia 
de extensie completă a genunchiului orice mişcare 
de rotaţie este blocată prin tensionarea maximă a 
ligamentelor. în poziţie de flexie de 90°, mişcarea 
de rotaţie se realizează preponderent între suprafaţa 
articulară tibială şi meniscuri (rotaţie adjunctă). 
Mişcarea de rotaţie laterală atinge o amplitudine 
de 25° activ şi până la 40° pasiv. Mişcarea de rotaţie 
internă este mai scăzută, având o amplitudine de 
10°. Pentru o flexie mai mare de 90° mişcarea de 
rotaţie scade datorită acţiunii restrictive a părţilor 
moi. Pentru genunchi, mişcarea de rotaţie este 
implicată în funcţionarea “mecanismului de 
şurub” (screw-home mechanism), o combinaţie a 
extensiei genunchiului cu rotaţia externă automată 
a tibiei. Funcţionarea acestui mecanism face parte 
integrantă din mişcarea de flexie-extensie ca 
mişcare de rotaţie conjunctă şi prezenţa ei este legată 
în primul rând de geometria articulaţiei femu- 
rotibiale, de orientarea ligamentelor capsulare şi de 
activitatea musculară. Condilul femural medial este 
cu 1,7 cm mai lung decât cel lateral, iar faţa 
articulară a condilului tibial lateral este convexă 
anteroposterior, favorizând alunecarea condilului 
femural corespunzător. în aceste condiţii articulaţia 
femurotibială nu funcţionează ca o simplă balama, 
fiind capabilă să realizeze mişcări helicoidale sau 
spirale. Când tibia evoluează din poziţia de flexie 
către extensia genunchiului, condilii femurali ajung 
la sfârşitul cursei în momente diferite, mai întâi cel 
lateral care are circumferinţa mai mică (cu 30° 
înaintea extensiei complete). Pentru a evita 
terminarea mişcării în această poziţie, tibia este 
obligată să coboare şi să urce pe circumferinţa 
condilului femural medial şi să se roteze în acelaşi 
timp spre extern cu 2 - 5°. Rotaţia automată a tibiei 
întârzie blocarea condilului femural lateral, 
relaxează ligamentul încrucişat anterolateral şi 
permite finalizarea mişcării de extensie simultan şi 
sincron pentru cei doi condili femurali. Mecanismul 
de şurub blochează genunchiul în extensie (locked 
position) ceea ce corespunde poziţiei de congruenţă 
şi stabilitate articulară maximă, obţinute printr-o 
tensionare şi o spiralare ligamentară maximă. 
Asemănător articulaţiei şoldului, mecanismul este 
capabil să menţină genunchiul în extensie şi să 
păstreze ortostatismul cu un consum minim de 
energie musculară. Pentru a realiza o nouă flexie, 
articulaţia trebuie deblocată (descuiata) printr-o 


rotaţie internă. Din grupul muşchilor flexori, 
muşchiului popliteu îi revine sarcina de “starter” 
al flexiei. Mecanismul rotaţiei automate este 
controlat de ligamentul încrucişat posterior. 

c) în plan frontal sunt posibile mişcări de 
abducţie-adducţie faţă de un ax sagital. Cu 
genunchiul extins nu se pot realiza în mod normal 
mişcări în plan frontal. Pe măsură ce flexia creşte 
în jurul valorii de 30°, se pot obţine pasiv câteva 
grade de deplasare în abducţie sau adducţie ale tibiei 
sub femur, direct proporţional cu relaxarea 
ligamentelor capsulare. 

Integrată în lanţul triplei extensii a membrului 
inferior, articulaţia genunchiului participă activ la 
locomoţie. în timpul mersului genunchiul lucrează 
numai în poziţie de flexie. în plan sagital, 
genunchiul este cel mai extins (5° de flexie) în 
momentului contactului calcanean şi înainte de 
ridicarea degetelor (la începutul şi la sfârşitul fazei 
de sprijin). Flexia maximă (75°) apare la mijlocul 
fazei de sprijin. în plan orizontal mişcarea de rotaţie 
a tibiei sub femur variază între 4-13°. Rotaţia 
externă apare cuplată cu mişcarea de extensie a 
genunchiului şi atinge valoarea maximă la sfârşitul 
fazei de pendulare, chiar înaintea atacului 
calcanean. 

Rotaţia internă se desfăşoară la începutul flexiei 
din faza de pendulare. în plan frontal, mişcarea de 
abducţie maximă a tibiei faţă de femur apare în 
timpul extensiei genunchiului la contactul 
calcanean, iar adducţia maximă în timpul flexiei 
din faza de pendulare, ambele mişcări însumând o 
medie de 11°. Pentru realizarea activităţilor 
cotidiene genunchiul utilizează aproximativ 110° 
flexie-extensie şi 10-15° abducţie-adducţie. Mersul 
normal reclamă de la extensia completă până la 
70° flexie, iar coborâtul scărilor până la 90° flexie. 
Poziţia şezândă într-un fotoliu necesită mai mult 
de 90° (Fig. 11.11). 

II. Mişcarea suprafeţelor articulare 

în articulaţia genunchiului, mişcarea supra¬ 
feţelor articulare se realizează atât între condilii 
tibiali şi cei femurali, cât şi între patelă şi condilii 
femurali. în articulaţia femurotibială mişcarea se 
realizează în toate cele trei planuri simultan, dar 
este minimă în planurile transvers şi frontal. în 
articulaţia femuropatelară, mişcarea se desfăşoară 
în plan frontal şi transvers simultan. Simplificând 

FIG. 11.11 AMPLITUDINEA MIŞCĂRILOR DE FLEXIE-EXTENSIE ÎN ARTICULAŢIA 

GENUNCHIULUI 



mişcarea de flexie-extensie la mişcarea într-un 
singur plan, se poate demonstra radiologie că 
articulaţia genunchiului nu se mişcă asemănător 
unei balamale simple cu un singur ax transvers. în 
timpul flexiei axul de mişcare se deplasează în sus 
şi posterior, deci mişcarea este policentrică. Pentru 
genunchiul normal, aceşti centri de mişcare sunt 
situaţi la nivelul condililor femurali pe o linie 
semicirculară (Fig. 11.12) numită evolută (Fick). 

Din punct de vedere mecanic, femurul, tibia şi 
ligamentele de legătură care încrucişează articulaţia 
formează un lanţ kinematic închis asemănător unui 
angrenaj de cuplare. Condilii femurali, condilii 
tibiali şi ligamentele încrucişate îndeplinesc 
condiţiile teoretice ale unui mecanism de legătură 
prin patru bare încrucişate sau ale unui patrulater 
articulat de forma unui “trapez inversat” 
(Menschik, 1974). într-un asemenea dispozitiv, 
desfăşurarea mişcărilor de flexie-extensie este strict 
predeterminată: indiferent de poziţia articulaţiei 
mişcarea constă într-o combinaţie de rostogolire 
cu translaţie-rotaţie. Desfăşurarea mişcării de 
flexie-extensie este încă controversat descrisă. A 
rămas neclar dacă mişcarea de flexie începe printr-o 
rostogolire care se desfăşoară pentru condilul 
medial 10-15°, iar pentru condilul lateral 20° şi se 
termină printr-o mişcare finală combinată de 


translaţie-rotaţie. Dacă se consideră reală ipoteza 
că genunchiul este un mecanism de cuplaj cu patru 
bare încrucişate, atunci este predeterminat şi 
raportul dintre alunecare şi rostogolire: acesta este 
1/4 în favoarea alunecării la începutul flexiei si 
creşte la 1/2 pentru alunecare la sfârşitul ei. 
Principiul de translaţie-rotaţie este valabil numai 
pentru partea posterioară a condililor femurali, iar 
legea cuplajului cu patru bare încrucişate obligă 
ca mişcarea suprafeţelor articulare să se facă prin 
migrarea punctului de contact spre posterior, 
avantajând mecanismul extensor. 

Geometria condililor femurali şi mişcarea 
suprafeţelor articulare par determinate de raportul 
constant de lungime de 3/5 a ligamentelor 
încrucişate (izometrie) şi de topografia inserţiilor 
lor. Pentru a permite o amplitudine de mişcare de 
140°, originea femurală a ligamentelor îcrucişate 
trebuie să fie dispusă pe o linie care să formeze 
40° cu axul diafizei femurale. Este cunoscut că 
tavanul fosei intercondiliene este înclinat la 40° faţă 
de axul lung al femurului. 

Originile şi inserţiile ligamentelor încrucişate şi 
colaterale sunt situate pe o linie curbă descrisă de 
Burmester. Pentru fiecare poziţie a articulaţiei, 
ligamentele încrucişate şi colaterale se intersectează 
într-un singur punct care reprezintă centrul 

FIG. 11.12 EVOLUTA DESCRISĂ DE 
MIŞCAREA CENTRILOR ARTICULARI 
(DUPĂ FICK) 



instantaneu al mişcărilor de rotaţie (centrod). 
Tehnica centrelor instantanee de mişcare poate 
descrie mişcarea relativă a două segmente 
adiacente ale articulaţiei şi direcţia de deplasare a 
punctelor de contact dintre segmente. Când un 
segment se rotează faţă de altul, există la un moment 
dat un punct de viteză zero, care nu se mişcă. Acest 
punct corespunde centrului instantaneu al mişcării. 
Centrele instantanee de mişcare pentru o articulaţie 
plană se pot calcula prin metoda Reuleaux. Se 
identifică pe radiografii secvenţiale ale articulaţiei 
în mişcare punctele succesive de contact. Perpen¬ 
diculara ridicată de pe segmentul care uneşte două 
puncte succesive se intersectează cu perpediculara 
ridicată de pe segmentul următoarei perechi de 
puncte. Locul de intersecţie reprezintă centrul 
instantaneu de mişcare. Dacă acesta este situat pe 
suprafaţa articulară, indică efectuarea unei mişcări 
de rostogolire. Proiectat la nivelul condilului 
femural, indică efectuarea unei mişcări de alunecare 
tangenţială. Frankel a demonstrat că pe parcursul 
mişcării de la 90° flexie la extensia completă 
proiecţia centrilor de mişcare se înscrie pe o curbă 
semicirculară, şi că această mişcare este de tipul 
alunecare tangenţială. Tehnica de calcul a centrilor 
de mişcare confirmă ipoteza mecanismului de 
cuplaj prin patru bare încrucişate care funcţionează 
la nivelul genunchiului şi mişcările determinate de 
acesta (Fig. 11.13). 

Mişcările articulaţiei femuropatelare sunt 
cuplate mecanic cu cele ale articulaţiei femu- 
rotibiale. Tehnica centrului instantaneu de mişcare 
pune în evidenţă existenţa unor mişcări de 
alunecare. Din poziţia de extensie până la poziţia 


de flexie maximă, rotula alunecă pe trohleea 
femurală 6-7 cm distal şi invers. Contactul dintre 
patelă şi suprafaţa trohleară este iniţiat între 10-20° 
flexie, apoi aria de contact creşte odată cu flexia 
genunchiului pentru ca dincolo de 90° flexie patela 
să execute o mişcare de rotaţie externă. în timpul 
flexiei genunchiului, patela se scufundă în şanţul 
intercondilian (Goodfellow). 

B. Kinetica genunchiului 

Kinetica analizează forţele care acţionează 
asupra articulaţiei genunchiului în statică şi 
dinamică. Ca articulaţie formată de cele mai lungi 
pârghii osoase, genunchiul se caracterizează prin 
frângerea axului anatomic al membrului inferior la 
nivelul interliniei articulare. Axele diafizelor 
femurale şi tibiale formează un unghi deschis lateral 
de 173° (genu valgum fiziologic). Pe de altă parte, 
centrele de rotaţie ale celor trei articulaţii principale 
ale membrului inferior sunt situate în plan frontal 
pe aceeaşi dreaptă numită ax mecanic al membrului 
inferior. Axul mecanic se suprapune şi coincide 
cu cel anatomic numai la nivelul gambei. La nivelul 
coapsei axul anatomic este decalat lateral cu 7° faţă 
de cel mecanic, oblicitatea femurului fiind legată 
de unghiul cervicodiafizar şi diametrul transvers 
al pelvisului. Datorită distanţei interarticulare a 
şoldurilor mai mare decât distanţa dintre glezne 
(poligonul de susţinere), axul mecanic este la rândul 
său oblic în jos şi medial cu 3° faţă de verticală, şi 
poate fi cu atât mai oblic, cu cât pelvisul este mai 
larg. 

I. Statica articulară 

Condiţia pusă de statică este ca, indiferent de 
poziţia sau încărcarea genunchiului, articulaţia să 
fie în echilibru, iar suma forţelor solicitante să fie 
zero. Acest lucru este valabil când proiecţia 
centrului de greutate al corpului cade în interiorul 
poligonului de susţinere. 

1. în poziţie de sprijin bilateral, genunchii 
suportă greutatea corpului situat deasupra 
interliniului articular (85,6 % din greutatea totală a 
corpului). Această greutate poate fi reprezentată 
de un centru de greutate situat la nivelul vertebrei 
L3. 

a) în plan frontal, pelvisul preia greutatea 
corpului şi o distribuie prin ambele membre 

FIG. 11.13 STUDIUL CENTRELOR INSTANTANEE DE ROTAŢIE 



inferioare spre suport. Proiecţia frontală a centrelor 
articulaţiilor şoldului, genunchiului şi gleznei este 
pe aceeaşi linie bilateral, intersectând poligonul de 
susţinere (Fig 11.14). 

b) în plan sagital, centrul de greutate se poate 
proiecta pe, sau lângă axul mecanic vertical, care 
trece prin centrele celor trei articulaţii ale 
membrului inferior. în această situaţie, contracţia 
musculară pentru menţinerea echilibrului este 
minimă. în sprijinul bilateral simetric, greutatea 
corpului se distribuie uniform, vertical, la nivelul 
ambilor genunchi. Pentru fiecare articulaţie există 
o încărcătură valoarea de 43% din greutatea 
calculată. 

2. în poziţia de sprijin unilateral, articulaţia 
suportă greutatea corpului supraarticular şi a 
membrului inferior pendulant (93% din greutatea 
totală a corpului). Această greutate poate fi 
reprezentată de un centru de greutate situat mai 
cranial şi paramedial faţă de centrul de greutate al 
întregului corp (Braune şi Fischer). 

a) în plan frontal, centrul de greutate se 
proiectează medial de articulaţia genunchiului, pe 
care tinde să o dizloce înclinând femurul pe tibie. 
Pentru păstrarea condiţiei de echilibru, acţiunea 
centrului trebuie neutralizată printr-o forţă laterală 
reprezentată de acţiunea de hobană a tractului 
iliotibial tensionat de muşchii fesier mare şi tensor 
al fasciei lata. Această formaţiune anatomică 
controlează în acelaşi timp şi articulaţia şoldului, 
asigurând interdependenţa şi sinergia celor două 
articulaţii. Forţa de reacţie articulară rezultată din 
compunerea celor două forţe are punctul de 
aplicare la nivelul eminenţei intercondiliene, între 


cei doi condili tibiali. Mărimea ei poate fi calculată 
din legea momentelor şi reprezintă aproximativ de 
două ori greutatea corpului (Fig. 11.15). 

b) în plan sagital sprijinul unilateral se 
efectuează deobicei cu genunchiul în uşoară flexie 
(Kummer). Ca şi în plan frontal, proiecţia centrului 
de greutate al corpului se realizează asimetric faţă 
de cele trei articulaţii ale membrului inferior. 
Tendinţa de dezechilibrare a fiecărei articulaţii va 
fi contrabalansată de acţiunea de hobană a 
muşchilor periarticulari. Astfel articulaţia şoldului 
tinde să se dezechilibreze în flexie (centrul de 
greutate se proiectează anterior de ea), dar este 
stabilizată de muşchii ischiogamberi. Forţa 
rezultantă a celor două acţiuni se proiectează 
posterior de genunchi şi tinde să flecteze articulaţia. 
Forţa musculară a gastrocnemienilor necesară 
echilibrării articulaţiei gleznei se proiectează 
deasemenea posterior şi tinde să flecteze genun¬ 
chiul. Pentru păstrarea echilibrului articular este 
necesară o forţă anterioară care se aplică prin 
intermediul ligamentului patelar, reprezentând 
acţiunea muşchiului cvadriceps pe o pârghie de 
gradul IE. Această rezultantă echilibrează articulaţia 
în flexie şi determină apariţia de solicitări în 
compresiune la nivelul articulaţiei femurotibiale şi 
femuropatelare. Mărimea rezultantei depinde de 
mărimea braţelor momentelor articulare şi creşte 
odată cu gradul de flexie al articulaţiei (Maquet), 
atingând frecvent valori de patru ori greutatea 
corpului. Ea produce creşterea presiunii în 
articulaţia femuropatelară (cu o suprafaţă de numai 
15 cm 2 ) la valori semnificativ mai mari decât în 
articulaţia femurotibială (Fig. 11.16). 

FIG. 11.14 REPARTIŢIA FORŢELOR 
ASUPRA GENUNCHILOR ÎN SPRIJINUL 
BIPODAL 

II. Dinamica articulară 

în timpul locomoţiei, articulaţia genunchiului 
este solicitată de forţe statice şi dinamice generate 
de masa corpului în mişcare şi de forţele musculare 
şi ligamentare necesare păstrării echilibrului. 
Genunchiul suportă în mers greutatea corpului ca 
şi în sprijinul unipodal. Centrul de greutate 
oscilează deplasându-se transversal, vertical şi în 
rotaţie, pentru a descrie o traiectorie sinusoidală. 
El progresează în spaţiu cu viteză neuniformă: 
accelerările şi decelerările crează forţe de inerţie 
care se sumează la greutatea corpului, producând 
o rezultantă care solicită excentric genunchiul. 
Variaţia proiecţiei centrului de greutate faţă de 
centrul de flexie articular se raportează în funcţie 
de fazele mersului între 0 şi peste 10 cm. Pentru 
păstrarea echilibrului în locomoţie este necesară 
acţiunea unui sistem de forţe musculare şi 
ligamentare care se sumează vectorial cu forţele 
inerţiale. 

Imediat după contactul calcanean forţa rezul¬ 
tantă atinge ca valoare de 2-3 ori greutatea corpului 
prin acţiunea musculaturii ischiogambiere care se 
contractă pentru a decelera şi stabiliza genunchiul. 
La începutul fazei de sprijin forţa de reacţie 
articulară atinge o valoare de două ori greutatea 
corpului prin contracţia cvadricepsului care 
stabilizează genunchiul in flexie. Intensitatea 
maximă a forţei de reacţie este întâlnită la sfârşitul 


FIG. 11.15 REPARTIŢIA FORŢELOR ÎN 
SPRIJINUL UNIPODAL 
(SOLICITĂRI ÎN PLAN FRONTAL) 



fazei de sprijin, chiar înainte de ridicarea degetelor. 
Ea depăşeşte de 3-4 ori valoarea greutăţii corpului, 
fiind asociată cu contracţia muşchilor gastroc- 
nemieni. 

în timpul mersului, forţa de reacţie articulară 
oscilează între condilul medial şi cel lateral. în faza 
de sprijin, când rezultanta articulară are valoarea 
maximă, ea se aplică în special pe condilul tibial 
medial. în faza de pendulare, când valoarea 
rezultantei este minimă, punctul de acţiune este 
situat pe condilul tibial lateral. 

în articulaţia genunchiului, cartilajul hialin care 
acoperă platoul tibial împreună cu cele două 
meniscuri formează suprafaţa de recepţie a 
articulaţiei femurotibiale. Meniscurile constituie 
“suprafeţe articulare mobile” care contribuie atât 
la transmiterea greutăţii, cât şi la stabilitatea 
articulară. Aria de contact femurotibială creşte de 
la mai puţin de 2 cm 2 pentru fiecare condil, la mai 
mult de 6 cm 2 în prezenţa meniscului (Kettelkamp). 
în mod normal meniscurile transmit o treime din 
sarcina articulară, iar pentru eforturi mai mari de 
1000N pot transmite peste jumătate din sarcina 
impusă. Ca structuri de umplere articulară, 
meniscurile se deplasează în timpul flexiei prin 
deformare pasivă asigurând păstrarea congruenţei 
femurotibiale; această deformare asigură formarea 
unei suprafeţe de recepţie suficient de mare pentru 
a evita concentrarea presiunilor în cartilajul 
articular şi osul subcondral. De altfel, grosimea 

FIG. 11.16 FORŢELE DE COMPRESIUNE 
FEMUROTIBIALE Şl 

FEMUROPATELARE ÎN PLAN SAGITAL 



ţesutului osos subcondral reprezintă materializarea 
diagramei solicitărilor articulare. Ea este invers 
proporţională cu grosimea meniscului şi este 
corespunzător mai mare central decât periferic, 
îndepărtarea chirurgicală a meniscurilor (me- 
niscectomia) creşte presiunile în cartilajul articular, 
diminuează aria de contact şi decentrează femurul 
pe tibie. Presiunea intraarticularăîntr-un genunchi 
normal variază între 19,3 Kg/cm 2 până la 3 Kg/ 
cm 2 . Ea este mai mică decât presiunea din articulaţia 
şoldului (16-21 Kg/cm 2 ) sau a gleznei (27,5 Kg/ 
cm 2 ) datorită dimensiunilor mari ale suprafeţei de 
contact femuro-menisco-tibiale. 

C. Mecanismul extensor 

Articulaţia femuropatelară îndeplineşte mai 
multe funcţii la nivelul genunchiului: 1) creşte 
lungimea braţului de pârghie a muşchiului 


cvadriceps; 2) asigură stabilitatea articulară sub 
sarcină, distribuind mai uniform eforturile de 
compresiune pe femur; 3) permite transmiterea 
forţei muşchiului cvadriceps la tibie prin ligamentul 
patelar; 4) formează un scut osos pentru trohleea 
femurală în timpul flexiei; 5) asigură un aspect 
cosmetic articulaţiei genunchiului în flexie. 

Solicitările din articulaţia femuropatelară sunt 
consecinţa acţiunii forţelor de tracţiune verticale şi 
orizontale produse de muşchii şi ligamentele care 
asigură conducerea mişcărilor rotulei în trohleea 
femurală. Forţele verticale sunt generate de 
muşchiul cvadriceps ca forţă activă, ligamentul 
patelar şi retinaculele longitudinale ale patelei, ca 
forţe pasive. Presiunile articulare produse de forţele 
verticale sunt mai mari în flexie decât în extensie. 
Forţele orizontale sunt produse de structuri variate. 
Muşchii vast medial şi vast lateral acţionează ca 
forţe active pe marginile laterale ale patelei. 
Structurile capabile să producă pasiv forţe 
orizontale sunt aşezate în trei straturi. Cea mai 
superficială este considerată fascia coapsei, care 
fixează patela ca o centură. Din stratul mijlociu face 
parte retinaculul patelar transversal lateral, cel 
medial fiind mai puţin constant. în stratul profund 
sunt situate ligamentele meniscopatelare. Forma 
anatomică a patelei influenţează tipul de solicitare: 
o patelă scurtă şi groasă (hipoplazică) va fi solicitată 
în compresiune, în timp ce o patelă mai lungă şi 
mai puţin groasă va fi solicitată în flexie. 

Contribuţia patelei la lungimea braţului de 
pârghie cvadricipital este dependentă de gradul de 
flexie femurotibială. în flexie completă patela 
pătrunde în şanţul intercondilian, contribuind doar 
cu 10% la lungimea braţului. între 0-45° flexie, 
patela împinge anterior tendonul cvadricepsului, 
mărind braţul de pârghie cu 30%. Aceasta face ca 
forţa de extensie a cvadricepsului să crească pentru 
ultimile 15° de extensie cu 60%. Forţele care 
acţionează la nivelul suprafeţei articulare retropate- 
lare depind de mărimea forţei cvadricipitale şi de 
unghiul de flexie articular; ele determină mărimea 
forţei de reacţie articulare femuropatelare. în timpul 
mersului, forţa de reacţie atinge valoarea cea mai 
mare (jumătate din greutatea corpului) la jumătatea 
fazei de sprijin, când flexia genunchiului este mai 
mare. Pentru urcatul şi coborâtul scărilor, când 
flexia genunchiului se apropie de 90°, forţa de 
reacţie atinge o valoare maximă de 3,3 ori greutatea 
corpului. 

FIG. 11.17 EFECTELE MIŞCĂRILOR ASUPRA COMPONENTELOR ARTICULAŢIEI 

D. Stabilitatea articulară 

Mecanismul rotaţiei automate blochează 
genunchiul în extensie, realizând prin tensionarea 
ligamentară poziţia de stabilitate articulară maximă, 
în poziţie de flexie, genunchiul devine mobil, dar 
mai puţin stabil. în activitatea de zi cu zi, 
genunchiul trebuie stabilizat în diferite grade de 
flexie (urcarea şi coborârea scărilor), iar pentru 
practicarea activităţilor atletice şi a sporturilor de 
contact stabilitatea genunchiului în flexie reprezintă 
o condiţie primordială. Aceasta depinde de o serie 
de factori care includ centrii articulari de mişcare 
şi geometria suprafeţelor articulare, buna funcţio¬ 
nare a stabilizatorilor intraarticulari (ligamente 
încrucişate şi meniscuri), buna funcţionare a 
stabilizatorilor extraarticulari (capsula, ligamentele 
colaterale şi musculatura periarticulară). Stabilitatea 
normală a genunchiului depinde de funcţionarea 
armonioasă a acestor elemente, ceea ce presupune 
o coordonare neurologică sofisticată prin reflexe 
de tip proprioceptiv. 

Stabilitatea genunchiului depinde în principal 
de muşchii periarticulari ca elemente active şi de 
ligamentele articulare ca elemente pasive. Acestea 
din urmă formează un pivot central prin ligamentele 
încrucişate şi două frâuri capsuloligamentare 
periferice prin ligamentele colaterale şi capsulă. 


Fiecărei direcţii de solicitare articulară îi co¬ 
respunde un element ligamentar preferenţial 
(stabilizator primar) care este pus în tensiune pentru 
a controla mişcarea respectivă. Stabilizatorul primar 
este dublat de un al doilea ligament, gata să intre 
în acţiune dacă ligamentul preferenţial a fost depăşit 
(stabilizator secundar). Stabilizatorul ligamentar 
este dublat la rândul său de contracţia paralelă a 
unui grup muscular. Acesta intervine ca element 
de stabilizare activă, declanşat de arcul reflex 
proprioceptiv. Contracţia musculară preia o parte 
din eforturile ligamentare, acţionând ca un sistem 
de siguranţă pentru structurile articulare. 

Prin geometria ei articulaţia femurotibială nu 
beneficiază de o conducere osoasă. Parţial, 
eminenţa intercondiliană tibială participă la 
stabilitatea frontală a genunchiului, opunându-se 
alunecării laterale a condililor femurali. în plus 
eminenţa are o formă conică, permiţând rotaţiile 
medială şi laterală ale tibiei sub femur. 

în extensie, genunchiul realizează poziţia de 
stabilitate maximă, în care ligamentele încrucişate, 
colaterale şi structurile posteromediale şi poste- 
rolaterale ale capsulei cu complexele ligamentare 
aferente sunt tensionate la maximum. în această 
poziţie se realizează contactul optim între meniscuri 
şi condilii femurali (poziţia de congruenţă maximă). 
Dacă proiecţia centrului de greutate cade anterior 

de punctele de contact femurotibiale, atunci 
stabilitatea articulară este pur pasivă. Când proiecţia 
este peste punctele de contact, stabilitatea este 
asigurată în plus de contracţia statică a cva- 
dricepsului. în sprijinul unipodal se adaugă şi 
acţiunea muşchiului tensor al fasciei lata, care 
stabilizează atât articulaţia genunchiului, cât şi 
şoldul ipsilateral. 

Flexia este considerată o poziţie de stabilitate 
relativă, în care componentele articulare osoase au 
la dispoziţie puţine structuri pentru fixare. 
Suprafeţele de contact dintre condilii femurali şi 
meniscuri sunt corespunzător mai mici, ducând la 
creşterea laxităţii articulare şi favorizarea mobilităţii 
în detrimentul stabilităţii. Stabilitatea articulară în 
flexie trebuie să acopere toate posibilităţile de 
solicitare mecanică cuprinse între două poziţii 
extreme: 

-flexie - rotaţie externă - abducţie (valgum); 

-flexie - rotaţie internă - adducţie (varum). 

Pentru aceasta acţionează stabilizatori activi şi 
pasivi în trei planuri (Fig. 11.17). 

1 . în plan sagital, translaţia tibiei sub femur 
este controlată de ligamentele încrucişate (stabi¬ 
lizatori principali), ale căror fibre rămân tensionate 
şi în flexie. Cu genunchiul în flexie de 90°, 
ligamentul încrucişat anterior se opune deplasării 
anterioare a tibiei, reprezentând 85% din totalul 
posibilităţilor de control al mişcării. El este 
considerat principalul stabilizator anterior al 
articulaţiei, prevenind translaţia anterioară a tibiei 
sub femur. Ligamentul încrucişat posterior asumă 
89% din rezistenţa contra deplasării posterioare a 
tibiei faţă de femur. El poate controla şi hi- 
perextensia articulară după ce ligamentul încrucişat 
anterior a fost rupt (Noyes). Unii autori consideră 
că ligamentul încrucişat posterior reprezintă 
stabilizatorul principal în flexie, fiind dublat în 
funcţia lui de muşchiul popliteu. în poziţie de 
semiflexie articulară, stabilitatea genunchiului este 
îmbunătăţită de intervenţia structurilor posterioare, 
în sectorul (cornerul) posteromedial prezintă o 
acţiune stabilizatoare: capul medial al muşchiului 
gastrocnemian; muşchiul semimembranos cu 
tendoanele lui terminale (laba de gâscă internă) şi 
în special ligamentul popliteu oblic; muşchii care 
formează laba de gâscă superficială; cornul 
posterior al meniscului medial; ligamentul colateral 
medial posterior (Hughston). în sectorul (cornerul) 
posterolateral au acţiune stabilizatoare: capul lateral 


al muşchiului gastrocnemian; tendonul de origine 
al muşchiului popliteu; muşchiul biceps femural; 
tractul iliotibial. Sectorul anterior al articulaţiei 
genunchiului este controlat de muşchiul cvadriceps 
şi sistemul de inserţie al aparatului extensor. 

Leziunile structurilor de control pasiv al 
mişcărilor în plan sagital produc instabilitatea 
articulaţiei genunchiului: la testarea clinică, tibia 
alunecă sub femur înainte sau înapoi în funcţie de 
localizarea leziunii (fenomenul de sertar). Dar 
instabilitatea apare şi prin paralizia muşchiului 
cvadriceps. în această situaţie stabilitatea este 
asigurată prin înclinarea corpului înainte: centrul 
de greutate este împins înaintea centrului de 
mişcare articular, iar genunchiul se fixează în 
hiperextensie prin tensionarea structurilor capsulare 
posterioare (Fig. 11.18). 

2. în plan frontal stabilitatea articulaţiei 
genunchiului este asigurată de ligamentele 
colaterale, acţiunea acestora fiind completată 
medial de tendoanele labei de gâscă superficială, 
iar lateral de tractul iliotibial. în extensie se adaugă 
acţiunea stabilizatoare a formaţiunilor capsulare 
posteromediale şi posterolaterale. Gradul de 
tensionare maximă a ligamentelor colaterale se 
obţine la sfârşitul extensiei, după ce a avut loc 
rotaţia automată. în poziţia de flexie se produce o 
micşorare a tensiunii ligamentare datorită profilului 
diferit al condililor femurali şi micşorării distanţei 
dintre punctele de inserţie ligamentare femurale şi 
tibiale. Ligamentul colateral medial este considerat 
structura stabilizatoare principală contra tendinţei 
de deplasare a tibiei în abducţie (valgus) şi în 
secundar contra rotaţiei externe a tibiei sub femur 



FIG. 11.18 TESTUL SERTARULUI 
ANTERIOR 

FIG. 11.19 INSTABILITATEA PROGRESIVĂ ÎN PLAN FRONTAL ASOCIATĂ CU 
RUPTURA LIGAMENTELOR COLATERALE 



(Noyes). Fibrele anterioare ale ligamentului se 
tensionează în flexie, iar cele posterioare se 
relaxează. Ligamentul colateral lateral acţionează 
ca stabilizator principal blocând deplasarea tibiei 
in adducţie (varus) şi opunându-se rotaţiei interne 
a tibiei (Fig. 11.19). 

Leziunile ligamentelor colaterale se pot pune în 
evidenţă prin examenul clinic. Aplicarea unei forţe 
de abducţie (valgus stress) sau de adducţie (varus 
stress) va “deschide” anormal interlinia articulară, 
demonstrând instabilitatea corespunzătoare. 

3. în plan orizontal stabilitatea rotaţională a 
genunchiului este asigurată de acţiunea sinergică 
a ligamentelor încrucişate şi colaterale. Ligamentele 
încnicişate se torsionează unul în jurul celuilalt (şi 
se tensionează) prin rotaţie internă. în rotaţie 
externă, ele se desfăşoară şi îşi pierd tensiunea. Un 
comportament invers îl prezintă ligamentele 
colaterale: ele se tensionează în rotaţie externă şi 
se relaxează în rotaţie internă. Cauza acestui 
comportament este legată de orientarea diferită a 
ligamentelor şi de înclinaţia platoului tibial spre 
posterior. La obţinerea stabilităţii rotaţionale 
participă şi formaţiunile capsulare posteromediale 
şi posterolaterale, şi în special ligamentul colateral 
medial posterior şi porţiunea posterioară a 
meniscului medial. în final o mare importanţă 
pentru controlul rotaţiei articulare o au acţiunile 
muşchilor vast medial şi vast lateral. 

Controlul rotaţiei externe se realizează printr-un 


mecanism dublu: 

a) sistemul cvadriceps-popliteu este activ în 
primele 60° de flexie 

b) sistemul pes anserinus-semimembranos 

controlează rotaţia externă după 60° flexie, când 
momentul de rotaţie devine favorabil. 

Controlul rotaţiei interne nu este atât de bine 
repezentat: 

a) pentru poziţii mai apropiate de extensie 
acţionează tensorul fasciei lata prin intermediul 
tractului iliotibial; 

b) după 60° flexie intervine muşchiul biceps 
femural cu un moment de rotaţie favorabil. 

Deşi articulaţia femuropatelară beneficiază de 
o bună conducere osoasă, poziţia patelei este 
asigurată suplimentar în trohlee prin ligamente şi 
muşchi. Datorită valgusului anatomic femurotibial 
şi datorită direcţiei neparalele dintre tendonul 
cvadricipital şi ligamentul patelar (unghiul Q) apare 
o instabilitate prin solicitare laterală în articulaţia 
femuropatelară. Această instabilitate este neutra¬ 
lizată prin patru mecanisme stabilizatoare: 

1. componenta transarticulară a forţei muşchiului 
cvadriceps, care tinde să fixeze patela pe trohlee; 

2. proeminenţa mai accentuată a versantului 
lateral al trohleei; 

3. rezistenţa opusă de sistemul de fibre al 
retinaculului medial; 

✓ » 

4. contracţia muşchiului vast medial. 

FIG. 11.20 AMPLITUDINEA DE MIŞCARE ÎN FLEXIE-EXTENSIE 



IV. Biomecanica articulaţiei gleznei 

Articulaţia gleznei formează joncţiunea dintre 
scheletul gambei şi piciorul transformat într-o 
platformă orizontală, mobilă, adaptabilă la 
neregularităţile suportului. Ea este legată funcţional 
de articulaţiile situate la nivelul retro- şi antepi- 
ciorului cu care formează un complex articular ce 
permite orientarea piciorului în toate direcţiile 
spaţiului, absorbţia şocurilor şi transmiterea greutăţii 
spre suportul de sprijin în statică şi locomoţie. 

A. Kinematica gleznei 

După forma suprafeţelor articulare, glezna este 
considerată un ginglym (trohleartroză) care permite 
uniplanar realizarea mişcărilor de flexie-extensie, 
deşi autorii anglo-saxoni consideră articulaţia 
talocrurală o articulaţie în “şa”, în care sunt 
favorizate mişcările în plan sagital. Ca în oricare 
ginglym, conducerea mişcărilor articulare este 
dublă, osoasă şi ligamentară. Indiferent de 
geometria articulară luată în consideraţie, axul de 
mişcare este transversal deviat spre posterior, 
aproximând linia care uneşte vârful celor două 
maleole. El este direcţionat lateral şi posterior fiind 
rotat extern faţă de axul articulaţiei genunchiului 
cu 20°- 30°. Ca şi articulaţia şoldului, glezna 
posedă o stabilitate articulară intrinsecă ce ţine de 
geometria elementelor osoase componente. 

I. Amplitudinea de mişcare 

în articulaţia talocrurală, mişcările piciorului faţă 
de gambă (şi invers, ale gambei faţă de piciorul 


fixat) sunt posibile pentru o amplitudine de 45° în 
plan sagital, cu mari variaţii în funcţie de individ şi 
vârstă. Aceste mişcări reprezintă părţi constituente 
ale diferitelor faze ale mersului. 

Din poziţia neutru-0, picioml liber poate fi flectat 
plantar 25°-35°. Extensia dorsală (numită în clinică 
flexie dorsală) se realizează în mod normal între 
10°- 20°. Cu piciorul fixat, gamba se poate înclina 
spre înainte în sensul unei extensii dorsale până la 
30° (aşa numita poziţie de cădere, de aterizare). în 
flexia plantară corespunzătoare, gamba se poate 
înclina cu 50° spre înapoi faţă de picior. Ca 
amplitudine, flexia plantară suportă cele mai mari 
variaţii individuale, în special în timpul baletului 
sau gimnasticii. 

Articulaţia gleznei are o contribuţie importantă 
în realizarea mersului. în momentul atacului 
calcanean, poziţia articulaţiei este în uşoară flexie 
plantară, care se accentuează pe măsura ce piciorul 
rulează spre contactul plantar complet. în faza de 
sprijin, flexia plantară se transformă rapid în 
extensie dorsală când centrul de greutate se 
proiectează peste antepicior. La sfârşitul fazei de 
sprijin, ridicarea călcâiului se face în poziţie de 
flexie plantară, care se continuă la ridicarea 
degetelor şi începutul fazei de balans. La mijlocul 
fazei de balans poziţia gleznei revine spre extensia 
dorsală, pentru a pregăti atacul calcanean. 
Amplitudinea de mişcare în timpul mersului (în 
special flexia plantară) depinde de înălţimea tocului 
încălţămintei purtate (Murray). Spre deosebire de 
articulaţiile şoldului şi genunchiului, unde 
amplitudinea de mişcare creşte odată cu frecvenţa 
pasului, în articulaţia gleznei extensia dorsală 
rămâne constantă, iar flexia plantară scade odată 
cu creşterea vitezei (Stauffer)(Fig. 11.20). 

II. Mişcarea suprafeţelor articulare 

Articulaţia talocrurală şi sindesmoza tibiofi- 
bulară sunt cuplate prin intermediul furcii 
maleolare. Mişcarea suprafeţelor articulare se 
realizează atât în articulaţia tibiotalară, cât şi 
fibulotalară, iar în timpul extensiei dorsale 
sindesmoza tibiofibulară se lărgeşte cu 1-2 mm. 
Din punct de vedere kinematic, mişcările articulaţiei 
gleznei nu se desfăşoară ca mişcări pure de rotaţie 
într-o balama. Determinarea centrilor de rotaţie 
instantanee şi a direcţiei de deplasare a punctelor 
de contact articulare au demonstrat că mişcarea 
articulară începe prin separarea (distracţia) 
suprafeţelor articulare la începutul mişcării, 
efectuarea mişcării prin alunecare şi terminarea 
mişcării prin blocarea suprafeţelor articulare (prin 
compresie). Reluarea mişcării în sens invers 
presupune decomprimarea prin distracţie a 
suprafeţelor blocate, alunecare şi reblocare prin 
compresie la sfârşitul mişcării. Se presupune că 
jocul alternativ al blocărilor şi deblocărilor articulare 
cu variaţiile de presiune intraarticulară corespun¬ 
zătoare contribuie efectiv la lubrefierea articulară. 
Pe de altă pare, studiul modelelor matematice 
articulare a sugerat că articulaţia gleznei nu este 
complet congruentă în faza de balans a pasului, 
când piciorul evoluează nemcarcat. Din contră. în 
faza de sprijin a pasului când greutatea corpului 
solicită articulaţia, are loc o expansionare a 
suprafeţei ariei de contact şi o creştere a congruenţei 
articulare. 

Proiecţia centrilor de mişcare sagitală a 



FIG. 11.21 RAPORTUL DINTRE AXUL 
GLEZNEI Şl AXUL LUNG AL TIBIEI 


articulaţiei gleznei se realizează la nivelul 
corpuluitalusului pe o arie atât de restrânsă, încât 
poate fi considerată ca punctiformă. Prin această 
arie poate fi trasat axul transversal al mişcărilor de 
flexie-extensie, înclinat faţă de axul tibiei cu 82° 
spre lateral (unghiul talo-crural). Poziţia oblică a 
axului face ca în flexia plantară a piciorului talusul 
să execute o rotaţie medială prin care capul talusului 
vine în contact cu cavitatea navicularului. Mişcarea 
de rotaţie medială a talusului în articulaţia tibiotalară 
se continuă cu mişcarea de inversiune a piciorului 
din articulaţiile subtalară şi talocalcaneonaviculară. 
în mişcarea de extensie dorsală, desfăşurarea 
mişcărilor se inversează (Fig. 11.21). 

Deşi suprafeţele articulare ale talusului şi tibiei 
sunt orientate strict orizontal, Inman consideră 
trohleea talusului face parte dintr-un con cu bn/a 
orientată spre ftbulă. Poziţionarea oblică a axului 
şi orientarea ligamentară contribuie la realizarea 
unor mişcări asimetrice ale trohleei (Fig. 11.22): 
când piciorul este fixat la sol, se realizează o 
deplasare anteroposterioară a maleolei fibulare mai 
mare decât a maleolei tibiale, fixată de ligamentul 
deltoid. Influenţa oblicităţii axului face ca în faza 
de pendulare, în timpul extensiei dorsale, piciorul 
să fie orientat în afară, iar flexia plantară să se 
orienteze spre înăuntru. în faza de sprijin, când 
piciorul este bine aplicat pe sol (înainte de ridicarea 
călcâiului), extensia dorsală este cuplată cu rotaţia 
internă a furcii maleolare (şi deci a axului gambei ) 
cu 5-12°. în acelaşi timp maleola peronieră se 
rotează extern, translează proximal şi se înde¬ 
părtează de maleola tibială. Flexia plantară a 



FIG. 11.22 TALUSUL-STRUCTURA 
CONICĂ MORFOFUNCŢIONALĂ 

articulaţiei tibiotalare produce rotaţia externă a 
gambei, translaţia distală, rotaţia internă şi 
apropierea maleolei peroniere de cea tibială. Axul 
de mişcare intersectează talusul la nivelul şanţului 
talusului şi încrucişează axul articulaţiei subtalare. 
Lipsa inserţiilor musculare pe talus face ca 
echilibrul articulaţiei tibiotalare să se poată realiza 
numai prin blocarea (închiderea) articulaţiei 
subtalare. Aceste mişcări de rotaţie apar în timpul 
mersului la nivelul întregului membru inferior şi 
ridică problema unui mecanism de absorbţie la 
nivelul piciorului (Fig. 11.23). 

B. Kinetica gleznei 

Forţa de reacţie articulară calculată pentru 
articulaţia gleznei este puţin mai mare decât cea 
calculată pentru şold sau genunchi, dar raportată 
la suprafaţa articulaţiei nu generează presiuni foarte 
mari (27,5 Kg/cm 2 ). 

I. Statica articulară 

în echilibrul static, forţele externe şi interne care 
acţionează la nivelul articulaţiei se neutralizează 
reciproc: nu există nici acceleraţie lineară, nici 
angulară. Pentru poziţia de repaus a corpului, 
articulaţia gleznei nu poate oferi o poziţie specială 
care să asigure stabilitatea (poziţia de congruenţă 
maximă cu tensiune ligamentară maximă). 
Asemenea poziţii există atât la nivelul şoldului (în 



FIG. 11.23 RAPORTUL AXELOR 
GENUNCHIULUI Şl GLEZNEI CU AXUL 
LONGITUDINAL AL PICIORULUI 


hiperextensie cu tensionarea ligamentului ili- 
ofemural), cât şi la nivelul genunchiului (în 
hiperextensie cu proiecţia centrului de greutate 
înaintea centrului de rotaţie, blocând articulaţia prin 
mecanismul rotaţiei automate). La nivelul gleznei, 
echilibrul este obţinut prin intervenţia constantă a 
muşchilor flexori plantari şi extensori dorsali, care 
echilibrează centrul de greutate peste trohleea 
talusului. 

în sprijinul bipodal, fiecare articulaţie 
talocrurală suportă teoretic jumătate din greutatea 
corpului. Pentru echilibrarea articulară este 
necesară intervenţia grupurilor musculare ago- 
niste-antagoniste, iar forţa de reacţie articulară 
creşte direct proporţional cu implicarea lor în 
menţinerea echilibrului. 

în sprijinul unipodal, greutatea întregului corp 
solicită o articulaţie şi pentru echilibrarea ei este 
necesară acţiunea muşchiului triceps sural la nivelul 
calcaneului. Sprijinul piciorului se face în flexie 
plantară la nivelul capetelor metatarsienelor, care 
reprezintă şi punctul prin care trece forţa de reacţie 
articulară. Aplicând teoria corpului liber, se pot 
compune forţa gravitaţională (egala cu greutatea 
corpului, acţionând pe verticală la nivelul 
antepiciorului) cu forţa musculară (acţionând la 
nivelul tendonului ahilian, cu direcţie şi sens 
cunoscute) pentru calcularea forţei de reacţie 
articulară. Aceasta are valoarea de 2,1 ori greutatea 
corpului (pentru o flexie plantară de 30°), 
corespunzându-i o forţă de contracţie musculară 
de 1,2 ori greutatea corpului. Pe măsură ce creşte 
gradul de flexie plantară, o componentă de 
forfecare a forţei de reacţie acţionează tot mai 
puternic în articulaţie. Situaţia se complică mai mult 
ţinând cont de rolul fibulei în transmiterea greutăţii 
corpului. Aproximativ 1/6 din solicitările de la 
nivelul gambei sunt preluate de fibulă încă de la 
nivelul articulaţiei tibiofibulare proximale şi 
transmise prin articulaţia fibulotalară (Lambert). 

II. Dinamica articulară 

Informaţiile cu privire la comportamentul 
articulaţiei gleznei în locomoţie sunt preluate din 
investigaţiile realizate cu platforma de forţă, filmare 
cu viteză înaltă, cineradiografii, etc. Cele mai 
importante cercetări s-au axat pe determinarea 
forţelor de compresiune şi forfecare care solicită 
articulaţia în timpul mersului. 

FIG. 11.24 PARTICIPAREA ARTICULAŢIEI GLEZNEI LA REALIZAREA PASULUI 


FLEXIA-EXTENSIA PLANTARĂ 


CONTACTUL CONTACTUL 

CALCANEAN CALCANEAN 

INIŢIAL RIDICARE INIŢIAL 



Rezultatele obţinute au confirmat faptul că 
principala forţă de compresiune care apare 
intraarticular în timpul mersului este produsă prin 
contracţia tricepsului sural şi transmisă prin 
tendonul ahilian. Comparativ, muşchii extensori 
din loja anterioară a gambei intervin doar în partea 
iniţială a fazei de sprijin şi contribuie cu o forţă de 
aproximativ 1/5 din greutatea corpului. Forţa de 
compresiune produsă de triceps atinge maximum 
la sfârşitul fazei de sprijin (de patru ori greutatea 
corpului) înaintea ridicării degetelor de la sol. 
Forfecarea reprezintă a doua componentă de 
solicitare articulară. Forţa de forfecare atinge un 
maxim de 0,8 ori greutatea corpului imediat după 
ridicarea călcâiului de pe suport (Stauffer). 

Odată cu creşterea vitezei de locomoţie (a 
frecvenţei pasului), forţa de reacţie articulară creşte 
proporţional de 3-5 ori greutatea corpului. Pentru 
o frecvenţă mare acţionează la începutul şi la 
sfârşitul fazei de sprijin, iar pentru o frecvenţă mică 
doar în faza de sprijin tardiv. Suprafaţa articulară 
capabilă să preia solicitarea forţei de reacţie este 
de aproximativ 11-13 cm 2 , ceea ce explică o 
repartiţie fiziologică a presiunilor. Se consideră că 
pentru anumite poziţii numai o parte din suprafeţele 
articulare sunt portante, fiind disponibile pentru 
preluarea forţei. Orice alunecare laterală a talusului 
de sub suprafaţa articulară a tibiei (ca în fracturile 
maleolare sau entorsele sindesmozei tibiofibulare) 
reduce suprafaţa portantă de contact tibiotalar şi 
creşte patologic presiunea intraarticulară producând 
leziuni degenerative ale cartilajului articu- 
lar(Fig. 11.24). 


C. Stabilitatea articulară 

Pentru a rezista acţiunii forţelor solicitante mari, 
articulaţia gleznei trebuie să fie stabilă în oricare 
poziţie. Stabilitatea gleznei este mixtă, rezultând 
din acţiunea combinată a elementelor osoase şi 
ligamentare. 

Conformaţia geometrică a suprafeţelor articulare 
este responsabilă în principal pentru stabilitatea 
osoasă. Forma de trohlee (sau şa) a corpului 
talusului pătrunde şi se fixează ca într-un reces în 
furca formată între tibie şi fibulă. în acest fel forma 
suprafeţelor osoase este capabilă să asigure 
stabilitatea articulară atât în plan frontal (opunându- 
se mişcărilor de lateralitate), cât şi în plan orizontal 
(opunându-se mişcărilor de rotaţie). în secundar, 
stabilitatea osoasă este completată de elementul 
ligamentar. Orice solicitare articulară nefiziologică 
(prin rotaţie sau lateralitate) necesită creşterea 
distanţei dintre maleola tibială şi cea fibulară, 
implicând iniţial tensionarea ligamentelor sindes¬ 
mozei şi ulterior a ligamentelor colaterale. 

Stabilitatea ligamentară se exercită prin 
intermediul unui puternic aparat capsuloligamentar, 
în care un rol important îl joacă ligamentele de 
legătură directă între scheletul gambei şi talus 
(partea tibiotalară anterioară şi posterioară a 
ligamentului deltoid şi părţile talofibulare ale 
ligamentului colateral lateral). Aceste ligamente 
leagă între ele elementele osoase şi se opun oricărei 
deplasări în plan sagital a talusului, asigurând 
stabilitatea în plan anteroposterior (leziunile lor în 
entorsele grave ale gleznei se evidenţiază prin testul 

FIG. 11.25 AXUL ARTICULAŢIEI SUBTALARE ÎN PLAN TRANSVERS Şl ORIZONTAL 



sertarului anterior pozitiv şi testul la inver- 
siune-eversiune pozitiv). în acelaşi timp ligamentul 
talofibular anterior şi ligamentul calcaneofibular 
formează (împreună cu maleola peronieră) grupul 
stabilizator lateral al articulaţiei, iar ligamentul 
deltoid (împreună cu maleola tibială) grupul 
stabilizator medial al articulaţiei. în partea 
posterioară a gleznei, ligamentul talofibular 
posterior se asociază cu ligamentul calcaneofibular 
formând o cavitate de recepţie pentru partea 
posterioară a trohleei talusului. Ele reprezintă 
elementul care se opune translaţiei posterioare a 
talusului sub plafonul tibial. 

în timpul mişcării de extensie dorsală se 
realizează o lărgire a furcii maleolare cu 1,5-2 mm, 
datorită variaţiei de lăţime a corpului talusului. 
Fibula se depărtează pasiv de tibie, ascensionează 
şi realizează o rotaţie externă de 2,5°. Ligamentele 
sindesmozei tibioperoniere se orizontalizează şi 
permit mişcarea. Extensia articulaţiei talocrurale se 
limitează prin contactul trohleei cu furca maleolară. 
Alţi factori care limitează mişcarea de extensie 
dorsală sunt consideraţi tensiunea din tendonul 
tricepsului sural, fibrele posterioare ale ligamentului 
deltoid, ligamentul calcaneofibular. Aponevroza 
plantară se tensionează în timpul extensiei dorsale, 
mai ales când calcaneul este în eversiune. în poziţia 
de extensie dorsală nu mai sunt posibile mişcări de 
lateralitate decât prin tensionarea suplimentară a 
sindesmozei şi flambarea fibulei. Ea reprezintă 
poziţia de congruenţă articulară maximă şi de 


tensiune ligamentară maximă (close-packed 
position). 

în timpul mişcării de flexie plantară se 

micşorează controlul puternic exercitat de 
elementele de stabilizare osoasă prin pătruderea 
părţii posterioare mai înguste a trohleei talusului în 
furca maleolară. Aceasta explică de ce piciorul 
flectat plantar are posibilitatea să realizeze mişcări 
de translaţie laterală şi rotaţii. Stabilitatea articulaţiei 
talocrurale în această poziţie este predominant 
ligamentară, reprezentată pe partea medială de 
porţiunea anterioară a ligamentului deltoid, iar 
lateral de ligamentul fibulotalar anterior (numit şi 
ligamentul entorsei datorită frecvenţei cu care se 
rupe prin mecanismul de inversiune forţată). Flexia 
plantară este limitată de tensiunea muşchilor 
extensori din loja anterioară a gambei, ligamentul 
deltoid cu părţile tibiotalară şi tibionaviculară şi 
ligamentul fibulotalar anterior. 

V. Biomecanica piciorului 

Din punct de vedere biomecanic, piciorul 
reprezintă un complex articular format între cele 
douăzeci şi şase de piese osoase care formează 
scheletul său, având trei funcţii: 

a) complexul poate fi echivalat cu o singură 
articulaţie cu trei grade de libertate, oferind 
posibilitatea orientării piciorului în toate direcţiile 
spaţiului. 

b) piciorul îşi desfăşoară activitatea între cele 

două condiţii extreme: poate realiza o platformă 
flexibilă, adaptabilă la neregularităţile suportului, 
făcând posibilă funcţia portantă, indiferent de 
înclinaţia terenului sau poziţia gambei; poate forma 
o pârghie rigidă de gradul II, necesară propulsiei 
centrului de greutate în locomoţie. Alternanţa 
acestor două extreme constituie contribuţia 
piciorului la mers. 

c) la aceste funcţii contradictorii se adaugă a treia 
funcţie, aceea de absorbant al şocurilor generate 
de mecanismul mersului, în special în momentul 
atacului calcanean. Articulaţiile dintre oasele 
piciorului se cuplează reciproc într-un angrenaj cu 
structură piramidală, în vârful căreia acţionează 
articulaţia tibiotalară. Din această cauză, biome¬ 
canica glenei şi piciorului formează un tot unitar, 
integrat în biomecanica membrului inferior, şi 
divizarea ei este motivată numai didactic. 

Deşi structura anatomică recunoaşte o serie de 
articulaţii intertarsiene distincte, este dificil de 
separat şi de precizat funcţia fiecăreia în parte. 
Astfel, la nivelul retropiciorului, două articulaţii 
anatomic distincte: articulaţia subtalară (posterior) 
şi articulaţia talocalcaneonaviculară (anterior) pot 
fi asimilate din punct de vedere funcţional într-o 
singură articulaţie talotarsiană. Geometria su¬ 
prafeţelor articulare din compartimentele posterior 
şi anterior permit o mişcare de rotaţie a talusului 
faţă de calcaneu şi navicular, şi invers. Prin aceasta 
se produce adaptarea piciorului în locomoţie 
indiferent de neregularităţile suportului de sprijin. 
Articulaţia talotarsiană a fost asimilată cu o 
articulaţie pivot-sferică, cu'un ax de mişcare oblic, 
care pătrunde plantar prin faţa laterală a tuberozităţii 
calcaneene şi iese dorsal şi medial prin colul 
talusului. înclinaţia acestui ax de compromis este 
de 42° faţă de orizontală, şi de 16° spre medial faţă 
de axul median al piciorului. El intersectează în 
sinus tarsi axul articulaţiei gleznei, de unde 
comparaţia celor două articulaţii cu o articulaţie 
universală (articulaţie cardanică). După Manter, 
suprafeţele articulaţiei subtalare aproximează un 
segment dintr-o spirală arhimedică, cu sensul spre 
dreapta la piciorul drept, şi spre stânga la piciorul 
stâng. Calcaneul şi navicularul execută o mişcare 
de rotaţie faţă de axul articular oblic, cunoscută 
sub denumirea de inversiune când se realizează 
spre medial, şi eversiune spre lateral. Acestea sunt 
mişcări realizate cu piciorul liber, în lanţ kinematic 
deschis şi amplitudinea mişcării măsoară aproxima¬ 


tiv 10° pentru eversiune şi 20' pentru inversiune. 
Oblicitatea axului face ca eversiunea să fie 
combinată cu o mişcare de abducţie, iar inversiunea 
cu o mişcare de adducţie a piciorului. în timpul 
fazei de sprijin a mersului, media de mişcare a 
articulaţiei subtalare este de numai 6° pe teren plat, 
acestea reprezentând sectorul funcţional de mişcare 
(Wright). în timpul fazei de pendulare, articulaţia 
este într-o poziţie de inversiune, iar în momentul 
contactului calcanean începe rotaţia spre eversiune 
care durează 15% din faza de sprijin (Fig. 11.26). 

Ca urmare a mişcării de inversiune, sinus tarsi 
se deschide, iar canalul tarsian se îngustează. 
Inversiunea este controlată de structurile muscu- 
loligamentare situate lateral de axul de mişcare: 
retinaculul inferior al muşchilor extensori, partea 
laterală a ligamentului talocalcanean interosos, 
ligamentul calcaneofibular, muşchii peronieri, m. 
extensor lung al degetelor. Controlul mişcării de 
eversiune este realizat de formaţiunile echivalente 
situate medial de ax: ligamentul deltoid-pars 
tibionavicularis şi pars tibiocalcanea, mm. triceps 
surae, tibialis posterior şi anterior, flexor hallucis 
longus şi flexor digitorum longus. Din punct de 
vedere kinetic, calcaneul este solicitat de întreaga 
greutate a corpului în sprijinul unipodal şi de 
jumătate din greutatea sa în sprijinul bipodal. în 
ambele cazuri, forţa rezultantă realizează o acţiune 
de eversiune asupra calcaneului, consecinţă a 
poziţiei lui lateralizate faţă de tibie. Axul mecanic 
al membrului inferior (reprezentând direcţia forţei 
gravitaţionale) uneşte centrul capului femural cu 
centrul articulaţiei genunchiului şi se proiectează 
în centrul articulaţiei tibiotalare. El intersectează 
în plan frontal articulaţia subtalară la unirea treimii 
interne cu două treimi externe. Forţa de reacţie a 
suportului se aplică la nivelul tuberozităţii 


INVERSIUNE NEUTRU-O EVERSIUNE 



FIG. 11.26 MIŞCĂRILE ÎN ARTICULAŢIA 
SUBTALARĂ 

calcaneene într-o poziţie mai laterală. Aplicând 
legea echilibrului forţelor, cele două momente devin 
egale şi de semn contrar prin realizarea unui cuplu 
de acţiune eversantă asupra calcaneului. Ca urmare 
a eversiunii calcaneului pe faţa medială a 
articulaţiei subtalare se tensioneză formaţiunile 
musculoligamentare determinând apariţia unei 
contraforţe al cărei moment se opune forţei 
eversante, restabilind controlul asupra poziţiei 
normale a calcaneului. 

Când piciorul este fixat la sol, articulaţia 
talotarsiană acţionează, datorită direcţiei axului de 
mişcare ca o balama oblică (Fig 11.27). Oblicitatea 
axului face ca în cadrul mişcărilor de inversiune şi 
eversiune să se stabilească un raport între abducţie/ 
adducţie şi rotaţie laterală/rotaţie medială, care 
variază ca o tangentă a unghiului de înclinare a 
axului. Din acet motiv, articulaţia subtalară 
funcţionează ca un transmiţător direcţional de 
torsiune. Ea permite transmiterea şi transformarea 
rotaţiilor verticale ale membrului inferior, apărute 
în timpul mersului, în rotaţii longitudinale ale 
piciorului realizate în plan orizontal: rotaţia externă 
a gambei produce inversiunea calcaneului, iar 
rotaţia internă produce eversiunea lui. Mersul uman 
este mai mult decât o oscilaţie repetitivă a celor 
două membre inferioare în planul de progresiune: 
el implică o serie de rotaţii la care participă toate 
segmentele corpului. în plan orizontal, pelvisul 
pivotează faţă de şoldul de încărcare (sprijin) cu 
8°. Coapsa şi gamba se rotează în medie cu 19° 
faţă de axul mecanic vertical. Aceste mişcări sunt 
convertite în rotaţii pasive ale retropiciorului faţă 
de un ax orizontal şi apoi transmise piciorului 
anterior. Articulaţia talotarsiană realizează pe baza 
legăturilor ligamentare puternice şi comune un lanţ 
kinematic cu articulaţia gleznei şi articulaţia 
calcaneocuboidiană. Aceasta explică de ce 
articulaţia talonaviculară şi calcaneocuboidiană sunt 
cuplate mecanic, ceea ce face posibilă asocierea 
acestora în cadrul articulaţiei transverse a talusului 
(articulaţia Chopart). Articulaţia transversă permite 
realizarea a două tipuri de mişcări: rotaţia 
medială-laterală şi flexie-extensie. 

A. Axul mişcării pentru rotaţia piciorului este 
longitudinal, înclinat la 15° faţă de planul 
orizontal, oblic antero-medial la 9° faţă de axul 
central al piciorului. Mişcările de rotaţie 
medială şi laterală în articulaţia medio-tarsiană 
sunt importante pentru adaptarea piciorului la 


FIG. 11.27 ANALOGIA ARTICULAŢIEI CU 
O BALAMA OBLICĂ 



suprafaţa înclinată de sprijin. Dacă retropiciorul 
se fixează pe o suprafaţă de sprijin transmiţând 
greutatea corpului, partea distală a tarsului şi 
metatarsul se pot rota medial sau lateral pentru 
a asigura menţinerea contactului plantigrad. 
Mişcările sunt numite pronaţie pentru rotaţia 
medială a antepiciorului şi supinaţie pentru 
rotaţia laterală a lui şi nu trebuie confundate cu 
eversiunea şi inversiunea. 

Termenii de supinaţie şi pronaţie exprimă poziţia 
antepiciorului faţă de retropicior: în pronaţie, 
marginea medială a piciorului coboară şi se 
aplică pe sol, în timp ce în supinaţie, marginea 
medială este ridicată şi cea laterală coborâtă pe 
sol. Torsiunea antepiciorului în sensul pronaţiei 
echivalează 15°, iar în sensul supinaţiei ajunge 
până la 35°. 

B. Axul mişcării de flexie-extensie este înclinat 
cu 52° faţă de orizontală şi cu 57° faţă de planul 
frontal, orientat spre antero-medial. Mişcările 
de flexie-extensie în articulaţia transversă a 
tarsului se sumează cu mişcările de acelaşi fel 
din articulaţia gleznei şi articulaţiile tarsome- 
tatarsiene, în cadrul lanţului kinematic al 
piciorului. Analizând flexia şi extensia 
articulaţiei transverse ca mişcări efectuate 
separat în articulaţia talonaviculară şi calca¬ 
neocuboidiană, au fost puse în evidenţă două 
poziţii extreme, în funcţie de poziţia articulaţiei 
subtalare (Mann şi Inman, 1964); 

a) în poziţia de eversiune, axele celor două 
articulaţii sunt paralele în plan frontal, şi această 
situaţie permite desfăşurarea liberă a mişcărilor 
în articulaţii, ca şi adaptarea în consecinţă a 
piciorului la sol prin pronaţie, absorbind o parte 

FIG. 11.28 AXELE DE ROTAŢIE ALE 
ARTICULAŢIILOR TALONAVICULARE 
Şl CALCANEOCUBOIDIENE ÎN 
EVERSIUNE Şl INVERSIUNE 



din energia contactului calcanean; 
b) în poziţia de inversiune a calcaneului, axele 
articulaţiilor ajung divergente unul faţă de altul, 
încrucişându-se în acelaşi plan frontal, iar 
amplitudinea mişcărilor de flexie-extensie se 
reduce semnificativ faţă de retropicior 
(Fig. 11.28). 

Dacă se analizează funcţia articulaţiei mediotar- 
siene integrată în biomecanica membrului inferior, 
făcându-se corelaţia dintre rotaţia membrului 
inferior în timplul mersului cu mişcarea de 
inversiune-eversiune a retropiciorului, se pot 
deduce cele două funcţii de bază ale piciorului în 
timpul mersului: 

1. în momentul contactului calcanean, membrul 
inferior este în rotaţie internă, iar calcaneul în 
eversiune. Axele articulaţiei mediotarsiene fiind 
paralele, arcurile longitudinale ale piciorului 
devin flexibile, transformând piciorul într-o 
platformă care se mulează pe o suprafaţă de 
sprijin, căreia îi transmite greutatea corpului. 

2. Când membrul inferior începe rotaţia externă, 
în partea a doua a fazei de sprijin, calcaneul 
este poziţionat în inversiune, iar articulaţia 
mediotarsiană îşi pierde mobilitatea datorită 
divergenţei axelor, transformând arcurile 
longitudinale ale piciorului în stnicturi rigide. 
Piciorul se transformă într-o pârghie rezistentă 
cu arcuri longitudinale stabile, capabilă să 


FIG. 11.29 DISCONTINUITATEA 
METATARSIANĂ FAŢĂ DE AXELE 
LONGITUDINALE ALE PICIORULUI 



propulseze corpul în locomoţie. 

Articulaţiile intertarsiene distale (cuneona- 
viculare, intercuneiforme) sunt considerate 
amfiartroze cu mişcări de mică amplitudine, 
asimilabilă cu o mişcare de translaţie. Mişcările sunt 
restricţionate atât de prezenţa ligamentelor scurte 
şi puternice cât şi de forma suprafeţelor articulare. 
Mobilitatea redusă favorizează prezervarea 
geometriei structurilor osteoligamentare în formă 
de cupolă, aşa cum este bolta transversă a 
piciorului. Articulaţia tarsometatarsiană Lisfranc 
este echivalentă la rândul ei cu o amfiartroză 
datorită ligamentelor puternice şi mobilităţii reduse 
cu care este dotată. Cele mai ample mişcări se 
constată la extremităţi, la nivelul razei I şi V. în 
articulaţia tarsometatarsiană se pot realiza şi mişcări 
globale, de mică amplitudine, atât în sensul 
flexie-extensie, cât şi pronaţie-supi naţie. Articulaţia 
dintre metatarsianul II şi cuneiformul mijlociu 
realizează o structură cheie mult mai rigidă în 
comparaţie cu articulaţiile învecinate. Această 
rigiditate este folosită pentru transferul sarcinii spre 
haluce în ultima fază de sprijin (înainte de ridicarea 
degetelor), ca în poziţia stând pe vârfuri. Aşa se 
explică hipertrofia evidentă a metatarsianului II la 
balerini. Articulaţiile metatarsofalangiene formează 
un şir de articulaţii elipsoidale care permit extensia 
degetelor în momentul transferului greutăţii pe 
antepicior. 

FIG. 11.30 MECANISMUL DE TENSIONARE A APONEVROZEI PLANTARE PRIN 
HIPEREXTENSIA ARTICULAŢIILOR METATARSOFALANGIENE 



Amplitudinea de mişcare este maximă pentru 
articulaţia halucelui şi minimă pentru degetul V. 
Mişcarea de extensie pasivă poate ajunge până la 
90°. Axul comun de mişcare care rezultă din 
sumaţia centrilor de rotaţie a celor cinci articulaţii 
metatarsofalangiene este orientat la 50°-70° faţa de 
axul lung al piciorului. El este numit ”metatarsal 
break” datorită discontinuităţii pe care o realizează 
în structura şi funcţia arcurilor longitudinale ale 
piciorului. 

Arhitectonic, piciorul este o structură arcuită. 
Cele două picioare alăturate prin marginea lor 
medială formează o cupolă. Intregritatea şi funcţia 
acestei structuri este întreţinută prin trei mecanisme: 
A. Mecanismul de grindă curbată segmentată 

Unele din cele douăzeci şi şase de oase care 
formează scheletul piciorului se fixează între ele 
prin articulaţii prevăzute cu ligamente puternice 
capabile să asigure nu numai conexiunea dintre 
oase, ci şi poziţia suprapusă a lor. Astfel ia naştere 
o structură tridimensională compusă din bare 
osteoligamentare longitudinale şi transversale, 
segmentate faţă de solicitarea prin încărcare dată 
de greutatea corpului şi locomoţie; această structură 
funcţionează ca o suspensie pe arcuri. 

Plecând de la un punct comun reprezentat de 
tuberozitatea calcaneană, bolta longitudinală se 
întinde divergent, sub forma a cinci arcuri, dintre 
care cel al razei a doua este cel mai lung şi mai 
înalt, măsurând în medie 5-7 cm în zona osului 
navicular. Cel mai puţin înalt este arcul razei a 
cincea cu o înălţime de 1-2 cm deasupra solului. 


Bolta transversă, realizată la nivelul oaselor 
cuneiforme prezintă punctul de maximă înălţime 
la nivelul cuneiformului mijlociu. Punctul distal cel 
mai înalt al bolţii transversale este situat la nivelul 
capului metatarsianului II. 

Deşi se consideră că sprijinul plantar se 
realizează sub forma unui trepied reprezentat de 
tuberozitatea calcaneană posterior şi de capetele 
metatarsianului I (cu cele două sesamoide) şi 
metatarsianului V anterior, a fost dovedit baropo- 
dometric că sub acţiunea încărcării, bolţile 
piciorului se aplatizează. Datorită mobilităţii lor, 
toate cele cinci capete ale metatarsienelor iau 
contact cu solul şi aceasta se realizează indiferent 
de neregularităţile suportului. în timpul fazei de 
sprijin a mersului, aproximativ 50% din încărcare 
se transmite prin calcaneu, iar restul prin capetele 
metatarsienelor, în felul următor: 16,6% prin capul 
metatarsianului I şi 8,3% prin fiecare din celelalte 
patru metatarsiene. în timpul fazei de ridicare a 
călcâiului se realizează transferul total al greutăţii 
pe capetele metatarsienelor. Sarcina tinde să se 
concentreze pe capul metatarsianului II, atât datorită 
lungimii lui mai mari, cât şi rigidităţii articulaţiei 
tarsometatarsiene II, influenţând ca o pârghie 
propulsia. 

B. Mecanismul de boltă sau arc 

Prin definiţie, o construcţie se comportă ca un 
arc, dacă există o componentă numită tirant care 
se opune tendinţei de distanţare a punctelor 
terminale ale arcului. Conceptul de construcţie în 
arc a piciorului se bazează pe funcţionarea fasciei 

sau aponevrozei plantare ca tirant. 

Aponevroza plantară realizează unul dintre cele 
mai importante mecanisme intrinseci de stabilizare 
a piciorului. Ea are originea fixă posterioară pe 
tuberculul medial al tuberozităţii calcaneene şi cinci 
puncte mobile anterioare reprezentate de cele cinci 
benzi care se inseră pe baza plantară a fiecărei 
falange proximale trecând peste articulaţiile 
metatarsofalangiene corespunzătoare. în poziţia de 
sprijin pe vârful piciorului din faza de ridicare a 
călcâiului, articulaţiile metatarsofalangiene sunt 
extinse pasiv, iar aponevroza este tracţionată 
anterior peste capetele metatarsienelor printr-un 
mecanism de scripete. Astfel aponevroza devine 
un tirant care trage de punctele terminale ale arcului 
plantar, scurtând distanţa calcaneu-capete meta- 
tarsiene. Acest mecanism are trei efecte asupra 
structurii piciorului: 

1. Creşterea înălţimii arcurilor plantare lon¬ 
gitudinale 

2. Blocarea şi stabilizarea articulaţiilor care 
formează arcurile tensionate prin creşterea 
solicitărilor transmise prin arc 

3. Transformarea structurii segmentate a arcului 
într-o structură unitară, fiabilă pentru funcţia 
de locomoţie (Fig. 11.30). 

C. Mecanismul controlului muscular la nivelul 
piciorului 

Controlul muscular este exercitat asupra 
piciorului atât prin musculatura intrinsecă, cât şi 
prin cea extrinsecă 

1 . Muşchii extrinseci acţionează de la nivelul 
gambei. în compartimentul posterior, tricepsul 
sural este cel mai puternic flexor al gleznei. 
Acţiunea sa se exercită prin intermediului 
tendonului calcanean, inserat pe tuberozitate, 
şi este transmisă piciorului prin articulaţia 
subtalară. Practic se poate considera articulaţia 
subtalară rigidă în plan sagital, astfel că forţa 
exercitată de triceps se transmite nealterată 
talusului şi antepiciorului. în compartimentul 
posterior profund, muşchiul tibial posterior 
funcţionează ca un flexor auxiliar al mediopi- 
ciorului. în plus, tibialul posterior este 
considerat muşchiul stabilizator al arcului 
plantar longitudinal, opunându-se împreună cu 
ligamentul calcaneonavicular plantar la 
coborârea capului talusului în plantă (efect de 
suspensie). Prin inserţia pe tuberozitatea 
navicularului supinează şi adduce antepiciorul. 


Muşchii flexor lung al degetelor şi flexor lung 
al halucelui asigură componenta de forţă a 
flexiei degetelor în timpul mersului. în 
compartimentul anterior al gambei, muşchiul 
tibial anterior împreună cu extensorii degetelor 
decelerează piciorul după momentul contac¬ 
tului calcanean. Acţiunea lor asigură rularea 
armonioasă a piciorului în faza de sprijin, 
împiedicând apariţia stepajului (mersul sacadat 
din paralizia n. peronier). în compartimentul 
lateral, m. peronier lung controlează mărimea 
presiunii plantare exercitată de metatarsianul I 
şi haluce. Asigurarea controlului marginii 
mediale a piciorului este de mare importanţă 
pentru schiori. Muşchiul peronier scurt 
acţionează ca un stabilizator lateral al piciorului 
şi un flexor accesor al gleznei. 

2. Muşchii intrinseci ai piciorului asigură un 
sprijin suplimentar acţiunii muşchilor extrinseci 
în mers sau în poziţia ”stând pe vârfuri”. Pentru 
haluce, muşchii intrinseci sunt capabili să 
asigure mobilitatea acestuia în articulaţia 
metatarsofalangiană în toate direcţiile. Ten¬ 
doanele m. flexor scurt al halucelui înglobează 
în structurta lor cele două oase sesamoide 
situate chiar sub capul metatarsianului I. Ele 
participa la transferarea sarcinii transmise spre 
sol, iar prezenţa lor în grosimea tendoanelor 
avantajează momentul forţei de flexie al 
muşchiului. 

VI. Locomoţia 

Deplasarea corpului uman cu ajutorul aparatului 
osteoarticular activat de muşchi este denumită 
generic locomoţie, indiferent dacă se realizează sub 
formă de mers, alergat, salt sau căţărat. în procesul 
de desfăşurare a locomoţiei sunt implicate forţe 
gravitaţionale, inerţiale şi musculare. 

A. Mersul 

Poate fi considerat un stenotip dinamic complex 
format dintr-o succesiune de elemente de mişcare 
prin care se efectuează deplasarea normală, 
obişnuită a corpului uman. El este atât de puternic 
automatizat prin mecanismul cerebelos şi buclele 
de autoreglaj ale corpului striat, încât devine o 
trăsătură specifică a fiecărui individ, iar tulburările 

FIG. 11.31 CICLUL DE MERS 



de mers permit diagnosticarea afecţiunilor 
neurologice de coordonare (ataxia, hemibalismul 
etc.). 

Mersul constă în mişcarea alternativă a celor 
două membre inferioare, care îndeplinesc succesiv 
funcţiile de suport şi propulsie (alternating 
bipedalism-Steindler). Membrul inferior opus 
pierde contactul cu suprafaţa de sprijin şi 
pendulează în direcţia de înaintare pentru a veni în 
contact cu o nouă suprafaţă de sprijin. Deplasarea 
succesivă a unui membru inferior înaintea celuilalt 
realizează un ciclu de mers, corespunzând 
intervalului de timp dintre două contacte cal- 
caneene ale aceluiaşi picior respectiv unui pas 
dublu. Ciclul se divide clasic în două faze majore: 
faza de sprijin şi faza de pendulare. Faza de 
sprijin începe cu contactul calcanean iniţial şi se 
termină cu ridicarea degetelor, după care se 
continuă cu faza de pendulare. Evenimentele sunt 
descrise secvenţial în procentaje, considerând că 
cele două contacte calcaneene succesive care îl 
definesc se realizează la 0% şi 100% ale unui ciclu 
de mers. în mersul normal, ridicarea degetelor se 
realizează la aproximativ 60% din lungimea 
ciclului, ceea ce înseamnă că faza de sprijin durează 
60% din ciclul de mers, iar faza de pendulare 40%. 
Proiectat peste desfăşurarea ciclului, membrul opus 
realizează ridicarea degetelor la 10% şi contactul 
calcanean la 50% din ciclu. (Fig. 11.31) Suprapu¬ 
nerea prin proiecţie a ciclurilor de mers individuale 
ale fiecărui membru inferior face să apară faza de 
dublu sprijin, definită între contactul calcanean al 
membrului pendulant şi ridicarea degetelor 
membrului inferior. Faza de dublu sprijin apare de 
două ori pe parcursul unui ciclu, fiecare fază de 
dublu sprijin consumând 10% din durata ciclului, 
în timpul acestei faze centrul de greutate al corpului 
ocupă poziţia cea mai joasă. Durata fazei de dublu 


spijin se micşorează proporţional cu creşterea 
vitezei de mers: fuga se caracterizează prin 
dispariţia acestei faze (astfel că ciclul de mişcare 
este constituit efectiv din succesiunea fazei de 
sprijin cu cea de pendulare) şi înlocuirea ei cu faza 
de dublă suspensie, în care nu există contact cu 
suportul de spijin. (Fig. 11.32) 

Mersul este rezultatul mişcărilor coordonate ale 
membrelor inferioare alături de care participă aeti\ 
membrele superioare şi trunchiul. El se desfăşoară 
ca o cădere spre înainte a corpului de la punctul 
cel mai înalt atins în faza de sprijin, spre punctul 
cel mai jos din faza de dublu suport. în timpul 
acestei căderi energia potenţială se transformă în 
energie kinetică. Readucerea centrului de greutate 
la poziţia înaltă iniţială necesită injecţie periodică 
de energie kinetică, ce este preluată de la mişcarea 
inerţială a membrului pendulant. Energia acestuia 
provine 85% din contracţia muşchilor flexori 
plantari ai piciorului şi 15% din contracţia mm. 
flexori ai şoldului. 

Deplasarea înainte a corpului nu se face cu viteză 
constantă pe parcursul unui ciclu de mers, ea creşte 
şi scade în funcţie de fiecare fază a ciclului. 
Oscilaţia vitezei este consecinţa raportului variabil 
dintre centrul de greutate şi baza de sprijin realizată 
de membrul inferior: dacă piciorul de sprijin se află 
în faţa corpului, centrul de greutate trebuie ridicat 
peste sprijin şi atunci viteza scade. Când corpul a 
trecut peste baza de sprijin, forţa de gravitaţie 
accelerează deplasarea odată cu coborârea centrului 
de greutate în poziţia joasă a dublului sprijin. 
Mersul cu viteză medie constantă se desfăşoară în 
echilibru dinamic. în timpul fiecărui ciclu de mers 
suma momentelor forţelor din jurul articulaţiilor este 
egală cu zero. în timpul mersului articulaţiile 
realizează axe de rotaţie. Asupra lor se exercită 
momente externe produse de forţele de reacţie ale 

FIG. 11.32 CONTROLUL FAZEI DE 
PENDULARE 



tricepsului sural (Fig. 11.33). 

B. In plan frontal muşchii abductori ai şoldului 
se contractă excentric sau izometric pentru a 
echilibra momentul de abducţie creat în sprijinul 
unipodal de către proiecţia medială a centrului de 
greutate. 

C. în plan orizontal, prin fixarea membrului 
inferior de atac în faţă, pelvisul este rotat extern iar 
şoldul este flectat la 30°. Prin contracţia concentrică 
a muşchiului adductor mare se produce rotaţia 
internă a pelvisului şi începe extensia şoldului. 


suportului şi momente interne produse de forţa 
musculară sau de ligamentele stabilizatoare care 
tind să echilibreze momentele externe. în timpul 
mersului, acţiunea musculară se manifestă ca o 
contracţie concentrică, excentrică sau izometrică. 
Muşchii acceleratori lucrează concentric, muşchii 
deceleratori şi absorbanţi ai şocurilor lucrează 
excentric, iar stabilizatorii posturali se contractă 
izometric. 

I. Faza de sprijin 

în timpul acestei faze membrul inferior suportă 
greutatea corpului şi permite centrului de greutate 
avansarea peste picior. Este alcătuită din urmă¬ 
toarele 5 subfaze: 

1. Contactul iniţial 

Scopul acestei subfaze este reprezentat de 
câştigarea unei poziţii cât mai concrete a piciorului 
care vine în contact cu suportul de sprijin. Proiectat 
faţă de ciclul de mers reprezintă momentul 0% şi 
începutul fazei de dublu sprijin. Viteza corpului 
începe să scadă. 

A. în plan sagital forţa de reacţie a suportului 
poate fi reprezentată de un vector care trece 
posterior de axul gleznei, prin genunchi şi anterior 
de axul şoldului. Momentele externe produse de 
această forţă sunt echilibrate prin momentele interne 
create de muşchii periarticulari: extensorii dorsali 
ai gleznei previn căderea plată a piciorului de 
suport, flexorii şi extensorii genunchiului stabi¬ 
lizează articulaţia în poziţie de extensie aproape 
completă, iar extensorii şoldului frânează faza de 
pendulare. La nivelul piciorului începe primul timp 
de rostogolire a piciorului asemănătoare circumfe¬ 
rinţei unei roţi: mişcarea piciorului este decelerată 
de contracţia excentrică a tibialului anterior şi 


2. Răspunsul Ia încărcare 


Scopul acestei subfaze este reprezentat de 
obţinerea unei progresiuni uniforme în condiţiile 
decelerării şi coborârii centrului de greutate. Faţă 
de ciclul de mers ocupă 0 - 10 % în faza de dublu 
sprijin. Denumirea subfazei reflectă reacţia 
membrului inferior la acceptarea greutăţii corpului 
în condiţiile începutului deplasării peste piciorul 
de sprijin. Forţa de deceleraţie echivalează 20-30% 
din greutatea corpului şi energia ei kinetică este 
convertită în energie potenţială şi stocată în 
structurile musculo - ligamentare cu un randament 
mai mic de 100%. Cu cât mersul va fi mai patologic 
cu atât randamentul de conversie va fi mai 
mic(Fig 11.34). 

A. în plan sagital membrul inferior controlează 

FIG. 11.34 RĂSPUNSUL LA 
ÎNCĂRCARE 



prin flexia genunchiului şi gleznei viteza de 
decelerare, minimalizând ridicarea pelvisului. La 
sfârşitul subfazei genunchiul este flectat la 15° şi 
articulaţia gleznei flectată plantar la 10° pentru a 
amortiza şi a contracara oscilaţiile verticale excesive 
ale centrului de greutate. La nivelul piciorului 
primul timp de rostogolire este realizat, muşchiul 
tibial anterior îşi încetează acţiunea, controlul fiind 
preluat de muşchii flexori şi peronieri. La nivelul 
genunchiului forţa de reacţie a solului induce un 
moment mare de flexie neutralizat prin contracţia 
cvadricepsului. La şold, forţa de reacţie se 
proiectează posterior de centrul de rotaţie, făcând 
inutilă acţiunea extensorilor şoldului ca stabilizatori 
articulari. 

B. în plan frontal muşchii abductori stabi¬ 
lizează pelvisul, rezistând la transferul greutăţii pe 
membrul de sprijin. Sinergie, tractul iliotibial 
acţionează ca o hobană laterală, opunându-se 
momentului de adducţie a şoldului şi momentului 
de varus al genunchiului. La nivelul piciorului forţa 
de reacţie a solului acţionează lateral de centrul de 
rotaţie slibtalar, determinând un moment de 
eversiune a calcaneului. 

C. în plan orizontal eversiunea calcaneului 
determină rotaţia medială a talusului, convertită de 


FIG. 11.35 SUBFAZA DE SPRIJIN 
MIJLOCIU 



articulaţia subtalară în rotaţie medială a tibiei. 
Rotaţia medială a tibiei se transmite proximal prin 
ligamentele genunchiului la femur, sub controlul 
adductorior. Rotaţia medială a şoldului trage 
coxalul de partea opusă spre înainte, favorizând 
faza opusă de pendulare, 
în concluzie se poate afirma că răspunsul la 
încărcare reprezintă subfaza de absorbţie a şocului 
controlabilă prin contracţia excentrică a muşchiului 
tibial anterior şi a cvadricepsului. 

3. Subfaza de sprijin mijlocie 

Scopul acestei subfaze este acela de a menţine 
stabilitatea şoldului şi a genunchiului membrului 
inferior care a acceptat întreaga greutate a corpului 
permiţând progresiunea peste piciorul staţionar. 
Ocupă perioada de 10 - 30 % din ciclul de mers, 
fiind un eveniment de suport unic. în acest timp a 
avut loc ridicarea degetelor şi începutul pendulării 
la membrul opus, ceea ce explică de ce corpul are 
în această fază un singur suport. Centrul de greutate 
atinge poziţia verticalei iar viteza de înaintare este 
minimă (Fig. 11.35). 

A. în plan sagital, la nivelul piciorului se 

FIG. 11.36 SUBFAZA DE SPRIJIN 
TERMINAL 



desfăşoară al doilea timp de rostogolire a piciorului 
cu etalarea lui pe suportul de sprijin. Contracţia 
excentrică a tricepsului sural menţine vectorul forţei 
de reacţie a solului, anterior de axul gleznei şi 
genunchiului, dar posterior de centrul şoldului. 
Hiperextensia genunchiului este prevenită prin 
mecanismul de zăvorâre capsuloligamentar, iar 
hiperextensia şoldului de tensionarea ligamentului 
iliofemural. Nu sunt necesare forţe musculare de 
stabilizare a celor două articulaţii. Deci, contracţia 
excentrică a tricepsului sural realizează controlul 
forţei de reacţie stabilizând cele trei articulaţii ale 
lanţului triplei extensii. Acesta este mecanismul 
cunoscut al cuplului flexia gleznei/extensia 
genunchiului. 

B. în plan frontal, pelvisul se menţine orizontal 
sau cade 5° de partea opusă, sub controlul 
musculaturii fesiere. Momentul de varus al 
genunchiului este echilibrat în continuare de 
hobana tractului iliotibial. La nivelul piciorului 
stabilitatea frontală este menţinută prin chinga 
musculară tibial posterior - muşchi peronieri. 

C. în plan orizontal continuă rotaţia internă a 
gambei şi a coapsei până la atingerea poziţiei de 
extensie a genunchiului. Pelvisul este în poziţie 
neutră, ca şi planul umerilor. 


FIG. 11.37 ROTAŢIA ORIZONTALĂ A 
PELVISULUI ÎN TIMPUL MERSULUI 



4. Subfaza de sprijin terminală 

Scopul propus al acestei subfaze este acela de a 
procura acceleraţie şi de a asigura o lungime 
adecvată a pasului. Câştigul de acceleraţie se obţine 
prin căderea înainte a centrului de greutate al 
corpului prin contracţia concentrică a tricepsului. 
în acest moment este generată 80-85% din energia 
necesară unui ciclu de mers. Sprijinul terminal 
ocupă 30-35% din lungimea ciclului şi începe 
din momentul în care centrul de greutate a trecut 
peste piciorul de sprijin şi începe să cadă înainte şi 
de partea fără sprijin a corpului (Fig. 11.36). 

A. în plan sagital, la nivelul piciorului se 
desfăşoară al treileâ timp de rostogolire: m. triceps 
sural începe contracţia concentrică ( prin con¬ 
tribuţia gastrocnemienilor), iar calcaneul se ridică 
de pe suport. Această schimbare împinge axul de 
rotaţie anterior, spre capul metatarsienelor, care 
preiau mişcarea faţă de axul oblic la 30° al “ frânei 
metatarsiene”. Sub acţiunea tracţiunii excentrice a 
tendonului achilian calcaneul este rotat în 
inversiune, rigidizând articulaţia mediotarsiană. 
Contracţia tricepsului sural combinată cu tendinţa 
de cădere înainte a corpului reprezintă sursa de 
energie pentru acceleraţie şi propulsie înainte. Forţa 

de reapţie rămâne anterior de genunchi şi posterior 
de şold, permiţând stabilizarea pasivă a acestor 
articulaţii în poziţie de extensie completă. 

B. în plan frontal muşchii abductori şi tensorul 
fasciei lata continuă să contrabalanseze momentul 
de adducţie la nivelul şoldului. 

C. în plan orizontal pelvisul se rotează înainte 
odată cu membrul pendulant(Fig. 11.37). Ge¬ 
nunchiul fiind complet blocat în extensie, coapsa 
şi gamba se rotează ca o unitate spre extern. 
Această rotaţie se realizează în articulaţia şoldului 
şi articulaţia subtalară, în ultima producând 
inversiunea calcaneului. Ea contribuie alături de 
tensionarea fasciei plantare prin extensia articu¬ 
laţiilor metatarsofalangiene, la rigidizarea arcurilor 
piciorului şi transformarea lui într-o pârghie 
inflexibilă, capabilă să asigure braţul momentului 
forţei generate de triceps. 

5. Prependularea 

Scopul acestei subfaze îl reprezintă pregătirea 
pentru faza de pendulare. Prependularea ocupă 
intervalul de 50-60% din lungimea ciclului de 
mers. Faptul că membrul opus a realizat contactul 
iniţial face ca această subfază să reprezinte o 
perioadă de dublu sprijin. în această subfază 
muşchii flexori ai şoldului se contractă concentric 
ca acceleratori. Avansarea centrului de greutate 
face ca forţa de reacţie a şoldului să se proiecteze 
înapoia genunchiului, determinând un moment de 
flexie în aceasta articulaţie. Controlul flexiei 
excesive a genunchiului este preluat de rectus 
femoris care realizează concomitent şi mişcarea de 
flexie la nivelul şoldului. Acest muşchi decelează 
excentric flexia excesivă în genunchi, controlând 
astfel înălţarea excesivă a calcaneului. Acţiunea 
dreptului femural devine mai evidentă în timpul 
mersului cu cadenţă rapidă când acţiunea de pendul 
compus a membrului inferior ar trebui să producă 
o flexie exagerată a genunchiului. Flexia plantară 
în faza de prependulare alungeşte membrul inferior, 
prevenind coborârea centrului de greutate al 
corpului, ceea ce conservă energia. în mersul cu 
cadenţă normală, în momentul ridicării degetelor, 
flexia şoldului este de 5°, flexia genunchiului este 
de 45°, iar flexia plantară de aproximativ 27° 
(Fig. 11.38) 

A. în plan frontal, abductorii şoldului îşi 


FIG. 11.38 PREPENDULAREA 


încetează activitatea prin transferul greutăţii 
corpului pe şoldul opus. 

B. în plan sagital, adductorii şoldului (gracilis 
şi adductor longus) devin activi, participând alături 
de flexori la accelerarea coapsei spre înainte. 
Muşchiul psoas se contractă concentric. 

C. în plan orizontal, pelvisul este situat în 
poziţie de rotaţie posterioară maximă şi odată cu 
faza de prependulare el începe să se roteze spre 
înainte, împreună cu membrul rămas posterior. La 
nivelul piciorului, centrul de presiune a migrat de 
la nivelul arcului lateral spre arcul medial, astfel că 
la ridicarea degetelor centrul de presiune este 
localizat la nivelul primului metatarsian. 

II. Faza de pendulare 

în timpul acestei faze membrul inferior este 
împins înainte pregătind următorul pas printr-o 
mişcare fără contact cu suprafaţa de sprijin. Faza 
de pendulare conţine trei momente: pendulare 
iniţială, pendulare mijlocie şi pendulare terminală. 

1. Pendulare inţială 

Scopul acestei subfaze este acela de a obţine 
spaţiu pentru piciorul ridicat de pe suport şi de a 

permite variaţia cadenţei de mers. Ocupă un 
segment între 50% şi 70% dintr-un ciclu de mers. 
Pendularea iniţială debutează odată cu ridicarea 
degetelor de pe suport. Asupra piciorului ridicat 
nu mai poate acţiona forţa de reacţie, ci numai 
forţele inerţiale şi gravitaţia. Ele induc un moment 
de flexie plantară care este imediat contrabalansat 
de muşchiul tibial anterior. 

Variaţia cadenţei de mers presupune alterarea 
perioadei naturale de pendulare a membrului 
inferior. La nivelul genunchiului momentul de 
flexie este controlat prin jocul muşchilor extensori 
(rectus femoris) şi muşchilor flexori (ischiogam- 
bieri). Pentru ca membrul inferior este încă în 
poziţie posterioară cu degetele privind spre sol, este 
necesară o flexie de 60° a genunchiului pentru a 
obţine suficient spaţiu pentru picior deasupra 
solului. Concomitent muşchiul psoas iliac flectează 
şoldul accelerând pendularea. Pentru un mers mai 
rapid, momentul de flexie la nivelul şoldului creşte 
prin recrutarea muşchiului rectus femoris, care va 
asigura şi controlul flexiei genunchiului. în mod 
asemănător vor acţiona şi muşchii gastrocnemieni, 
ischiogambieri etc. participând la transferul energiei 
între segmente nonadiacente. Aceste acţiuni 
musculare contribuie la conservarea energiei, 
necesitând un control nervos de mare fineţe. 

A. In plan frontal coxalul de partea membrului 
pendulant scade 5° sub orizontală, reducând 
translaţia verticală a centrului de greutate, dar 
obligând genunchiul să se flecteze mai mult pentru 
a permite deplasarea piciorului deasupra solului. 

B. în plan sagital, flexorii şoldului şi adductorii 
trag membrul inferior pendulant înainte, flectând 
genunchiul pasiv, prin inerţia gambei. 

C. în plan orizontal, pelvisul rotează înainte, 
acţionat de adductorul mare care ia ca punct fix 
membrul de sprijin. Coapsa şi gamba cu piciorul 
se rotează extern faţă de pelvis. 

în faza de pendulare iniţială şoldul este flectat 
în medie la 20° în poziţie neutră, genunchiul ajunge 
la 70° flexie, iar glezna la 10° flexie plantară. 

2. Pendularea mijlocie. 

Scopul subfazei de pendulare mijlocie este acela 
de a menţine suficient spaţiu între picior şi suportul 
de sprijin. Pentru că genunchiul se extinde, 
înălţimea piciorului deasupra suportului depinde 
de nivelul pelvisului, de gradul de flexie al şoldului 


şi de o extensie adecvată a gleznei. Pentru mersul 
normal înălţimea medie în pendularea mijlocie este 
de 0.87 cm. Subfaza de pendulare mijlocie ocupă 
o perioadă de 70 până la 85% din lungimea unui 
ciclu de mers. La sfârşitul ei flexia şoldului este în 
medie de 35°, flexia genunchiului se reduce de la 
65° la 30°, iar piciorul este situat în poziţia neutră. 
Pendularea mijlocie este o subfază de tranziţie între 
pendularea iniţială şi cea terminală. Membrul 
inferior se comportă ca un pendul compus, astfel 
că orice acceleraţie care apare în faza iniţială trebuie 
compensată prin decelerare în faza terminală. în 
subfaza de pendulare mijlocie activitatea musculară 
este minimă iar membrul pendulant avansează 
pentru a obţine o poziţie verticală a tibiei prin 
flectarea genunchiului la 30°. 

A. In plan sagital, coapsa pendulează spre 
verticală, ajungând în dreptul membrului de sprijin 
astfel că la sfârşitul subfazei şoldul atinge flexia 
maximă, iar gamba ajunge veticală. Această 
mişcare se realizează sub acţiunea forţelor inerţiale. 

B. în plan frontal muşchii adductori sunt 
inactivi cât timp membrul inferior pendulează prin 
inerţie. 

A 

C. In plan orizontal se realizează tranziţia 
dintre activitatea adductorilor şi preluarea ei de către 
abductori, astfel că bazinul se aşează în poziţie 
neutră. De partea membrului pendulant continuă 
rotaţia externă a coapsei şi gambei. 

3. Pendularea terminală 

Scopul acestei subfaze este reprezentat de 
obţinerea unei decelerări corecte a gambei şi a unei 
poziţionări corecte a piciorului, pregătindu-le 
pentru contactul cu solul. Extensia completă a 
genunchiului şi poziţia neutră a piciorului 
perpendiculară pe axul gambei constituie elemen¬ 
tele principale pentru contactul calcanean şi 
deschiderea unui nou ciclu de mers. Subfaza de 
pendulare terminală ocupă ultimul segment al 
ciclului de mers, întins între 85% şi 100%. La 
sfârşitul lui se declanşează automat momentul zero 
al contactului iniţial din următorul ciclu de mers. 
în plan sagital, şoldul este în poziţie de flexie 
maximă, iar genunchiul se extinde de la 30° flexie 
spre extensia completă. Muşchii ischiogambieri 
decelerenză activ coapsa şi gamba, evitând 
hipeiextensia forţată a genunchiului. Extensorii 
ş< Idi. lui genunchiului şi piciorului se pregătesc să 

FIG. 11.39 KINEMATICA PLANULUI FRONTAL 

preia forţa de reacţie articulară din momentul 
contactului calcanean. Limitarea mişcării de 
extensie a genunchiului în această fază împiedică 
obţinerea lungimii necesare a pasului. 

A. în plan frontal, muşchii abductori ai 
şoldului se contractă chiar înaintea contactului 
calcanean, pentru a neutraliza momentul de 
adducţie declanşat de începutul sprijinului unipodal. 
Poziţia piciorului este controlată activ, pentru a evita 
un impact în varus sau în valgus a calca- 
neului(Fig.l 1.39). 

B. în plan orizontal, pelvisul rotează înainte 
odată cu membrul pendulant, ajungând în rotaţie 
maximă în momentul contactului calcanean. 
Coapsa şi gamba continuă rotaţia externă prin efect 
inerţial, până la începutul sprijinului. 

Mersul normal reprezintă o activitate extrem de 
complexă. El necesită câteva condiţii elementare 
care trebuie îndeplinite. 

a. Stabilitatea în timpul sprijinului. Stabilitatea 
membrului inferior în sprijin reclamă coordonarea 
extensorilor şoldului, cvadricepsului şi muşchiului 
solear. Stabilitatea trunchiului este dependentă de 
contracţia muşchilor abductori şi extensori ai 
şoldului. 

b. Obţinerea unei înălţări suficiente a picio¬ 
rului în timpul pendulării. Aceasta necesită o 
contracţie activă a genunchiului în subfaza de 
pendulare şi un control activ al extensiei dorsale a 
gleznei în timpul pendulării mijlocii şi terminale. 

c. Preorientarea corectă a calcaneului în 


timpul fazei de pendulare în vederea obţinerii 
contactului calcanean. Necesită extensia dorsală a 
gleznei, extensia genunchiului şi flexia şoldului la 
30°. 

d. Obţinerea unei lungimi adecvate a pasului. 

Se realizează prin asigurarea stabilităţii unipodale 
a membrului de sprijin, a mişcării de rostogolire a 
piciorului şi gleznei şi a unei viteze corecte dc 
pendulare. (Fig. 11.40). 

în bolile neurologice aceşti parametri nu mai sun: 
respectaţi. în paralizia cerebrală deplasarea verticală 
a centrului de greutate depăşeşte 5 cm., apare u 
utilizare defectuoasă a momentelor articulare şi 
un randament scăzut al transformărilor energiei 
kinetice în energie potenţială. în cazurile patologice 
costul energetic al mersului devine excesiv. 

B. Alergarea 

Reprezintă forma de locomoţie prin care 
deplasarea se realizează fără suport dublu. Acesta 
este înlocuit cu un moment de “dublă plutire” în 
care nu există nici un contact între membrele 
inferioare şi suport. în timpul alergării momentul 
de dublă plutire apare numai dacă faza de sprijin 
reprezintă mai puţin de 50% din durata ciclului de 
mers. Viteza critică la care mersul se transformă în 
fugă este considerată de 2.5 m/s la adult. Tranziţia 
de la o formă de locomoţie la alta este dependentă 
de lungimea membrului ceea ce explică de ce copii 

aleargă mai uşor decât adulţii. Există posibilitatea 
ca un mers rapid să depăşească viteza critică, şi 
aceasta se obţine prin creşterea mobilităţii coloanei 
vertebrale. Din acest motiv factorul de diferenţiere 
între cele două forme de deplasare ar trebui să fie 
mai curând procentajul fazei de sprijin decât viteza 
critică. 

Ca şi mersul, ciclul de alergare se divide în cele 
două faze: faza de sprijin şi faza de pendulare. 

A. Faza de sprijin are două segmente distincte: 
absorbţie şi propulsie. Subfaza de absorbţie 
începe cu contactul iniţial, care poate fi făcut cu 
călcâiul, întraga plantă sau cu degetele. în timpul 
absorbţiei genunchiul şi glezna membrului de 
sprijin realizează o mişcare de flexie, controlată de 
contracţia excentrică a musculaturii periarticulare. 
Prin aceasta se realizează absorbţia şocului de 
contact şi prevenirea prăbuşirii membrului sub 
acţiunea greutăţii corpului. Subfaza de propulsie 
continuă absorbţia, fiind despărţită de aceasta prin 
momentul sprijinului mijlociu. în timpul propulsiei 
toate articulaţiile membrului de sprijin se extind, 
împingând înainte centrul de greutate. Raportul de 
durată a celor două subfaze depinde de viteza de 
alergare: în alergarea uşoară, ele reprezintă 
aproximativ 40% respectiv 60% din faza de sprijin; 
odată cu creşterea vitezei, scade durata subfazei 
de absorbţie, fără modificarea duratei propulsiei. 

B. Faza de pendulare se subdivide în două 
segmente: subfaza de pendulare iniţială şi subfaza 
de pendulare terminală. Pendularea iniţială începe 
odată cu ridicarea degetelor şi iniţierea primei duble 
plutiri. Pendularea terminală se finalizează la 
sfârşitul celei de-a doua plutiri. Momentul de 
separare dinte cele două plutiri este reprezentat de 
pendularea mijlocie când se produce inversarea 
mişcării de flexie cu mişcarea de extensie. 

în concluzie se poate afirma că alergarea 
reprezintă o extensie naturală a mersului, alcătuită 
din patru subfaze separate între ele prin momente 
distincte: contactul iniţial, sprijinul mijlociu, 
ridicarea degetelor şi pendularea mijlocie. 
Perioadele de dublă plutire de la începutul şi finalul 
fazei de pendulare reprezintă perioadele cele mai 
caracteristice. Creşterea vitezei de deplasare rezultă 
din creşterea lungimii pasului şi creşterea cadenţei. 
Odată cu creşterea vitezei se măreşte timpul de 
plutire. Viteza de deplasare ar putea fi exprimată 
prin produsul dintre lungimea pasului şi frecvenţa 
lui. 

Costul energetic în locomoţie 


Mersul reprezintă un proces care se desfăşoară 
cu un randament remarcabil. Considerând că 
parametrii normali ai mersului se referă la o viteză 
medie de 60-90 m. pe minut, la o lungime a pasului 
medie de 0.7-0.9 m. şi la o cadenţă de 90-120 
paşi/min, costul net energetic a fost calculat la 
aproximativ 2.5 Kcal/min peste cheltuiala 
energetică de repaus care este de aproximativ 1.2 
Kcal/min pentru o persoană de 70 kg. Explicaţia 
eficienţei randamentului rezidă în jocul dintre 
energia kinetică şi cea potenţială, consecinţa 
variaţiei verticale de 5 cm. a centrului de greutate 
în timpul mersului. Caîntr-un perpetuum mobile, 
întreaga energie potenţială ar trebui să se transforme 
în energie kinetică (cu eficienţă de 100%) dacă nu 
ar exista frecarea şi rezistenţa. în realitate, energia 
trebuie injectată periodic pentru a menţine procesul 
în mişcare. în mod obişnuit, costul energetic poate 
fi măsurat prin două metode: 

1. metoda consumului de oxigen prin 
analiza aerului expirat 

2 . prin metoda monitorizării frecvenţei 
cardiace cu calcularea indexului de cost fiziologic 
(ICF): 

ICF = (frecvenţa cardiacă în mers-frecvenţa 
cardiacă în repaus)/viteză. 

Se consideră că fiecare individ va adopta acei 
parametrii ai mersului (viteza de înaintare, lungimea 
pasului, cadenţa) care să îi permită deplasarea cu o 
oscilaţie minimă a centrului de greutate, deci cu o 
cheltuială energetică minimă. Orice anomalie în 

structura sau funcţia membrelor inferioare va 
modifica procesul de locomoţie, ducând la creşterea 
costului energetic. 

VII. Agenţii motori în articulaţiile 
membrului inferior 

A) Articulaţia şoldului 

1) Muşchii flexori: m. croitor, m. cvadriceps 
femural, m. iliac, m. psoas mare, m. pectineu, m. 
tensor al fasciei lata; 

2) Muşchii extensori: m. biceps femural, m. 
semitendinos, m. semimembranos, m. fesier mare; 

3) Muşchii adductori: mm. aductor lung, scurt 
şi mare, mm. gracilis, m. pectineu 

4) Muşchii abductori: m. fesier mijlociu, m. 
fesier mic, m. piriform, m. tensor al fasciei lata, m. 
croitor; 

5) Muşchii rotatori mediali: m. fesier mijlociu, 
m. fesier mic, m. gracilis; 

6) Muşchii rotatori laterali: m. croitor, m. 
cvadriceps femural, m. iliac, mm. psoas mare, m. 
pectineu, mm. adductori lung, scurt şi mare, m. 
piriform, m. gemen inferior, m. gemen superior, 
m. obturator intern; 

B) Articulaţia genunchiului 

1) Muşchii flexori: m. biceps femural, m. 
semimembranos, m. semitendinos, m. gracilis, m. 
croitor, m. popliteu, mm. gemeni superior şi 
inferior; 

2) Muşchii extensori: m. cvadriceps, m. tensor 
al fasciei lata; 

3) Muşchii rotatori externi: m. biceps femural, 
m. gastrocnemian; 

4) Muşchii rotatori interni: m. croitor, m. 
gracilis, m. semimembranos, m. semitendinos, m. 
gastrocnemian medial, m. popliteu; 

C) Articulaţia gleznei 

1) Muşchii extensori: m. tibial anterior, m. 
extensor lung al halucelui, m. extensor lung al 
degetelor, m. peronier al III-lea; 

2) Muşchii flexori: m. triceps sural, m. plantar, 
m. flexor lung al degetelor, m. flexor lung al 
halucelui, m. tibial posterior, m. peronier scurt; 


3) Muşchii pentru mişcarea de inversie: m. 
tibial anterior, m. tibial posterior, m. extensor lung 
al halucelui, m. flexor lung al degetelor; 

4) Muşchii pentru mişcarea de eversie: m. 
peronier lung, m. peronier scurt, m. extensor lung 
al degetelor. 

D) Articulaţiile metatarsofalangiene 

1) Muşchii flexori: m. flexor scurt al degetelor, 
mm. lumbricali, mm. interosoşi plantari şi dorsali, 
m. flexor lung al degetelor, m. pătrat al plantei, m. 
flexor scurt al halucelui, m. flexor scurt al degetului 
mic, m. adductor al halucelui, m. opozant al 
degetului mic; 

2) Muşchii extensori: m. extensor lung al 
halucelui, m. extensor lung al degetelor, m. 
extensor scurt al degetelor; 

3) Muşchii abductori: mm. interosoşi dorsali, 
m. abductor al halucelui, m. abductor al degetului 
mic. 

E) Articulaţiile interfalangiene proximale 

1) Muşchii flexori: m. flexor lung al halucelui, 
m. flexor scurt al degetelor; 

2) Muşchii extensori: ram. interosoşi plantari 
şi dorsali, mm. lumbricali, m. extensor scurt al 
degetelor, m. extensor lung al halucelui, m. 
extensor lung al degetelor. 

F) Articulaţiile interfalangiene distale 

1) Muşchii flexori: m. flexor lung al degetelor; 

2) Muşchii extensori: mm. interosoşi plantari 
şi dorsali, mm. lumbricali, m. scurt extensor al 
degetelor, m. extensor lung al degetelor. 

